
Y    GOLYGWAITH 


NID  wyf  yn  cofio  yn  iawn  yn  mha  le  yn  nghwm- 
pasoedd  AberystWyth  y  deuais  gyntaf  o  hyd  i 
rifyn  o'r  hen  "  Arweinydd,"  fel  y  gelwir  ef  bellach  ; 
ond  cofus  genyf  fy  mod  wedi  fy  llanw  â  chwilfrydedd 
anesmwyth  cyn  pen  pum'  munyd  wedi  i  mi  ei  weled. 
Nis  gwyddwn  ond  am  yr  ail  "  Arweinydd,"  yr  hwn  a 
gychwynwyd  yn  y  flwyddyn  1876;  ond  ni  chefais 
lawer  o  anhawsder  i  gael  manylion,  y  rhai  a'm  har- 
weiniasant  i  geisio  casglu  rhifynau  ohono.  Daeth 
allan  am  dair  blynedd,  1862 — 4,  o  dan  olygiaeth  y 
Parchn.  Griffith  Davies,  a  Thomas  Edwards,  Pen- 
llwyn,  a  bu  farw  yn  nghanol  ei  nerth  a'i  iechyd 
oherwydd  prinder  derbynwyr.  Cymerodd  bum' 
mlynedd  i  mi  gasglu  y  ddwy  flynedd  olaf  ohono  ;  ac 
yr  wyf  eto  heb  gael  y  flwyddyn  gyntaf. 

Wrth  ddarllen  o  un  i  un  yr  erthyglau  a  ail-gy- 
hoeddir  yma,  llenwid  fi  gan  hiraeth — hiraeth  a  wlychai 
fy  ngruddiau  â  dagrau  diolchgar.  Elai  fy  meddwl 
yn  ol  at  yr  adeg  yr  eisteddwn,  am  ychydig  droion, 
yn  ei  ddosbarth  yn  Jewin  Newydd,  ac  at  yr  adeg  yr 
arweiniai  ni  drwy  Epistol  Cyntaf  loan  trwy  lythyrau 
o  Fangor,  wedi  iddo  orfod  ein  gadael.  Bachgenyn 
oeddwn  yr  adeg  hono,  a  gosododd  fy  ieuenctyd 
arbenigrwydd  arnaf  yn  ei  ddosbarth,  a  mawr  oedd  ei 
lawenydd  bob  tro  y  gwelai  fod  fy  meddwl  wedi  canfod 
rhywbeth  newydd.  Bûm  yn  ei  wrando  yn  pregethu 
droion  heb  fedru  deall  nemawr  ddim  ohono  ;  wedi 
bod  yn  ei  ddosbarth  am  ychydig  bach,  mynodd  Iwybr 
i  fy  meddwl,  ac  y  mae  fy  nghalon  yn  Ilawn  o  rwymed- 
igaeth  iddo  byth.  Nid  rhyfedd,  felly,  fod  cael  darllen 
erthyglau  ganddo  ar  faes  ei   hoff  efrydiaeth,  a  hyny 

wedi  dod  o  hyd  iddynt  megys  trwyddarganfyddiad, 
ar  ol  iddo  ef  ei  hun  gael  ei  gymeryd  ymaith,  wedi  fy 
llanw  â  theimladau  dwys  a  diolchgar. 

Dyfyna  y  diweddar  a'r  anwyl  Broffeswr  E.  Wynne 
Parry,  M.A.,  B.D.,  yn  ei  "  Gofiant "  i  Mr.  Davies, 
ddarn  o  lythyr  yr  olaf  at  ei  fam,  yn  yr  hwn  y  ceir 
cyfeiriad  at  yr  ysgrifau  hyn.  "  Da  iawn  mai  o  Lun- 
dain  yr  wyf  yn  ysgrifenu,  ac  nid  o  sir  Aberteifi,  gan 
fy  mod  yn  ysgrifenu,  bron  yn  mhob  erthygl,  olyg- 
iadau  mor  hollol  groes  i  eiddo  hen  dduwinyddion  da, 
megys  Dr.  Owen,  ond  yn  unig  nad  wyf  yn  crybwyll 
y  íFaith."  Fel  y  gwelir,  magodd  ddigon  o  nerth  ar 
ol  hyny  i  wrthwynebu  Dr.  Owen  wrth  ei  enw,  a  diameu 
y  bernir  fod  Dr.  Owen  yn  cael  y  gwaethaf. 

Priodol  iawn  ydyw  cael  Rhagymadrodd  gan  y 
Parch.  Evan  Phillips  ;  ychydig  iawn  sydd  yn  gwybod 
mor  hoíî  oedd  y  ddau  gyfaill  hyn  o'u  gilydd.  Cly  wais 
ddweyd  fod  Mr.  Davies,  yn  fynych  yn  y  De,  pan 
gymhellid  ef  i  ryw  Gyfarfod  Pregethu,  yn  gwneyd 
amod  y  cydsyniai  ond  i  Mr.  Phillips  gael  ei  wahodd 
gydag  ef.  Ai  rhyfedd,  ynte,  fod  y  gyfrol  hon  yn 
cynwys  ysgrif  fyw,  swynol,  a  threiddgar  Mr.  Phil- 
lips  ?  Teimlaf  yn  dra  diolchgar  iddo  am  fy  nghynorth- 
wyo  i  wneyd  y  gyfrol,  mor  bell  ag  y  mae  ynof,  yn 
deilwng  o'r  awdwr  medrus. 

Yr  wyf  yn  wir  ddyledus  i  Mrs.  D.  C.  Davies,  am 
ei  charedigrwydd  yn  rhoi  y  defnyddiau  hyn  yn  fy  Ilaw, 
ac  am  roi  at  fy  ngwasanaeth  nodiadau  a  chywiriadau 
y  diweddar  dyner  Brifathraw  ar  yr  erthyglau  cyhoedd- 
edig. 

Efallai  y  dylaswn  fod  wedi  dweyd,  mewn  nodiad, 
mai  Athraiÿiucíh  yr  lawn  yn  "  Y  Gyfres  Gymraeg," 
a  ddefnyddid  gan  yr  awdwr,  ac  mai  ar  dudalen  123 
o'r  argraphiad  diweddaf  y  ceir  y  geiriau  a  ddyfynir 
(gweler  tud.  46).  Hefyd,  ar  dudalen  321  o'r  ar- 
graphiad  Cymraeg  o  waith  Dr.  Owen  ar  Berson  Crist 
y  ceir  sylwedd  y  geiriau  a  ddyfynir  ar  dudalen  106. 

Porthmadog,  Tach.  12,  iSçS.  D.   E.  J. 

Y    PARCH.    BVAN    PHILLIPS 


DYN  mawr  a  dyn  neillduol  iawn  oedd  y  Parch. 
David  Charles  Dayies.  Yr  oedd  mewn 
cyffyrddiad  byw  â*i  holl  amgylchoedd  meddyliol,  yn 
ddiau,  ac  eto  yr  oedd  yn  ddyn  ar  ei  ben  ei  hun. 
Meddai  ar  bersonoliaeth  gref,  ac  annibyniaeth  meddwl 
eithriadol.  Yr  oedd  ganddo  feddwl  beiddgar  iawn, 
a  chalon  mor  feiddgar  a  hyny  i  roddi  datganiad  i'w 
feddyliau. 

Cychwynodd  ei  yrfa  weinidogaethol  ar  derfyn 
goruchwyliaeth  sydd  heddyw  ar  fin  llifo  allan  yn 
llwyr.  Tyfodd  dan  gafodydd  a  phelydrau  hen 
ddylanwadau  ysprydol  cryfion  iawn  ;  tra  ar  yr  un 
pryd  y  teimlai  ef,  ac  y  teimlai  amryw  o'i  gydlafurwyr, 
ddylanwad  syniadau  oeddynt  yn  estyn  eu  bysedd  yn 
mlaen,  ac  yn  dyweyd  fod  tir  lawer  eto  i'w  feddianu, 
a'i  bod  yn  bryd  i'r  gwersyll  gychwyn.  Yn  ol  iaith 
yr  hen  bobl  yr  oedd  yn  rhaid  i'r  gwersyll  symud 
gyda'r  golofn. 

Cyfranogodd  ef  yn  helaeth  o'r  ddwy.  Yr  oedd  ei 
ben  yn  cael  ei  euro  gan  haul  yr  oruchwyliaeth 
newydd,  a'i  galon  yn  berwi  gan  wres  yr  oruchwyl- 
iaeth  o'r  blaen.     Yr  oedd  nerth  a  neillduolrwydd  ei 


VUJ.  lAWN    AC    EIRIOLAETH    CRIS.T 

feddwl  yn  eglur  o'r  dechreu.  Y  tro  cyntaf  i  ni  ei 
glywed  yn  pregethu  oedd  yn  Nghyfarfod  Misol 
Llechryd,  a  gwr  ieuanc  o  Aberystwyth  y  gelwid  ef, 
wedi  dyfod  yno  gyda'r  Parch.  Edward  Jones,  yr  hen 
weinidog.  Cyhoeddwyd  ef  i  bregethu,  a  phregethodd 
o  flaen  un  o'r  hen  frodyr  am  ddeg  o'r  gloch.  Yr 
oedd  pawb  yn  teimlo  fod  dyn  arall  yn  y  pwlpud. 
Yr  oeddem  wedi  ein  trydanu.  Dywedai  un  brawd, 
rhwng  difrif  a  chellwair,  wedi  dyfod  allan  o'r  cyfarfod, 
— "  Wel,  yn  wir,  mi  fuaswn  i  yn  eìthaf  boddlon 
gwerthu  rhyw  ddwsin  o'r  hen  stoc  er  mwyn  cadw 
hwna." 

Parhau  i  fyned  rhagddo  a  wnaeth  gyda  meddwl, 
llefaru,  ac  ysgrifenu,  gan  wasgar  goleuni  a  gwres  o'i 
gylch,  pa  le  bynag  y  byddai  a  pha  le  bynag  yr  elai. 
Gwnaeth  lawer  o  ddaioni.  Bu  ei  erthyglau  byrion 
yn  yr  "  Arweinydd  "  yn  gymhellion  cryfion  i  feddyl- 
garwch  yn  sir  Aberteifi,  a  rhanau  o  siroedd  eraill 
Cymru  ;  a  bydd  yn  gaíîaeliad  mawr  i'r  hen  Sir  ac  i 
Gymru  oll  gael  yr  ysgrifau  gwasgaredig  hyny  wedi 
eu  crynhoi  i  gyfrol  hylaw,  yr  hon  a  gaiff,  yr  ydym  yn 
disgwyl,  groesaw  mawr  rhwng  bryniau  a  mynyddoedd 
ein  gwlad. 

Bydd  y  lluaws  a  ddarllenant  ei  ysgrifau  yn  llawer 
llai  eu  braint  na  ni  y  rhai  a'i  clywsom  ac  a'i  gwelsom. 
Buasai  yn  dda  genym  allu  rhoddi  darlun  go  gywir 
ohono  i'r  darllenydd,  ond  yr  ydym  yn  teimlo  ei  fod 
uwchlaw  ein  medr,  ac  y  mae  yn  flin  genym — yn  rhy 
ddiweddar — na  buasai  y  gorchwyl  wedi  syrthio  i  ofal 
un  yn  meddu  ar  well  llygad  a  gwell  Uaw. 

Yn  y  pwlpud,  wrth  gyfodi  i  fyny  i  bregethu,  y 
mae  yn  ddrych  o  wyleidd-dra  a  pharch,  a'i  wyneb  yn 

sibrwd  yn  ddistaw  am  guddfeydd  dirgel  ei  feddwl. 
Wrth  fyned  rhagddo  y  mae  yn  ymagor,  yn  ymrydd- 
hau,  ac  yn  ymhoewi,  a'i  lygaid  yn  tanio.  Y  mae  ei 
wyneb  i  gyd  yn  rhedeg  i'r  ymdrech  o  blaid  ei  lygaid ; 
y  mae  ei  wyneb  i  gyd  yn  ei  lygaid,  y  rhai  a  wasan- 
aethant  fel  dwy  lamp  i  gerbyd  ardderchog  ei  weinid- 
ogaeth.  Y  mae  wedi  dyfod  rhagddo  yn  weddol 
ddidrwst  hyd  yma;  ond,  arhoswch  !  Y  mae  yn 
myned  i  osod  ei  "ond"  i  lawr,  ac  yn  gwneyd  hyny 
yn  gryf  iawn.  Nid  ydym  yn  cofio  y  gair  "ond" 
yn  cael  cymaint  o  chwareu  teg  gan  neb  a  chanddo  ef. 
Y  mae  ei  "ond"  yn  dylanwadu  fel  hreak  ar  holl 
gerbydres  ei  ymresymiadau,  ac  y  mae'r  cwbl  yn 
sefyli  ar  unwaith.  A  than  ddylanwad  yr  "  ond '" 
y  mae  y  lien  yn  cyfodi  oddiar  yr  anhawsder  sydd  yn 
y  ffordd,  a  hwnw  yn  ymddangos  yn  ei  holl  uchder  a'i 
erwinder  ger  ein  bron.  Edrycha  yn  awr  yn  graff  o 
gwmpas  i  gael  gweled  sut  y  mae  yr  olygfa  yn  dylan- 
wadu  ar  y  gwrandawyr.  Beth  a  wna  yn  awr,  tybed  ? 
Naill  ai  efe  a  ymeifl  yn  ein  llaw  gan  ein  harwain  i 
fyny  yn  ddidaro  i  gopa  y  graig  ddaneddog  nes 
teimlo  ohonom  ein  hyspryd  yn  fflam  o  fuddugoliaeth ; 
neu  feallai  y  gad  ni  i  ymladd  fel  y  gallom,  gan  roddi 
ar  ddeafl  i  ni  nad  yw  ef  am  daflu  dirmyg  ar  ein 
galluoedd  meddyliol  drwy  ein  cynorthwyo  i  ddyfod 
dros  yr  anhawsder.  Dangosai  yr  anhawsder  weithiau 
yn  y  fath  oleuni  fel  y  byddem  yn  ofni  rhag  i  rywun 
gwan  fyned  yn  aberth  i  ddwylaw  y  gelyn. 

Byddai  goleuni  tanbaid  ei  feddwl  yn  disgleirio 
mewn  rhyw  syniad  newydd  iawn  weithiau,  nes  ein 
dallu  i  bob  peth  arall,  a  pheri  i  ni  deimlo  fel  pe  yn 
mwynhau  ein  hunain  mewn  sancteiddiolaf  oleu,  yn 

ddedwydd  yn  nghanol  annherfynoldeb  o  dywyllwch, 
Byddai  yn  rhoddi  mynegiad  i  ambell  syniad,  nas 
gallem,  pan  fyddai  ein  meddwl  gartref,  yn  nghanol 
ei  amgylchoedd  a'i  amodau  ei  hun,  roddi  derbyniad 
iddo.  Ond  byddai  ef  yn  ein  cymeryd,  o'n  bodd,  ar 
edyn  chwim,  di-swn  ei  yspryd,  ac  yn  ein  gosod  i 
lawr  yn  daclus  yn  nghanol  amgylchoedd  disglaer  ei 
feddwl  ei  hun.  A  dyna  lle  byddem,  wedi  haner  colli 
ein  personoliaeth,  ac  yn  gloddesta  yn  freuddwydiol 
ar  swynion  y  golygfeydd  gogoneddus ;  a  phob  meddwl 
am  feirniadu  wedi  myned  gyda'r  gwynt. 

Na  feddylied  neb  wrth  hyn,  ein  bod  am  roddi  y 
pechod  o  gyfeiliornad  wrth  ei  ddrws.  Geiriau  gwir- 
ionedd  a  sobrwydd  a  lefarai  efe  ;  ac  efe  a  wyddai  ei 
fod  yn  dywedyd  y  gwir,  ac  yr  oedd  pawb  yn  ei 
gredu. 

"  Agoriad  dy  eiriau  a  rydd  oleuni."  Yr  oedd  y 
geiriau  yna  yn  cael  sylweddoliad  teg  yn  ei  weinid- 
ogaeth  ef.  A^-or  geiriau  Duw  y  byddai,  fel  agor 
ffenestri  grisial  i  oUwng  i  fewn  oleuni  yr  anweledig 
i'r  ystafelloedd  tywyll.  Ei  hyfrydwch  ef  oedd  agor 
pob  peth  — datod  a  lledu  y  cwbl,  a'u  gadael  weithiau 
ar  led  ac  yn  agored,  i  rywun  arall  gael  y  pleser  o'u 
huno  drachefn.  Yr  oedd  ei  awydd  anniwall  am  agor 
pob  peth  yn  peri  nad  oedd  ganddo,  yn  fynych,  awydd 
nac  amser  i  grynhoi  rhyw  lawer.  Byddai  weithiau 
yn  ymgymeryd  á'r  gorchwyl  o  ddatod  dyn  oddiwrth 
ei  gilydd,  gan  fanylu  arno  fel  yr  expcrt  dan  y  gyfraith 
yn  manwl  edrych  ai  difai  yr  hyn  a  gynygid  yn  aberth; 
ac  os  ca'i  ein  harwr  fai  ynddo,  byddai  yn  ei  adael  yn 
dra  diseremoni,  gan  ymguddio  ynddo  ei  hun  nes  cael 
ei  hun  yn  ddigon  pell  o'i  olwg. 

Yr  oedd  yn  cymeryd  poen  i  fyned  rhagddo  yn  dra 
di-ymdroi  at  yr  amcan  fyddai  ganddo  mewn  golwg. 
Ni  fyddai  byth  yn  chwilio  flfordd  esmwyth  i  gyrhaedd 
ei  amcan.  Nid  casglu  ceryg  yma  a  thraw  y  byddai 
i'w  adeiladaeth,  ond  agor  y  graig  ardderchog  am 
feini  dewisol  a  hardd.  Nid  afon  yn  crwydro  yma  ac 
acw,  gan  chwilio  y  llwybr  tecaf  a  hawddaf  i  gyrhaedd 
y  mor  ydoedd  ;  ond  afon  galonog,  ddewr,  yn  rhwygo, 
yn  llifio,  ac  yn  treulio  y  creigiau  i  wneyd  gwely 
arddunol  iddi  ei  hun,  fel  y  byddai  yn  synu  ac  yn 
swyno  y  byd  wrth  fyned  drwyddo.  Dangosai  ei  fod 
yn  deall  ei  hun  felly  rhyw  dro,  wrth  ymddiddan  â 
brawd  oedd  yn  myned  i  bregethu  gydag  ef  noson 
olaf  Cyfarfod  Blynyddol  yn  rhywle  yn  Ngogledd 
Cymru.  "  Y  mae  genym  y  cysur  o  feddwl,"  meddai, 
"y  cawn  gyfarfod  cymedrol  o  ran  hyd  heno,  am  nad 
oes  un  ohonom  ni  ein  dau  yn  gallu  ymhelaethu.  Ni 
raid  i  un  ohonom  ddywedyd,  *  Nid  ymhelaethaf.  '  " 

Yr  oedd  ei  gymdeithas  yn  gadael  yr  argraph  ar  ein 
meddwl  ei  fod  yn  sefyll  yn  agos  ar  ei  ben  ei  hun 
mewn  puredd  calon,  mewn  purdeb  yspryd,  ac  mewn 
coethder  meddwl.  Yr  oedd  yn  bur.  Teimlem  ryw 
ddymuniad  felly  yn  byrlymu  yn  ein  calon  wedi  bod 
yn  ei  gwmni.  O  !  na  byddai  hoU  feibion  Levi  wedi 
eu  puro  fel  efe.  Yr  oedd  y  purdeb  hwn  o'r  tucefn 
i'w  ymadroddion  yn  gwasanaethu  fel  reflector  cryf  j 
daflu  Uewyrch  y  gwirionedd  allan  yn  gryfach  ac  yn 
mhellach  ;  fel  yr  oedd  cylch  ei  ddylanwad  yn  ddis- 
glaeriach  ac  yn  eangach  o  lawer  na'r  cyfiFredin. 

Nid  oedd,  er  hyny,  yn  drymaidd,  yn  hirwynebog, 
yn  fîynonell  ocheneidiau  trwmlwythog,  yn  rhy 
gyfiawn   i  feirniadu  ychydig,   neu  yn  rhy  dduwiol  i 

chwerthin.  O  na,  medrai  fwynhau  y  difyr  yn  iawn, 
a  gwelsom  ei  wrthglawdd  yn  myned  yn  chwalfa  o 
flaen  flfrwd  o'i  ddigrifwch  lawer  gwaith.  Ond  nid  oedd 
arno  eisiau  deddf  allanol  i'w  gadw  o  fewn  terfynau 
priodol ;  oblegid  yr  oedd  y  ddeddf  yn  ei  galon,  fel 
nad  oedd  perygl  iddo  lithro  felly. 

Dyn  syml  iawn  oedd  Mr.  Davies.  Yr  oedd  ei  ym- 
ddangosiad  mor  syml  fel  yr  oeddem  yn  teimlo  ei 
fod  yn  llanw  y  drychfeddwl  o  symledd  hyd  y  {yìX  Yr 
oedd  y  meddwl  a'r  galon — y  dyn  oddimewn — yn  cael 
cymaint  o  sylw,  fel  yr  oedd  rhyw  fath  o  esgeulusdra 
gweddus  yn  gwisgo  amgylchoedd  yr  adeilad  an- 
orphenedig,  ac  i  fod  felly  hyd  y  boreu  pan  yr  ym- 
ddengys  yn  holl  brydferthwch  syml  anfarwoldeb  a 
bywyd  tragywyddol.  Yr  oedd  ei  symledd  tryloew 
yn  rhoddi  mantais  i  ni  weled  y  gogoniant  oedd  yn 
rhaiadru  ar  ei  wefus,  ac  yn  tanbeidio  yn  ei  lygaid. 
Temtid  ni  i  feddwl  weithiau  wrth  edrych  a'i  wrando, 
ei  fod  yn  ei  symledd  digymysg  yn  dwyn  olion  yr 
amgylchiadau  pell  y  disgynodd  i  lawr  trwyddynt. 
Byddai  ei  swn  isel  a'i  ystym  ddiymhongar  yn  peri  i 
ni  feddwl  ei  fod  wedi  dyfod  trwy  waith  y  priddfeini, 
ac  iddo  fod  wrth  y  Mor  Coch,  ac  yn  yr  anialwch 
ddeugain  mlynedd.  Yr  oedd  treiddgarwch  ei  wel- 
ediad  yn  dyweyd  wrthym  iddo  fod  gydag  Esaiah  ar 
fryn  y  brophwydoliaeth,  ac  iddo  weled  Calfaria  o 
bell,  a  hwylio  am  dano,  a  dyfod  ar  lifai  y  Pentecost  i 
lawr  alom  ni,  i 

*'  Ddweyd  am  yr  lawn  sy'n  clirio'r  euoca, 
A'rflfynon  wna'r  Ethiop  yn  wyn  fel  yr  eira." 

Yr  oedd  gwreiddyn  ei  symledd  yn  ngostyngeidd- 

rwydd  dwfn  ei  yspryd.  Meddwl  yn  ymwybodol  o 
bresenoldeb  Duw  oedd  yn  peri  iddoymdrwsio,  nid  yn 
unig  oddi  allan,  ond  oddi  fewn  hefyd  â  gostyngeidd- 
rwydd. 

Yr  oedd  yn  ddyn  o  ddawn  neillduol  iawn.  Nid 
oedd  felly  yn  yr  ystyr  y  bydd  pobl  yn  siarad  am 
ddawn  yn  gyfFredin.  Rhywbeth  i  guddio  gwendid 
fydd  dawn  yn  rhy  fynych  ;  fel  na  fydd  myned  i  hwyl 
fawr  yn  brawf,  yn  fynych,  o  ddim  ond  tlodi — dim 
neillduol  i'w  ddyweyd.  Bydd  y  pregethwr  mewn 
amgylchiadau  felly  yn  gwneyd  ymdrech  Iwyddianus 
i  lenu  ei  drueni  a  boddhau  y  lluaws,  â  rhywbeth  a 
elwir  yn  ddawn.  Nid  ein  hamcan  yw  taflu  dirmyg 
ar  y  ddawn  gerddorol  ogoneddus  a  fu  yn  tyfu  oddiar 
deimlad  seraphaidd  pwlpud  Cymru.  Na  ato  Duw  ! 
Gwisgo  rhyw  ddawn  fel  crys  o  rawn  i  dwyllo  sydd 
yn  beryglus.  Nid  dyna  ddawn  ein  brawd.  Dawn 
ei  bethau  oedd  ei  ddawn  ef.  Cyntaf-anedig  y  briodas 
ag  oedd  yn  cymeryd  lle  rhwng  ei  yspryd  ef  â'r 
gwirionedd  ydoedd.  Pan  na  fyddai  ei  yspryd  a'r 
gwirionedd  mewn  cyffyrddiad  â'u  gilydd,  nid  oedd 
ganddo  ddim  dawn — dim  enw  o  ddawn.  Ond  pan 
fyddai  ei  yspryd  yn  ymgysylltu  yn  iawn  â'r  gwirionedd, 
nid  ydym  yn  cofio  godidocach  dawn  yn  Uifo  dros 
ymylon  pwlpud  erioed.  Yr  oedd  ffrwd  ei  ymad- 
roddion  yn  llifo  allan  o'r  ffwrnes  heb  fwg  na  flîam, 
am  ei  fod  wedi  ei  buro  seithwaith.  Ac  eto,  nid  oedd 
neb  lawer  yn  meddwl  am  ei  ddawn.  Prin  yr  oeddid 
yn  meddwl  fod  ganddo  ddawn  o  gwbl.  Yr  oedd  ei 
ddawn  mor  ffyddlon  iddo  ef  ei  hun  a'i  bethau,  fel 
nad  oedd  yn  ymddangos.  Dawn  anhunanol  yn 
gwasanaethu  i  ddangos  y  gwirionedd  oedd  ei  ddawn 

ef,  fel  pan  fyddai  yn  fwyaf  dawnus  y  meddylid  leiaf 
am  ei  ddawn. 

"  Efe  oedd  ganwyll  yn  llosgi  ac  yn  goleuo,"  a 
ninau  oeddem  "  ewyllysgar  i  orfoleddu  dros  amser 
yn  ei  oleuni  ef."  Ond,  distawodd  y  llais  swynol, 
peidiodd  y  barabl  bêr,  diíToddodd  y  llygad  fflam, 
disgynodd  y  Uen  yn  dra  disymwth  dros  olygfa  a'n 
swynodd,  a'n  rhwymodd,  a'n  synodd  lawer  gwaith. 

AC   O    PHECHA   NEB, 

Y   MAE    I    NI    ElRIOLWR   GYDA'r   TaD, 

Iesu  Grist  y  Cyfiawn  : 

Ac  Efe  yw  yr  Iawn  dros  ein  pechodau  ni 

AC   NID   DROS   YR   EIDDOM    NI   YN    UNIG, 
Ond  DROS  YR  HOLI.  fyd." 


lAWN   AC   EIRIOLAETH 
CRIST 

I 

**Nid  dro8  yr  eîddom  ni  yn  unig,  eithr  dros 
fbechodauj  yr  holl  fyd  " 

CYN  sylwi  yn  feirniadol  ar  yr  adnod  hon  a'r  un 
flaenorol,  ni  a  gymerwn  fantais  oddiar  y  geir- 
iau  uchod  i  roddi  ychydig  o  eglurhad  ar  y  farn 
Galfinaidd  am  wrthrychau  yr  lawn.  Y  mae  lle  i 
gredu  fod  llawer  yn  dadleu  drosti  ac  yn  ei  herbyn, 
heb  ddeall  yn  eglur  pa  beth  yw  pwnc  y  ddadl.  Fe 
feddylir  yn  gyfîredin  mai  y  cwestiwn  sydd  yn  pender- 
fynu  ai  Arminaidd  neu  Galfinaidd  yw  golygiadau 
unrhyw  berson  ydyw,  "  dros  bwy  y  bu  Crist  farw?" 
Ymae  yn  y  Beibl  nid  un  ateb,  ond  amrywiol  atebion  : 
dros  y  defaid — dros  lawer — dros  yr  holl  fyd — dros 
bawb — dros  bob  dyn — dros  yr  annuwiol — dros  bech- 
aduriaid.  Mae  pob  un  ag  sydd  yn  credu  dwyfol 
ysbrydoliaeth  y  Beibl  dan  rwymau  i  gredu  gwirionedd 
pob  un  o'r  ymadroddion  hyn.  Nid  oes  ganddo  hawl 
i  osod  pwys  ar  ryw  un  ohonynt,  ac  i  fyned  heibio  i'r 
lleill,  fel  pe  na  buasai  pob  un  ohonynt  yn  gydradd  o 
ran  awdurdod  a  dwyfoldeb.  Fe  fedr  y  Calfiniwr 
mwyaf  selog  gredu  gwirionedd  yr  holl  ymadroddion 
hyn  fel  y  maent  yn  y  Beibl,  heb  eu  cyfnewid  na'u 
dirdynu  hwy  ;  ac  ar  yr  un  pryd  heb  aberthu  y  gronyn 
lleiaf  o'i  Galfiniaeth  yntau.      Gan  ei   fod   yn  credu 

Duwdod  Person  y  Gwaredwr,  y  mae  hefyd  yn  rhwym 
o  gredu  anfeidrol  werth  Ei  aberth  ;  ac  am  hyny,  Ei 
ddig-onolrwydd  i'r  byd — i  bawb — i  bob  dyn.  Gan 
mai  y  dyn  â'r  Duwdod  ynddo  yn  trigo  a  ogwyddodd 
Ei  ben  ar  y  groesbren,  fe  all  gredu  i'r 

**  Gair  Gorphenwyd 

Wneyd  i'r  glorian  bwysig  droì," 

ac  nid  iddo  wneuthur  y  ddwy  dafol  yn  gydwastad. 
Ni  fedr  neb  wadu  i  Grist  farw  dros  bob  dyn  yn  yr 
ystyr  yma,  ond  y  Sosiniaid  sydd  yn  gwadu  Duwdod 
Ei  Berson.  Y  mae  y  gwadiad  o'i  Dduwdod  ag  sydd 
yn  eu  harwain  hwy  i  wadu  iddo  farw  dros  bawb,  yn 
eu  harwain  yr  un  pryd  i  wadu  iddo  farw  dros  unrhyw 
un  mewn  ystyr  feichnîol. 

Fe  fedr  Calfiniwr,  wrth  bregethu,  ddywedyd  yn 
ddifloesgni  wrth  dorf  o  bechaduriaid,  i  Grist  farw 
dros  bob  un  ohonynt,  o'r  hynaf  hyd  yr  ieuengaf,  o'r 
duwiolaf  i'r  annuwiolaf.  Fe  fedr  athraw  yr  Ysgol 
Sabbothol  ddywedyd  wrth  bob  un  o'i  ddosbarth, 
"  Fe  fu  Crist  farw  drosot  ti,  a  throsot  tithau,"  am  eu 
bod  i  gyd  o  fewn  y  geiriau  "  pawb  "  a  "holl  fyd." 
Ac  ni  ystyriai  neb  hwynt  yn  Arminiaid  am  eu  bod  yn 
gwneuthur  felly,  ag  sydd  yn  deall  beth  yw  Armin- 
iaeth,  a  pheth  yw  Calfiniaeth.  Y  mae  Duwdod 
Person  yr  lesu — digonolrwydd  Ei  haeddiant  i  guddio 
pechodau  rif  y  gwlith — cymhwysder  trefn  cadwed- 
igaeth  i  holl  anghenion  ysbrydol  pob  pechadur — 
gwahoddiadau  tyner,  a  gorchymynion  awdurdodol 
yr  Efengyl  i  bawb  y  pregethir  hi  iddynt,  a'r  gosb 
drom  a  fygythir  ar  bechaduriaid  am  ei  gwrthod,  yn 

cael  eu  cynwys  o  angenrheidrwydd  o  fewn,  neu  yn 
gasg-liadau  angenrheidiol  oddiar  y  dystiolaeth  ddwyfol 
i  Grist  farw  dros  bob  dyn.  Yr  un  gair  ŷawb  yw  hwn 
ag  a  ddefnyddir  pan  ddywedir,  ^'  Pawb  a  bechasant  " 
— "  trwy  gamwedd  un  y  daeth  barn  ar  bob  dyn  i  gon- 
demniad."  Y  mae  gwahaniaeth  pwysig  yn  bod  ar  y 
pwnc  rhwng  y  Calfiniaid  a'r  Arminiaid  ;  ond  nid  yw 
y  cwestiwn  **dros  bwy  y  bu  Crist  farw  ?"  yn  ei 
ddwyn  i'r  golwg.  Pe  gofynid  i  Galfiniwr  selog,  "  A 
fu  Crist  farw  dros  bawb?"  efallai  yr  atebai,  "Naddo," 
heb  ystyried  fod  ei  atebiad  yn  nacâd  i  adnod  lle  y 
dywedir  yn  y  modd  mwyaf  pendant,  "  Efe  a  fu  farw 
dros  bawb  ;"  ac  heb  ystyried  ychwaith  fod  y  cwestiwn 
uchod  yr  un  a  phe  y  gofynasid  iddo,  "  Ai  gwir  yw  yr 
adnod,  *  Efe  a  fu  farw  dros  bawb?'"  Pe  gofynasid 
y  cwestiwn  iddo  yn  y  ífurf  olaf  hon,  ni  fuasai  yn 
meiddio  ateb,  •*  Nac  ydyw. " 

Ni  a  gynorthwywn  y  Calfiniwr  allan  o'r  dyryswch, 
trwy  ddyweyd  wrtho  y  dylasai  ateb  i'r  cwestiwn 
blaenaf,  "  Do,  fe  fu  Crist  farw  dros  bawb  ;  ond  nid  yw 
y  gofyniad  yn  cyffwrdd  â'm  golygiadau  Calfinaidd." 
Y  cwestiwn  ag  sydd  yn  dwyn  gwahaniaeth  barn  ar  y 
pwnc  i'r  golwg  ydyw,  "  A  sicrhaodd yx  lawn  fywyd  tra- 
gywyddol  i  rywrai  ?"  Os  atebir,  "  Do,"  gofyner  yn 
mhellach,  *'  I  bwy  P''  Ygolygiad  Calfinaidd  ydyw,  i'r 
lawn  sicrhau  bywyd  tragywyddol  i  rai  ;  ac  mai  y  rhai 
hyny  yw  pawb  a  gredant  yn  yr  lesu,  yn  nghyda  phawb 
eraill  a  gedwir  trwyddo,  megis  y  plant  bach  sydd  yn 
marw  yn  eu  mebyd.  Ond  gan  y  gall  Calfiniaid  ac 
Arminiaid  gytuno  o  barth  iachawdwriaeth  babanod 
trwy  haeddiant  yr  lawn  mawr,  ni  a'u  gadawn  hwynt 
o'r  naill  du  i'r  ddadl  sydd  dan  sylw.    Ar  ol  eu  gadael 

hwynt,  ni  a  ddywedwn  eto  mai  y  farn  Galfinaidd 
ydyw,  i  lawn  Crist  sicrhau  i  bob  un  a  gfred  unwaith 
yn  Nghrist  fywyd  tragywyddol,  gan  gynwys  yn  y 
gair  "bywyd"  ddychweliad  trwyadl  at  Dduw  ;  ac 
yn  y  gair  "  tragywyddol,"  barhad  mewn  undeb  â 
Christ  o'r  foment  y  credodd  gyntaf  hyd  angeu,  a  thrwy 
angeu,  a  thuhwnt  i  angeu  byth.  Rhaid  addef  fod  y 
Calfiniaid  yn  hoff  iawn  o  alw  y  credinwyr  hyn  yn  ethol- 
edigion.  Y  maent  yn  eu  galw  felly,  mewn  ffordd  o  gyd- 
nabyddiaeth  fod  yr  holl  glod  o'r  holl  gyfnewidiad  a 
wnawd  ar  eu  calonau  i'w  gyflwyno  i  ras  Duw  yn 
unig  ;  a  hyny  am  fod  y  gair  ethol  yn  awgrymu  fod  y 
cyfnewidiad  wedi  ei  wneuthur  ynddynt,  nid  oddiar 
ddamwain,  nac  oddiar  angenrheidrwydd  natur,  nac 
oddiar  fympwy  yfoment,  nac  oddiar  unrhyw  ragor- 
iaeth  wreiddiol  ynddynt  hwy  uwchlaw  eraill,  ond 
oddiar  fwriadau  grasol  Duw  tuag  atynt.  Meddwl  y 
dywediad  Calfinaidd  fod  Crist  wedi  marw  dros  yr 
etholedigion  yn  unig  ydyw,  fod  Ei  lawn  wedi  sicrhau 
bywyd  tragywyddol  i  bawb  a  gredant  ynddo,  ac  i 
bawb  a  gedwir  trwyddo  heb  gredu,  megis  babanod, 
ac  iddynt  hwy  yn  unig. 

Meddwl  y  cwestiwn  yn  yr  Hyfforddwr,  "  Dros  bwy 
y  bu  Crist  farw  ?"  ydyw,  "  I  bwy  y  sicrhaodd  Crist 
fywyd  tragywyddol  trwy  Ei  angeu  ?"  Meddwl  yr 
atebiad,  "  Dros  Ei  bobl  etholedig,  y  rhai  a  roddwyd 
iddo  gan  Ei  Dad  "  ydyw,  **  I  bawb  a  unir  âg  Ef." 
Y  mae  yr  Arminiaid  yn  credu  fod  yr  lawn  wedi 
sicrhau  bywyd  tragywyddol,  ond  bywyd  tragywyddol 
yn  y  nef  i  bawb  a  fyddant  feirw  yn  Nghrist.  Nid 
ydynt  yn  dal  fod  bywyd  tragy wyddol  ar  y  ddaear,  o'r 
foment  y  crôd  pechadur  y  tro  cyntaf  hyd  angeu  wedi 

eî  sicrhau  iddo  gan  yr  lawn,  gan  eu  bod  yn  dal  y 
posibilrwydd  i  bechadur  g'olli  y  bywyd  hwnw  trwy 
beidio  parhau  i  gredu  ;  tra  y  mae  y  Calfiniaid  yn  dal 
fod  y  parhad  i  gredu  wedi  ei  sicrhau  gan  yr  lawn  i'r 
hwn  a  gredodd  unwaith,  a  bywyd  tragywyddol  tra 
y  bydd  ar  y  ddaear  yn  nglŷn  â'r  parhad  hwnw. 
Felly  y  mae  y  cwestiwn  mewn  dadl  yn  cymeryd  y 
fFurf  hon,  A  yw  yr  lawn  yn  sicrhau  bywyd  tragy- 
wyddol  i  gredadyn  o'r  foment  y  bydd  marw,  neu  o'r 
foment  y  credodd  gyntaf  yn  Nghrist  ?  Y  cyntaf, 
medd  yr  Arminiwr  ;  yr  ail,  medd  y  Calfiniwr. 

Ac  ystyried  y  gair  nefoedd  fel  yn  cynwys  y  syniad 
o  ddiogelwch,  yn  gystal  a'r  syniadau  o  sancteidd- 
rwydd  a  mwynhad,  yn  ol  y  syniad  Arminaidd, 
moment  gyntaf  nefoedd  credadyn  yw  moment  ei 
anadliad  olaf  yn  y  byd  hwn  ;  yn  ol  y  syniad  Calfin- 
aidd,  moment  gyntaf  ei  nefoedd  yw  y  foment  y 
credodd  gyntaf  yn  yr  lesu.  Ac  yn  lle  fod  y  farn  mai 
dros  yr  etholedigion  yn  unig  y  bu  Crist  farw  yn 
rhwystr  i  Galfiniaid  wahodd  pechaduriaid  at  Grist, 
yn  yr  athrawiaeth  hon  y  maent  yn  cael  mwyaf  o 
nerth  i  wneuthur  hyny.  Y  maent  yn  teimlo  gradd  o 
hyder  pan  yn  eu  cymhell  ar  yr  un  tir  a'u  brodyr 
Arminaidd,  fod  Crist  wedi  marw  dros  bawb,  neu  bod 
digon  yn  yr  lawn  ar  gyfer  pawb  ;  ond  y  maent  yn 
teimlo  yn  anrhaethol  fwy  pan  y  maent  yn  gadael  eu 
brodyr,  ac  yn  datgan  fod  Crist  wedi  marw  dros  yr 
etholedigion  yn  unig  ;  neu  mewn  geiriau  eraill,  Ei 
fod  yn  Ei  lawn  wedi  sicrhau,  yn  y  modd  y  medr  Duw- 
dod  yn  unig  sicrhau,  bywyd  tragywyddol  i  bwy  bynag 
a  gred,  o'r  foment  gyntaf  y  cred  ymlaen  ;  am  mai  y 
foment  y  cred,  y  mae  yn  dyfod  i  undeb  personol  â'r 

lesu  et  hun.  Os  gofynir  eto,  "A  fwriadodd  Duw 
gadw  pawb  ?"  yr  ateb  Calfinaidd  ydyw,  "Naddo,"' 
ond  yn  unig  y  rhai  ydynt  mewn  undeb  â'r  lesu." 

Nid  ydym  yn  bwriadu  dwyn  unrhyw  reswm 
ymlaen  dros  y  naill  olygiad,  neu  yn  erbyn  y  llall  ; 
ond  yr  ydym  yn  unig  wedi  amcanu  dangos  yr  hyn 
y  mae  amrywiaeth  barn  yn  ei  gylch.  Ac  yr  ydym  yn 
annog  darllenwyr  y  Beibl  i'w  chwilio  drostynt  eu 
hunain,  nes  íFurfio  barn  oddiar  ei  ymadroddion — pa 
un  o'r  ddau  olygiad  ydyw  golygiad  Ysbryd  Duw  ar 
y  pwnc. 


II 

"  Yr  Eiriolwr" 

MEDDWL  y  gaìr  "eiriolwr"  yvv,  un  wedi  ei 
alw  at.  Fe'i  defnyddid  mewn  ystyr  wladol 
i  ddynodi  un  a  elwid  i  ddadleu  mewn  llys  cyfraith. 
O  ran  ei  feddwl  gwreiddiol,  ac  o  ran  yr  arferiad 
ohono,  y  mae  yn  cyfateb  yn  hollol  i'r  gair  Saesoneg 
"  aävoca/e  "  ("  dadleuydd  ").  Nid  yw  y  gair  ei  hun 
yn  cynwys  pa  un  ai  i  ddadleu  dros,  neu  yn  erbyn,  y 
cafodd  y  person  ei  alw.  Y  mae  dadleu  yn  erbyn 
pechadur  yn  bod.  Ei  gyhuddwyr,  yn  ol  y  Beibl, 
ydynt,  (i)  Y  gyfraith  yr  hon  a  elwir  "  Moses.' 
loan  V.  45,  **  Y  mae  a'ch  cyhudda  chwi,  sef  Moses, 
yn  yr  hwn  yr  ydych  yn  gobeithio. "  (2)  Y  gydwybod. 
Rhuf.  ii.  15,  "A'u  cydwybod  yn  cyd-dystiolaethu, 
a'u  meddyliau  yn  cyhuddo  eu  gilydd,  neu  yn esgusodi. ' ' 
(3)  Y  diafol.  Dat.  xii.  10,  "  Canys  cyhuddwr  ein 
brodyr  ni  a  fwriwyd  i'r  llawr,  yr  hwn  oedd  yn  eu 
cyhuddo  ger  bron  ein  Duw  ni  ddydd  a  nos."  Ac  yr 
oedd  yr  Arglwydd  lesu,  pan  ar  y  ddaear,  yn  tystio 
na  fyddai  Ef  yn  gyhuddwr, — '*  Na  thybiwch  y  cy- 
huddaf  fi  chwi  wrth  y  Tad."  Rhaid,  gan  hyny,  os  i 
ddadleu  mai  i  ddadleu  dros  bechadur,  ac  nid  yn  ei 
erbyn,  y  galwyd  Ef.  Ond  gan  bwy  y  galwyd  Ef 
ddadleu  ?  ai  gan  y  pechadur  ei  hun,  ai  gan  rywun 
arall  ?  Heb.  v.  4,  5,  '*  Nid  yw  neb  yn  cymmeryd  yr 
anrhydedd  hwn  iddo  ei  hun,  ond  yr  hwn  a  alwyd  gan 
Dduw,  megis  Aaron  :  felly  Crist  hefyd  nis  gogonedd- 

odd  eî  hun  i  fod  yn  Arch-offeiriad  ;  ond  yr  hwn  a 
ddywedodd  wrtho,  Tydi  yw  fy  Mab  ;  myfi  heddyw 
a'th  genhedlais  di,"  Efe  a'i  gogoneddodd  :  ac  y  mae 
ymddang-os  ger  bron  Duw  dros  bechadur  yn  rhan  o'i 
swydd  offeiriadol.  Nid  cael  Ei  anfon  i'r  nef  gan 
bechaduriaid  i  ddadleu  drostynt  a  gafodd  ;  ond,  fel  y 
danfonwyd  Ef  gan  Dduw  i'r  byd  i  farw  drostynt,  fe'i 
galwyd  Ef  gan  Dduw  ato  Ei  hun  i'r  nef  i  eiriol 
drostynt.  Y  fendith  neillduol  y  mae  yr  Apostol  yn 
cyfeirio  ati  yma,  ac  y  mae  yr  lesu  yn  dadleu  i  bech- 
aduriaid  ei  chael,  yw  maddeuant.  Y  mae  "  O  phecha 
neb  "  yn  tybied  yr  angen  am  faddeuant :  y  mae  enwi 
y  **  Tad  "  yn  awgrymu  y  gweithredoedd  priodol  iddo, 
un  o  ba  rai  yw  maddeu  ;  ac  y  mae  i  loan  i.  9,  yn 
son  am  character  y  Tad,  a'i  fod  yn  ffyddlawn  ac  yn 
gyfiawn,  fel  y  maddeuo.  Y  mae  y  ffaith  o'i  fod  wedi 
Ei  alw  gan  Ei  Dad  i'r  nef  i  ddadleu  achos  pechadur 
ger  Ei  fron,  yn  cau  allan  y  dybiaeth  fod  yr  angen- 
rheidrwydd  am  eiriolaeth  Crist  yn  seiliedig  ar  unrhyw 
ddiffyg  graslonrwydd  yn  y  Tad  i  faddeu.  Cyfiawn- 
der  perffaith  y  Tad  a  barodd  yr  angenrheidrwydd 
am  eiriolaeth  :  Ei  raslonrwydd  anfeidrol  a  alwodd 
y  Mab  i  fod  yn  Eiriolwr.  Ac  y  mae  yr  Eiriolwr  yn 
gyfiawn  hefyd  ;  mor  gyfiawn  a'r  Tad,  ger  bron  yr 
hwn  y  mae  yn  eiriol.  Yn  i  loan  i.  g,  y  Tad  sydd  yn 
gyfiawn  yn  maddeu  :  yn  yr  adnod  hon,  y  Mab  sydd 
yn  gyfiawn  yn  eiriol.  Y  mae  pob  cyfiawnder, — 
cyfiawnder  hanfodol  Ei  berson  fel  un  o'r  Tri  tragy- 
wyddol, — y  cyfiawnder  ag  oedd  yn  egwyddor  bur 
ynddo  fel  dyn,  a'r  cyfiawnder  oedd  yn  haeddiant 
Ei  lawn, — yn  gyfiawnder  o  gyfiawnder  yn  mherson 
yr  Eiriolwr,  ac  yn  nadl  Ei  eiriolaeth. 

Pwy  sydd  yn  y  llys  fry  ag  sydd  yn  perî  rhaid  i 
Grist  ddadleu,  er  mwyn  i  bechadur  crediniol  dderbyn 
maddeuant  ?  Nid  y  gydwybod,  oherwydd  yn  mynwes 
y  pechadur  y  mae  hono  ;  nid  y  diafol,  oherwydd  y 
mae  efe  wedi  ei  yru  o'r  nef;  gan  hyny,  o  angen- 
rheidrwydd,  y  gyfraith,  neu  Moses,  yn  ol  dull  yr 
Arglwydd  lesu  o'i  henwi,  yw  yr  un  "  a'ch  cyhudda 
chwi."  Y  mae  Crist,  gan  hyny,  yn  dadleu  maddeuant 
i  bechadur  yn  ngwyneb  cyfraith  ;  a'r  cwbl  y  mae  a 
wnelo  cyfraith  âg  ef  yw  cyfiawnder.  Ond  y  mae  yr 
Eiriolwr  mor  gyfiawn  a'r  gyfraith  ei  hun. 

**  Ni  cheisia  i  'n  wyneb  Moses, 
Ond  lesu  i  ddadleu  'nghŵyn, 
Y  Cyfiawn  dros  'r  anghyfiawn, 
Fu  farw  er  fy  mwyn." 

Sylwer  hefyd,  mai  nid  yr  un  meddwl  sydd  i'r  gair 
'■'■  gydaW  Tad  "  yn  yr  adnod  hon,  ag  sydd  i'r  gair  yn  y 
frawddeg  "y  mae  y  lad  gyda  myfi,"  yn  loan  xvi. 
32.  Yn  yr  adnod  olaf  hon,  gyda  mewn  cyferbyniad  i 
unigrwydd  a  feddylir  ;  fel  pe  y  dywedasai,  "  y  mae  fy 
Nhad  yn  cydfeddwl,  yn  cyd-deimlo,  yn  cydlefaru,  yn 
cydweithredu  â  mi  ;  eto,  y  mae  y  Tad  yn  fwy  na  myfi." 
Ond  nid  gyda  yn  yr  ystyr  hon  a  feddylir  pan  y 
dywedir  fod  yr  lesu  yn  '*  Eiriolwr  gyda'r  Tad."  Yr 
un  gyda  yw  hwn  ag  a  ddefnyddir  yn  loan  i.  i,  "  Y 
Gair  oedd  gyda  Duw,"  ac  yn  i  loan  i.  2,  "Y  bywyd 
tragywyddol,  yr  hwn  oedd  gyda'r  Tad."  Y  mae  yr 
hyn  ag  oedd  yn  wir  yn  y  dechreuad  am  y  Gair, 
yn  wir  yn  awr  am  yr  Eiriolwr, — yn  awr  y  mae  yr 
Eiriolwr,  a'r  Eiriolwr  sydd  gyda  Duw,  a  Duw  yw  yr 

Eiriolwr.  Hwn  sydd  yn  awr  gyda  Duw.  Y  mae  yr 
Eiriolwr  gyda  Duw  yn  safle  y  gair  digrëedig.  Y  mae 
yr  hwn  a  wnaethpwyd  yn  gnawd,  ac  a  wnaethpwyd 
yn  bechod,  yn  sefyll  gyda  golwg  ar  y  Tad  yn  y  fan, 
ac  yn  y  g-ogoniant  ag  yr  oedd  person  dwyfol  y  Mab, 
trwy  yr  hwn  y  gwnaethpwyd  pob  peth,  yn  sefyll  ynddo 
erioed.  Pa  berthynas  a  pha  ogoniant  oedd  y  rhai 
hyny,  ydynt  o'r  dirgeledigaethau  ag  sydd  eiddo  yr 
Arglwydd  ;  ond  y  mae  yn  un  o'r  pethau  amlwg  a 
roddwyd  i  ni,  mai  i'r  fan  hono  yr  aeth  yr  lesu,  ac  mai 
yn  nghanol  disgleirdeb  gogoniant  digrëedig  y  Mab  y 
mae  yn  gofyn  maddeuant  i  bechadur. 

Y  manau  eraiU  yn  y  Testament  Newydd,  lle  y 
defnyddir  y  gair  a  gyfieithir  yma  yn  Eiriolwr,  ydynt 
y  rhai  canlynol : — loan  xiv.  i6,  "  Efe  a  rydd  i  chwi 
Ddyddanydd  arall."  Adn.  26,  "Y  Dyddanydd,  yr 
Yspryd  Glân,  yr  hwn  a  enfyn  y  Tad,"  &c.  loan  xv. 
26,  "Ond  pan  ddêl  y  Dyddanydd,  yr  hwn  a  anfonaf 
i  chwi  oddiwrth  y  Tad,"  &c.  loan  xvi.  7,  "  Onid  âf 
fi,  ni  ddaw  y  Dyddanydd,"  &c.  Sylwer  mai  yr  un 
yw  y  gair  Dyddanydd  yn  yr  adnodau  hyn  a'r  gair 
Eiriolwr  yn  yr  adnod  sydd  dan  sylw ;  ac  mai  yr 
Yspryd  Glân  a  feddylir,  yn  ol  esboniad  yr  lesu  Ei 
hun.  Ond  y  mae  yr  lesu,  wrth  alw  yr  Yspryd 
yn  "  Dyddanydd  arall,''  yn  rhoi  arno  Ei  hun 
hefyd  yr  enw  "Dyddanydd."  Yr  oedd  loan  yn 
gwrando  arno,  ac  fe'i  galwodd  yma  erbyn  yr 
enw  hwnw,  yr  hwn  a  gyfieithir  "Eiriolwr. "  Yn 
ol  yr  esboniad  a  roddwyd  o'r  gair  "eiriolwr" 
yn  y  sylwadau  blaenorol,  y  mae  yr  Yspryd  GlAn 
hefyd  yn  un  a  alwyd  i  ddadleu  dros,  ac  i  amddiíTyn 
pechaduriaìd.     Yr  hyn  sydd  yn  gwahaniaethu  gweith- 

redoedd  y  Mab  a'r  Yspryd  oddiwrth  eu  gilydd  yw, 
tod  eiddo  y  cyntaf  dros,  ac  eiddo  yr  olaf  yn.  O'r  tri 
cyhuddwr  yn  erbyn  pechadur,  y  mae  y  gyfraith  yn  ej 
erbyn  yn  y  llys  fry  ;  y  mae  y  gydwybod  yn  ei  erbyn 
o'i  fewn  ef  ei  hun  ;  ac  y  mae  y  diafol  yn  ei  erbyn,  yn 
gweithio  o'i  fewn.  Yn  gwrthwynebu  y  tri  cyhuddwr, 
y  mae  dau  eiriolwr.  Un  fry,  yn  dadleu  drosto  yn 
ngwyneb  cyfraith  ;  y  llall  o'i  fewn,  yn  dadleu  ynddo 
yn  ngwyneb  cydwybod  euog,  ac  yn  ngwyneb  tem- 
tasiynau  a  chyhuddiadau  y  diafol.  Fel  y  mae  Crist 
yn  y  nef  yn  cymeryd  o'i  eiddo  Ef  Ei  hun,  ac  yn 
mynegi  hyny  i'w  Dad  cyfiawn  yn  ngwyneb  deddf,  y 
mae  yr  Yspryd,  fel  dadleuwr  yn  y  galon,  yn  cymeryd 
o  eiddo  Crist,  ac  fel  Yspryd  y  gwirionedd  yn  gorch- 
fygu  yr  anwiredd  sydd  mewn  pechod  â'r  gwirionedd 
sydd  mewn  lawn.  Trwy  Ei  allu  dwyfol  i  ddadleu,  y 
mae  yn  tawelu  y  meddwl  terfysglyd,  ac  yn  teilyngu 
iddo  Ei  hun  yr  enw  "  Dyddanydd." 

'*  Os  ddaw  cydwybod  lawn  o  dân,"— 

y  mae  yr  Yspryd,  fel  Dadleuwr  o'i  fewn  yn  dwyn 
lawn  i'w  gwyneb  : 

*'  Cyfiawnder  glân  a'r  gyfraith," — 

y  mae  y  Mab  fel  Dadleuwr  fry  yn  dwyn  lawn  ger  eî 
bron  hithau  ; 

**  I'm  gofyn  mwy — fy  ateb  llawn," — 

rai  a'u  hatebaf  âg  atebion  y  Mab  a'r  Yspryd, 

*'  Yw'r  lawn  a  dalwyd  unwaith," — 


III 

•Tr  laion" 

YGAIR  Saesoneg-  a  ddefnyddir  yn  gyffredîn  mewn 
llyfrau  ac  mewn  pregethau  am  lawn  yw 
*' ato7iement."  Nid  hwn  yw  y  gair,  er  hyny,  a  ddef- 
nyddir  yn  y  Testament  Saesoneg'  ei  hun  am  lawn, 
ond  " propití'ation"  fel  y  gwelir  yn  y  tair  adnod 
ganlynol,  i  loan  ii.  2  ;  iv,  lo  ;  a  Rhuf.  iii.  25.  Yn  y 
Testament  Newydd  Saesoneg,  unwaith  y  defnyddir  y 
ga.ìr  atonement,*  sef  yn  Rhuf  v.  1 1,  yr  hwn  a  gyfieithir 
yn  y  Testament  Cymraeg  yn  "g-ymmod  ;"  ac  yn  yr 
adnod  hon,  y  mae  yn  amlwg  mai  nid  atonef?iefit,  yn 
yr  ystyr  o  lawn,  oedd  yn  meddwl  yr  Apostol,  ond 
atofiement,  yn  yr  ystyr  o  gymmod  drwy  yr  Arglwydd 
lesu  fel  lawn  rhwng-  pechaduriaid  yn  bersonol  â 
Duw.  Y  mae  cryn  anfantais  yn  codi  oddiar  fod 
gair  yn  cael  ei  ddefnyddio  mewn  un  ystyr  yn  y  Testa- 
ment  Newydd,  ac  mewn  ystyr  arall  mewn  llyfrau  a 
phregethau.  Y  mae  yr  Undodiaid,  yn  eu  hysgrifen- 
iadau  Saesoneg,  yn  dadleu  nad  yw  y  gair  atonefncnt 
yn  y  Beibl  yn  meddu  ar  yr  ystyr  a  roddir  iddo  gan  eu 
gwrthwynebwyr ;  ac  y  mae  y  sylw  yn  gywir.  Ond 
nid  yw  y  casgliad,  er  hyny,  yn  deg,  na  ddichon  fod 
yn  y  Testment  Newydd  air  arall  ag  sydd  yn  cynwys 
yr  hyn  y  mae  eu  gwrthwynebwyr  yn  ei  feddwl  wrth 
atoncfttent.     Y  mae  y  fath  air  yn  bod,  a  hwnw  yw 

•    Y  mao  y  Cyfioithiad  Diwygiedig  Saesonog  wedi  iiowid  y 
gair  i  reconcilialion. — D.  E.  J. 

propitiatîon.  Ond  nid  ydym  ni  y  Cymry  yn  cyfarfod 
á'r  anfantais  hon  yn  y  gair  hwn,  oherwydd  yr  ydym 
yn  defnyddio,  yn  ein  hysgrifeniadau  a'n  pregethau,  y 
gair  lawn  yn  yr  un  ystyr  ag  y  defnyddir  ef  yn  y 
Testament  Newydd. 

Y  mae  y  gair  a  gyfieithir  lawn  yn  tarddu  o  air  ag 
sydd  yn  meddu  ar  yr  ystyr  o  '■^  drugaredd."  Fe  geir 
hwn  yn  Matt.  xvi.  22,  "Arglwydd,  triigarha  wrthyt  dy 
hun  ;  "  ac  yn  Heb.  viii.  12,  "  Canys  trugarog  fyddaf 
wrth  eu  hanghyfiawnderau,"&c.  Gair  o'r  un  tarddiad 
yw  y  '*  bydd  drugarog,"  yn  ngweddi  y  pubhcan  yn  Luc 
xviii.  13,  a  **  gwneuthur  cymmod  dros"  yn  Heb.  ii.  17. 
Un  gair  yw  pob  un  o'r  ddau  ymadrodd  hyn,  a  mwy,  yr 
un  gair  ydynt.  Gwrthddrych  y  gair  yn  y  gyntaf  o'r 
ddwy  adnod  yw  "  pechadur  :"  yn  yr  olaf,  •'  pechodau 
y  bobl."  Ond  yr  oedd  y  gair  wedi  ei  ddefnyddio  o'r 
blaen  yn  nghyfieithiad  y  Deg  a  Thriugain  o'r  Hen 
Destament  yn  Lef.  iv.  35,  "  Gwnaed  yr  oíîeiriad 
gymmod  drosto  am  ei  bechod  yr  hwn  a  bechodd,  a 
maddeuir  iddo  ;"  ac  yn  Daniel  ix.  24,  '*  Gwneuthur 
cymmod  dros  anwiredd  ;  "  ac  mewn  adnodau  eraiU. 
Yr  oedd  yr  Arglwydd  lesu  yn  hyddysg  iawn  yn  yr 
Hen  Destament,  ac  y  mae  goleu  newydd  yn  syrthio 
ar  ddameg  y  Pharisead  a'r  publican  pan  ystyriom 
iddo  roddi  yn  ngenau  yr  olaf  y  gair  a  ddefnyddiwyd 
cyn  hyny  am  wneuthur  cymmod  dros  bechod.  Ac 
nid  yn  unig  y  mae  yn  gosod  y  gair  hwn  yn  ngenau  y 
publican,  ond  y  mae  hefyd  yn  gosod  y  publican  ei 
hun  i  weddio  am  gymmod  yn  y  deml,  yn  y  lle  yr  oedd 
yr  offeiriad  luddewig  mewn  gwedd  gysgodol  yn 
gwneuthur  cymmod  dros  bechodau  y  bobl.  Os  yw 
yn    destyn  syndod  iddo  fyned  i'w  dŷ,   nid   yn    unig 

wedi  derbyn  trugaredd,  ond  hefyd  "  wedi  ei  g-yfiawn- 
hau"  wrth  ei  derbyn,  buasai  yn  destyn  anrhaethol 
fwy  o  syndod  pe  buasai  wedi  myned  i'w  dŷ  heb  dder- 
byn  trugaredd,  pan  ystyrir  mai  yn  y  deml,  tŷ  Dduw — 
tŷ  y  drugareddfa — tŷ  yr  aberth — y  gweddíodd  am 
dani.  Ychydig  oedd  gwrandawyr  y  ddameg  yn  ei 
feddwl  ar  y  pryd,  fod  y  Duw,  a'r  oíîeiriad,  a'r 
drugareddfa,  ar  aberth,  ag  oeddynt  yn  yr  hen  deml, 
wedi  cyfarfod  mewn  un  ystafell  fechan,  yn  sefyll  ger 
eu  bron  mewn  person  ;  ac  mai  y  publican  a  ddywed- 
odd  "  Duw,  bydd  drugarog,"  yn  y  deml,  oedd  y 
pechadur  a  waeddai  ar  Ei  ol  Ef,  "  lesu,  fab  Dafydd, 
trugarha  wrthyf."  Fe  allasai  gwrandawr  craffus, 
ar  ol  clywed  y  ddameg,  ddyweyd,  "  Wele  deml,  a 
phechadur,  a  Duw  ;  ond  mae  yr  offeiriad,  a'r  oen  ?" 
Fe  atebasai  yntau  yn  ol,  *'  Fy  Mab,  mi  a  edrychaf  i 
mi  fy  hun  am  offeiriad  ac  oen."  "  Ond  pa  le  y 
maent?"    "  Wele/,  fy  Mab." 

Fel  y  mae  y  gair  a  gyfieithir  lawn  yn  tarddu  o  air 
sydd  yn  cynwys  y  syniad  o  drugaredd,  felly  y  mae 
yradnod,  Heb.  ii.  17,  *•  Fel  y  hyddai  dn/^aro^  .... 
i  wneuthur  c}'m?/iod  äros  bechodau  y  bobl,"  yn  dangos 
fod  yr  lawn  yn  ffrwyth  trugaredd  y  Mab, — wrth  yr 
hwn  hefyd  y  dywedodd  y  Tad,  *'  Dy  orseddfainc  di, 
O  DduWy  sydd  yn  oes  oesoedd."  Gwrthddrych 
trugaredd  yw  y  truenus  ;  ac  nid  damwain  yw  bod 
trueni  yn  llywodraeth  Duw,  ond  angenrheidrwydd  y 
cyfiawnder  ag  sydd  yn  cospi  pechod  yn  ol  ei  haedd- 
iant.  Y  mae  trueni,  gan  hyny,  ar  un  Ilaw,  yn  wrth- 
ddrych  cymwys  i  drugaredd  edrych  arno  ;  ac  ar  y  Ilaw 
arall,  yn  ffrwyth  gweinyddiad  cyfiawnder.  lawn  yw 
y  ddarpariaeth  o  eiddo  trugaredd  anfcidrol  i  symud 

cosp  gyfiawn  oddiar  berson  pechadur,  yn  unol  â  phob 
egwyddor  sydd  yn  natur  Duw,  a  phob  deddf  sydd  yn 
Ei  lywodraeth  ;  ac  nid  darpariaeth  gymwys  i  symud 
yw  yr  holl  wirionedd,  ond  darpariaeth  yn  meddu  ar 
ddeddf  yn  ei  chalon  ag  sydd  yn  sicrhau  y  cyrhaeddir 
ei  holl  amcanion  ar  bob  "  enaid  gwan"  a  sylfaenodd 
ei  obeithion  arno.  Os  darlunir  yr  lawn  yn  ol  ei 
amcan,  yr  hyn  sydd  yn  cymodi  Duw  a  dyn  ydyw.  Y 
mae  yr  adnodau  yn  y  Testament  Newydd  ag  sydd  yn 
cynwys  y  gair  yn  ei  ddarlunio  yn  ol  ei  natur.  Fe'i 
harferir  dair  gwaith  : — Rhuf.  iii.  25,  *'  Yr  hwn  a 
osododd  Duw  yn  lawn,  trwy  ffydd  yn  ei  waed  ef." 
I  loan  ii.  2,  *'  efe  yw  yr  lawn  dros  ein  pechodau  ni." 
1  loan  iv.  10,  "  Anfon  ei  Fab  i  fod  yn  lawn  dros  ein 
pechodau."  Ond  y  mae  ychydig  o  wahaniaeth  rhwng 
ei  ystyr  yn  yr  adnod  gyntaf  o'r  tair  a'i  ystyr  yn  y 
ddwy  olaf.  Yn  Rhuf.  iii.  25,  y  mae  y  gair  yn 
ansoddair  {(uìjecthe),  sef  iawnol  ;  ac  y  mae  yn  ofyn- 
iad  naturiol  pa  sylweddair  (siibstaniive)  a  ddylid  ei 
ystyried  mewn  cysylltiad  âg  ef.  Yr  un  gair  iatonol  a 
arferir  yn  Heb.  ix.  5,  yr  hwn  a  gyfieithir  tnigareddfa. 
Fe'i  cyfieithwyd  felly,  oherwydd  mai  y  drugareddfa  a 
gysgodwydyn  y  deml  gan  "  gerubiaid  y  gogoniant  ;" 
ac  oherwydd  mai  arni  hi  y  taenellwyd  y  gwaed  gan 
yr  archoffeiriaid,  ac  oherwydd  ei  bod  yn  orsedd  i 
Dduw,  yr  oedd  yn  haeddu  yr  enw  eisteddle  iatonol. 
Oddiar  yr  arferiad  hwn  o'r  gair  yn  Heb.  ix.  5,  y  mae 
rhai  yn  tybied  y  dylid  ystyried  y  gair  eisteddle  fel  y 
sylweddair  yn  Rhuf.  iii.  25  ;  ar  y  dybiaeth  hon,  y 
meddwl  yw  "  yr  hwn  a  osododd  Duw  yn  eisteddle 
iawnol,  neu  yn  drugareddfa."  Ond  y  mae  esboniad 
arall  yn  ymddangos   i   ni  yn   fwy   naturiol.     Y  mae 

**  ei  waed  ef"  yn  tybied  aberth,  ac  yn  tybied  fod  yr 
lawn  yn  aberth  ;  am  hyny,  y  meddwl  mwyaf  naturiol 
ydyw,  "yrhwn  a  osododd  Duw  yn  aberth  iawnol, 
trwy  ffydd  yn  ei  waed  ef."  Yn  y  ddwy  adnod  arall 
y  cyfeiriwyd  atynt,  y  mae  y  gair  yn  sylweddair,  yn 
lawn,  neu  yr  hyn  sydd  yn  cymodi.  Y  mae  i  loan  ii. 
2,  "  efe  yw  yr  lawn,"  yn  cynwys  fod  person  yr 
Arglwydd  lesu  yn  lawn.  Y  mae  Rhuf.  iii.  25,  *' Yr 
hwn  a  osododd  Duw  yn  lawn,  trwy  ífydd  yn  ei  waed 
ef,"  yn  cynwys  nid  yn  unig  fod  y  Person  yn  lawn, 
ond  hefyd  mai  y  Person  fel  aberth  yw  yr  lawn.  Y 
mae  i  loan  iv.  10,  "  Yn  hyn  y  mae  cariad  ;  nid  am  i 
ni  garu  Duw,  ond  am  iddo  ef  ein  caru  ni,  ac  anfon  ei 
Fab  i  fod  yn  lawn  dros  ein  pechodau,"  yn  dangos 
fod  y  Person  yn  lawn  oddiar  gariad  a  thrwy  osodiad 
Duw. 

Er  mwyn  tawelu  cydwybod  pechadur,  y  mae  o 
bwys  fod  yr  lawn  yn  cadarnhau  hawHau  cyfiawnder  : 
er  mwyn  enill  ei  serchiadau  y  mae  o  bwys  fod  yr 
lawn  yn  amlygiad  o  gariad  tuag  ato.  Yn  y  ddwy 
adnod  gyntaf  a  nodwyd,  yr  lawn  yn  ei  berthynas  â 
chyfîawnder  a  amlygir.  i  loan  i.  9,  *'  cyfiawn"  yw 
Efe  "  fely  maddeuo. "  i  loan  ii.  i,  y  mae  yr  Eiriolwr 
yn  "  lesu  Grist  y  cyfiawn,"  ac  "  e/fe  yw  yr  lawn." 
"Yr  hwn  a  osododd  efe  yn  lawn  ....  i  ddangos  ei 
gyfiawnder,"  medd  Rhuf.  iii.  25.  Ond  yn  i  loan  iv. 
10,  lawn  yn  ei  berthynas  â  chariad  anfeidrol  Duw 
tuagaty  byd  a  ddangosir.  Uwchben  i  loan  ii.  i,  2, 
y  mae  cydwybod  yn  ymdawelu  yn  yr  olwg  ar  lawn  : 
uwchben  i  loan  iv.  10,  y  mae  calon  yn  gwresogi 
mewn  cariad,  ac  y  mae  cyfarfyddiad  cyfiawnder  a 
chariad  Duw  yn  aberth  y  groes,  yn  taflu  ei  gysgod  ar 

enaid    credadyn,  yn  nghyfarfyddiad    heddychol  cyd- 
wybod  a  chariad  yno  hefyd. 

Fe  ellir  ystyried  ein  Gwaredwr  mewn  tri  golyg'- 
iad, — (i.)  Yr  oedd  yn  ddyn.  Yr  enw  yn  ol  yr  hwn 
yr  adnabyddid  Ef  fel  dyn  gan  Ei  gyfoedion  oedd  lesu. 
(2.)  Yr  oedd  yn  Dduw.  Yr  enw  yn  ol  yr  hwn  yr 
adnabyddid  Ef  fel  Duw,  oedd  y  Mab, — **  ond  wrth  y 
Mab,  dy  orseddfainc  di,  o  Dduw,"&c.  (3.)  Yr  oedd 
yn  Fessiah  wedi  Ei  gysegru — wedi  Ei  alw  gan  Dduw 
i  weinyddu  swyddau  cyfryngol  rhwng  Duw  a  dyn  ; 
a'i  enw  fel  Messiah  yn  y  Testament  Newydd  yw 
Crist.  Y  mae  y  tair  adnod  lle  y  gelwir  Ef  yn  lawn  yn 
cyfateb  i'r  tri  golygiad  hyn.  Rhaid  cofio  yr  un  pryd, 
y  gelwir  Efyn  lesu  Grist,  ac  yn  Grist  lesu.  Pan  y 
gelwir  Ef  erbyn  y  cyntaf,  y  mae  pTJoys  y  meddwl  ar  y 
ffaith  mai  lesu  ydoedd — lesu  o  Nazareth  :  pan  erbyn 
yr  olaf,  mai  y  Crist,  yr  hwn  a  eneiniwyd  gan  Dduw 
ydoedd.  Yn  i  loan  ii.  i,  2,  fe  ddywedir,  '■^  lesu 
Grist  y  Cyfiawn  :  ac  efe  yw  yr  lawn,"  &c.  lë,  lesu, 
**  y  dyn  bach,"  y  '*  bachgen  lesu,"  yr  hwn  a  gysgodd, 
— a  weddiodd, — a  wylodd, — a  groeshoeliwyd  yn  un  o 
dri,  ac  yn  y  canol,  fel  pe  buasai  y  gwaethaf  o'r  tri, — 
Efe  yw  yr  lawn  dros  ein  pechodau  ni.  Yn  i  loan  iv. 
10,  fe  ddywedir  mai  "  ei  Fab,"  Mab  Duw,  oedd  yr 
**  lawn."  lë,  y  Mab, —  yr  hwn  oedd  yn  y  dechreuad 
gyda  Duw — yn  Dduw.  Neb  llai  na'r  Mab  yw  yr 
lawn.  Yn  Rhuf.  iii.  25,  fe  ddywedir,  "  Yn  Nghrìst 
lesu,  yr  hwn  a  osododd  Duw  yn  Iawn,"&c.  Yma 
fe  roddir  pwys  ar  y  ffaith  mai  Crist,  yr  eneiniog, 
oedd  yr  lawn.  Fel  yr  oedd  y  torfeydd  yn  synu  wrth 
Ei  ddysgeidiaeth  Ef,  ar  ol  iddo  orphen  y  bregeth  ar 
y  mynydd,  am  Ei  fod  yn  eu  dysgu  hwynt  fel  un  âg 

awdurdod  ganddo, — felly  fe  fydd  torfeydd  mwy  yn 
synu  wrth  Ei  lawn,  ar  ol  iddo  waeddi  "Gorphenwyd," 
am  iddo,  fel  y  Crist,  farw  fel  un  âg  awdurdod 
gfanddo  i  farw  ;  awdurdod  a  dderbyniodd  mewn 
fîordd  o  orchymyn  oddiwrth  Ei  Dad.  Yr  awrhon  y 
mae  yn  aros  y  tri  hyn, — lesu,  y  Mab,  y  Crist  ; — a'r 
tri  hyn,   un  person — un  lawn  ydynt. 


IV 

"  lanrn  dros  " 

WRTH  glywed  am  ddynion  o  ddysg-  yn  ysgrifenu 
yn  erbyn  eu  gilydd  yn  nghylch  ystyr  wreiddiol 
gwahanol  eiriau  a  ddefnyddir  yn  y  Beibl,  fe  ddichon 
fod  ambell  i  ddarllenwr  o'r  Beibl  Cymraeg  yn  arswydo 
rhag  ofn  fod  pynciau  mawrion  yr  Efengyl  mewn 
rhyw  berygl  yn  y  ddadl.  Chwi  a  gewch  glywed  am 
ryfeloedd,  a  son  am  ryfeloedd  ar  faesydd  llyfrau,  pan 
y  bydd  esgob  wedi  cyfodi  yn  erbyn  esgob,  a  doctor 
yn  erbyn  doctor,  ond  heb  arfau  rhyfel  creulonach  na 
phin  ac  inc.  Gwelwch  na  chyffroer  chwi  ; — canys 
rhaid  yw  bod  hyn  oll.  Ac  y  mae  digon  o  reswm  am 
beidio  cyffroi.  Y  mae  y  gwirionedd  am  yr  lesu  mor 
ddiogel  ag  yr  oedd  yr  lesu  Ei  hun  pan  y  danfonodd 
Herod  i  laddy  bechgynyn  nghymydogaeth  Bethlehem, 
a  phan  y  gofalodd  Duw  i'w  fywyd  Ef  gael  ei  arbed 
drwy  Ei  ffoedigaeth  i'r  Aipht.  Y  mae  y  Duw  a 
ddiogelodd  y  Beibl  ei  hun  rhag  cael  ei  ddiarddel  o'r 
byd  gan  ei  elynion,  wedi  diogelu  hefyd  y  gwirionedd 
am  fywyd  o  fewn  y  Beibl  rhag  ei  niweidio  gan  na 
malais  nac  athrylith  ei  feirniaid. 

Y  drefn  a  gymerodd  Yspryd  Duw  i  ddiogelu  hyn 
oedd,  drwy  eirio  gwirioneddau  mawrion  y  Beibl  mewn 
gwahafiol  ymadroddion,  a  thrwy  eu  datguddio  mewn 
gwahanol  gysylltiadau.  Am  hyny,  nid  yw  ffydd 
darllenwr  ystyriol  yn  mhynciau  yr  Efengyl  yn  dibynu 
ar  feddwl  rhyw  un  gair  yn  yr  iaith  wreiddiol.     Pe 

buasai  felly,  ni  buasai  y  Beibl  yn  llyfr  cymhwys  i 
"bawb  o  bobl  y  byd "  ar  wirioneddau  bywyd,  ond 
yn  unig-  i  bechaduriaid  o  ddysg^edigion.  Ond  y 
mae  y  pynciau  mwyaf, — y  Drindod,  Duwdod  ac 
lawn  y  Mab,  gwaith  yr  Yspryd,  trefn  cyfiawnhad 
a  sancteiddhad,  &c.,  wedi  eu  gosod  allan  mewn 
cynifer  o  ymadroddion  gwahanol,  ac  wedi  eu  gosod 
allan  ar  gynifer  o  amgylchiadau  gwahanol,  fel 
tuagat  eu  dadymchwel  fel  gwirioneddau,  y  byddai 
yn  angenrheidiol,  nid  profi  annghywirdeb  cyfieithiad 
rhyw  un  adnod  neu  ddwy,  ond  aberthu  yr  holl 
Feibl  yn  gyfan.  Y  mae  pethau  yn  y  Beibl  na  fedr 
neb  ond  dysgedigion  ddadleu  arnynt — mor  wir  a 
hyny,  pethau  bychain  ydynt,  mor  fychan  a  hyn,  nad 
yw  bywyd  tragywyddol  yr  un  pechadur  yn  dibynu  ar 
y  modd  y  penderfynir  hwynt.  Y  mae  o  bwys  i'r  byd 
fod  Duw  wedi  ymddangos  yn  y  cnawd,  a  bod  yr  hanes 
am  Ei  enedigaeth  yn  Luc  ii.  yn  hanes  cywir  :  am  ei 
fod  mor  bwysig,  y  mae  yr  ymgnawdoliad  yn  cael  ei 
osod  allan  "  lawer  gwaith  a  llawer  modd."  Nid  yw 
o  bwys  i'r  byd  pechadurus  pa  beth  yw  meddwl  y  gair 
"cyntaf"  yn  yr  ail  adnod  ;  ac  nid  oes  unrhyw  ran 
o  athrawiaeth  yr  ymgnawdoliad  yn  dibynu  ar  yr 
esboniad  cywir  ohono.  Ac  fe  ellir  dadleu  hyd 
"  floedd  yr  archangel  "  pa  beth  a  feddylir  wrth  y  gair 
"  gwlyb "  yn  loan  xii.  3,  heb  eíFeithio  i'r  graddau 
lleiaf  ar  yr  un  erthygl  yn  nghredo  y  '*  meirw  yn 
Nghrist."  Ond,  fel  y  mae  Duw  Ei  hun  yn  holl- 
bresenol  yn  y  greadigaeth,  y  mae  gwirioneddau  mawr 
bywyd  yn  holl-bresenol  drwy  y  Beibl.  Nid  dileu  un 
adnod,  ond  dileu  yr  holl  Feibl,  yw  yr  unig  flfordd  i'w 
dileu  hwythau.     Am  hyny,  fe  all  Cymro  uniaith,  drwy 

chwilio  ei  Feibl  Cymraeg'yn  feddylg'ar,  drwy  g'ymharu 
adnodau  â'u  g-ilydd,  gan  graffu  yn  neillduol  ar  y 
geiriau  ar  ymyl  y  ddalen,  a  thrwy  arfer  synwyr 
cyfîredin  tuagat  eu  hesbonio,  weled  prif  linellau  y 
drefn  i'w  gadw,  a  deall  y  cysylltiadau  pwysicaf  sydd 
rhwng  pynciau  yr  Efengyl  â'u  gilydd. 

Yr  athrawiaeth  fawr,  sydd  yn  bwnc  dadl  gan  lawer 
o  amheuwyr  yn  bresenol,  yw  athrawiaeth  yr  lawn  ; 
ac  yn  y  ddadl,  y  mae  meddwl  gwreiddiol  y  gair 
^^  dros"  yn  bwnc  yr  ysgrifenir  arno.  Yn  g^yntaf,  nid 
yw  gwirionedd  mawr  yr  lawn  yn  dibynu  ar  yr  ystyr 
a  roddir  i'r  gair  hwn.  Os  yw  yn  dibynu  ar  ystyr 
wreiddiol  rhyw  un  gair  yn  fwy  na'u  gilydd,  y  mae  yn 
amlwg  mai  y  gair  "  lawn  "  yw  hwnw,  ac  nid  y  gair 
"dros."  Pe  gosodid  o'r  neilldu  bob  adnod  sydd 
yn  cynwys  ynddi  y  gair  "  dros,"  y  mae  digon  o 
adnodau  yn  ol  ar  ol  hyny  i  brofi  athrawiaeth  yr  lawn. 

Act.  XX.   28,   *'  Eglwys  Dduw,  yr  hon  a  bwrcasodd 

efe  â'i  briod  waed." 
Rhuf.  iii.  25,   "  Yr  hwn  a  osododd  Duw  yn  lawn, 

trwy  ffydd  yn  ei  waed  ef." 

1  Pedr,  ii.  24,  "  Yr  hwn  ei  hun  a  ddwg  ein  pechodau 
ni  yn  ei  gorff  ar  y  pren  " — 
ac  amrywiol  eraill.  Ond  gan  fod  y  gair  **  dros  "  yn 
yr  ail  adnod  o  i  loan  ii.,  ni  a  ymdrechwn  roddi 
eglurhad  arno,  fel  yr  arferir  ef  yn  y  Testament 
Newydd. 

Y  mae  synwyr  cyffredin  y  darllenydd  mwyaf  ar- 
wynebol  yn  ei  arwain  i  deimlo  fod  gwahaniaeth,  er, 
hwyrach,  na  fedr  ei  esbonio  na'i  eirio,  rhwng  meddwl 
y  gair  dros,  pan  y  dywedir  fod  Crist  wedi  marw  dros 

bechadur,  a  phan  y  dywedir  Ei  fod  yn  lawn  dros 
bechod.  Pan  y  dywedir  y  cyntaf  o'r  ddau,  y  meddwl 
yw,  un  ai  Ei  fod  wedi  marw  yn  unig  o'i  blaid,  er 
mwyn  ei  gadw,  neu  Ei  fod  wedi  marw  yn  ei  le. 
Fe  fyddai  yn  anmhriodol  dyweyd  fod  yr  lesu  wedi 
marw  o  blaid,  er  mwyn  pechod,  oherwydd  sancteidd- 
rwydd  Ei  natur ;  ac  fe  fyddai  yn  ddisynwyr  dyweyd 
Ei  fod  wedi  marw  yn  Ue  pechod.  Y  mae  yn  amlwg 
fod  rhyw  ystyr  yn  y  gair  dros,  pan  y  mae  yn  dangos 
perthynas  yr  lawn  â  phechod,  gwahanol  i'w  ystyr 
pan  y  mae  yn  dangos  perthynas  yr  lawn  â  phechadur. 
Y  rheswm  yw,  y  gwahaniaeth  ag  sydd  rhwng  pechod 
a  phechadur.  Y  mae  pechod  yn  egwyddor  ddrwg,  yy 
mae  pechadur  yn  berson  ;  ond  y  mae  cysylltiad 
rhyngddynt — cymaint  a  hyn,  nad  yw  yn  bosibl  i 
bechod  hanfodi  oddieithr  mewn  cysylltiad  â  pherson  e^r 
— h.y.,  yn  ansawdd  ar  ei  yspryd.  Tra,  o'r  ochr 
arall,  fe  ddichon  personau  fod  heb  yr  egwyddor  hon 
yn  eu  hyspryd,  megis  y  gwelir  yn  sancteiddrwydd 
trigolion  y  nefoedd.  Am  hyny,  er  fod  cysylltiad 
rhwng  y  ddau,  nid  yw  yn  gysylltiad  hanfodol  neu 
angenrheidiol.  Rhaid  i  bechod  am  berson,  ond  ni  . 
.  raid  i  berson  am  bechod.  Ond  pa  fath  bynag  yw  y 
-^cysylltiad,  y  mae  gwahaniaeth  rhwng  egwyddor  a 
pherson — rhwng  ansawdd  a  sylwedd.  Cymaint  a 
hyn  yw  y  gwahaniaeth  rhwng  perthynas  yr  lawn  â 
phechod  a'i  berthynas  â  phechadur. 

Sylwn  yn   awr   ar   y   berthynas    gyntaf  yn    unig. 
Pechod,  yn  ol  y  Beibl,  yw  yr  hyn  y  mae  Duw  sanctaidd  -^ 
yn  ei  gasau,  a   Duw   cyfiawn  yn  ei   gondemnio.     Y^í^ 
mae  fod  cosp  yn  ei  ddilyn  yn  llywodraeth,  a  thrwy 
weinyddiad  Duw  anfeidrol  gyfiawn   yn  profi  ei  fod 

yn  haeddu   cosp — bod  drwg-haeddiant  yn  ei  natur. 

Y  mae  dyn  yn  wrthddrych  cariad  Duw,  nid  am,  ond 

er  ei  fod  yn  bechadur — y  mae  yn  wrthddrych  tru- 

garedd  Duw,  nid  am  ei  fod  yn  bechadur,  ond  am  ei 

fod  yn  druenus — y  mae  yn  wrthddrych  condemniad 

Duw,    a    chondemniad     yn     unig    am    ei     fod     yn 

bechadur.       A'r    unig    reswm    a    all    fod    am    hyny 

yw,    fod    drwg-haeddiant     yn     hanfod     pechod     ei 

hun.       Y    mae    yn    anmhosibl    dadgysylltu    pechod       ^  «jí*^ 

oddiwrth    ei    haeddiant.       Gan    fod    haeddiant    yn  .'^ 

hanfod    pechod,    fe    ddylai    hefyd    fod     haeddiant, 

haeddiant   mwy,    haeddiant   yn   y    cyfeiriad   gwrth- 

wynebol,  yn  hanfod  yr  lawn  a  fedr  ei  ddileu.     Ac  y 

mae  yn  fwy,  yn  gymaint  ag  y  mae  Efe  yn  fwy  na'r 

"hollfyd." 

Sylwer  hefyd  ar  y  ddwy  adnod  yn  i  loan,  lle  y 
defnyddir  y  gair  lawn,  mai  nid  lawn  dros  bechadur- 
iaid  a  ddywedir,  mewn  cyfeiriad  at  feichnîaeth,  ond 
lawn  dros  bechodau,  mewn  cyfeiriad  at  haeddiant. 
Fel  y  mae  gwahaniaeth  rhwng  pechod  a  phechadur, 
ac  er  hyny  rhyw  gysylltiad  rhyngddynt  ;  felly  y  mae 
gwahaniaeth  rhwng  haeddiant  a  meichniaeth,  ac  ar 
yr  un  pryd  y  mae  rhyw  gysylltiad  rhyngddynt.  Gan 
maî  "  Efe  yw  yr  lawn,"  nid  y w  haeddiant  yr  lawn  yn 
cael  ei  derfynu,  gan  nifer  y  pechaduriaid  a  gedwir. 
Fe  fydd  tyrfa  fawr,  yr  hon  ni  allai  neb  ei  rhifo,  yn 
sefyll  ger  bron  yr  orseddfainc  ;  ond  nid  yw  Duw  Ei 
hun  yn  gynwysedig  yn  y  Ŷieò.  Y  maent  yn  rhifadwy 
ac  yn  rhifedig  ganddo  Ef.  Ac  o  ran  hyny,  nid  yw 
ychwaith  yn  cael  Ei  derfynu  gan  nifer  pechaduriaid 
"  yr  holl  fyd."  Ond  nid  oes  a  wnelom  ni,  yn  ym- 
arjerol,  âg  unrhyw  berthynas  sydd  rhwng  haeddiant 

yr  lawn  â  phechaduriaid  tu  allan  i'r  "  holl  fyd  ;"  ac 
am  hyny,  y  mae  y  Beibl  yn  ddystaw  ar  y  pwnc  hwn. 
Person  Crist  a  phechod  a  gyferbynir  yma — nid 
person  Crist  a  phechadur.  Y  mae  mawredd  drwg- 
haeddiant  pechod  yn  codi,  nid  oddiar  fawredd  y 
personau  sydd  yn  pechu,  ond  oddiar  natur  y  pechod 
maent  yn  euog  ohono,  ac  oddiar  fawredd  y  Duw  y  X 
maent  yn  pechu  yn  Ei  erbyn  ;  tra  y  mae  mawredd 
haeddiant  yr  lawn  yn  seiliedig  ar  fawredd  dwyfol 
person  yr  Arglwydd  lesu.  Os  yr  lesu  a  phechod  a 
gyferbynir,  y  mae  hyny  yn  cynwys  cyferbyniad  rhwng 
Ei  haeddiant  Ef  a  haeddiant  pechod.  Fe  elHr  tori 
y  cysylltiad  rhwng  person  pechadur  a'r  gosp  haedd- 
iannol,  oherwydd  fod  y  drwg-haeddiant  yn  hanfod 
pechod,  ac  nid  yn  hanfodol  i  berson  pechadur,  tra  na 
elHr  byth  dori  y  cysylltiad  rhwng  person  yr  lesu  a'i 
haeddiant  anfeidrol,  oherwydd  fod  Ei  haeddiant  Ef 
yn  hanfodol,  nid  yn  yr  hyn  a  wnaeth,  ond  yn  yr  hyn 
yw,  fel  person,  a  thrwy  gyfranogiad  yn  yr  hyn  a 
wnaeth.  Y  mae  y  mawredd  dwyfol  ag  oedd  o  dra- 
gywyddoldeb  yn  haeddu  addoliad,  ac  ymddiried,  a 
chariad,  ac  ufudd-dod  gan  bob  creadur,  yn  mherson 
yr  lesu  fel  lawn,  yn  haeddu  i  bob  pechadur  ag  sydd 
ynddo  gymaint  o  fendithion  ag  ydynt  wedi  eu  rhwymo 
i  fyny  yn  y  geiriau,  '*  mi  a  fyddaf  yn  Dduw  i  ti." 
Anfeidroldeb  Duw  Ei  hun  yw  anfeidroldeb  yr  lawn. 


'^laim  dros" 

YMAE  llawer  o  adnodau  yn  y  Testament  Newydd, 
yn  y  rhai  y  dywedir  fod  yr  lesu  wedi  marw 
dros  ddynion.  Nid  yr  un  meddwl,  er  hyny,  sydd  i'r 
gair  dros  yn  y  gwahanol  adnodau  hyn.  Y  mae  iddo 
ddau  feddwl,  lled  wahanol  i'w  gilydd.  Un  ystyr 
sydd  iddo,  yw  o  blaid,  neu  er  lles  i,  mewn  cyferbyn- 
iad  \yn  erhyn.  Megys  Rhuf.  viii.  31,  "  Os  yw  Duw 
trosom,  pwy  a  all  fod  i'n  herbyn  ;"  a  2  Cor.  xiii.  8, 
"  Canys  ni  allwn  ni  ddim  yn  erbyn  y  gwirionedd, 
ond  dros  y  gwirionedd."  Ei  ystyr  arall  yw  yn  lle. 
Mewn  ychydig  o  adnodau  yn  y  Testament  Newydd, 
y  cawn  gyfeirio  atynt  eto,  fe  gyfieithir  yn  lle  yn  dros. 
Y  mae  yn  amlwg  fod  y  syniad  Calfinaidd  am  Feich- 
nîaeth  yr  Arglwydd  lesu  yn  cynwys  mwy  nag  iddo 
farw  dros  ddynion — o  blaid  dynion  yn  yr  ystyr  a 
nodwyd  gyntaf :  iddo  hefyd  farw  dros  ddynion,  yn 
eu  lle,  yn  yr  ystyr  a  nodwyd  olaf.  Ond  y  mae  rhai 
ysgrifenwyr  yn  gwadu  yr  olaf  o  gwbl.  Fe  ysgrifen- 
odd  Dr.  Colenso,  Esgob  Natal,  esboniad  ar  y 
llythyr  at  y  Rhufeiniaid.  Yn  ei  sylwadau  ar  y 
bummed  bennod,  fe  ddywed,  **  Nid  oes  yr  un  adnod 
yn  yr  oU  o'r  Testament  Newydd  yn  sail  i'r  farn 
fod  Crist  wedi  marw  dros  ein  pechodau  yn  yr  ystyr  o 
farw  yn  ein  Ue,  neu  o  farw  fel  ag  i  ddwyn  cosp  ein 
pechodau  arno  Ei  hun.  Fe  ddywed  yn  aml  iddo 
farw  drosom,  dros  ein  pechodau,  ond  nid  yw  yr  ar- 

ddodair  Groeg  {Greek prcpositioiì),  a  ddefnyddir  yma, 
yn  cael  ei  ddefnyddio  mewn  cymaint  ag  un  esampl  yn 
yr  ystyr  o  yn  ein  lle."  Onid  yw  y  fath  sylw  a  hwn, 
gan  Esgob  dysgedig,  yn  ddigon  i  godi  amheuaeth  o 
barth  yr  hen  olygiad  ar  yr  lawn  ?  Na  amheued  neb 
yn  fyrbwyll,  er  hyny  ;  oherwydd  er  ein  syndod  at  an- 
wybodaeth  neu  anonestrwydd  yr  Esgob,  y  mae  y 
gair  yn  cael  ei  ddefnyddio  yn  y  Beibl  am  yr  lawn  yn 
yr  ystyr  ag  y  mae  ef  yn  ei  wadu.  Fe'i  defnyddiwyd 
gan  yr  Arglwydd  lesu  Ei  hun  yn  Matt.  xx.  28, 
"  Megys  na  ddaeth  Mab  y  dyn  i'w  wasanaethu,  ond 
i  wasanaethu,  ac  i  roddi  ei  einioes  yn  bridwerth  dros 
(neu_;/w//e)lawer."  Os  rhoddir  pwys  ar  y  gair  "dros," 
hon  yw  adnod  fawr  y  Testament  Newydd,  ag  sydd  yn 
profi  mai  "  einioes  yn  lle  "  oedd  yr  lawn.  Ac  yn  wir, 
nid  oedd  gan  yr  ApostoHon,  yn  eu  holl  sylwadau  ar  yr 
lawn,  ond  dangos  ger  bron  y  byd  y  trysorau  gwerth- 
fawr  o  feddyliau  ag  oeddynt  yn  gorwedd  yn  y  gair 
hwn  o  eiddo  Crist.  Efe  oedd  bia  y  meddwl 
gwreiddiol  ;  Efe  a  daflodd  fydoedd  o  ddrychfeddyHau 
i  fod,  yn  Ei  eiriau,  ac  a'u  rhoddes  i  feibion  dynion. 
Mŵngloddwyr  oedd  yr  ApostoHon,  yn  gweithio  dan 
arolygiaeth  yr  Yspryd,  ac  yn  codi  i'r  golwg  y  trysorau 
ag  oeddynt  yn  guddiedig  ynddynt,  er  cyfoethogi  y 
tlodion,  ac  er  eu  cysur  tragywyddol.  Ac  heb  wadu 
nac  amheu  nad  yw  yr  lawn  o  blaid  ac  er  mwyn 
dynion  ;  eto,  ar  sail  yr  adnod  hon  o  eiddo  ein 
Gwaredwr,  ni  a  allwn  gredu  ei  fod  hefyd  yn  eu  lle. 
Y  mae  yr  olaf  yn  cynwys  y  cyntaf,  ond  nid  yw  y 
cyntaf  yn  cynwys  yr  olaf  ;  ac  eto  fe  ddefnyddir  y  gair 
gwanaf,  sef  y  cyntaf  o'r  ddau,  yn  aml  am  angeu 
Crist  yn  y  Testament  Newydd.     A  eUir  rhoddi  rhyw 

reswm  am  hyn  ?  Gellir.  Nid  yw  dyoddef  a  marw 
yn  lle  eu  gilydd  yn  gyfiawn  i  ddynion  ei  wneuthur. 
Y  mae  yn  drosedd  yn  erbyn  deddf  Prydain,  i  neb  di- 
niwed,  drwy  unrhyw  dwyll,  fyned  i'r  carchar,  neu 
aros  yn  y  carchar  yn  Lle  y  gwir  droseddwr  ;  ond  yr 
oedd  rhyw  neillduolrwydd  yn  yr  lawn,  y  cawn  ei 
enwi  ryw  bryd  eto,  ag  yr  oedd  yn  ei  wneuthur  yn 
gyson  â  chyfiawnder  i'r  lesu  farw  yn  lle  yr  annuwiol. 
Ond  y  mae  yn  beth  sydd  wedi  dygwydd  yn  aml  i'r 
naill  ddyn  ddyoddef  a  marw  yn  ei  ymdrechion  o  blaid, 
neu  mewn  canlyniad  i'w  ymdrechion  o  blaid  un  arall. 
Yr  oedd  Paul  yn  garcharor  yn  Rhufain,  nid  yn  lle  y 
Cenhedloedd,  ond  drostynt ;  sef  mewn  canlyniad  i'w 
ymdrechion  o  blaid  eu  rhyddid  oddlwrth  iau  luddew- 
aeth,  Eph.  iii.  i. 

Yn  ol  loan  xiii.  37,  fe  ddywedodd  Petr  wrth  yr 
lesu,  "  Mi  a  roddaf  fy  einioes  drosot. "  Nideifeddwl 
oedd,  ei  fod  yn  barod  i  farw  yn  ei  le,  ond  i  farw  yn  ei 
ymdrech  i'w  amddiíFyn.  Yr  oedd  Priscila  ac  Acwila, 
yn  ol  Rhuf.  xvi.  4,  wedi  dodi  eu  gyddfau  eu  hunain 
i  lawr  dros  fywyd  Paul — nid  yn  lle  ei  fywyd,  ond 
mewn  ymdrechion  o  blaid  ei  fywyd.  Am  hyny,  er 
mwyn  dangos  rhagoriaeth  gwaith  Crist,  drwy  gym- 
hariaeth,  ar  waith  pawb  eraiU,  yr  oedd  yn  ddymunol 
defnyddio  gair  cyfifredin  i'r  ddau,  er  fod  hwnw  yn  air 
gwanach  nag  a  allesid  ei  ddefnyddio  am  Grist. 
Esampl  (i.)  loan  x.  11,  **  Y  bugail  da  sydd  yn  rhoddi 
ei  einioes  dros  y  defaid,"  Nid  oes  yr  un  bugail  ar 
wyneb  daear  a  fu  farw  yn  lle  ei  ddefaid,  tra  y  mae 
llawer  bugail  wedi  anturio  ei  fywyd,  ac  wedi  colli  ei 
fywyd  yn  yr  antur,  er  mwyn  cadw  y  defaid  cyfr- 
goUedig.     Hwn  yw  y  prawf  uwchaf  o  gariad  y  medr 

bugail  ddangos  tuag  at  ei  braidd.  Am  hyny,  hwn  a 
ddefnyddiwyd  i  ddangos  daioni  Crist  fel  bugail. 
Cofier  yr  un  pryd  nad  yw  hyn,  er  yr  uwchaf  ar  y 
ddaear,  ond  rhan  o'r  gwirionedd  am  dano  Ef,  yr  hwn 
a  roddodd  Ei  einioes  yn  bridwerth  yn  lle  Uawer. 
Esampl  {2.)  loan  xv.  13,  "Cariad  mwy  na  hwn  nid 
oes  gan  neb  ;  sef,  bod  i  un  roddi  ei  einioes  dros  ei 
gyfeiUion."  Yn  yr  adnod  hon,  yn  gystal  ag  yn  yr 
un  flaenorol  a  enwyd,  y  mae  pwys  y  meddwl  a'r  llais 
i  fod  ar  y  gair  "einioes."  Nid  oes  neb  ar  y  ddaear 
yn  rhoddi  ei  einioes^»  lle  ei  gyfeiUion  ;  ond  fe  geir — 
a  hwn  yw  y  prawf  uwchaf  o  gariad  a  geir  ar  y 
ddaear — esamplau  o  rai  yn  dyoddef  ac  yn  marw  yn 
wirfoddol  yn  eu  hymdrechion  o  blaid  eu  cyfeiUion. 
Y  cwbl  y  mae  yr  adnod  hon  yn  ei  ddangos  yw,  bod  Ei 
angeu  fel  prawf  o  gariad  cyfuwch  â'r  prawf  uwchaf  o 
gariad  sydd  ar  y  ddaear  ;  tra  y  mae  adnodau  eraill 
yn  dangos  Ei  fod  goruwch,  am  mai  dros  Ei  elynion  y 
bu  farw,  ac  am  iddo  farw  yn  eu  lle.  Fe  all  y  darllenydd 
gymhwyso  y  sylwadau  hyn  ei  hun  at  y  fath  adnodau 
ag  I  loan  iii.  16,  "  Yn  hyn  yr  adnabuom  gariad  Duw, 
oblegid  dodi  o  hono  ef  ei  einioes  drosom  ni :  a  ninnau 
a  ddylem  ddodi  ein  heinioes  dros  y  brodyr  ;"  a  Rhuf. 
V.  6,  7,  "  Canys  Crist,  pan  oeddym  ni  etto  yn  weiniaid, 
mewn  pryd  a  fu  farw  dros  yr  annuwiol.  Oblegid 
braidd  y  bydd  neb  farw  dros  un  cyfiawn  :  oblegid 
dros  y  da  ysgatfydd  fe  feiddiai  un  farw  hefyd."  Fe 
ellir  cymhwyso  yr  un  esgusawd  am  ddefnyddio  y  gair 
"  dros,"  sef  er  mwyn,  yn  yr  adnodau  uchod,  ag  y  mae 
yr  Apostol  yn  ei  arfer  am  ddefnyddio  y  gair  giveision 
yn  Rhuf.  vi.  18,  ig,  "  Yn  ol  duU  dynol  yr  ydwyf  yn 
dywedyd,  o  herwydd  gwendid  eich  cnawd  chwi." 

Pa  beth  yw  y  gwahaniaeth  rhwngf  yr  athrawiaeth 
g-ynwysedig  yn  y  ddau  ddull  o  ymadroddi — fod  Crist 
wedi  marw  er  mwyn  dynion,  a'i  fod  wedi  marw  yti 
eu  lle? 

I.  Y  mae  marw  yn  en  lle  yn  cynwys  fod  marw  yn 
rhan  hanfodol  o'r  gwaith  a  gyflawnodd  tuag  at  eu 
cadw.  Nid  yw  marw  er  mwyn  yn  cynwys  hyn.  Pan 
y  dywedir  fod  Paul  yn  garcharor  äros,  neu  er  mwy^i  y 
Cenhedloedd,  ni  feddylir  fod  ei  garchariad  yn  rhan 
o'i  waith  o'u  plaid,  ond  ei  fod  yn  ganlyniad  iddo. 
A'r  gwaith  hwnw  oedd  preg^ethu  Crist  iddynt,  a'u 
hamddiff'yn  yn  ei  lythyrau  rhag  ymgais  y  gau 
athrawon  luddewaidd  i'w  caethiwo.  Fe  ellir  dy  wedyd 
fod  John  Williams,  y  Cenadwr,  wedi  marw  dros  y 
Paganiaid  ;  ond  y  mae  y  meddwl  mewn  moment  yn 
gwahaniaethu  rhwng  ei  waith  yn  pregethu  Crist  a'r 
angeu  a  ddyoddefodd  wrth  gyflawni  ei  waith.  Un 
peth  oedd  egni  y  bugail  i  gadw  ei  ddafad,  a  pheth 
arall  oedd  y  farwolaeth  a  ddygwyddodd  iddo  mewn 
canlyniad  i'w  egni.  Y  mae  yr  ysgrifenwyr  ag-  ydynt 
yn  gwadu  i  Grist  farw  yn  lle  dynion,  yn  darostwng 
Ei  angeu  o  fod  yn  waith,  i  fod  yn  ganlyniad  damwein- 
iol  i'w  waith.  Ond  y  mae  y  Beibl  yn  rhoddi  ar  ddeall 
i  ni  fod  rhoddi  Ei  einioes — fod  marw,  pa  un  ai  yr  ym- 
adawiad  dwyfol  am  dair  awr,  neu  ysgariad  Ei  enaid 
a'i  gorph  ar  ddiwedd  y  tair  awr,  neu  y  ddau  a  feddylir, 
yn  rhan  hanfodol  o  waith  mawr  yr  lawn.  Nid  cadw 
y  byd  drwy  ddangos  cymeriad  moesol  Duw  yn  Ei 
bregethau  a'i  esampl  iddo,  er  i  hyny  Ei  ddwyn  i'r 
groes,  yw  trefn  ein  hiachawdwriaeth  ni,  ond  cadw 
pechadur  drwy  farw  yn  ei  le  :  rhoddi  bywyd  iddo, 
drwy  roddi  Ei  fywyd  Ei  hun  yn  ei  le.      Fe  ddaeth  i'r 

byd  i'r  pwrpas  o  farw,  ac  fe  fu  farw  i'r  pwrpas  o 
g-yfranu  bywyd,  a'i  fywyd  Ei  hun,  i  dorf  o  golledigion. 
Fe  dderbyniodd  orchymyn  gan  Ei  Dad  i  ddodi  Ei 
einioes  i  lawr  ;  ac  fe  a'i  darostyngodd  Ei  hun,  gfan 
fod  yn  ufudd  i'r  gorchymyn  hyd  ang-eu,  'íe,  angeu  y 
groes.  Gogoniant  Ei  ufudd-dod  oedd  tywallt  Ei 
enaid  i  farwolaeth  o  wirfodd  Ei  galon. 

2.  Y  mae  marw  yn  eu  lle  yn  cynwys  Ei  fod,  drwy 
Ei  angeu,  wedi  sicrhau  iachawdwriaeth  i  ryw  rai. 
Nid  oedd  carchariad  Paul  dros  y  Cenhedloedd  yn 
sicrhau  mewn  modd  yn  y  byd  unrhyw  ddaioni  iddynt 
ar  dir  cyfiawnder.  Nid  yw  angeu  y  bugail,  yn  ei 
ymdrech  i  gadw  y  ddafad,  yn  sicrhau  y  cedwir  hi. 
Nid  yw  dyoddefiadau  neu  ang-eu  mewn  canlyniad  1 
waith  yn  sicrhau  y  cyrhaedda  y  gwaith  yr  amcan. 

Y  mae  yr  ysgrifenwyr  ag'  ydynt  yn  gwadu  fod  Crist 
wedi  marwjv«  lle  dynion,  yn  gwadu  sicrhad  o  gwbl. 

Y  mae  Dr.  Colenso  yn  gwadu  sicrhad  yn  y  nefoedd 
ei  hun  ;  ac  y  mae  felly  yn  gyson  âg  ef  ei  hun.  Y  mae 
Duwdod  person  y  Gwaredwr  yn  ein  gwahardd  i 
gysylltu  y  fath  syniad  a  chydb'wys  â'r  gair  pridwerth. 
Ond  y  mae  y  fath  air  2l  ỳhridwerth  yri  lle  yn  cynwys, 
o  angenrheidrwydd,  sicrhad  ar  dir  cyfiawnder  o 
iachawdwriaeth  y  rhai  y  rhoddwyd  y  pridwerth  yn  eu 
lle.  Y  mae  yr  Arminiaid  yn  credu  y  sicrhad  ar  ol 
cyrhaedd  y  nefoedd  ar  sail  yr  lawn  ;  ond  y  farn 
Galfinaidd  yw,  fod  yr  lawn  mor  eíîeithiol  i  sicrhau 
bywyd  i  bawb  sydd  mewn  undeb  âg  Ef — i  bawb  a 
ddygwyd  unwaith  i  undeb  âg  Ef — ag  y  mae  i  sicrhau 
bywyd  i  drigolion  y  nefoedd  ei  hun.  Y  mae  tâl  arian 
mewn  masnach  yn  sicrhau,  ar  dir  cyfiawnder,  fedd- 
tant  i'r  talwr  o'r  hyn   y  talodd    am   dano.     Ac   yn 

g-yffelyb,  y  mae  person  yr  lesu  fel  lawn  yn  sicrhau, 
ar  dir  cyfìawnder  iddo  Ef,  "na  chollir  pwy  bynag-  a 
gredo  ynddo  ef,  ond  caffael  o  hono  fywyd  tragy- 
wyddol ;"  tra  y  mae  cyfiawnder  iddo  Ef,  yn  ras  pur 
ac  anfeidrol  i  bwy  bynag  a  gedwir  trwyddo.  Fel  yr 
oedd  cysylltiad  mor  agos  rhwng  Duwdod  a  dynol- 
iaeth  yn  mherson  Crist,  fel  y  dywedir,  "  y  gair  a 
wnaethpwyd  yn  gnawd,"  y  mae  cysylltiad  mor  agos 
rhwng  cyfiawnder  a  gras  yn  nhrefn  yr  Efengyl,  fel  y 
gelHr  dywedyd  "  cyfiawnder  a  wnaethpwyd  yn  ras  " 
i'r  cadwedigion.  Ac  nid  oes  sicrhad  uwch  yn  bosibl 
na  sicrhad  cyfiawnder  mewn  Uy wodraeth  a  weinyddir 
gan  Frenin  ag  y  mae  cyfiawnder  yn  hanfodol  yn  Ei 
natur. 


VI 

' '  lawn  dros  " 

YR  unig-  adnodau  yn  y  Testament  Newydd  lle  y 
defnyddir  y  gair  "  yn  lle  "  mewn  cysylltiad  âg 
lawn  Crist  ydynt  Matt.  xx.  28  ;  Marc  x.  45, — "  I 
roddi  ei  einioes  yn  bridwerth  dros — yn  lle — Uawer  ;" 
ac  Heb.  xii.  2, — "Yr  hwn,  yn  lle  y  llawenydd  a 
osodwyd  iddo,  a  ddíoddefodd  y  groes,"  &c.  Y 
flaenaf  o'r  ddwy  sydd  yn  cysylltu  j)/«  lle  â  phersonau 
pechaduriaid  ;  ac  am  hyny,  ar  hon  y  gosodir  pwys 
y  prawf  o  Feichnîaeth  Crist  mor  bell  ag  y  mae  a 
wnelo  y  gair  dros  yn  yr  ystyr  o  yyi  lle  â'r  pwnc.  Y 
mae  yn  amlwg  mai  meddwl  y  geiriau  "  Dros  bwy  y 
bu  Crist  farw?"  yn  yr  Hyfîorddwr  yw,  '*  Yn  Ue  pwy 
y  bu  Crist  farw?"  Y  mae  y  cwestiwn,  a'r  atebiad 
nesaf  ato,  yn  profi  hyny, — *'  Yn  mha  ystyr  y  bu  Crist 
farw  drostynt  ?  Fel  eu  Meichníydd,  yn  talu  drostynt, 
ac  yn  marw  yn  eu  lle^  Gan  fod  diogelwch  sicr,  ar 
dir  cyfiawnder,  i  bawb  sydd  yn  Ng'hrist  yn  eff"aith 
ang-enrheidiol  i  waith  Crist  yn  rhoddi  Ei  einioes  yn 
bridwerth  yn  eu  lle,  y  casgliad  sydd  yn  ymddangos  i 
ni  yn  anocheladwy  yw  yr  un  a  enwyd  mewn  man 
arall,  sef  fod  undeb  â  Christ  a  bywyd  tragywyddol 
wedi  eu  cysylltu  gan  yr  lawn  yn  y  fath  fodd  na  fyn  y 
cyfiawn,  boed  yn  Greawdwr  neu  yn  greadur,  ac  na 
fedr  yr  annghyfiawn,  boed  yn  ddyn  neu  yn  gythraul, 
byth  ei  ddattod. 

Pan  yn  aros  uwchben  yr  adnod  hon,  ac  adnodîiu 

eraill  y  Beibl,  y  mae  pob  dyn  meddylgar  yn  sicr  o 
ymofyn,  yn  ol  pa  egwyddor  y  dylai  g-eisio  eu  hesbonio  ? 
Y  mae  yn  canfod  ar  unwaith  ddwy  ffaith  bwysigf ; — 
un,  fod  i  bob  gair  ei  brif  ystyr,  ei  ystyr  briodol  ei 
hun  ;  y  llall,  nad  oes  nemawr  i  air  yn  y  Beibl,  neu 
mewn  ymddyddan  cyffredin,  nas  defnyddir  ef  yn  aml 
mewn  amry w  ystyron  heblaw  ei  brif  ystyr.  Nid  y w, 
er  hyny,  yn  tybied  mewn  un  modd  ei  fod  at  ei  ryddid 
i  roddi  unrhyw  ystyr  a  welo  yn  dda  i  bob  gair  yn 
mhob  lle.  Y  mae  synwyr  cyffredin  yn  dang-os  iddo 
y  dull  priodol  o  weithredu.  Y  dull  hwnw  yw,  rhoddi 
i  bob  g-air  ei  ystyr  briodol  ei  hun,  oddieithr  fod  rhyw- 
beth  yn  angenrheidrwydd  pethau,  neu  yn  y  geiriau 
cysylltiedig-,  ag  sydd  yn  ei  orfodi  iroddi  rhyw  ystyr 
arall  ;  ac,  os  gwel  fod  yr  eithriad  hwn  yn  bod,  y  mae 
yn  rhoddi  yr  îs  ystyr  y  gorfodir  ef  iddo,  ac  nid  yr  un 
arall. 

Y  mae  y  Beibl  yn  cynwys  dau  fath  o  wirioneddau, 
— gwirioneddau  hanesiol  am  bethau  a  phersonau  y 
ddaear,  a  gwirioneddau  o  ddatguddiad  pur  na  allasem 
wybod  eu  bôd  oddieithr  i  Dduw  eu  hegluro  drwy  Ei 
Yspryd.  Nid  yw  y  gwahaniaeth  hwn  rhyngddynt, 
fel  pynciau  datguddiad,  yn  effeithio  i'r  graddau  lleiaf 
ar  y  ffaith  fod  y  naill  fel  y  llall  wedi  eu  rhoddi  i  ni  yn 
yr  Ysgrythyr  gan  ysbrydoHaeth  Duw.  Am  hyny, 
nid  yw  yn  briodol  dywedyd  am  yr  Ysgrythyr,  ei  fod 
yn  cynwys  gair  Duw  ;  ond  ei  fod  yn  air  Duw,  ac  yn 
cynwys  datguddiad.  Wrth  gymharu  y  ddau  ddos- 
barth  hyn  o  wirioneddau,  ni  a  welwn  ar  unwaith  fod 
y  rhanau  hanesiol  o'r  Beibl  yn  nes  at  ein  hamgyffred- 
ion  na'r  lleill,  am  y  gwyddom  rywfaint,  yn  ngoleu 
natur,  am  y  byd  hwn,  ei  bethau,  ei  amgylchiadau, 

a'i  drigolion.  Am  hyny,  ni  a  allwn  ymddiried  ein 
hunain  i  resymu  pa  ystyr  y  dylid  ei  roddi  i  air  yn  y 
Beibl  oddiar  angenrheidrwydd  pethau  yn  y  rhanau 
hanesiol,  gyda  theimlad  o  sicrwydd  nas  gallwn  ei 
deimlo  wrth  geisio  esbonio  y  gwirioneddau  o  ddat- 
guddiad  pur.  Am  y  fath  wirioneddau  a'r  Drindod, 
Mabolaeth  yr  Ail  Berson,  Person  a  Chyfryngdod 
Crist,  Person  a  Gwaith  yr  Yspryd,  Cyfiawnhad  trwy 
fifydd,  &c. ,  ni  fuasai  genym  y  ddirnadaeth  leiaf, 
oddieithr  drwy  ddatguddiad  uniongyrchol.  Ac  y 
mae  cysylltiad  angenrheidiol  rhwng  cynwysiad  y 
geiriau  sydd  yn  dangos  y  gwirioneddau  hyn  a. 
therfynau  eu  meddwl,  fel  y  mae  yn  angenrheidiol 
gwybod  terfynau  gwlad  er  mwyn  gwybod  nifer  ei 
phreswylwyr. 

Gan  hyny,  y  rheol  naturiol  i  esbonio  geiriau  dat- 
guddiad  yw,  cymeryd  pob  gair  yn  ei  brif  ystyr,  oddi- 
eithr  fod  y  Duw  a  ddatguddiodd  y  gwirionedd  ei  hun 
wedi  dangos  yn  yr  ymadroddion  cysylltiedig,  Ei  fod 
yn  dewis  i'r  gair  hwnw,  yn  y  fan  hòno,  gael  ei 
gymeryd  mewn  ystyr  ëangach  neu  gyfyngach  na'i 
brif  ystyr.  Os  Duw  yn  unig  a  allodd  ddatguddio, 
Efe  yn  unig  a  all  osod  terfynau  meddwl  y  geiriau  a 
ddatguddiodd  i'r  pwrpas.  Megys  nad  oes  gan 
eglwys  hawl  i  wneuthur  deddfau  iddi  ei  hun,  ond  i 
chwilio  pa  ddeddfau  y  mae  ei  Phen  wedi  eu  gosod,  a 
gweinyddu  y  rhai  hyny  ;  felly  nid  oes  gan  unrhyw 
ddarllenydd  hawl  i  osod  yr  ystyr  a  welo  yn  dda  ar  yr 
un  gair  yn  y  Beibl,  ond  i  gymeryd  ei  ystyr  gyffredin, 
a'i  brif  ystyr,  oddieithr  fod  y  Duw  a'i  hysgrifenodd 
wedi  ei  wahardd  i  wneuthur  hyny  drwy  rai  o'r  ym- 
adroddion  cysylltiedig. 

Ni  a  gymhwyswn  y  sylwadau  hyn  at  dair  dadl 
dduwinyddol,  pan  y  gwelir  hwyrach  yn  eglurach  eu 
meddwl  a'u  pwys. 

I.  Y  ddadl  am  Dduwdod  Person  Crist.  Fe  ddy- 
wedir  gan  y  rhai  ag  ydynt  yn  credu  Ei  Dduwdod,  y 
gelwir  Ef  yn  Dduw  yn  y  Beibl  ;  ac  nis  gwedir  hyny 
gan  yr  Undodiaid.  Ateb  yr  Undodiaid  yw,  fod  yn 
hawdd  dangos  mai  nid  yr  un  ystyr  sydd  i'r  gair  Duw 
yn  mhob  man  yn  y  Beibl,  a'i  fod  yn  cael  ei  ddefnyddio 
mewn  amrywiol  fanau  am  eraiU  heblaw  y  Goruchaf, 
ac  am  hyny  nad  yw  fod  yr  lesu  yn  cael  Ei  alw  yn 
Dduw  yn  profi  Ei  fod  felly  yn  ystyr  uwchaf  a  phriodol 
y  gair  ;  ac  y  mae  yn  ddiamheu  fod  y  sylw  yn  gy wir,  y 
defnyddir  y  gair  "  duw  "  mewn  îs  ystyr,  ac  am  eraill, 
heblawy Goruchaf.  Pa  fodd,  ynte,  y gellir  ateb  yr  wrth- 
ddadl  ?  Y  mae  yr  Yspryd  Glân  wedi  gofalu  dangos, 
yn  nglŷn  â'r  adnodau  lle  y  defnyddir  y  gair  mewn  îs 
ystyr,  drwy  ryw  eiriau  o'u  blaen  neu  ar  eu  hol,  mai 
mewn  îs  ystyr  yr  oedd  yn  ewyllysio  i'r  gair  gael  ei 
esbonio  yn  y  manau  hyny.  Lle  y  mae  perygl  cam- 
gymeryd  y  meddwl,  y  mae  wedi  crogi  rhyw  air  fel 
lamp  gerllaw  i  gadw  y  darllenydd  rhag  syrthio  iddo. 
Fe  elwir  creaduriaid  yn  dduwiau  yn  Salm  lxxxii.  i,  6, 
— "  Yn  mhlith  y  duwiau  y  barn  efe."  "  Myfi  a  ddy- 
wedais,  Duwiau  ydych  chwi."  Mor  wir  a  hyny,  fe 
ddywedir  yn  yr  un  Salm,  er  mwyn  diogelu  y  dar- 
Uenydd  rhag  y  posibilrwydd  o  gamgymeryd,  fod  y 
"  duwiau  "  yn  ^^fcibion  y  Goruchaf,"  ac  y  byddent 
"  feirw  fel  dynion."  Yn  Exodus  vii.  i,  fe  elwir 
Moses  yn  dduw  ;  ond  fe  ddywedir  yn  yr  un  adnod 
mai  duw  wedi  ei  wneuthur  ydoedd,  yr  hyn  sydd  yn 
profi  fod  un  goruwch  iddo,  sef  yr  hwn  a'i  gwnaeth, 

ac  nid  oedd  am  hyny  yn  dduw  yn  mhrif  ystyr  y  gair. 
Ond  y  mae  lluaws  o  adnodau,  yn  y  rhai  y  gelwir 
Crist  yn  Dduw,  nad  oes  cymaint  ag  awgrym  o'u 
blaen  nac  ar  eu  hol  fod  y  gair  i'w  ddeall  mewn  îs 
ystyr.  Yn  absenoldeb  y  fath  awgrym,  rhaid  mai 
Duw  y  Goruchaf  ydoedd.  Am  Moses  fe  ddywedir, 
*'  Mi  a'th  wneuthym  yn  DduTO  i  Pharaoh  ;"  ond  am  y 
Mab,  "  A  Duw  oedd  y  Gair.  A'r  Gair  a  wnaethpwyd 
yn  gnawd.''  Fe  ddengys  y  sylwadau  hyn  y  meddwl 
a'r  pwys,  ac  hefyd  yr  atebiad  i  ofyniadau  3^4, 
oddiar  y  bennod  gyntaf  o'r  Hyíîorddwr,  a  geir  yn  yr 
attodiad  ar  ddiwedd  y  llyfr  hwn. 

2.  Y  ddadl  am  lygredigaeth  y  natur  ddynol.  Fe 
ddadleuir  mai  prif  ystyr  y  gair  "pawb"  yw,  pob 
person,  ac  nid  rhai  o  bob  cenedl  ;  ac,  am  hyny,  fod 
y  geiriau,  "  pawb  a  bechasant,"  "  pawb,  yr  luddewon 
a'r  Groegwyr,  dan  bechod,"  yn  proíi  fod  pob  person, 
hen  ac  ieuanc,  yn  bechadur.  Fe  atebir  gan  y  rhai 
sydd  yn  gwadu  llygredigaeth  cyfiFredinol  y  ddynol- 
iaeth,  y  gallant  ddangos  yn  hawdd  mai  nid  yr  un 
ystyr  sydd  i'r  gair  "  pawb  "  yn  mhob  man  y  defnyddir 
ef  yn  y  Beibl.  Nid  oes  dim  haws  na  dangos  hyn. 
Y  mae  Dr.  Owen  yn  dangos  fod  y  gair  byd  yn  cael  ei 
ddefnyddio  mewn  pymtheg  o  ystyron  yn  y  Beibl  heblaw 
ei  brif  ystyr.  Ac  fe  ellir  profi,  heb  unrhyw  anhawsder, 
fod  amrywiaeth  yn  meddwl  y  gair  "pawb,"  megys 
yn  meddwl  y  gair  "  byd."  Onid  yw  hyn  yn  ddigon  i 
brofi  mai  wrth  "  bawb  a  bechasant "  y  meddylir  fod 
rhai  o  bob  cenedl  yn  bechaduriaid  ?  Nac  ydyw, 
mewn  un  modd.  Yn  ol  yr  egwyddor  a  osodwyd  i 
lawr,  yr  ydym  dan  rwymau  i  gredu  mai  wrth 
"  bawb  "    y  meddlir  "  pob  person,"  yn  mhob  man  y 


lAWN    DROS  37 

defnyddir  y  gair  yn  y  Beibl,  oddieithr  y  gellir  profi 
fod  angenrheidrwydd  yn  y  rhanau  hanesiol,  a  rhyw 
ymadrodd  o  eiddo  Duw  Ei  hun  yn  y  rhanau  sydd  yn 
cynwys  datguddiad  o  wirioneddau  yr  Efengyl,  yn  ein 
gorfodi  i'w  ddeall  mewn  rhyw  ystyr  heblaw  ei  brif 
ystyr.  Y  mae  y  fath  orfodaeth  wedi  cyfyngu  meddwl 
y  gair  mewn  llawer  o  fanau  ;  ond  yn  y  geiriau  yn 
Rhuf.  iii.,  lle  y  sonir  am  lygredigaeth  dynolryw,  nid 
yw  Duw  wedi  roddi  yr  un  ymadrodd  mewn  cysylltiad 
â  hwynt,  ag  sydd  yn  dangos  mai  Ei  ewyllys  Ef  yw  i 
feddwl  y  gair  gael  ei  gyfyngu.  Yn  absenoldeb  y 
prawf  ag  sydd  yn  gorfodi  y  darllenydd  i  gymeryd  îs 
ystyr,  y  mae  dan  rwymau  i  ddeall  y  gair  yn  ei  brif 
ystyr, — trwy  geisio  egluro  y  Beibl,  gan  gymeryd 
Duw  ar  Ei  air,  a  chymeryd  ei  arwain  gan  Ei  air  i  ba 
le  bynag  yr  elo,  y  mae  beirniadaeth  ei  hun  yn  cael  ei 
throi  yn  weithred  o  addoliad. 

3.  Y  ddadl  am  wrthddrychau  Mechniaeth  Crist. 
**  Megys  na  ddaeth  Mab  y  dyn  i'w  wasanaethu,  ond  i 
wasanaethu,  ac  i  roddi  ei  einioes  yn  bridwerth  yn  lle 
llawer."  Prif  ystyr  y  gair  *'  llawer  "  yw,  nid  ychydig, 
nid  pawb.  Megys  y  dywedir  fod  gwahanol  ystyron 
i'r  gair  "pawb"  yn  y  Beibl,  a  bod  hyny  yn  rheswm 
digonol  dros  gyfyngu  ei  feddwl  priodol  pan  ydywedir 
**  pawb  a  bechasant,"  felly  fe  ddywedir  mai  nid  yr  un 
ystyr  sydd  i'r  gair  "  llawer  "  yn  mhob  man  yn  y 
Beibl,  a  bod  hyny  yn  rheswm  digonol  dros  ddywedyd 
mai  wrth  "lawer"  y  meddylir  pawh  yn  yr  adnod 
uchod.  Ac  y  mae  llawn  cymaint  o  reswm  dros 
ddywedyd  mai  wrth  "  bawb "  y  meddylir  "  rhai  " 
bob  amser,  ag  sydd  dros  ddywedyd  mai  wrth 
"lawer"  y  meddylir   "  pawb  "  bob  amser.     Y  mae 

yn  wir  fod  y  llawer  yn  y  geiriau,  "  os  trwy 
gamwedd  un  y  bu  feirw  llawer,"  yn  cynwys 
pawb.  Ond  fe  ddylid  cofio  hefyd,  mai  Yspryd  Duw 
Ei  hun  a'i  cyfreithlonodd  i  roddi  yr  esboniad  hwn 
arno  drwy  yr  adnodau  cysylltiedig.  Pe  buasai  yr 
Arglwydd  lesu,  cyn  neu  ar  ol  llefaru  yr  adnod  dan 
sylw,  wedi  awgrymu  mai  wrth  lawer  yr  oedd  yn 
meddwl  pawb,  fe  fuasem  yn  rhwym  o  roddi  yr  esbon- 
iad  hwn  ar  y  gair,  ond  ni  wnaeth  ;  ac  am  na  wnaeth, 
yr  ydym  yn  rhwym  o'i  gymeryd  yn  yr  ystyr  o,  nid 
ychydig,  nid  pawb.  Fe  ddywedir  i  Grist  farw  dros 
bawb  ;  ond  ni  ddywedir,  ac  nid  yw  yn  gasgliad 
angenrheidiol  oddiwrth  y  geiriau  i  neb  arall  ddy- 
wedyd,  iddo  farw  dros  bawb  fel  eu  gilydd,  oherwydd 
yn  mhlith  y  pawb,  y  mae  rhyw  lawer  ag  y  rhoddodd 
Ei  einioes  yn  eu  lle.  Os  dywedir  iddo  farw  dros  bawb, 
ni  ddywedir  iddo  farw  yn  lle  pawb,  ond  yn  Ile  Ilawer. 
Yn  I  Tim.  ii.  6,  fe  ddefnyddir  yr  un  gair  *'  pridwerth  " 
ag  a  ddefnyddir  yn  Matt.  xx.  28  ;  ac  fe  ddywedir 
iddo  roddi  *'  ei  hunan  yn  bridwerth  dros  bawb."  Os 
yw  yr  Apostol  yn  arfer  y  gair  "  pawb,"  nid  yw  yn 
arfer  y  gair  **yn  lle,"  yr  hwn  a  arferir  yn  Matt.  xx. 
28.  •*  Yn  Ile  llawer,"  medd  yr  lesu  :  ond  ni  ddy- 
wedodd  Paul  "_)/w  lle  pawb."  Ac  y  mae  manylrwydd 
dwyfol  yn  ganfyddedig  yn  y  gofal  i  ddywedyd  *'yn 
Ile  llawer  "  mewn  un  adnod,  ac  i  beidiodywedyd  "  yn 
Ile  pawb  "  yn  y  Ilall.  Y  mae  yr  adnod  yn  dangos 
fod  rhyw  berthynas  neillduol  rhwng  y  pridwerth  â 
rhyw  lawer,  perthynas  a  gynwysir  yn  y  gair  "  yn  Ile.* 
Y  mae  adnodau  eraill  yn  dangos  fod  rhyw  berthynas 
neillduol  rhwng  rhyw  lawer  â  Christ — perthynas  a 
gynwysir   yn     y   gair     "yn    Nghrist."      Ac   y    mae 


lAWN    DROS  39 

Yspryd  Duw,  yn  y  Beibl,  wedi  dangos  un  safle  y 
gellir  edrych  ar  y  ddwy  berthynas  oddiarno,  sef 
maddeuant.  Yr  olwg  sydd  ar  y  gyntaf  oddiar  safle 
maddeuant  yw  hon,  "  canys  hwn  yw  fy  ngwaed  o'r 
testament  newydd,  yr  hwn  a  dywelltir  dros  lawer,  er 
maddeuant  pechodau,"  Matt.  xxvi.  28.  Yr  olwg 
sydd  ar  yr  ail  oddiar  yr  un  safle  yw,  "  I  hwn  y  mae 
yr  holl  brophwydi  yn  dwyn  tystiolaeth,  y  derbyn 
pawb  a  gredo  ynddo  ef  faddeuant  pechodau,  trwy  ei 
enw  ef." 

Ef,  trwy  lawn  anfeidrol  werth — eî  haeddiant 
Yw'r  dyhuddol  bridwerth  ; 
Atebodd  maint  Ei  Aberth 
I  deml  Nâf — dyma  le'i  nerth. 

Eryron  Gwyllt  Walia. 


VII 

"  laion  dros  " 

ER  mai  yr  un  priodoliaethau  sydd  yn  perthyn  i'r 
Personau  dwyfol,  oherwydd  eu  bod  yn  un 
Duw,  y  mae  y  gweithredoedd  a  g-yflawnir  ganddynt 
yn  wahanol,  oherwydd  eu  bod  yn  dri.  Oherwydd 
fod  pob  Person  yn  Ei  waith,  y  cyfan  a  allwn  ei  wybod 
am  y  gwahaniaeth  rhwng  y  Personau  yw  yr  hyn  a 
allwn  ei  gasg-lu  yn  ol  angenrheidrwydd  oddiar  y 
gwahaniaeth  rhwng  eu  gweithredoedd,  Ac  mewn 
pwnc  o  ddatguddiad  pur,  y  mae  yn  bosibl  i  ni  gam- 
gymeryd  am  yr  hyn  sydd  yn  angenrheidiol.  Pe 
gofynid  i  ni  pa  beth  yr  ydym  yn  ei  feddwl  wrth 
ddefnyddio  y  gair  Personau  am  y  Tri  tragywyddol,  fe 
fyddai  ein  hateb  yn  rhwym  o  fod  yn  iaith  eu  gweith- 
redoedd  ;  megys,  fod  y  fath  wahaniaeth  hanfodol  yn 
y  Duwdod  ag  sydd  yn  ei  wneuthur  yn  bosibl  i  Un 
ofyn  i'r  Ail  i  roddi  y  Trydydd,  loan  xiv.  i6.  Neill- 
duolrwydd  gweithredoedd  y  Tad  yn  yr  iachawdwr- 
iaeth  yw,  eu  bod  tuag  at ;  y  Mab,  eu  hodyn  lle  ;  yr 
Yspryd,  eu  bod^n.  Y  mae  y  gair  dros  yn  meddu  ar 
ddau  ystyr  : — (i.)  **0  blaid,"  mewn  cyferbyniad  i 
"yn  erbyn  ;"  (2.)  Yn  lle.  Yn  yr  ystyr  gyntaf,  nid 
yw  y  gair  dros  yn  dangos  yr  hyn  sydd  briodol  i  waith 
y  Mab.  Fe'i  defnyddir  yn  yr  ystyr  hwn  am  waith  y 
Personau  dwyfol  eraill.  "  Os  yw  Duw  trosom,  pwy 
a  all  fod  i'n  herbyn  ?"  Rhuf.  viii.  31.  Os  at  y  Duw- 
dod  y  cyfeirir  yn  yr  adnod  hon,  y  mae  yn  dangos  fod 

y  Duwdod  dros  ddynion,  yn  yr  ystyr  o  fod  o'u  plaid. 
Os  bernir  fod  y  gair  Duw  yn  cyfeirio  at  berson  y  Tad, 
oddiar  yr  adnod  nesaf, — "  Yr  hwn  nid  arbedodd  ei 
Briod  Fab,"  &c.,  y  mae  yn  dangos  fod  y  Tad  o  blaid 
pechadur  yn  nhrefn  yr  efengyl.  Yn  yr  un  bennod, 
adn.  26  a  27,  fe  ddywedir  fod  yr  Yspryd  "  yn  erfyn 
dros  y  saint. "  Nid  y  meddwl  yw  fod  yr  Yspryd  yn 
erfyn  yn  lle  y  saint,  fel  nad  oes  raid  iddynt  hwy  eu 
hunain  erfyn,  ond  Ei  fod  yn  erfyn  o'u  plaid,  trwy 
gynorthwyo  eu  gwendid,  yn  ngwyneb  eu  hanwybod- 
aeth  beth  i  weddío,  megys  y  dylent.  Y  mae  yn 
pleidio  y  saint  trwy  roddi  nerth  iddynt  hwy  i  weddío. 
Yn  adn.  34,  fe  ddefnyddir  yr  un  iaith  am  waith  y 
Mab  yn  erfyn  yn  y  nefoedd  dros  bechaduriaid.  Yn 
Rhuf.  viii.,  fe  geir  adnodau  yn  profi  fod  y  Tad,  y 
Mab,  a'r  Yspryd,  yn  gweithredu  o  blaid  pechaduriaid 
yn  nhrefn  yr  Efengyl,  yr  hyn  a  ddarlunir  â'r  gair  dros. 
Fel  y  mae  yr  un  priodoHaethau  yn  perthyn  i'r  Personau 
dwyfol,  am  eu  bod  yn  un  Duw,  felly,  y  mae  yn  ym- 
ddangos  yn  gasgliad  naturiol  fod  y  gair  dros,  yn  yr 
ystyr  o  o  blaid,  oherwydd  y  defnyddir  ef  am  weithred- 
oedd  y  Tri  fel  eu  gilydd,  yn  arwyddo  nodwedd 
perthynol  iddynt,  fel  y  maent  yn  un,  yn  hytrach  nag 
fel  y  maent  yn  Dri.  Er  fod  y  Tad,  y  Mab,  a'r 
Yspryd,  o  blaid  pechaduriaid,  am  y  Mab  yn  unig  y 
dywedir  Ei  fod  yn  eu  lle.  Am  hyny,  y  mae  bod  ym 
lle  yn  nodwedd  neillduol  i  waith  y  Mab.  Nid  yw  yr 
Yspryd  yn  erfyn  dros  bechadur,  fel  na  raid  iddo  ef  ei 
hun  erfyn  hefyd  ;  ond  fe  fu  y  Mab  farw  yn  ei  le,  fel 
nad  oes  raid  i'r  hwn  sydd  ynddo  farw  hefyd.  Un 
adnod,  y  mae  yn  wir,  sydd  yn  y  Testament  Newydd 
Ue  y  dywedir  fod  y  Mab  wedi  rhoddi  Ei  einioes  yn  Ile, 

Matt.  XX.  28 ;  ond  y  mae  hono  yn  dangos  Ei  fod 
wedi  rhoddi  Ei  hun,  a'i  Berson  Ei  hun,  yn  lle  pech- 
aduriaid.  Gan  fod  Ei  Berson  Ei  hun  yn  yr  lawn,  ac 
yn  Ei  holl  swyddau  cyfryngol,  y  mae  unrhyw  neill- 
duolrwydd  sydd  yn  Ei  lawn  ac  yn  Ei  swyddau  yn 
arwain  y  meddwl  i  fyny  i  weled  y  neillduolrwydd  hwn 
yn  y  Person  Ei  hun.  Pe  gofynid,  gan  hyny,  paham 
y  daeth  y  Mab,  ac  nid  y  Tad,  neu  yr  Yspryd,  yn  y 
cnawd,  i  roddi  Ei  hun  yn  Ue  pechadur  ?  ein  hateb- 
iad  a  fyddai,  gyda  theimlad  o  wylder  ger  bron  pwnc 
mor  fawr,  fod  neillduolrwydd  yn  y  Mab,  fel  Person 
dwyfol  o  dragywyddoldeb,  yn  peri  mai  Efe  yn  unig  a 
allasai  fyned  yn  lle.  Y  mae  y  nodwedd  ag  oedd  yn 
perthyn  yn  hanfodol  i'r  person  dwyfol,  drwy  Ei  waith, 
o  ras  pur,  a  theilwng  o'r  gweithiwr,  yn  fywyd  i  bech- 
aduriaid.  Pe  gofynid  eilwaith,  a  yw  yn  debyg  y 
buasai  y  Mab  wedi  dyfod  yn  y  cnawd,  er  mwyn 
amlygu  character  moesol  Duw  i  ddyn  pe  buasai  dyn 
heb  syrthio  ?  Fe  ellid  ateb,  mai  nodwedd  neillduol 
gwaith  y  Mab  yw,  Ei  fod  yn  amlygu  Duw,  trwy  iddo 
fyned  yn  lle  dyn ;  a  bod  y  dybiaeth  o  barhad  dyn 
mewn  ystad  o  sancteiddrwydd  yn  cau  allan  yr  angen- 
rheidrwydd  i'r  Mab  wneuthur  dim  yn  ei  le.  Ar 
y  dybiaeth  hon,  y  Person  dwyfol  yn  y  cnawd  a 
fuasai  yr  Yspryd  GlAn — tebygwn,  yn  unig — gwaith 
neillduol  yr  hwn  fuasai  cadw  y  galon  yn  bur  i  weled 
Duw,  ac  amlygu  Duw  trwy  weithrediadau  parhaus  o 
fewn  yr  enaid.  Afreidiol  a  fuasai  i  neb  roddi  ei  hun  ■ 
yn  ei  le,  ond  nid  afreidiol  a  fuasai  i  un  dwyfol  weithio 
ynddo  er  mwyn  ei  gadw  rhag  y  dirywiad  ag  y  mae 
pob  creadur  fcl  y  cyfryw  yn  agorcd  iddo. 

Y  mae  ncillduolrwydd  y  Mab  fel  Person  yn  amlwg 

yn  Ei  holl  swyddau  cyfryngol,  Y  mae  Ei  Eiriclaeth 
yn  y  nef  yn  cynwys  parhad  rhinwedd  Ei  lawn  ger 
bron  gorsedd  Duw  yn  lle  pechadur.  Fel  y  mae  yn 
offeiriad  yn  lle  pechadur  ger  bron  Duw,  y  mae  yn 
Frenin  yn  lle  y  Tad  ar  ddynion.  Yn  Ei  weddi  ar  y 
groes,  "  O,  Dad,  maddeu  iddynt,"  y  mae  yn  dangos 
mai  gwaith  y  Tad  yw  maddeu  ;  ac  yn  Ei  bregeth  ar 
y  mynydd,  Matt.  vi.  14,  15, — '*  Eich  Tad  nefol  a 
faddeu  i  chwithau,"  y  mae  yn  dangos  yr  un  gwir- 
ionedd.  Er  hyny,  fe  ddywedodd  yn  Matt.  ix.  6, — 
"  fod  awdurdod  gan  Fab  y  dyn  ar  y  ddaear  i  faddeu 
pechodau."  Fe  dderbyniodd  awdurdod  gan  Ei  Dad 
i  faddeu  yn  Ei  le.  Yr  oedd  sêl  gorsedd  y  nefoedd  ar 
bob  maddeuant  a  roddodd  lesu  o  Nazareth  i  bech- 
aduriaid  ;  oblegid  "  rhoddwyd  "  iddo  Ef  "bob  awdur- 
dod  yn  y  nef  ac  ar  y  ddaear,"  i  faddeu,  i  lywodraethu, 
i  farnu  y  dydd  olaf,  ac  i  ddysgu  Ei  bobl  yn  Ue  Ei  Dad. 
Y  mae  perthynas  y  rhai  ag  y  mae  yn  gweithredu 
yn  eu  lle  âg  Ef  yn  cael  ei  gosod  allan  yn  y  gair  yn. 
Y  mae  hyn  yn  wir  am  Dduw  Ei  hun.  Am  fod  Duw 
yn  Nghrist  mewn  rhyw  berthynas  nas  gallwn  ei 
dirnad  gan  fawredd  y  gogoniant,  y  mae  y  Cyfryngwr 
yn  lle  Duw  yn  gweinyddu  Uywodraeth  ar  y  byd,  ac 
yn  cyfranu  addysg  ddwyfol  iddo.  Yn  gyffelyb,  am 
fod  rhyw  bechaduriaid  yn  Nghrist,  y  rhai  a  etholwyd 
ynddo  cyn  seiliad  y  byd,  ac  ydynt  yn  credu  ynddo 
trwy  weinidogaeth  yr  Efengyl,  fe  weinyddodd  Ei 
swydd  offeiriadol  trwy  roddi  Ei  hun  yn  bridwerth  yn 
eu  Ue.  Hwyrach  fod  rhyw  ddarllenydd  yn  teimloan- 
hawsdra  i  ymaflyd  yn  y  ddau  syniad  ar  yr  un  pryd — 
fod  yr  Arglwydd  lesu  wedi  marw  yn  Ue  y  rhai  a 
etholwyd  ynddo  gan  ewyllys  rydd  a  grasol  Duw — a'i 

fod  wedi  marw  yn  lle  y  rhai  a  gredant  ynddo  oddiar 
ddewisiad  rhydd  eu  hewyllys  eu  hunain.  Y  mae  yr 
anhawsdra  yn  bod  ;  ond  yr  un  ydyw  a  phe  amcanai 
dyn,  mewn  yspryd  o  wallgofrwydd,  edrych  ar  ddyfifryn 
o  ddau  safle  hollol  wahanol  ar  yr  un  foment,  a'r  safle- 
oedd  yn  ddau  fryn  yn  y  pellder  mwyaf  oddiwrth  eu 
gilydd.  Wedi  deff"ro  allan  o'i  wallgofrwydd,  hwyrach 
y  cofiai  mai  Duw  yn  unig  sydd  yn  hollbresenol,  ac 
mai  Duw  yn  unig  a  fedr  edrych  ar  wrthddrych  o  bob 
safle  posibl  ar  yr  un  foment  âg  un  olwg  anfeidrol. 
Ymdreched  rhyw  un  edrych  ar  Fechnîaeth  Crist  o 
dragywyddoldeb  fel  ei  safle,  ac  o  ryw  foment  mewn 
amser  fel  ei  safle  ar  yr  un  pryd,  fe  ganfydda,  hwyrach, 
er  ei  syndod,  na  fedr  ;  ac  eto,  hwyrach,  nid  er  ei 
syndod  pan  gofia  mai  dyn  ydyw,  ac  nid  Duw. 
Cymered  ei  safle  yn  gyntaf  o  dragywyddoldeb — 
uwchlaw  terfynau  amser  a  lle — uwchlaw  yr  amodol 
a'r  damweiniol — uwchlaw  yr  angel  a'r  lle  a  elwir 
nefoedd — oddiyno  fe  wêl  y  Mab  yn  marw  yn  Ile  y  rhai 
a  etholwyd  ynddo  cyn  seiliad  y  byd,  ac  fe  wêl  hefyd 
yr  Oen,  yn  ol  Petr,  wedi  Ei  ragordeinio  cyn  sylfaenu 
y  byd,  ac,  yn  ol  loan,  wedi  Ei  ladd  er  dechreuad  y 
byd.  Fel  gwirionedd  presenol  yn  meddwl  yr  "  Ydwyf 
mawr  tragywyddol,"  yr  oedd  y  rhai  a  gedwir  erioed, 
y  maent  yn  awr,  a  hwy  a  fyddant  byth,  wedi  eu  hethol 
yn  Nghrist,  ac  yr  oedd  Crist  erioed,  cyn  sylfaenu  y 
byd,  yn  Fechníydd  wedi  Ei  ladd  yn  eu  lle.  A  phan 
y  byddwn  yn  edrych  ar  y  cadwedigion  yn  rhai  a  ethol- 
wyd  yn  Nghrist  cyn  seiliad  y  byd,  ni  a  ddylem,  ar 
yr  un  pryd,  ystyried  Crist  yn  Oen  a  laddwyd  cyn 
seiliad  y  byd.  Y  gwall  cyffredin  yw  edrych  ar  ryw 
un  gwirionedd  o  safle  tragywyddoldeb,  ac  ar  y  lleill  o 
safle  amser  ar  yr  un  pryd. 

Pan  y  ceisier  edrych  ar  hoU  drefn  iachawdwriaeth 
o  safle  trag-ywyddoldeb,  fe  ddylid,  ar  yr  un  pryd, 
ceisio  edrych  ar  holl  amgylchiadau  rhagluniaethol  y 
byd  o'r  un  fan — pan  y  gwelir  fod  yr  hoU  amseroedd, 
a  therfynau  preswylfod  holl  drigolion  y  byd,  wedi  eu 
rhag-osod  a'u  penodi,  fel  nas  gellir  byth  eu  newid. 
Disgyned  yr  edrychydd  yn  îs,  yn  nes  at  y  ddaear — 
safed  o  ran  Ei  feddwl  yn  rhy w  le  o  fewn  terfynau  • 
amser,  ac  fe  wel  mai  yn  nghyflawnder  rhyw  amser, 
unwaith  yn  niwedd  rhyw  fyd,  yr  ymddangosodd  y 
Mab— iddo  farw  mewn  lle  a  elwid  Golgotha— fod 
pawb  yn  ddiwahan  wrth  naturiaeth  yn  blant  digofaint 
— fod  pawb  yn  ddiwahan  yn  cael  eu  gwahodd  at  Grist 
— fod  rhai  yn  derbyn  y  gwahoddiad  oddiar  ddewisiad 
rhydd  eu  hewyllys — a  bod  eu  bywyd  hwy  yn  cael  ei 
ddiogelu  yn  eu  derbyniad  o  hono  ;  ac  fe  wel  hefyd, 
fod  dynion  yn  penodi  amseroedd  at  eu  gwaith,  ac  yn 
arfer  eu  synwyr,  ac  yn  gweithredu  yn  ol  rhyddid  eu 
hewyllys,  pan  yn  newid  eu  preswylfeydd.  Fe  all  dyn 
newid  ei  safleoedd  os  myn,  ond  nis  gall  anifail  ;  îe, 
Duw  yn  unig  a  all  edrych  ar  y  cwbl  o'r  ddau  safle  ar 
yr  un  pryd.  Pan  yr  edrycha  dyn,  o'r  naiU  neu  y  llall, 
fe  ddylai  y  pryd  hwnw  edrych  ar  y  civhl  sydd  mewn 
creadigaeth,  rhagluniaeth,  ac  iachawdwriaeth,  o'r  fan 
hono.  Cymered  ei  safle  o  dragywyddoldeb  i  addoli 
Duw — yr  "unig  Ddoeth" — "yr  unig  Benaeth"— "yr 
unig  Sanctaidd" — yr  unig  "Ydwyf" — a'r  "  Unig- 
anedig  Fab  " — ac  "  Yspryd  y  Duw  byw."  Cymered 
ei  safle  o'r  fan  lle  y  mae  i  deimlo  ei  gyfrifoldeb  per- 
sonol — i  wrando  ar  lais  Duw  yn  llefaru  wrtho — i 
wneuthur  dewisiad  calon  o'r  Gwaredwr — ac  i  gael  ei 
ddiogelu  byth  ynddo. 


VIII 

"  lawn  dros  " 

"  "\  T  ID  yw  y  golyg-iadau  dyfnaf  am  rinwedd  ac 
X  \l  effeithiolrwydd  yr  lawn  yn  ei  berthynas  â'r 
rhai  hyny  a  gedwir  trwyddo  yn  anghyson  â'r  gred- 
iniaeth  eangaf  am  ei  ddigonolrwydd  i'r  holl  fyd." 
— Ath.  yr  lawn,  tudal.  132.  Nis  gall  y  Beibl,  am 
nas  gall  Duw,  ei  wadu  ei  hun.  Er  fod  gwirioneddau 
gwahanol  yn  cael  eu  cynwys  yn  y  ddwy  adnod, — 
"  Fel  trwy  ras  Duw  y  profai  efe  farwolaeth  dros  bob 
dyn,"  a  " — -  i  roddi  ei  einioes  yn  bridwerth  dros 
lawer,"  nid  ydynt  yn  wrthwynebol  i'w  gilydd.  Pe 
methem  egluro  pa  fodd  y  maent  yn  gyson  â'u  gilydd, 
ni  fyddai  hyny  yn  rheswm  digonol  dros  wadu  y  naill 
na'r  Ilall,  na  thros  newid  ystyr  briodol  cymaint  ag  un 
gair  yn  y  naill  er  mwyn  dal  i  fyny  wirionedd  y  Ilall  ; 
ond  y  mae  fod  y  ddau  yn  ymadroddion  dwyfol  yn 
rheswm  digonol  dros  gredu  mor  gryf,  a  chyhoeddi 
mor  groyw,  wirionedd  y  naill  a  gwirionedd  y  Ilall. 
Fe  ellir  dangos,  er  hyny,  nad  anhawsdra  priodol  i 
drefn  yr  Efengyl,  ond  perthynol  i  holl  lywodraeth 
Duw  ar  greaduriaid  rhesymol,  yw  yr  anhawsdra  i 
feddwl  crëedig  gynwys  mewn  un  syniad  y  ddau  nod- 
wedd  o  gyffredinolrwydd  a  neillduolrwydd.  Y  mae 
dangos  hyn  i  foddlonrwydd  yn  rhyddhau  "  Athraw- 
iaeth  yr  lawn  "  o  dan  faich  y  cyhuddiad  o  wneuthur 
anhawsdra  nad  oedd  yn  bod  o'r  blaen,  gan  ei  fod  yn 
olrhain  yr  anhawsdra  i  berthynas  ewyllys  rydd  Duw 

âg  ewyllys  rydd  Ei  greaduriaid  rhesymol,  ac  yn  profi 
fod  yr  anhawsdra  yn  bod,  pa  le  bynag  y  mae  y  berth- 
ynas  hono  yn  bod.  Gan  fod  yr  lawn  yn  sefyll  ar  ei 
ben  ei  hun,  heb,  a'r  a  wyddom  ni,  yr  un  gwirionedd 
arall  tebyg  iddo  yn  bod,  y  mae  yn  ofyniad  priodol  ac 
angenrheidiol  ei  ateb, — Pa  fodd  y  mae  yn  bosibl 
dangos  unrhyw  anhawsdra  sydd  yn  yr  athrawiaeth 
hon  yn  yr  un  athrawiaeth  arall  ?  Pa  un  yw  y  llinell 
yn  yr  lawn  sydd  yn  rhedeg  yn  gyfochrog  âg  unrhyw 
linell  arall  yn  ymherodraeth  Duw  ?  Fel  atebiad  i'r 
gofyniadauhyn,  sylwer,  yn  (i.)  Fod  y  Duw  aroddodd 
Ei  Fab  yn  lawn  yn  Awdwr  ac  yn  Rhoddwr  pob  daioni 
o  bob  natur,  ac  i  bob  gradd — tuagat  ddyn,  ar  ddyn, 
o  fewn  dyn,  trwy  ddyn,  ag  sydd  wedi  bod,  yn  bod, 
ac  i  fod  ;  ac,  yn  (2.)  Fod  pob  daioni — yn  ystyr  eangaf 
y  gair  ỳob — a  wnawd  ac  a  wneir  ganddo,  wedi  ei 
fwriadu  a'i  wneuthur  ganddo  o  dragywyddoldeb. 

Hefyd,  Ei  waith  yn  unig  sydd  yn  hysbysu  Ei  fwriad 
i  ni ;  am  hyny  y  mae  yr  holl  anhawsderau  sydd  yn  Ei 
fwriadau  yn  ein  cyfarfod  i'r  un  graddau  yn  Ei  weith- 
redoedd.  Ond  pa  rai  yw  yr  anhawsderau,  nis 
gwyddom  nes  iddo  orphen  gweithio.  Yr  un  Duw, 
gan  hyny,  sydd  yn  cyfranu  y  bendithion  lleiaf  a'r 
mwyaf — y  rhai  a  fwriadodd  eu  cyfranu  erioed  ;  am 
hyny,  pa  anhawsdra  bynag  sydd  mewn  cysoni  cyff- 
redinolrwydd  a  neillduolrwydd  yn  athrawiaeth  yr 
lawn,  y  mae  yr  un  anhawsdra  yn  ngwaith  Duw  yn 
cyfranu  y  trugareddau  lleiaf  i  ddynion.  Fel  esiampl 
o  hyn,  ni  a  gymerwn  yr  haul,  yr  hwn  sydd,  yn 
ddiamheu,  yn  fendith  o  roddiad  Duw,  ac  i'r  hwn, 
heblaw  hyny,  y  cymherir  yr  Arglwydd  lesu  fel  "  Haul 
y  Cyfiawnder."     Mewn  un  golygiad,  y  mae  yr  haul 

yn  haul  i  bawb — i  bob  dyn — i'r  holl  fyd,  oherwydd  y 
mae  ganddo  ddigon  o  oleuni  i  bawb,  íe,  ac  i  fydoedd 
mwy  nag  y  sydd,  ac  y  mae  y  goleuni  sydd  o  hono  yn 
gymhwys  i  lygaid  dynion  ;  ac  yn  olaf  ac  yn  benaf,  yr 
unig  rwystr  i  bob  un  fwynhau  ei  oleuni  yw  cymaint 
ag  sydd  yn  codi  oddiar  ddallineb  neu  wendid  ei  lygaid 
ei  hun.  Ar  y  cyfrifon  hyn,  ni  fyddai,  hwyrach,  gan 
y  rhan  fwyaf  o  ddynion  wrthwynebiad  cryf  i  ddywedyd 
fod  yr  haul  yn  haul  i  bawb.  Am  ei  fod  yn  haul  i 
bawb,  y  mae  yn  ddyledswydd  ar  bawb  ddefnyddio 
pob  moddion  o  fewn  eu  cyrhaedd  i'w  weled,  ac  i 
weled  gwrthddrychau  eraill  yn  ngoleuni  ei  belydrau. 
Ond  y  mae  golygiad  arall  priodol  i'w  gymeryd,  ac 
yn  hwnw  haul  i  rai — i  lawer,  nid  pawb,  nid  ychydig — 
ydyw.  O  safle  tragywyddoldeb  y  gwelir  perthynas 
yr  haul  â  rhaù  Fe  welodd  Duw  yn  dda,  trwy 
weithred  o  benarglwyddiaeth,  yn  ol  boddlonrwydd 
Ei  ewyllys  Ei  hun,  ethol  yn  ddiamodol,  cyn  seiliad 
y  byd,  nifer  benodol  o  bersonau  o  hiliogaeth  Adda — 
torf  allan  o  bob  Ilwyth,  ac  iaith,  a  chenedl,  a  phobl, 
i  feddu  ar  Iygaid  cymhwys  i  weled  yr  haul.  Fe  grëodd 
yr  haul,  ac  fe  a'i  gosododd  yn  y  ffurfafen  yn  ol  bwriad 
tragywyddol,  i'r  pwrpas  o  gyfranu  ei  oleuni  i'r  per- 
sonau  ag  y  bwriadodd  roddi  Ilygaid  iddynt  i'w  weled. 
Gan  fod  ein  syniad  o  berffeithrwydd  y  Duwdod  yn 
cau  allati  y  posibilrwydd  iddo  gael  ei  siomi  mewn 
dim,  yr  ydym  dan  rwymau  i  gredu  na  chreodd  yr 
haul  er  mwyn  y  rhai  nas  gallant  ei  ddefnyddio,  ond 
yn  unig  er  mwyn  y  rhai  sydd  yn  ei  ddefnyddio,  sef  y 
rhai  a  etholwyd  ganddo  o  dragywyddoldeb  i'w  ddef- 
nyddio.  Yn  ol  yr  arfaeth  forcu,  y  mae  cwlwm 
annatodol  o  sicrwydd  yn  rhwymo  goleuni  yr  haul  â 

myrdd  o  lygaid.  Oherwydd  y  sicrwydd  hwn,  y  mae 
yn  haul  i  rai.  Yn  y  gfolygiad  cyntaf,  y  mae  gweled  yr 
haul  yn  amodol,  ar  y  meddiant  a'r  arferiad  o'r  llygaid  : 
yn  yr  olaf,  y  mae  yn  ddiamodol,  gan  fod  y  meddiant 
a'r  arferiad  eu  hunain  wedi  eu  sicrhau  gan  Dduw — yn 
fwriadol  erioed,  ac  yn  weithredol  mewn  amser — i 
ryw  rai  ag  y  crëwyd  yr  haul  er  eu  mwyn.  Yn  y  ddau 
olygiad  fel  eu  gilydd,  fe  ddylai  dyn  ddiolch  i  Dduw 
am  yr  haul  ;  ond  yn  y  cyntaf,  fe  all  deimlo  y  ddyled- 
swydd  sydd  yn  gorphwys  arno  i  ddefnyddio  pob 
moddion  cyrhaeddadwy  ganddo  i  weled  yr  haul  ;  ac 
yn  yr  ail,  fe  all  ddiolch  i  Dduw,  ac  iddo  Ef  yn  unig, 
am  foddion  o  gwbl,  am  bob  tuedd  i'w  defnyddio,  ac 
am  allu  gweled  mewn  canlyniad  i'w  defnyddio.  Ond 
pa  fodd  y  mae  ewyllys  rydd  Duw  yn  bendithio  dyn 
â'r  duedd  i  arfer  moddion  priodol  i  weled,  heb 
wneuthur  trais  ar  ewyllys  y  dyn,  yr  hwn  sydd  yn 
gweithredu  yn  rhydd  yn  ol  ei  ddewisiad  ei  hun,  sydd 
yn  anhawsdra  mor  gryf  yn  y  mater  o  weled  yr  haul 
ag  y  mae  yn  y  mater  o  gredu  yn  Nghrist.  Y  mae  yr 
haul  i  bawb  yn  gystal  ag  i  rai ;  ac  y  mae  i  rai  yn 
gystal  ag  i  bawb.  Ni  a  allem  gredu  y  ddau,  pe  nas 
gallasem  byth  eu  cysoni. 

"  Y  dirgelwch  hwn  sydd  fawr  :  eithr  am  Grist  ac 
am  yr  eglwys  yr  wyf  fi  yn  dywedyd."  Fe  fu  Crist 
farw  dros  bawb— dros  bob  dyn  cyn  belled  a  hyn, 
mai  anghrediniaeth  ei  galon  ei  hun  yw  yr  unig 
rwystr  sydd  ar  ffordd  pob  dyn  i  feddianu  bendithion 
yr  lawn.  Y  mae  pob  gwrandawr  yn  gyfrifol  am 
beidio  credu  ;  ac  fe  ddywedir  wrthym  y  "  bernir  yr 
holl  rai  nid  ydynt  yn  credu  i'r  gwirionedd. "  Ac  fe 
fu  farw  dros  y  rhai  a  roddwyd  iddo  gan  y  Tad  cyn 

belled  a  hyn,  na  siomir  Ef  yn  amcanion  Eî  farwolaeth, 
gan  Ei  fod  wedi  sicrhau  y  deuant  ato,  ac  y  diogelir 
hwynt  byth  ynddo.  Yn  y  golygiad  cyntaf,  y  mae 
pob  dyn  dan  rwymau  dyledswydd  i  dderbyn  Crist,  ac 
yn  euog  o  bechod  trwy  Ei  wrthod  :  yn  yr  ail,  y  mae 
pob  un  a'i  derbyniodd  dan  rwymau  dyledswydd  i 
ddiolch  i  Dduw  yn  unig  am  y  duedd  i'w  dderbyn,  ac 
am  iachawdwriaeth  trwy  Ei  dderbyn.  Yn  y  golygiad 
cyntaf,  y  mae  credu  yn  amod  bywyd  :  yn  yr  ail,  yr 
ydys  uwchlaw  byd  yr  amodol — mewn  sicrwydd  tra- 
gywyddol — mewn  gwlad  nad  yw  y  fath  eiriau  ag  os 
neu  pe  bai  yn  ddealladwy  ynddi.  O  safle  amser  fe 
ddywedodd  yr  lesu  wrth  ryw  ddyn, — "  Os  gelli  di 
gredu,  pob  peth  a  all  fod  i'r  neb  a  gredo."  Ond  pe 
buasai  wedi  ei  anerch  o  safle  tragywyddoldeb,  Ei 
iaith  fuasai, — "  Ti  a  gredi,  pob  peth  a  fydd  i  ti." 
Nid  peth  neillduol  i  drefn  yr  iachawdwriaeth,  ond 
cyff"redinol  i  bob  bendith  a  gyfranodd  Duw  erioed — 
i'r  fendith  o  iechyd,  o  synwyr,  o  fara  beunyddiol ;  îe, 
i'r  bendithion  lleiaf  a  gyfranodd  erioed — yw  y  gwir- 
ionedd  sydd  yn  y  geiriau  canlynol,  pan  edrychir 
arnynt  o  safle  tragywyddoldeb, — 

"  'D  oes  bwlch  yn  hwn,  fel  modrwy  'n  grwn  y  mae, 
A'i  glwm  mor  glòs,  heb  os  nac  oni  bai.^^ 

Ac  yn  y  geiriau  hyn  hefyd, — 

"  Etholiad  heb  un  amod,  yn  sefyll  ar  y  dyn, 
Yn  tarddu  o  foddlonrwydd  ewyllys  Duw  ei  hun  ; 
Tragwyddol  heb  un  dechreu,  anghyfnewidiol  yw, 
Mae'r  sylfaen  a'r  adeilad  i  gyd  o  gynghor  Duw." 

Nid  yvv  os  neu  oni  bai  yn  eiriau  cymhwys  am  fen- 

dithion  amser  a  daear  o  safle  tragywyddoldeb,  oher- 
wydd  y  mae  sicrwydd  i  bawb  a'u  mwynhant ;  ond  yr 
hyn  a  wnaeth  Duw  yn  unigf  sydd  yn  hysbysu  i  ni  pa 
beth  a  sicrhawyd  ei  wneuthur  ganddo  erioed. 

Yn  y  penill  olaf  o'r  emyn, — "  A  welsoch  chwi  ef," 
fe  ellir  amrywio  y  golygiad  yn  ol  pa  un  o'r  ddau 
olygiad  a  gymerir.  Yn  ngoleu  amser,  ni  a  ganwn 
eto, — 

"  Cânt,  os  dychwelant, 
Anwylaf  Fab,  er  dy  fwyn  ; 
Os  wynebant  ataf  fi, 
Ac  os  credant  ynot  ti, 
I  dragwyddol  fwynhad  cânt  eu  dwyn." 

Ac  nis  gallwn  gondemnio  y  penill,  am  nas  meiddiwn 
gondemnio  yr  lesu  am  ddywedyd, — "  Os  gelli  di 
gredu,"&c.;  neu  Paul,  am  ysgrifenu, — ^"Eithr  daioni 
i  ti,  os  arosi  yn  ei  ddaioni  ef. "  Fe  fydd  os  yn  air 
pwysig  yn  holl  ieithoedd  amser  hyd  ddiwedd  amser  ; 
nid  gan  ddynion  yn  unig,  ond  gan  Dduw  hefyd,  pan 
yr  ymostwng  i  lefaru  wrthym  mewn  iaith  ddealladwy 
i  ni.  Tra  y  llefara  efe  wrthym  yn  ein  dullwedd  ni  o 
lefaru,  ni  a  ganwn  y  penill  uchod,  heb  wadu  yr  un  o'r  tri 
oí  sydd  ynddo ;  ond  pe  uchelgeisiai  rhywun  o  drigolion 
y  ddaear  lefaru  yn  iaith  yr  hwn  sydd  yn  preswylio 
tragywyddoldeb,  fe  newidiai  y  peniU  i'r  wedd 
ganlynol : — 

•'  Cânt,  a  dychwelant, 
Anwylaf  Fab,  er  dy  fwyn  : 

Hwy  wynebant  ataf  fi, 

\  hwy  gredant  ynot  ti, 
I  dragwyddol  fwynhad  cánt  eu  dwyn.* 


IX 

"  Tr  lawn,  a'r  Swyddau  Cyfryngol" 

YM AE  perthynas  yr  lawn  â  swyddau  yr  Arglwydd 
lesu  yn  seiliedig-  ar  berthynas  ddyfnach  a 
mwy  dirgelaidd,  sef  perthynas  Person  â  swydd, 
Oherwydd  fod  y  syniad  cynwysedig  yn  y  gair  perth- 
ynas  yn  tybied  fod  dau  wirionedd  mewn  rhyw  gys- 
ylltiad  â'u  gilydd,  y  mae  dirnad  natur  y  berthynas 
rhyngddynt  yn  tybied  gallu  meddwl  i  weled  y  ddau  ar 
yr  un  pryd.  Y  ddau  wirionedd  ag  sydd  yn  gofyn  am 
ein  sylw  yn  y  sylwadau  canlynol,  yw  y  gwirionedd  am 
Berson,  a'r  gwirionedd  am  swydd.  Y  mae  y  ddau 
yn  bod,  mewn  perthynas  agos  â'u  gilydd,  yn  llywodr- 
aeth  Duw.  Y  maent  yn  bod  yn  mhob  ffurf  ar 
lywodraeth  wladol,  ac  yn  mhob  goruchwyliaeth  y  bu 
yr  eglwys  dani  ar  y  ddaear.  Y  maent  yn  cyfarfod 
yn  eu  gogoniant  uwchaf  yn  yr  Arglwydd  lesu,  yn  yr 
hwn  y  mae  pob  urddas  a  all  fod  mewn  Person,  a 
phob  urddas  a  all  fod  mewn  swydd,  yn  y  cysylltiad 
agosaf  dichonadwy  â'u  gilydd.  Y  mae  y  cysylltiad 
hwnw  yn  meddu  ar  y  fath  sylwedd,  fel  nad  yw  y 
cysylltiad  agosaf  a  fu  erioed  ar  y  ddaear  rhwng  y  dyn 
goreu  â'r  swydd  uwchaf  yn  teilyngu  ei  alw  yn  ddelw, 
ond  yn  unig  yn  gysgod  gwan  ohono. 

Os  gellir  dadleu  pwy  oedd  yr  offeiriad  mwyaf,  ai 
Melchisedec  ai  Aaron  ?  a  phwy  oedd  yr  apostol 
mwyaf,  ai  Paul  ai  loan  ?  y  mae  uwchlaw  pob  dadl 
i  Grist   lesu,    nid  yn   unig  fod  yn    "Apostol   ac  yn 

Archoffeiriad,"  ond  hefyd  iddo  lanw  meddwl  y  ddau 
air  i  berffeithrwydd,  fel  nad  oedd  ychwaneg  i'w 
ddymuno  gan  ddynion,  na  chan  Dduw  ychwaith. 
Hwyrach  mai  gwell  a  fyddai  i  ni,  yn  gyntaf,  edrych 
ar  berthynas  person  â  swydd  yn  mhlith  dynion, 
mewn    esiamplau    agos  atom,  yn  myd  y  cysgodau. 

Y  mae  dau  ddosbarth  o  bobl  ar  y  ddaear,  mewn 
gwlad  ac  eglwys,  yn  gẃyro  yn  eu  syniadau  am  y 
berthynas  hon, — os  na  fyddai,  hwyrach,  yn  fwy 
priodol  dweyd  eu  bod  yn  gwadu  y  berthynas  o  gwbl. 

Y  mae  y  naill  yn  canmol  rhagoriaethau  personol,  gan 
ystyried  swydd  yn  ddim  ond  enw.  Y  mae  y  llall  yn 
mron  addoli  pob  urddas  swyddol^  gan  ystyried 
rhagoriaethau  personol  fel  nodweddau  dibwys.  Y 
mae  y  dosbarth  cyntaf  wrth  wadu  swyddogaeth,  yn 
gwadu  y  posibilrwydd  neu  y  priodoldeb  o  ymddiried 
i  berson  waith  penodol  i'w  gyflawni  ganddo,  nad  yw 
yn  perthyn  iddo  yn  wreiddiol  ac  yn  hanfodol,  neu, 
os  addefir  hyn,  yn  gwadu  y  priodoldeb  o  roddi  iddo 
yr  awdurdod  angenrheidiol  tuagat  gyflawni  y  gwaith 
a  ymddiriedwyd  iddo. 

Yn  ol  y  golygiad  hwn,  fe  ellir  canmol  rhagoriaethau 
personol  ar  draul  y  nodweddau  uwchaf  a  all  berthyn 
i  greadur  rhesymol,  gan  mai  rhai  o'r  nodweddau 
hyny  yw  y  cymhwysderau  i  dderbyn  ymddiried,  ac  i 
gyflawni  amcanion  yrymddiried,ynenwedigpanymae 
y  gwaith  sydd  i'w  gyflawni  yn  bwysig  ac  yn  anhawdd. 

Y  mae  y  cymhwysderau  hyny  yn  gynwysedig  yn  y 
cymhwysder  o  fod  y  person  yn  fwy  o  ddyn  na  dynion 
eraill — yn  fwy  o  ddyn,  ac  nid  yn  fwy  na  dyn,  yr  hyn 
a  ddisgwylir  yn  achlysurol  i  swyddog  fod.  Y  mae  y 
teimlad  sydd  yn  condemnio  swyddogaeth  o  gwbl  yn 

gysylltiedig  yn  aml  â'r  cam-farn  mai  sefyllfa  o 
awdurdod  yn  unig,  neu  yn  benaf,  ydyw  ;  ac  nid  mai 
sefyllfa  o  ymddiried  ydyw  yn  benaf,  ac  o  awdurdod 
yn  unig,  mor  bell  ag  y  mae  hyny  yn  angenrheidiol  i 
gyflawni  y  gwaith  a  ymddiriedwyd. 

Y  mae  y  dosbarth  arall  a  enwyd  yn  parchu  swydd 
bron  hyd  at  ei  haddoli,  ond  mewn  anghof  hollol  o'r 
rhagoriaethau  personol  sydd  yn  angenrheidiol  i'w 
llanw  yn  anrhydeddus.  Dibwys  yn  ngolwg  y  rhaî 
hyn  yw  íToIineb  pen  ac  anfoesoldeb  buchedd.  Ond 
er  eu  parch  i  swydd,  yr  hyn  y  maent  yn  barchu 
fwyaf  ynddi  yw  y  peth  Ileiaf  sydd  yn  perthyn  iddi,  a 
hyny  yw  y  rhodres  allanol  a  ddichon  fod  yn  nglyn  â 
hi.  Er  mor  wahanol  oddiwrth  eu  gilydd  yw  y  ddau 
ddosbarth  hyn  o  bobl,  yr  un  cam-farn  sydd  wrth 
wraidd  eu  golygiadau,  sef  mai  awdurdod  yw  nod- 
wedd  penaf  swydd,  ac  nid  ymddiried  wedi  ei  dderbyn 
o  law  eraill  i  gyflawni  gwaith.  Y  mae  y  naill  olygiad 
a'r  llall  yn  unochrog.  Y  mae  yr  holl  wirionedd  yn 
nghyfuniad  yr  hyn  sydd  gadarnhaol  yn  y  ddau — yn 
nghyfuniad  rhagoriaethau  personol  a'r  derbyniad  o 
ymddiried,  oherwydd  y  meddiant  ohonynt  i  gyflawni 
gwaith,  yn  nglŷn  a  chymaint  o  allu  ac  awdurdod  ag 
a  fyddont  yn  angenrheidiol  i  hyny.  Y  mae  hyn  yn 
wir,  i  raddau,  am  bob  swyddog  da.  Ond  fe  gododd 
y  graddau  i  anfeidroldeb  yn  Nghrist.  Yr  hyn  sydd 
yn  derbyn  parch  gan  aelodau  eglwys  yw,  nid  fod  y 
swyddog  yn  ddyn  da  yn  unig,  nac  ychwaith  ei  fod  yn 
swyddog  yn  unig,  ond  cyfuniad  daioni  a  doethineb 
y  dyn,  ac  ymddiried  bwysig  wedi  ei  osod  arno  gan 
eraill. 

Yn    awr,    cdrychwn    tuag   i    fyny.      Y  mae    Duw 

ùwchlaw  swydd — uwchlaw  derbyn  ymddiried  o 
law  neb  arall.  Nid  yw  uwchlaw  gwaith,  nac 
uwchlaw  gweithgarwch,  nac  uwchlaw  cymharu  ei 
ddull  o  weithio  â  dull  cyffredin  dynion  o  weithio, 
sef  â'i  fraich  ac  â'i  fysedd.  Ond  y  mae  uwchlaw 
swydd.  Y  mae  yn  arferiad  son  am  waith  y  Tad, 
a  gwaith  yr  Yspryd, — paham  nad  yw  yn  arferiad 
hefyd  son  am  swyddau  y  Tad,  a  swyddau  yr  Yspryd, 
fel  y  sonir  am  swyddau  y  Mab  ?  Un  rheswm  ydy  w, 
fod  y  Tad  a'r  Yspryd  fel  personau  dwyfol,  er  nad 
uwchlaw  cyflawni  gwaith,  uwchlawderbyn  ymddiried 
neu  osodiad  gan  neb  arall  i'w  gyflawni.  Ni  ymddir- 
iedwyd  i'r  Duwdod  erioed  y  gwaith  o  lywodraethu, 
ac  nid  oedd  neb  uwch  nag  Ef  a  allodd  Ei  osod  Ef 
mewn  sefyllfa  o'r  fath.  Edrychwn  eto  tuag  i  lawr. 
Y  mae  yr  anifail  direswm  islaw  swydd  ;  ond  nid 
ydyw  yntau  islaw  gwaith.  Fe  all  fod  yn  weithiwr 
caled,  ond  nid  ydyw  yn  ddigon  mawr  i  dderbyn 
ymddiried  o  law  neb  i  gyflawni  gwaith.  Rhwng 
Duw  a'r  anifail  direswm  y  mae  dyn  yn  sefyll.  Fel 
Duw,  nid  yw  uwchlaw  gwaith  ;  fel  yr  anifail  nid  yw 
islaw  gwaith.  Yn  wahanol  i  Dduw  a'r  anifail,  fe  ellir 
ei  osod  gan  Dduw  a  chan  ddynion  mewn  swydd  — 
mewn  sefyllfa  o  ymddiried  ag  y  mae  rhyw  faint  o 
urddas  a  chyfrifoldeb  yn  nglŷn  íl  hi. 

Y  casgliad  oddiar  hyn  yw,  fod  rhaid  yn  bod  i'r 
Mab  gael  Ei  wneuthur  yn  gnawd,  er  mwyn  ei 
wneuthur  yn  bosibl  iddo  dderbyn  ymddiried,  a  chael 
Ei  osod  mewn  swydd.  O  ran  bwriad  a  chynllun 
Duw,  yr  oedd  erioed  yn  y  cyfamod  tragywyddol  wedi 
Ei  eneinio,  fel  yr  oedd  hefyd  yn  Oen  wedi  Ei  ladd  er 
dechreuad    y   byd.       Ond   yr   oedd    yn    rhaid    iddo 

ymgnawdoli  er  mwyn  ymostwng  yn  ddigon  isel  i 
dderbyn  swyddogaeth,  er  fod  y  swyddogaeth  hono 
yn  cynwys  y  gwaith  gogoneddusaf  a  ymddiriedwyd  i 
neb  erioed  ;  îe,  a  gogoneddusach,  ni  a  gredwn  yn 
wylaidd,  na'r  hyn  a  wnaeth  y  Duwdod  Ei  hun,  uwch- 
law  pob  swyddogaeth.  Rhaid  cael  dynoliaeth  yn  y 
Person,  er  mwyn  iddo  allu  derhyn  ymddiried  :  rhaid 
cael  Duwdod  yn  y  Person,  er  mwyn  iddo  allu  cyflawni 
y  gwaith  a  ymddiriedwyd.  Yr  oedd  mawredd  y 
gwaith  a  ymddiriedwyd  i'r  Arglwydd  lesu  yn  gosod 
mawredd  ar  y  ddynoliaeth  yn  adeg  Ei  ymostyngiad 
dyfnaf  Ef ;  íe,  mwy  o  fawredd  nag  a  dderbyniodd  yn 
nyrchafiad  uwchaf  neb  arall.  Yr  oedd  y  ddynoliaeth 
yn  uwch  yn  mherson  yr  lesu  ar  y  groes  nag  ydoedd  yn 
mherson  Solomon  ar  yr  orsedd.  Mor  bell,  o'r  ochr 
arall,  ag  y  mae  ymddiried  a  gosodiad  yn  nglŷn  â'i 
waith,  yr  oedd  ymostyngiad  dwyfol  yn  nglŷn  â'i 
ddyrchafiad  uwchaf;  ìe,  yn  nglýn,  oherwydd  ym- 
ostwng  a  wnaeth  i  gael  Ei  ddyrchafu  i  gyflawni 
gwaith  anhawddach  nag  y  gallasai  Ei  gyflawni  heb 
ymostwng.  Y  mae  yr  holl  Berson  yn  mhob  swydd. 
Nid  Duwdod  Crist,  ond  Crist  yn  Ei  holl  Berson,  yw  y 
Brenin.  Nid  dynoliaeth  Crist,  ond  Crist  yn  ei  holl  Ber- 
son,  yw  yr  Ofl'eiriad.  Fel  yr  oedd  ac  y  mae  yr  holl 
Berson  yn  ngwaith  yr  lawn,  yr  oedd  ac  y  mae  yr  hoU 
Berson  yn  mhob  un  o'r  swyddau.  Y  mae  Ei  holl  ragor- 
iaethau  personol  yn  gymhwysderau  i'w  swyddau. 
Ac  y  mae  pob  urddas  a  all  berthyn  i'r  swyddau  yn 
goron  o  ogoniant  o  gylch  pen  y  Person  a  osodwyd 
ynddynt,  Os  gofynir,  A  ddylem  barchu  y  swyddau 
oherwydd  y  Person,  neu  y  Person  oherwydd  y 
swyddau  ?     Ein  hateb  a  fyddai,  nid  yr  un  o'r  ddau, 

ond  y  Person  yn  Ei  swyddau,  mewn  cysylltiad  anwa* 
hanol  â'i  swyddau — wedi  derbyn  ymddiried,  ac  yn 
cyflawni  eu  gwaith  heb  orphwys  nes  gorphen.  Fel 
mai  "  Efe  yw  yr  lawn,"  felly  Efe  yw  y  Prophwyd,  y 
Brenin,  a'r  Offeiriad  :  a  mwy,  am  mai  *'  Efe  yw  yr 
lawn,"  Efe,  i'r  un  graddau,  yw  y  Prophwyd,  y 
Brenin,  a'r  Oífeiriad, 


X 

"  Yr  lawn,  a^r  Swydd  Offeiriadol " 

I  loan  ü.     2.      "  Efe  yw  yr  lawn." 

,,     iv.    9.      '^  Danfo7i  o  T)áu\v  é\  uniganedig  Fab 

i'r  byd,  fel  y  byddem  fyw  trwyddo 

ef." 
,,       ,,   10.      "  Am  iddo  ....  anfonç\  Fab  yn  lawn 

dros  ein  pechodau. " 
,,       ,,    14.      "  Ddarfod  i'r  Tad  ddanfon  y  Mab  yn 

lachawdwr  i'r  byd." 

YMAE  yn  ofyniad  arweiniol  o  bwys,  Pa  brawf 
sydd  yn  bod  fod  gwaith  yr  Arglwydd  lesu  yn 
rhoddi  Ei  hun  yn  lawn,  yn  waith  swyddol — yn  rhan  o 
waith  Ei  swyddíéi  Oífeìriad  ?  Yr  atebiad  yw, — "  Nid 
yw  neb  yn  cymeryd  yr  anrhydedd  hwn  iddo  ei  hun, 
ond  yr  hwn  a  alwyd  gan  Dduw,  megys  Aaron  :  felly 
Crist  hefyd  nis  gogoneddodd  Ei  hun  i  fod  yn  Arch- 
offeiriad  ;  ond  yr  hwn  a  ddywedodd  wrtho,  Tydi  yw 
fy  Mab  ;  myfi  heddyw  a'th  genedlais  di,"  Heb.  v.  4,  5. 
Darllener  y  geiriau  hyn,  nid  fel  dyfyniad  o'r  Beibl, 
ond  yn  eu  cysylltiad  yn  y  Beibl  â'r  adnodau  eraill 
sydd  o'u  blaen  ac  ar  eu  hol,  ac  y  mae  y  casgHad  yn 
anocheladwy,  fod  gwaith  yr  lawn,  nid  yn  sail  i  swydd 
offeiriadol  yr  Arglwydd  lesu,  ond  yn  waith  y  swydd  ; 
ac  nid  yn  waith  damweiniol  iddi,  ond  yn  waith 
hanfodol  iddi. 

Y    mae   y   geiriau    o'r    Hebreaid    yn    dangos    fod 
anrhydedd  a  gogoniant  yn  perthyn  i'r  swydd.     Nid  y 

meddwl  yw  fod  anrhydedd  a  gogoniant  yn  dilyn 
cyflawniad  boddhaol  o  waith  y  swydd,  ond  bod  gosod 
un  yn  y  fath  swydd  ynddo  ei  hun  yn  ogoneddu  arno. 

Y  rheswm  yw,  fod  gwaith  swydd  oflfeiriadol  yr 
Arglwydd  lesu  yn  waith  mor  bwysig  ac  mor  anhawdd, 
fel  yr  oedd  Ei  osod  i'w  gyflawni  yn  profi  yr  ymddiried 
mwyaf  trwyadl  ynddo — ymddiried  ag  oedd  mor  fawr 
ag  yr  oedd  y  gwaith  ei  hun  yn  bwysig  ac  yn  anhawdd. 
Yr  oedd  i  Dduw  ymddiried  gogoniant  Ei  orsedd,  a 
gogoniant  Ei  briodoliaethau,  a  bywydau  torf  ddirif  o 
goUedigion,  i  ofal  lesu  o  Nazareth,  yn  goron  ar  Ei 
ben  pan  oedd  yn  mharthau  isaf  y  ddaear.  Yr  unig 
goron  a  welwyd  ar  Ei  ben  pan  oedd  ar.y  ddaear  oedd 
coron  o  ddrain  :  ychydig  a  feddyliodd  y  sawl  a'i 
gosododd  arno,  fod  Duw  wedi  Ei  goroni  o'u  blaen 
hwy  â  gogoniant — â'r  gogoniant  o  roddi  iddo  yr 
ymddiried  o  gyflawni  gwaith  nad  oedd  creu  bydoedd 
a  chreu  angyhon  ond  diddym  yn  ei  ymyl. 

Y  mae  y  geiriau  o'r  Hebreaid  yn  dangos  hefyd  mai 
Ei  alwad  **  gan  Ddicw"  a'i  gosododd  yn  y  swydd. 
Pa  mor  angenrheidiol  bynag  yw  dewisiad  pechadur 
o'r  lesu,  a'i  ymddiried  ynddo,  er  mwyn  mwynhau 
bendithion  yr  lawn,  nid  yw  ei  ddewisiad  na'i  ym- 
ddiried  ef  yn  angenrheidiol  tuag  at  osod  yr  lesu  mewn 
swydd,  a'i  wneuthur  yn  Grist.  Y  cwbl  sydd  yn 
angenrheidiol  tuag  at  hyny  yw,  fod  Dmv  yn  Ei  alw. 

Y  mae  yn  ofyniad  naturiol,  gan  hyny,  Paham  nad  yw 
dewisiad  pechadur  o  Grist  mor  angenrheidiol  tuag  at 
Ei  osod  yn  y  swydd  ofiFeiriadol,  a  dewisiad  Duw  o 
hono,  gan  Ei  fod  fel  OfiFeiriad  yn  cyfryngu  rhwng  y 
ddau,  ac  felly  yn  dal  perthynas  á'r  ddau  ? — Y  mae  yr 
atebiad   yn   amlwg.      Y    mae    sefyllfa    pechadur   yn 

ngafael  deddf,  dan  farn,  ac  yn  dyoddef  yma  ran  o'r 
gosp  yn  ymddifadrwydd  ei  galon  o'r  Yspryd  Glân,  yn 
gwneuthur  pob  cyfryngdod  rhyngddo  â  Duw  yn  bwnc 
o  ras  pur  tuag  ato.  Ac  y  mae  allan  o  bob  rheswm  i 
ddewisiad  derbynydd  íîafr  feddu  ar  awdurdod  i  ben- 
derfynu  pa  fodd  y  mae  y  ffafr  i  gael  ei  chyfranu  iddo. 
Nid  yw  y  troseddwr  yn  cael  dewis — neu  pe  dewisai, 
ni  fyddai  ei  ddewisiad  o  ddim  pwys — pwy  fydd  ceidwad 
y  carchar  y  carcharir  ef  ynddo,  neu  pwy  neu  pa  fodd 
y  goUyngir  ef  yn  rhydd,  Gan  y  Duw  sydd  yn  meddu 
ar  y  gallu  a'r  awdurdod  i  gospi  pechadur  y  mae  y 
gallu  a'r  awdurdod  hefyd  i  osod  y  Cyfryngwr  i'w 
waredu  o  afael  y  gosp.  Y  mae  graslonrwydd  yr 
iachawdwriaeth  yn  taflu  y  gosodiad  i'r  swyddau  cyf- 
ryngol,  o  angenrheidrwydd,  ar  Dduw  yn  unig.  Nis 
gall  trefn  iachawdwriaeth  golledu  pechadur  o  ddim, 
am  ei  fod  wedi  colli  y  cwbl  yn  barod  trwy  ei  bechod  ; 
ond  fe  all,  ac  fe  wna,  golledu  Duw  o'i  ogoniant,  oddi- 
eithr  ei  fod  ef  ei  hun  wedi  darparu  i  rwystro  hyny  ; 
a'r  ddarpariaeth  a  wnaeth  yw  cyfryngdod  Ei  Fab. 

Y  mae  y  geiriau  o'r  Hebreaid  yn  olrhain  gosodiad 
yr  hwn  a  osodwyd  yn  Offeiriad,  i'r  ffaith  mai  y  Mab 
oedd.  "  Yr  hwn  a  ddywedodd  wrtho,  Ti  yw  fy  Mab," 
a'i  gogoneddodd  i  fod  yn  Offeiriad.  Os  edrychir  i'r 
ail  Salm,  o'r  hon  y  dyfynwyd  y  geiriau,  fe  weür  eu  bod 
yn  cael  eu  defnyddio  yno  mewn  cysylltiad  á'r  swydd 
frenhinol,  Salm  ii.  6 — 8.  Os  gofynir  am  y  gwahan- 
iaeth  rhwng  yr  ail  Berson  â'r  cyntaf,  neu  â'r  trydydd 
yn  yr  hanfod  tragywyddol,  nis  gallwn,  ac  nis  meiddiwn 
geisio  ei  esbonio  ;  gan  mai  y  cwbl  a  ddatguddiwyd 
yw,  fod  yna  wahaniaeth  ag  sydd  yn  cyfiawnhau  yr 
arferiad  o'r  gair  Personau  am  y  tri.     Ond  os  gofynir 

paham    y   gosodwyd   yr   ail    Berson  yn   y  swyddau 
cyfryngol,  fel  Offeiriad  ac  fel  Brenin,  ac  nid  y  cyntat 
neu  y  trydydd,  y  mae  y  Beibl  yn  hysbysu  y  rheswm  ; 
a'r  rheswm  yw,  Ei  fod  yn  Fab.     Dyma  sail  y  sylw  a 
wnawd  yn  erthygl  vii.,  tudalen  42.      "  Pe  gofynidj-í::!- 
Paham  y  daeth  y  Mab,  ac  nid  y  Tad,  neu  yr  Yspryd, 
yn  y  cnawd,  i  roddi  Ei  hun  yn   Ue   pechadur  ?    ein 
hatebiad   a  fyddai,  fod  neillduolrwydd  yn  y  Mab,  fel 
Person  dwyfol  o  dragywyddoldeb,  yn  peri  mai  Efe  yn 
unig  a  allasai  fyned  jv»  lle."     Y  mae  y  geiriau, — '*  Ti 
yw  fy  Mab,"  yn  eu  cysylltiad  âg  ofiFeiriadaeth  Crist, 
yn  yr  Hebreaid,  ac  yn  eu  cysylltiad  â  swydd  frenhinol 
Crist,  yn  y  Salm,  yn  dangos,  mor  eglur  ag  y  medr 
geiriau  ddangos,  fod  rhyw  neillduolrwydd  hanfodol 
yn  y  Mab,  fel  Person  dwyfol  a  thragywyddol,  ag  oedd 
yn  Ei  wneuthur  yn  briodol  iddo  Ef  gael  Ei  osod  trwy 
Ei  ymgnawdoliad  mewn  swyddau,  yn  y  rhai  yr  oedd 
i  dderbyn  ymddiried  i  gyflawni  gwaith  yn  lle  eraill. 
Ac  yn  gyfFelyb,  fod  rhyw  neillduolrwydd  hanfodol  yn  \ 
y  Personau  eraill,  ag  oedd  yn  eu  gwneuthur  hwynt  yn  1 
anghymwys,  pe  buasent  yn  ymgnawdoli,  i  dderbyn  \ 
y  fath  ymddiried,  os  nad  oedd  y  neillduolrwydd  hwnw    j 
yn  ei   wneuthur  yn  anmhosibl  iddynt  hefyd.     Ni  a    1 
allwn,  felly,  olrhain  un  o  wirioneddau  cyfryngdod  yr    I 
lesu  i  ddirgelwch  y  Drindod,  ac  yno  ni  a  orphwyswn 
mewn  addoliad. 

Y  mae  yr  adnodau  o  Epistol  cyntaf  loan  yn  hysbysu 
fod  y  Mab  wedi  Ei  anfon — "fel  y  byddem  fyw  trwyddo 
ef" — *'yn  lawn,"  ac  "  yn  lachawdwr."  Y  mae  y 
danfoniad  gan  Dduw  yn  cynwys  un  o'r  elfenau  han- 
fodol  i  imith  yr  lawn  fel gwaith  swyddol.  Nis  gallwn, 
yn  yr  erthygl  hon,  ddangos  cynwysiad  y  gwirionedd 

hwn,  ond  yn  unig  ei  bwysigrwydd.  Pa  mor  bwysig 
bynag  yw  meddu  ar  syniadau  cywir  am  fawredd 
Person  yr  Arglwydd  lesu,  ac  am  anfeidroldeb  yr  lawn 
fel  aberth  gwirfoddol  Person  anfeidrol,  y  mae  rhyw 
bwys  yn  bod  hefyd  yn  y  g-wirionedd  fod  y  Person  hwnw 
yn  cyflawni  gwaith  S7vyddoL  wrth  roddi  Ei  hun  yn 
lawn.  Ni  ín  angeu_néb  yn  rhan  o  waith  swyddol  ond 
angeu  Crist.  Myned  allan  o  swydd  yr  oedd  pawb 
arall  wrth  farw.  Os  oedd  lladd  anifeiliaid  yn  rhan  o 
waith  swyddol  yr  offeiriaid  luddewig,  nid  oedd  eu 
hangeu  eu  hunain  yn  rhan  o'u  gwaith  swyddol.  Yn 
mhlith  yr  holl  farwolaethau  sydd  wedi  cymeryd  lle  ar 
y  ddaear,  ac  a  gymerant  le  hyd  y  diwedd,  y  mae 
marwolaeth  yr  Arglwydd  lesu  yn  sefyll  mewn  unigedd 
gogoneddus  fel  marwolaeth  swyddol.  Am  nad  oedd 
gwaith  Aaron  yn  marw  yn  waith  swyddol,  fe  ddiosg- 
wyd  ei  wisgoedd  swyddol  oddiam  dano  ar  ben  mynydd 
^^Hor  cyn  iddo  farw.  Ond  cofier  hefyd,  fod  y  gwisgoedd 
swyddol  mor  gysgodol  ag  yr  oedd  Aaron  ei  hun.  Am 
fod  gwaith  yr  Arglwydd  lesu  yn  marw  yn  waith 
swyddol,  fe  esgynodd  i'r  nef  ei  hun  yn  y  gwisgoedd 
offeiriadol  sylweddoi,  ac  ynddynt  y  mae  yn  ymddangos 
ger  bron  Duw  trosom  ni.  Nid  oedd  Ei  fod  mewn 
swydd,  yn  gwneuthur  Ei  waith  yn  waith  ffurfiol, 
oherwydd  fod  Ei  galon  yn  ngwaith  Ei  swydd.  Ac  yr 
oedd  y  ffaith  mai  Ei  Dad  a'i  gosododd  ynddi,  yn 
dangos  fod  Ei  galon  yntau  yn  yr  un  gwaith  â  chalon 
Ei  Fab.  Medd  rhyw  ddarllenydd,  "  ar  Ei  Berson  y 
mae  pechadur  i  ymorphwys  er  mwyn  cael  bywyd." 
Gwir ;  ond  yr  oedd  yn  rhaid  i'r  Person  fod  mewn 
swydd,  a  marw  fel  gwaith  Ei  swydd,  er  mwyn  i 
bechadur  gael  bywyd  trwy  ymorphwys.     Y  mae  yn 

amlwg  i  loan  ganfod  y  pwys  oedd  yn  y  danfoniad 
swyddol  trwy  eiriau  yr  lesu  Ei  hun.  Os  darllenir, 
fel  esampl,  loan  xvii.,  fe  welir  fod  yr  lesu  yn  arfer  y 
gair  danfon  am  dano  Ei  hun  ddim  llai  na  chwech 
gwaith.  Yn  adn,  3,  y  mae  yn  dangos  fod  bywyd 
tragywyddol  ei  hun  yn  sefyll,  nid  mewn  adnabyddiaeth 
o  Dduw  yn  unig,  ond  mewn  adnabyddiaeth  hefyd  o 
hono  Ef  Ei  hun  fel  Person  swyddol.  Pa  beth  bynag 
oedd  yn  ei  wneuthur  yn  angenrheidiol  i'r  Arglwydd 
lesu  fod  mewn  swydd  er  mwyn  cadw  pechadur,  y  mae 
y  ffaith  o  fod  y  Ceidwad  yn  swyddog  perthynol  i'r 
llywodraeth  ddwyfol,  a  bod  cadw  pechadur  yn  waith 
Ei  swydd,  yn  anogaeth  o'r  fath  gryfaf  i  bechadur 
ymddiried  yn  y  Ceidwad,  ac  yn  brawf  iddo  mai  yr  un 
galon  o  gariad  sydd  yn  mynwes  y  Tad,  yr  hwn  a'i 
gosododd  yn  swyddog,  ag  oedd  yn  mynwes  y  Mab, 
pan  y  derbyniodd  y  swydd,  a  phan  y  cyflawnodd  ei 
gwaith. 


XI 

"  Yr  lawn,  a'r  Swydd  OJeiriadol " 

l  T  OAN  iv.  lo,— "  Am  iddo  ....  anfon  ei  Fab  yn 
J.  lawn."  Y  danfoniad  ag  sydd  yn  gosod 
person  yn  swyddog"  yw  yr  un  yn  yr  hwn  yr  ym- 
ddirìedir  gwaith  gan  y  danfonwr  i'r  anfonedig.  Fe 
ddanfonwyd  yr  Yspryd  Glân  gan  y  Tad.  loan  xiv. 
26, — "  Yr  Yspryd  Glân,  yr  hwn  a  enfyn  yTad,"  &c. : 
a  chan  y  Mab,  loan  xv.  26, — "  Yr  hwn  a  anfonaf  i 
chwi  oddiwrth  y  Tad  :  xvi.  7, — **  Os  mi  a  äf,  mi  a'i 
hanfonaf  ef  atoch. "  Er  hyny,  nid  yw  y  danfoniad 
hwn  yn  gwneuthur  yr  Yspryd  yn  swyddog.  Yn 
yr  Hyíîorddwr,  teitl  y  6ed  bennod  yw,  "  Am  Swyddau 
Crist;"  ond  teitl  yr  8fed  a'r  gfed  bennod  yw,  "Am 
Waith;'  nid  "  Am  Swyddau,"  "  yr  Yspryd  Glân;" 
ond  fe  ddanfonwyd  y  naill  fel  y  llall.  Y  mae  y  gwa- 
haniaeth  rhwng"  y  ddau  ddanfoniad  yn  cael  ei  egluro 
gan  yr  Arglwydd  lesu  yn  loan  xx.  21,  22.  Y  mae 
danfoniad  y  Mab  yn  cael  ei  ddangos  yn  y  geiriau, — 
*'  Megys  y  danfonodd  y  Tad  fi,  yr  wyf  finau  yn  eich 
danfon  chwi  ;"  a  danfoniad  yr  Yspryd  yn  y  geiriau 
nesaf, — "  Efe  a  ddywedodd  wrthynt,  Derbyniwch  yr 
Yspryd  Glân."  Gan  i'r  lesu  ddanfon  Ei  apostolion 
yn  ol  cynllun  Ei  ddanfoniad  Ei  hun  gan  Ei  Dad,  y 
mae  y  swydd  apostolaidd  i'w  hystyried  yn  ddelw,  neu 
yn  gysgod  o  swyddau  yr  Apostol  mawr.  Y  maer 
Paul  yn  datgan  yn  bendant  mai  hanfod  Ei  swydd  Ef 
oedd,  fod  gwaith  wedi  éi  y?nddiried\ááo.      i  Cor.  ix.  j 

17, — "  Ymddiriedwyd  i  mi  am  y  gorchwyl."  i  Thes. 
ii.  4, — "  Meg-ys  y'n  cyfrifwyd  ni  gan  Dduw  yn  addas 
i  ymddirîed  i  ni  am  yr  efengyl."  Pan  y  mae  yn 
enwi  Ei  awdurdod,  y  mae  hefyd  yn  hysbysu  mai 
awdurdod  ydoedd  "a  roddes  yr  Arglwydd "  iddo 
"er  adeilad,  ac  nid  er  dinystr."  Ymddirted  oeàá 
hanfod  y  swydd  apostolaidd,  a'r  awdurdod  oedd  yr 
hyn  a  dderbyniodd  yr  apostol  er  mwyn  cyflawni  y 
gwaith  a  ymddiriedwyd  iddo.  Y  mae  ymddiried  yn 
cynwys  fod  y  swyddog  yn  gyfrifol  i'r  hwn  a'i 
gosododd  am  gyflawniad  y  gwaith.  Er  mwyn  bod 
yn  gyfrifol,  y  mae  yn  rhaid  i  berson  feddu  ar  natur 
grëedig  :  am  nas  gall  Duw  fel  y  cyfryw  fod  yn 
gyfrifol  i  neb.  Yr  unig  Berson  dwyfol  a  wnaethpwyd 
yn  gnawd  oedd  y  Mab.  Yn  Ei  ymgnawdoHad  Efe  a 
aeth  i  sefyllfa  o  ddarostyngiad,  fel  ag  i  allu  derbyn 
ymddiried.  //Nid  oes  gwrthwynebiad  ar  yr  un  pryd  i 
ddywedyd  fod  y  Mab  yn  cyflawni  gwaith  Ei  swyddau 
cyfryngol,  fel  Brenin,  Prophwyd,  ac  Off'eiriad,  cyn 
Ei  ymgnawdoliad,  yn  yr  un  ystyr  ag  yr  oedd  yn 
"Oen  a  laddwyd  er  dechreuad  y  byd  ;"  oherwydd 
fod  ymgnawdoliad  y  Mab  yn  wirionedd  presenol  i'r 
Duwdod  o  dragywyddoldeb.  Y  mae  yr  hoU  swydd- 
ogaeth  posibl  i'r  Duwdod  yn  mherson  y  Mab, 
oherwydd  mai  Efe  yn  unig  o'r  Personau  dwyfol  a 
wnaethpwyd  yn  gnawd.  Ac  y  mae  danfoniad  y  Mab  i'r 
byd  yn  cynwys  awdurdodiad  dwyfol  i  dderbyn  mewn 
ymddiried  y  gwaith  o  sicrhau,  mewn  undeb  tra- 
gywyddol,  iachawdwriaeth  pechadur  a  gogoniant 
Duw.  Ar  un  llaw,  fe  ddanfonwyd  y  Mab  er  mwyn 
ei  wneuthur  yn  swyddog  yn  iachawdwriaeth  pech- 
adur  ;  ar  y  llaw  arall,  y  mae  danfon   yr  Yspryd  nid 

yn  gfwneuthur  yr  Yspryd  yn  swyddog,  ond  yn  waith 
ag  y  mae  y  Mab  yn  ei  gyflawni  yn  y  swyddau  y 
gosodwyd  Ef  ynddynt.  Gwaith  swyddol  y  Mab  yw 
danfon  yr  Yspryd,— **  Os  myfi  a  äf,  mi  a'i  hanfonaf 
ef  atoch."  Fe  ellir  gofyn  y  fath  gwestiynau  a'r  rhai 
a  ganlyn  am  ddanfoniad  y  Mab  : — 

Pa  raid,  yn  nhrefn  yr  lachawdwriaeth,  oedd  i'r 
Mab  gael  Ei  anfon  i  fod  yn  lawn?  Nis  gallwn 
dybied  fod  yr  anfoniad  yn  weithred  afreidiol,  mwy 
nag  y  gallwn  dybied  fod  yr  lawn  ei  hun  yn  afreidiol. 
Os  oedd  angenrheidrwydd  i'r  Mab  gael  Ei  anýon  yn 
lawn,  o  ba  le  yr  oedd  yr  angenrheidrwydd  yn  codi  ? 
Yr  oedd  Duwdod  person  y  Gwaredwr  yn  peri  fod  yr 
lawn,  ohono  ei  hun,  yn  anfeidrol  o  ran  gwerth,  ac 
am  hyny  yn  ddigonol  dros  bechodau  yr  holl  fyd.  Os 
oedd  yr  lawn  o  werth  anfeidrol,  oherwydd  mawredd 
y  Person,  nis  gallasai  yr  anfoniad  ychwanegu  dim  at 
ei  werth.  Os  na  allasai  ychwanegu  dim  at  werth  yr 
lawn,  pa  raid  oedd  am  dano?  Fe  all  dyn  wneuthur 
a  fyno  â'i  eiddo  ei  hun,  heb  ei  wneuthur  yn  swyddog 
i'w  awdurdodi,  ac  heb  dderbyn  gorchymyn  gan  neb 
arall  :  Ei  eiddo  Ei  hun  oedd  einioes  y  Mab  ;  yr  oedd 
ganddo  feddiant  a  hawl  berffaith  i'w  dodi  hi  i  lawr  ; 
ac  nid  yn  unig  yr  oedd  ganddo  feddiant  i'w  dodi  hi  i 
lawr,  ond  fe'i  dododd  i  lawr  yn  wirfoddol  o  hono 
Ei  hun.  Os  dododd  Ei  einioes  Ei  hun  dros  bechadur- 
iaid  o  gariad  pur,  yn  wirfoddol, — pa  raid  oedd  i'w 
Dad  orchymyn  iddo  ei  dodi  i  lawr?  a  pha  bwys  oedJ 
yn  yr  hysbysiad  a  wnaeth,  mai  y  gorchymyn  hwn  a 
dderbyniodd  gan  Ei  Dad  ? — loan  x.  i8.  Paham  na 
allasai  roddi  Ei  fywyd  Ei  hun  droseraiUyn  wirfoddol, 
heb  wneuthur  hyny  yn  swyddol  ?     Yr  oedd  Paul  yn 

Rhufain  yn  garcharor  lesu  Grist  dros  y  Cenhedloedd  ; 
ac  os  oedd  yn  apostol  o  ran  swydd,  nid  oedd  yn 
garcharor  o  ran  swydd, — paham  na  allasai  yr 
Arglwydd  lesu  farw  dros  yr  annuwiol,  fel  yr  oedd 
Paul  yn  garcharor  dros  y  Cenhedloedd,  oddiar  gariad, 
heb  ddanfoniad  gan  Ei  Dad  ?  Yn  wirfoddol,  heb  fod 
yn  swyddol,  yr  oedd  Priscila  ac  Acwila  wedi  dodi  eu 
gyddfau  eu  hunain  i  lawr  dros  fywyd  Paul,  Rhuf. 
xvi.  4  ;  paham  nas  gallasai  y  Mab  ddodi  Ei  fywyd 
yntau  dros  fywyd  yr  un  Paul  yn  yr  un  modd — yn 
wirfoddol,  heb  fod  yn  swyddol  ?  Y  mae  y  bugail  yn 
rhoddi  ei  einioes  dros  y  defaid,  ac  y  mae  dyn  yn 
rhoddi  ei  einioes  dros  ei  gyfeillion,  o  gariad  tuag 
atynt,  heb  yr  un  anfoniad  neu  awdurdodiad, — paham 
nas  gallasai  y  Mab  wneuthur  Ei  waith  yntau  yn  yr 
un  modd,  gan  mai  Ei  eiddo  Ei  hun  oedd  einioes  y 
Mab,  yr  hyn  nas  gellir  ei  ddywedyd  yn  yr  un  ystyr 
am  y  bugail  a'r  dyngarwr?  Hwn  yw  yr  unig  angeu 
swyddol  yn  llywodraeth  Duw, — paham  y  mae  hwn 
yn  sefyll  mewn  unigrwydd  ?  paham  na  ddiosgwyd  yr 
lesu  o'i  wisgoedd  ofîeiriadol,  fel  y  diosgwyd  Aaron 
ar  ben  mynydd  Hor,  cyn  ei  farw?  paham  yr  oedd  yn 
rhaid  i'w  lawn  fod  yn  waith  swyddol  ?  a  pha 
berthynas  sydd  rhwng  Ei  anfoniad  i  fod  yn  lawn  â 
diogelwch  credinwyr  ? 

Ni    a   geisiwn    ateb    y   cwestiynau    uchod   yn   yr 
erthygl  nesaf. 


XII 

"Fr  lawn,  a'r  Sioydd  Offeiriadol" 

l    T  OAN  iv.  lo, — **  Am  iddo  ....  anfon  ei  Fab  yn 
J.      lawn."     "  Pa  raid,    yn   nhrefn    yr    lachawd- 
wriaeth,  oedd  i'r  Mab  gael  Ei  anfon  i  fod  yn  lawn?" 
&c.— Ysgrif  XI.,  tudal.  6  . 

Pa  angenrheidrwydd  bynag  oedd  am  yr  anfoniad,  a 
pha  bwys  bynag  sydd  ynddo,  cofier  nas  dichon  osod 
gwerth  ar  yr  lawn,  nac  ychwanegu  dim  at  ei  werth  ; 
oblegid  y  mae  gwerthfawredd  yr  lawn  o  hono  ei  hun 
ac  ynddo  ei  hun.  Fe  all  osod  gwerth  a  mawredd, 
trwy  fath  o  gyfrifiad,  ar  yr  hyn  sydd  mewn  cysylltiad 
âg  ef ;  ond  nis  gall  dderbyn  gwerth  gan  ddim  neu 
gan  neb  tu  allan  iddo  ei  hun.  Nid  yw  yn  derbyn  ei 
werth  oddiwrth  y  bwriadau  tragywyddol  gyda  golwg 
arno,  nac  oddiwrth  werth  a  nifer  yr  eneidiau  a  gedwir 
trwyddo  ;  ac  nis  gall,  oherwydd  fod  y  gwerth  ag 
sydd  ynddo  ei  hun  yn  anfeidrol.  Y  mae  yn  fawr,  fel 
y  mae  Duw  yn  fawr.  Y  mae  Duw  yn  fawr  hanfodol, 
ac  nid  fel  dyn,  yn  unig  yn  fawr  gymhariaethol.  Ac 
y  mae  mawredd  hanfodol  yn  peri  fod  Duw  yn  "  unig  " 
— yn  *' unig  ddoeth,"  yn  "unig  sanctaidd,"  ac  yn 
**  unig  benaeth  ;"  a'i  unigedd  yw  ei  ogoniant.  Felly 
y  mae  yr  lawn.  Y  mae  dosbarth  o  ysgrifenwyr  ag 
ydynt  yn  darostwng  mawredd  yr  lawn  i  fod  yn 
fawredd  cymhariaethol — yn  fawredd  o'r  un  natur  ag 
hunan-aberthiad  dynion  er  mwyn  eu  gilydd,  ond  o 
uwch  gradd.     Ond,  medd  y  gair,  fod  y  Mab  yn  unig- 

anedig  yn  gystal  ag  yn  £ynía/-anedig.  Yn  gyfiFelyb 
y  mae  Ei  Berson, — y  cyntaf  o'r  ebyrth,  ac  hefyd  yr 
unig  lawn.  Ac  fe  all  *'yr  Aberth  mawr  fu  ar  y 
g-roes  "  anerch  dynion,  gyda  golwg  ar  yr  ebyrth,  yn 
yr  iaith  ag  yr  oedd  Duw  yn  anerch  gyda  golwg  ar 
eilunod, — "  I  bwy,  gan  hyny,  y'm  cyfiFelybwch  ac  y'm 
cystediir  ?" 

Pa  beth,  ynte,  oedd  yn  gwneuthur  Ei  anfoniad  i 
fod  yn  lawn  yn  angenrheidiol? 

1.  Perthynas  Duw  â  phechadur. 

2.  Perthynas  Duw  â'r  ddeddf. 

I.  Y  mae  perthynas  Duw  â  phechadur  yn  cynwys 
mai  yn  erbyn  Duw  y  pechodd  dyn.  Y  mae  perthynas 
Duw  â'r  ddeddf  yn  cynwys  mai  Efe  yw  y  Penllywodr- 
aethwr,  yr  hwn  sydd  yn  amddiflfyn  hawliau  y  ddeddf, 
ac  yn  unig  yn  meddu  ar  y  gallu  a'r  awdurdod  i  gospi 
y  troseddwr,  neu  ei  ollwng  yn  rhydd.  Y  mae  y  ddwy 
berthynas  yn  cyfarfod  mewn  gradd  îs  mewn  llywodr- 
aeth  wladol.  Pan  y  mae  dyn  yn  gwneuthur  cam  â 
pherson  unigol,  y  mae  yn  troseddu  yn  erbyn  yr  holl 
gymdeithas  wladol  i'r  hon  y  mae  hwnw  yn  perthyn  ; 
am  hyny  y  mae  llawer  troseddwr  yn  y  deyrnas  hon 
yn  cael  ei  erlyn  ar  draul  y  goron,  fel  cynrychiolydd  y 
wladwriaeth  ;  ac  y  mae  deiliaid  y  deyrnas  yn  cael  eu 
cynrychioli  gan  ddeuddeg  o  ddynion  fel  rheithwyr,  a 
chan  y  barnwr  ar  y  fainc  mewn  undeb  â  hwynt,  y 
rhai  ydynt  yn  gyfrifol  i'r  holl  deyrnas  am  uniondeb 
eu  barn  a'u  dedfryd.  Ond  cysgod  gwan  yw  hyn  o 
gyfuniad  y  ddwy  berthynas  yn  Nuw  ;  oblegid  y  mae 
pechod  yn  drosedd  yn  erbyn  Duw,  yn  uniongyrchol, 
yn  ddigyfrwng,  ac  nid  trwy  neb  arall ;  ac  y  mae  Duw 
yn  Llywodraethwr  o  angenrheidrwydd  natur,  ac  nid 

wedi  derbyn  y  Ilywodraeth  yn  ymddiried  o  law  neb 
arall. 

Yn  sylwadau  yr  ysgrif  hon,  ni  a  gfeisiwn  ddangos 
anfoniad  y  Mab  i  fod  yn  lawn  yn  ngoleu  perthynas 
Duw  â  phechadur  yn  unig-,  gan  adael  y  berthynas 
arall  a  nodwyd  i  fod  dan  sylw  yn  yr  ysgrif  nesaf. 

Yn  mhlith  dynion,  fe  all  dau  fod  yn  elynion  tuag 
at  eu  gilydd  ;  fe  all  rhyw  drydydd  eu  caru  ;  oddiar 
ei  gariad  tuag  atynt,  fe  all  fwriadu,  a  phenderfynu, 
ac  ymdrechu,  hyd  eithaf  ei  allu,  eu  heddychu  â'u 
gilydd  ;  fe  all  yr  ymdrech  gynwys  ymaberthiad,  o'i 
ran  ef  er  eu  mwyn  ;  ac  fe  all  Iwyddo  yn  ei  amcan  i'w 
heddychu,  heb  ei  fod  wedi  derbyn  awdurdodiad  oddi 
wrth  yr  un  o'r  pleidiau  i  wneuthur  hyny.  Paham 
nad  yw  hyn  yn  ddarluniad  cywir  o'r  drefn  i  gymodi 
Duw  a  phechadur  â'u  gilydd  ? 

Yn  gyntaf,  er  fod  pechadur  yn  elyn  i  Dduw,  nid  yw 
Duw  yn  elyn  i  bechadur — nid  yw  y  ddau  yn  elynion 
tuag  at  gilydd.  Nid  gelyniaeth  at  bechadur  yw  dig- 
ofaint  Duw,  ond  cyfiawnder,  a  sancteiddrwydd  Ei 
natur,  yn  eu  perthynas  â  phechod.  Er  y  sonir  amrywiol 
weithiau  yn  y  Ilythyr  at  y  Rhufeiniaid  am  "ddigofaint 
Duw,"  dynion  yn  unig  a  elwir  yn  elynion.  Yn  Rhuf. 
V.,  tra  y  dywedir  yn  adn.  8,  fod  "  Duw  yn  canmol  ei 
gariad,"  ac  y  tybir  yn  adn.  9,  fod  ganddo  "ddig- 
ofaint,"  am  ddynion  yn  unig  y  dywedir,  "  pan 
oeddym  yn  elynion."  Tra  y  mae  pechod  dyn  yn 
elyniaeth  yn  erbyn  Duw,  nid  yw  digofaint  Duw  yn 
elyniaeth  yn  erbyn  dyn,  ond  yn  \vg  sanctaidd  ar  ei 
bechod.  Am  hyny,  nid  gwaith  yr  lawn  yw  cynyrchu 
cariad  yn  Nuw  tuag  at  bechadur,  am  fod  hwnw 
ynddo  erioed,  ond  achub  rhag  Ei  ddigofaint.     Gan 

fod  y  cariad  oedd  yn  y  Cyfryngwr  tuag-  at  bechadur- 
iaid  mor  bur  o  ran  natur,  ac  mor  gryf  o  ran  gradd 
(ac  anfeidrol  oedd  y  gradd  hwnw)  yn  Nuw  Ei  hun, 
un  o'r  pleidiau,  nid  oes  unrhyw  rwystr,  o  ran  y  peth 
ei  hun,  i'r  hoU  waith  cyfryngol  gael  ei  gyflawni  yn  ol 
danfoniad  Dwyfol. 

Yn  mhellach,  yr  oedd  yn  rhaid  i'r  meddwl  am  lawn 
wreiddio  yn  Nuw,  neu  mewn  rhyw  le  tu  allan  iddo. 
Yr  unig  beth  a  gafodd  fod  o'r  tu  allan  i  natur  a 
bwriadau  Duw  oedd  pechod.  Elfen  hanfodol  pechod 
yn  ei  hedyn  oedd  yr  hyn  a  ddaeth  i'r  llywodraeth 
ddwyfol  o'r  naill  du  i  Dduw — ar  wahan  oddiwrth 
Dduw,  ac  yn  y  fan  fe  eginodd  yn  deimlad  yn  Ei  erbyn. 
Yr  oedd  felly  yn  anmhosibl  i'r  lawn  fod  yn  ddaioni  o 
gwbl,  llawer  llai  y  daioni  penaf,  oddi  eithr  ei  fod  o 
feddwl  Duw — wedi  gwreiddio  yn  naioni  Ei  natur. 

Pe  buasai  gan  yr  hyn  a  elwir  yn  lawn  ry  w  wreiddyn 
y  tu  allan  i  Dduw,  fe  fuasai  yn  yr  un  rhestr  a  phechod 
ei  hun,  ac  ni  fuasai  yn  weithred  rinweddol  o  hunan- 
aberthiad,  ond  yn  weithred  bechadurus  o  hunan- 
laddiad.  Yr  oedd  felly  angenrheidrwydd,  yn  ol  natur 
pethau,  i'r  lawn  feddu  nid  yn  unig  ar  wirfoddolrwydd 
perífaith  yr  lesu  fel  Cyfryngwr,  fel  un  o'i  nodweddau, 
ond  hefyd  ar  ryw  weithrediad  o  eiddo  Duw  fel  unig 
flFynonell  pob  daioni  tuag  at  iddo  fod  yr  hyn  ydy w — yn 
fendith  anmhrisiadwy.  Y  mae  y  gweithrediad  hwnw, 
yn  yr  adnod  sydd  yn  dechreu  yr  ysgrif  hon,  yn  cael 
ei  alw  yn  ddanfonìad.  Ac  y  mae  yr  adnod  yn  hysbysu 
yn  mhellach  fod  yr  anfoniad  yn  fifrwyth  cariad, — 
*' Yn  hyn  y  mae  cariad  ....  am  iddo  ef  .  .  .  .  anfon 
ei  Fab  yn  lawn  dros  ein  pechodau."  Gan  hyny,  fe 
fuasai  fod  person  y  Mab  yn  lawn  heb  Ei  anfon  yn  beth 

anmhosibl,  am  y  buasai  hyny  yn  wadiad  gweithredol 
ar  gariad  Duw  tuag  at  bechadur,  ac  yn  cynwys  y 
dybiaeth  anwireddus  fod  angen  am  yr  lawn  i  gynyrchu 
cariad  yn  mynwes  Duw  yn  gystal  ag  yn  mynwes 
pechadur.  Yn  ol  y  golygiad  hwn,  nid  oedd  yr  angen- 
rheidrwydd  i  Dduw  anfoii  Ei  Fab  yn  lawn  yn  angen- 
rheidrwydd  cyfiawnder,  ond  yn  angenrheidrwydd  sydd 
yn  natur  cariad  i  weithredu  tuag  at  ei  wrthddrych. 
Y  mae  gras  yn  benarglwyddiaethol,  heb  rwymau,  o 
ran  ei  natur,  pe  amgen  ni  byddai  yn  ras  :  ond  y  mae 
gweithredu  yn  ei  natur  hefyd.  Y  mae  hyn  yn  cau 
allan  y  dybiaeth  fod  Duw  yn  unig  yn  cydsynio  â'r 
Cyfryngwr,  ac  yn  datgan  Ei  foddlonrwydd  yn  unig 
i'r  gwaith  ar  ol  iddo  gael  ei  orphen  ;  ac  yn  dangos  i 
ni  fod  gweithgarwch  Dwyfol  yn  yr  ysgogiad  cyntaf 
yn  ngwaith  yr  iachawdwriaeth.  Y  mae  y  gweithgar- 
wch  hwnw  yn  cynwys  fod  Duw,  fel  yr  un  y  pechwyd 
yn  Ei  erbyn,  o'i  gariad  anfeidrol,  yn  meddwl  am 
achub,  yn  cynllunio  y  drefn  i  achub,  ac  yn  gosod  sêl 
Ei  awdurdod  ar  holl  waith  Ei  Fab.  "  Yn  hyn  y  mae 
cariad."  Fe  ddywedodd  y  Tad  wrth  y  Mab,  — "Dos," 
ac  Efe  a  ddaeth  i'r  byd  :  wedi  iddo  ddyfod,  fe  ddy- 
wedodd  wrtho, — '*  Gwna  hyn,"  ac  Efe  a'i  gwnaeth, 
er  fod  hyn  yn  cynwys  dim  llai  na  marw  dros  yr 
annuwiol :  wedi  iddo  wneuthur  hyn,  fe  ddywedodd 
wrtho, — **  Tyred,"  ac  Efe  a  aeth,  ac  a  eisteddodd  ar 
Ei  ddeheulaw. 

Duw  'r  cariad,  ein  Tad,  a'n  Tẃr, — dewisodd 
Grist  lesu  'n  Gyfryngwr  ; 
Un  oedd  addas  yn  Ddyddiwr, 
Ac  anwyl  iawn  Ganol  Wr. — Eryron  Gwyllt  U'alia. 


XIII 

"  IV  lawn,  aV  Swydd  OJeiriadol  " 

I    T  OAN  iv.  lo, — **  Am  iddo  ....  anfon  ei  Fab  yn 

X  lawn."  Pa.  heth  oedd  yn  gwneuthur  an/om'ad 
y  Mab  gan  Ei  Dad  i  fod  yn  lawn  yn  angenrheidiol  ? 

2.  Perthynas  Duw  â'r  ddeddf.  Y  mae  Duw  yn 
ddeddf-roddwr,  yn  ddeddf-weinyddwr,  ac  yn  ben- 
llywodraethwr  ar  Ei  g-readuriaid  rhesymol  a  direswm. 
Pan  y  sonir  am  Ei  berthynas  â  chreaduriaid  rhesymol, 
y  mae  y  gair  deddf  yn  dynodi  y  ddeddf  foesol.  Y 
mae  pechod  yn  drosedd  o'r  ddeddf  foesol,  ac  am  hyny 
y  mae  yn  gosod  pechadur  yn  nwylaw  y  Duw  cyfiawn, 
fel  amddiffynydd  y  ddeddf  a'r  llywodraeth  foesol  i 
weinyddu  cosp  arno.  Y  mae  y  gwirionedd  hwn  yn 
cynwys  rheswm  am  ddau  nodwedd  sydd  yn  perthyn  i 
gyfryngdod  yr  Arglwydd  lesu. 

(i)  Y  mae  yn  peri  fod  yn  rhaid  i'r  Cyfryngwr  dder- 
byn  awdurdodiad  y  llywodraeth  ddwyfol  i  gyflawni  y 
gwaith  a  fyddo  yn  angenrheidiol  tuag  at  oUwng  y 
pechadur  yn  rhydd  o  dan  gosp  y  ddeddf  ag  y  mae  yn 
droseddwr  o  honi. 

Gwaith  Duw,  fel  Pen-arglwydd,  yw  cospi  y  tro- 
seddwr  ;  ac  y  mae  y  troseddwr  yn  ngafaelion  digyf- 
rwng  y  Duw  cyfiawn.  Am  hyny,  nis  gall  neb  fyned 
rhwng  y  Lly  wodraethwr  a'r  troseddwr  i  gyfryngu,  oddi 
eithr  ei  fod  wedi  derbyn  awdurdodiad  o  law  y  Llyw- 
odraethwr  i  wneuthur  hyny.  Rhaid  am  awdurdod 
gorsedd  i  wneuthur  gwaith   ag  sydd  yn  dwyn  perth- 

ynas  agfos  ac  uniongyrchol  âgurddas  yrorsedd.  Pa 
waith  sydd  yn  dal  perthynas  agosach  â  gogoniant 
gorsedd  y  nefoedd  nag  agor  drysau  carchar  i'r 
gwrthryfelwyr,  sydd  yn  rhwym  ynddo,  i  ddianc  o 
afael  eu  cosp  gyfiawn  ?  Gan  mai  y  gwaith  yw  agor 
y  carchar,  a  chyhoeddi  "  agoriad  carchar  i'r  rhai 
sydd  yn  rhwym,"  fe  deimlodd  y  Gweithiwr  mawr  ei 
bod  yn  angenrheidiol  i'r  Arglwydd  Ei  anfon  i 
wneuthur  hyny, — Esaiah  lxi,  i,  8.  Heb  y  fath 
awdurdod,  fe  fyddai  unrhyw  gyfryngdod  rhwng  y 
Pen  coronog  â'r  troseddwr,  ynddo  Ei  hun,  yn  ddiys- 
tyrwch  ar  y  llywodraeth  ddwyfol.  Am  hyny,  yn  ei 
bregeth  ar  Ddydd  y  Pentecost,  y  mae  Petr  yn  dwyn 
enw  Diiw  i  mewn  eilwaith  ac  eilwaith,  er  mwyn 
dangos  fod  holl  waith  yr  Arglwydd  lesu  yn  meddu 
arno  sêl  awdurdod  y  llys  uchaf. 

(2)  Y  mae  yn  peri  fod  yn  rhaid  i'r  Cyfryngwr  fyned 
dan  y  ddeddf  Ei  hun,  er  mwyn  cyrhaedd  Ei  amcan. 
Fe'n  dysgir  yn  y  Beibl,  i  Fab  Duw,  wrth  fyned  dan 
y  ddeddf,  ymostwng  i  ufuddhau  ;  ac  nid  yn  unig  fe 
ufuddhaodd  ar  ol  ymostwng,  ond  hefyd  yr  oedd  Ei 
ymostyngiad  ynddo  ei  hun  yn  weithred  o  ufudd-dod  ; 
ac  nid  yn  unig  fe  ufuddhaodd  pan  yn  marw,  ond  hefyd 
yr  oedd  Ei  farwolaeth  ynddi  ei  hun  yn  weithred  o 
ufudd-dod.  Vr  oedd  Ei  ufudd-dod  mor  hanfodol  i'r 
lawn  ag  ydoedd  Ei  fawredd  personol.  Ni  fuasai  y 
person  yn  lawn  heb  ufudd-dod  ag  oedd  mor  fawr  fel 
gwaith  ag  yr  oedd  Ef  Ei  hun  yn  fawr  fel  gweithiwr. 
Yr  oedd  ufudd-dod  yn  hanfodol  i'r  lawn  oherwydd 
y  ddeddf  foesol  ;  ac  yr  oedd  gorchymyn  yn  angen- 
rheidiol  i  wneuthur  ufudd-dod  yn  bosibl,  yn  ol  natur 
pethau.       Mor  anmhosibl  ag   oedd    cael    lawn    heb 

ufudd-dod,  yr  oedd  rhodd  ufudd-dod  heb  orchymyn  ; 
ac  y  mae  y  gorchymyn  yn  cael  eî  g-ynwys  yn  y  dan- 
foniad.  Er  nad  yw  yr  Arglwydd  lesu  yn  defnyddio 
y  gair  lawn  gymaint  ag  unwaith  yn  Ei  bregethau  a*i 
ymddyddanion,  y  mae  un  o'r  sylwadau  hanfodol  i'r 
lawn  yn  gorwedd  mewn  ymadrodd  ag'  yr  oedd  yn 
hoff  o'i  ddefnyddio, — "Y  Tad,  yr  hwn  a'm  han- 
fonodd  :"  ac  yn  ygeiriau,  "Gorchymynion  fy  Nhad," 
a'r  **  Gwaith  a  roddaist  i  mi  i'w  wneuthur."  Y  mae 
angeu  poh  un  yn  weithred  o  ufudd-dod  ;  hyny  yw,  y 
mae  marwolaeth  dynion,  pan  y  mae  yn  cymeryd  lle 
yn  ol  trefn  natur,  yn  ganlyniad  i  orchymyn  Duw. 
"  Nid  yw  yr  un  yn  marw  iddo  ei  hun ;'.'  ond  yr  oedd  yn 
rhaid  i  Berson  anfeidrol  farw,  er  mwyn  i'r  ufudd-dod 
fod  yn  weithred  o  ymostyngiad  ;  ac  yr  oedd  y  cyfuniad 
o'r  tri, — Person  Dwyfol,  angeu  y  groes,  ac  ufudd- 
dod  perffaith,  yn  ffurfio  ymostyngiad  haeddiannol  ; 
a'r  tri  hyn,  un  lawn  ydynt.  Wrth  olygu  yr  anfoniad 
yn  cynwys  gorchymyn,  y  mae  y  tair  adnod  lle  y 
defnyddir  y  gair  lawn  yn  y  Testament  Newydd  yn 
sefyll  mewn  perthynas  neillduol  tuag  at  eu  gilydd. 

Y  mae  i  loan  ii.  2, — '*  Efe  yw  yr  lawn," — yn 
golygu  y  Person  yn  unig  :  haeddiant  Person  yn  dileu 
haeddiant  pechod.  Y  mae  Rhuf.  iü.  25, — "  Yr  hwn 
a  osododd  Duw  yn  lawn,  trwy  ffydd  yn  ei  waed  ef," 
yn  golygu  y  Person  yn  Ei  ddyoddefiadau  a'i  angeii, 
fel  un  a  ddangoswyd  felly  ar  gyhoedd  gan  Dduw. 
Y  mae  i  loan  iv.  10, — "  Am  iddo  ....  anfon  Ei  Fab  yn 
lawn,"  yn  golygu  y  Person  yn  Ei  uftidd-dod  yn  dileu 
drwg-haeddiant  anufudd-dod,  ac  yn  ffynonell  bywyd 
newydd  o  ufudd-dod  yn  y  rhai  a  fuont  yn  anufudd, 
"  Fel  y  byddem  fyw  trwyddo  ef."     Wrth  gysylltu  y 

tair  adnod  â'u  gilydd,  y  mae  hanfodion  yr  lawn  yn 
ymddangos  yn  gynwysedig  o  Berson,  dyoddefiadau, 
ac  ufudd-dod.  Y  mae  y  tri  mor  amlwg  yn  yr  adnod 
o  eiddo  Mab  Duw,  at  yr  hon  y  cyfeiriwyd  o'r  blaen, 
sef  Mat.  XX.  28.  Fe  ddaeth  Mab  Duw  *' i  wasan- 
aethu "  mewn  ffordd  o  ufudd-dod,  ac  "i  roddi  ei 
einioes,"  sef  Ei  hun,  "yn  bridwerth,"  trwy  ddyoddef 
a  marw,  "  dros  lawer." 

Yr  oedd  y  danfoniad,  gan  hyny,  yn  cynwys  awdur- 
dod  dwyfol  (awdurdod  ag  oedd  yn  angenrheidiol  i 
gyrhaedd  amcaìi  yr  lawn,  o  ollwng  troseddwyr  yn 
rhydd  oddiwrth  eu  cosp  haeddiannol),  a  gorchymyn 
dwyfol  (gorchymyn  ag  oedd  yn  angenrheidiol  i  natur 
yr  lawn,  fel  yr  oedd  yn  cynwys  ufudd-dod  Person 
dwyfol).  Yr  oedd  y  danfoniad  yn  angenrheidiol,  fel 
y  buasai  lawn  i  Dduw  yn  anmhosibl  hebddo,  yn  yr 
ail  olygiad  ;  ac  yr  oedd  yn  angenrheidiol,  fel  y  buasai 
gollwng  pechaduriaid  yn  rhydd  yn  anmhosibl  hebddo, 
yn  y  golygiad  cyntaf.  Y  mae  natur  ac  amcan  yr 
lawn  wedi  eu  cordeddu  trwy  eu  gilydd  yn  yr  anfoniad, 
fel  mor  sicr  a  bod  lawn,  fe  gedwir  pechaduriaid 
trwyddo.  Y  mae  y  ddau  syniad  sydd  mewn  dan- 
foniad  yn  gwneuthur  i  fyny  yr  hyn  a  feddylir  wrth 
swydd.  Yn  mhlith  dynion,  y  mae  pob  un  yn  derbyn 
swydd  mewn  ffordd  o  ufudd-dod  i  ewyllys  eraill  :  ac 
y  mae  y  swydd  ei  hun  yn  tybied  fod  gwaith  wedi 
ei  ymddiried  yn  ol  awdurdodiad  y  rhai  a'i  dewisodd 
ef  iddi.  Ond  y  mae  y  Cyfryngwr  yn  wahanol  i  bawb 
eraill  yn  Ei  swydd  yn  hyn  eto — iddo  nid  yn  unig 
ufuddhau  i  dderbyn  swydd,  ond  hefyd  fod  ufudd-dod 
yn  rhan  o  waith  Ei  swydd. 

Y  mae  y  ddau  olygiad  hyn  ar  y  danfoniad  yn  cysoni 

adnodau  sydd  yn  ymddangos  yn  groes  i'w  gilydd. 
Yn  Phil.  ii.  7,  8,  fe  ddarlunir  gwaith  yr  Arglwydd 
lesu  fel  gwaith  o  ufudd-dod  mewn  sefyllfa  o  ddaros- 
tyngìad.  Yn  Heb.  v.  4,  5,  fe  ddangosir  fod  yr  offeir- 
iadaeth  ynddi  ei  hun  yn  anrhydedd,  ac  i  Grist  gael 
Ei  ogoneddti  (nid  ar  ol  gorphen  Ei  waith,  ond)  i  fod 
yn  Offeiriad  gan  "  yr  hwn  a  ddywedodd  wrtho,  Tydi 
yw  fy  Mab, "  Pa  fodd  y  gall  yr  un  gwaith  fod  yn 
ymostyngiad  ac  yn  ufudd-dod,  ac  ar  yr  un  pryd  yn 
anrhydedd  ac  yn  ogoniant  ?  Os  edrychir  ar  naturyr 
lawn,  yr  oedd  yn  ymostyngiad  i  Berson  dwyfol 
ufuddhau  i  orchymyn  ;  os  edrychir  ar  amcan  yr  lawn, 
yr  oedd  yn  anrhydedd  ac  yn  ogoniant  i  unrhyw  un 
mewn  natur  ddynol  dderbyn  y  fath  ymddiried  a 
chymodi  Duw  a  phechaduriaid  â'u  gilydd.  Y  mae 
yr  hynodrwydd  sydd  yn  Nghrist  Ei  hun  wedi  hynodi 
Ei  ddanfoniad  i'r  byd.  Fel  y  mae  y  Person  yn  cynwys 
undeb  personol  anfeidroldeb  a  meidroldeb,  felly  y  mae 
Ei  anfoniad  yn  cynwys  undeb  gorchymyn  ag  oedd  yn 
ymostyngiad  i  ufuddhau  iddo,  ac  awdurdodiad  ag 
oedd  yn  anrhydedd  ac  yn  ogoniant  i'w  dderbyn. 

Fe  ellir  rhanu  y  gofyniadau  ar  yr  anfoniad,  a  ofyn- 
wyd  yn  ysgrif  XI.,  i'r  ddau  ganlynol:  (i)  Pa  gysylltiad 
oedd  rhwng  yr  anfoniad  â  natur  yr  lawn  ;  ac,  (2)  Pa 
gysylltiad  oedd  rhwng  yr  anfoniad  ag  amcan  yr  lawn. 
Y  mae  y  sylwadau  hyn  yn  dangos  fod  y  ddau  gysylltiad 
yn  angenrheidiol ;  y  cyntaf,  oherwydd  fod  ufudd-dod 
yn  hanfodol  i'r  lawn  :  yr  ail,  oherwydd  fod  rhyddhau 
troseddwyr  o  dan  gondemniad  deddf  yn  un  o'i  am- 
canion.  Cymhwyser  y  naill  neu  y  Ilall  o'r  golygiadau 
hyn  at  y  gofyniadau  hyny,  ac  fe  welir  ar  unwaith  yr 
atebion  priodol  iddynt.     Fel  esampl,  tudalen  66,  "  os 

na  allasai  yr  anfoniad  ychwaneg-u  dim  at  werth  yr 
lawn,  pa  raid  oedd  am  dano  ?  "  Cofier  yn  unig"  fod  yr 
lawn  yn  cynwys  ufudd-dod  yn  gystal  a  Pherson, — ac 
fe  welir  fod  Ei  anfoniad  yn  angenrheidiol  iddo  fod  yn 
lawn,  fel  y  mae  gorchymyn  yn  angenrheidiol  i  ufudd- 
dod, — ac,  am  fod  yr  anfoniad  yn  hanfodol  iddo,  nis 
g"all  ychwanegu  dim  ato. 

Eto,  "  Paham  na  allasai  yr  Arglwydd  lesu  farw 
dros  yr  annuwiol,  fel  yr  oedd  Paul  yn  garcharor  dros 
y  cenhedloedd,  oddiar  gariad,  heb  ddanfoniad  gan  Ei 
Dad  ?"  Nid  oedd  carchariad  Paul  yn  weithred  o'i 
eiddo  Ef  i  ryddhau  y  cenhedloedd  o  afael  deddf  foesol 
ag  oedd  yn  ymaflyd  yn  eu  personau,  tra  hyny  oedd 
un  o  amcanion  marwolaeth  y  Cyfryngwr.  Ac  er  na 
chafodd  Paul  ei  garcharu  oddiar  anfoniad,  fe  bre- 
gethodd  i'r  cenhedloedd  drefn  eu  rhyddhad  mewn 
ufudd-dod  i'r  Hwn  a  ddywedodd  wrtho,  "  Dos,  mi 
a'th  anfonaf  yn  mhell  at  y  cenhedloedd."  Yn  gyffelyb 
y  gellir  ateb  gofyniadau  eraiU  yr  un  ysgrif. 


XIV 

*'  Yr  lawn,  cûr  Svoydd  Oýeiriadol  " 

I  T  OAN  iv.  lo, — "Amiddo.  .  .  .  anjon  ei  Fab  yn 
X  lawn."  Yr  oedd  y  danfoniad  gan  Dduw  yn 
sicrhau  boddlonrwydd  Duwyn  ngwaith  iawnol  ei  Fab. 
Anhawdd  yw  dangos  y  cysylltiad  sydd  rhwngf  y  dan- 
foniad  a'r  boddlonrwydd,  heb  fenthyg  cymhariaeth  ; 
ac  mor  anhawdd  yw  defnyddio  cymhariaeth,  na  fydd 
yn  llèn  i  guddio  y  gwirionedd  oddiwrth  y  meddwl. 
Ar  ol  sylwi  ar  gorflf  y  ddameg  a  ganlyn,  ceisied  y 
darllenydd  edrych  ar  y  meddwl  sydd  yn  gloewi  ei 
Uygaid.  Ac  os  ysgol  ydyw  ag  sydd  yn  sefyll  ar  y 
ddaear,  na  safed  yr  angel  ar  ei  ffon  isaf,  ond  dringed 
o  ffon  i  ffon  nes  cyrhaedd  y  nefoedd,  a  safed  yno. 

Tybier  fod  dyn  mewn  dyled  i  ddyn  arall  o  swm  o 
arian  y  mae  wedi  fenthyca  oddi  arno.  Tybier  nad 
oes  ganddo  yr  arian,  ond  fod  ganddo  eiddo,  tŷ,  neu 
dir,  ag  sydd  yn  werth  cymaint  a'r  swm  dyledus,  iíe,  a 
mwy  na'r  swm  dyledus.  Fe  allai  y  gofynwr  ofyn  yr 
arian  eu  hunain,  gan  wrthod  yn  benderfynol  eu 
gwerth  yn  eu  lle.  Afraid  fuasai  i'r  dyledwr  ofyn  a 
foddlonai  y  gofynwr  dderbyn  yr  arian  ;  ond  nid  afraid 
fuasai  iddo  ofyn  a  foddlonai  ar  eu  gwerth  yn  eii  lle. 
Ni  a  allwn  ddychymygu  y  gallasai  amgylchiadau  y 
gofynwr  fod  y  fath  ag  y  dewisai  yr  arian  eu  hunain  o 
flaen  eiddo  a  fyddai  yn  llawer  mivy  eu  gwerth  na  hwy, 
ac  y  mynai  y  cyntaf,  gan  wrthod  yr  ail.  Ni  fyddai 
arno  unrhyw  rwymau  i  dderbyn  gwerth  yr  arian  yn 

lle  yr  arian  eu  hunain  ;  ac  ni  fyddai  rhagoriaeth 
gwerth  yr  eiddo  a  gynygîd  yn  sicrhau  y  boddlonai  y 
gofynwr  eu  derbyn  yn  lle  yr  arian  dyledus. 

Sylwer  fod  pob  ansicrwydd  o  barth  y  boddlonr'wydd 
yn  y  gymhariaeth,  yn  codi  oddiar  gynwysiad  y  geiriau 
"  yn  lle."  A'r  gwirionedd  hwn  yw  yspryd  y  gymhar- 
iaeth.     Codwn  at  Dduw. 

Yr  hyn  y  mae  Ef  yn  ofyn  yn  wreiddiol  yw  cydym- 
ffurfiad  dynion  âg  yspryd  a  gorchymynion  Ei  ddeddf ; 
yn  ngwyneb  eu  hanufudd-dod,  yr  hyn  y  mae  yn  ei 
gospi  yn  wreiddiol  yw  "  yr  enaid  a  becho."  Afraid 
a  fyddai  gofyn  a  ymfoddlona  yn  ufudd-dod  perffaith 
dyn,  ac  a  ymfoddlona  cyfiawnder  Ei  natur  yn  ngwein- 
yddiad  y  gosp  haeddianol  ar  yr  anufudd.  Ond  dyma 
Berson  sydd  yn  anfeidrol  fwy  na  phersonau  y  rhai 
sydd  dan  gondemniad,  wedi  rhoddi  ufudd-dod  sydd 
yn  anfeidrol  fwy,  oherwydd  mawredd  Ei  Berson,  na'r 
ufudd-dod  sydd  yn  ddyledus  arnynt  hwy  ;  ac  y  mae 
yn  cynyg  Ei  hun  yn  Ei  ufudd-dod  yn  eu  lle.  Nid  y 
gofyniad  yw,  a  oedd  Duw  yn  ymfoddloni  yn  Ei  Fab 
fel  Ei  unig-anedig,  canys  yr  oedd  felly  erioed,  ac  fe 
fydd  felly  byth  o  angenrheidrwydd  :  nac  ychwaith,  a 
oedd  yn  ymfoddloni  yn  mywyd  sanctaidd  Ei  Fab  pan 
ar  y  ddaear,  canys  ni  allasai  beidio,  heb  fod  yn 
ansanctaidd  Ei  hun  ;  ond  a  dderbynia,  gyda  bodd- 
lonrwydd,  berson  Ei  Fab  yn  lawn  yn  lle  y  personau 
ag  oeddynt  yn  ngafael  Ei  ddeddf.  Nid  yw  dywedyd 
fod  gwerth  anfeidrol  yn  yr  lawn  yn  atebiad  i'r  gofyn- 
iad  ;  oherwydd  fe  all  fynu  "  yr  enaid  a  becho,"  gan 
wrthod  ìnwy  na'i  loerth  yn  ei  \&—fe  all,  o  ran  dim 
rhesymau  sydd  yn  codi  o  angenrheidrwydd  pethau  : 
ac  os  oes  rhyw  rwymau  eraill  yn  bod,  graslonrwydd 

Ei  natur  a'u  gwnaeth.  Y  mae  y  feichnìaeth  yn  codi 
g-ofyniad,  "  A  fydd  Ef  yn  foddlon," — nas  gofynwyd 
o'r  blaen  yn  Ei  berthynas  â  Duw.  A'r  atebiad  yw, 
fod  Duw  wedi  anýon  Ei  Fab  i  fod  yn  lawn,  a  bod  y 
danfoniad  wedi  gwneuthur  boddlonrwydd  Duw  yn  yr 
lawn  mor  sicr,  fel  na  allasai  fod  yn  anfoddlon,  heb  Ei 
wadu  Ei  hun.  Y  Gofynwr  mawr  Ei  hun  a  ddan- 
fonodd  Ei  Fab  i  fod  yn  lle ;  am  hyny,  y  mae  y 
boddlonrwydd  ar  ol  i'r  Mab  orphen  Ei  waith,  wedi  ei 
sìcrhau  cyn  iddo  Ei  ddechreu  yn  Ei  ddanfoniad  i'w 
gyflawni.  Mor  sicr,  gan  hyny,  ag  i'r  lesu  farw 
dros  yr  annuwiol,  yr  ymfoddlonodd  Ei  Dad  yn  Ei 
aberth,  ac  y  cedwir  yr  annuwiol  drwy  ffydd  ynddo. 

I.  Ar  sail  y  berthynas  rhwng  y  danfoniad  a'r  bodd- 
fonrwydd  y  derbyniwyd  pechaduriaid  i'r  nef,  cyn  i'r 
lawn  gael  Ei  roddi.  Fe  allasai  pechadur,  dan  yr  hen 
oruchwyliaeth,  ymddyddan  fel  hyn  rhyngddo  ag  ef  ei 
hun, — "Agedwirfi?  Onid  oes  achos  i  mi  betruso 
yn  nghylch  cadernid  yr  iachawdwriaeth  ?  Fe'm 
hanogir  i  ymddiried  mewn  rhyw  un  sydd  i  ddyfod,  yr 
hwn  a  fydd  yn  Brophwyd  megis  Moses,  yn  Offeiriad 
megis  Melchisedec  ac  Aaron,  ac  yn  Frenin  megis 
Dafydd.  Fe  addewir  i  mi  ryw  wlad  well  na  Chanaan 
ar  sail  gwaith  hwnw.  Er  nad  ydyw  eto  wedi  dyfod, 
fe'm  gelwir  i  ymddiried  ynddo  megys  pe  buasai  wedi 
dyfod.  Mi  gredaf  y  daw  ar  sail  gair  fy  Nuw.  Ond 
pa  sicrwydd  sydd  genyf  y  rhydd  Ei  waith  foddhad? 
Er  iddo  ddyfod,  os  na  rydd  Ei  waith  foddhad,  yr  wyf 
yn  teimlo  gradd  o  ansicrwydd  a  gaf  aros  yn  y  wlad 
well  ar  ol  ei  chyrhaedd. "  •'  Nac  ofna,"  medd  Duw, 
"  nid  yn  unig  mi  a  wn  y  daw,  ond  mwy,  myfi  fy  hun 
sydd  yn  Ei  ddanfon  :   fy  etholedig  ydyw,   i'r  hwn  y 

mae  fy  enaid  yn  foddlawn.  Am  fy  mod  yn  foddlawn 
iddo  fel  fy  Mab,  yr  wyf  yn  Ei  anfon  ;  a  thrwy  fy  mod 
yn  Ei  anfon,  yr  wyf  yn  rhoddi  sicrhâd  y  caf  foddlon- 
rwydd  períîaith  yn  Ei  waith  fel  Gwas.  Myfi,  yr 
Arglwydd,  sydd  yn  Ei  eneinio  ac  yn  Ei  anfon  ;  am 
hyny,  boddlawn  oeddwn,  boddlawn  ydwyf,  a  bodd- 
lawn  a  fyddaf  byth  ynddo." 

Gan  fod  y  boddlonrwydd  wedi  ei  sicrhau  gan  y 
danfoniad,  nid  oedd  amheuaeth  am  iachawdwriaeth 
credinwyr  cyn  dyfod  Crist,  mwy  nag  sydd  yn  awr  ar 
ol  iddo  farw  ac  adgyfodi.  Am  hyny,  pwnc  mawr  yr 
apostolion  yw  cyhoeddi  Ei  fod  wedi  adgyfodi,  fel 
prawf  gweithredol  o  foddlonrwydd  Duw  yn  Ei 
waith.  Yn  gyferbyniol  i'r  adgyfodiad  yn  ngenau 
yr  apostolion,  yr  oedd  y  danfoniad  yn  ngenau  y 
prophwyd,  ac  yn  ngenau  Crist  Ei  hun  cyn  Ei  angeu^ 
yn  brawf  y  byddai  Duw  yn  foddlawn  i'w  waith. 
Y  mae  y  gair  "  boddlonrwydd "  yn  dynodi  teim- 
lad;  tra  y  mae  danfon  ac  adgyfodi  yn  dynodi 
gwcithredoedd  ag  oeddynt  yn  arddangos,  a  thrwy 
arddangos,  yn  profi  fod  yn  Nuw  y  teimlad  o  fodd- 
lonrwydd  perfTaith  yn  ngwaith  mechniol  Ei  Fab. 
Fe'i  danfonodd  i'r  byd,  ac  fe'i  dyrchafodd  o'r  byd  ; 
ac  yn  y  ddwy  weithred  y  mae  Duw  yn  Ilefaru  eto,  o'r 
nefoedd  a  agorwyd, — "  Hwn  yw  fy  anwyl  Fab,  yn 
yr  hwn  y'm  boddlonwyd,"  uwchben  y  gwaith  a 
gyflawnodd  yn  y  byd,  ar  yr  adeg  rhwng  y  danfoniad 
a'r  adgyfodiad. 

2.  Ar  y  berthynas  rhwng  y  danfoniad  a'r  boddlon- 
rwydd,  yr  oedd  meddwl  yr  Arglwydd  lesu  wedi  ei 
sefydlu  yn  y  cyflawniad  o'i  waith.  Ei  hofiF  air,  ac 
oddi  ar  hyny  ni  a  allwn   weled  mai  holf  destyn  Ei 

fyfyrdod  oedd, — "  Y  Tad,  yr  hwn  a'm  hanfonodd." 
Lleferydd  y  Tad  ddwywaith  am  y  Mab  oedd, — "  Yn 
yr  hwn  y'm  boddlonwyd  :"  lleferydd  y  Mab  amrywiol 
weithiau  am  y  Tad  oedd, — "  Yr  hwn  a'm  hanfonodd," 
Yr  oedd  graddau  y  boddlonrwydd  i'w  fesur  yn  ol 
graddau  y  gogoniant  y  dyrchafwyd  Ef  iddo  ar  ol 
gorphen  Ei  waith.  Y  gogoniant  hwnw  oedd,  y 
gogoniant  oedd  iddo  fel  Mab  gyda'r  Tad  cyn  bod  y 
byd.  loan  xvii.  5, — "  Yr  awr  hon,"  ar  ol  cwblhau  y 
gwaith,  yr  oedd  yr  lesu  yn  gofyn  am  ei  feddu. 
Ond  yn  mha  le  y  mae  yr  lesu  yn  cael  sail  i  ddisgwyl 
am  y  fath  ogoniant  mewn  canlyniad  i'w  waith  ? 
"Gogonedda  á\  fyjì,  O  Y)a.à—fyji,  yr  hwn  a.  anfonatst 
ti,  lesu  Grist :  gogonedda  di  fyfi,  O  Dad,  yr  awrhon, 
oherwydd  mi  a  gwblheais  waith — a'r  gwaith  a 
roddaist  ti  dy  hun  i  mi  ei  wneuthur  ydyw."  Yn  y 
danfoniad  y  cafodd  sail  i  weddío  am  y  gogoneddiad. 
Ac  mor  wir  ag  iddo  gael  Ei  anfon,  y  gogoneddwyd 
Ef  hefyd. 

3.  Ar  y  berthynas  rhwng  y  danfoniad  a'r  boddlon- 
rwydd,  y  mae  sicrwydd  o  iachawdwriaeth  yr  holl 
gredinwyr  yn  seiliedig.  Fe  garodd  Duw,  fel  y 
rhoddodd  Ei  Fab  ;  ac  fe  roddodd  Ei  Fab, — "  fel  na 
choller  pwy  bynnag  a  gredo  ynddo  Ef,  ond  caflFael 
ohono  fywyd  tragywyddol."  Y  mae  boddlonrwydd 
Duw  yn  y  Mab  fel  lawn,  yn  foddlonrwydd  yn  mhawb 
sydd  ynddo  er  Ei  fwyn.  Y  mae  y  danfoniad,  gan 
hyny,  ag  sydd  yn  sicrhau  y  cyntaf,  o  angenrheid- 
rwydd  yn  sicrhau  yr  ail  hefyd.  Am  hyny  y  mae 
dywedyd  fod  yr  lawn  wedi  gwneuthur  iachawdwr- 
iaeth  pawb  yn  hosibl,  yn  gam-ddywedyd.  Y  gwir- 
ionedd,    tybygem,    ydyw,  fod  colledigaeth  pawb  tu 

allan  i  Grist  yn  sìcr,  a  bod  iachawdwriaeth  pawb  yn 
Nghrist  yn  í/cr.  A  geiriau  y  sicrwydd  ydynt,  "  yn 
wir,  yn  wir  meddaf  i  ti,"  o  enau  Mab  Duw  Ei  hun. 


XV 

"  Tr  laum,  a'r  Swydd  OJ'eiriadoi  " 

I  T  OAN  ii.  I,  2, — "O  phecha  neb,  y  mae  i  ni 
JL  Eirtolwr,^'  &c.  "  Ac  efe  yw  yr  lawn,"  &c. 
Y  mae  eiriolaeth  yr  Arglwydd  lesu  yn  y  nefoedd  i'w 
gwahaniaethu  oddiwrth  Ei  weddîau  ar  y  ddaear. 
Nid  ydynt  i'w  gwahanu,  ac  ni  ellir  eu  g-wahanu 
oherwydd  symledd  Ei  Berson,  ac  oherwydd  fod 
cysylltiad  agos,  angenrheidiol,  ac  annatodol  rhwng 
Ei  hoU  waith  ar  y  ddaear  a'i  holl  waith  yn  y  nefoedd, 
yn  gwneuthur  Ei  holl  weithredoedd  yn  gyfanwaith. 
Er  nas  gellir  eu  gwahanu,  fe  ellir  ac  fe  ddyhd  eu 
gwahaniaethu.  Y  mae  llawer  i'w  ddysgu  am  eir- 
iolaeth  yr  lesu  yn  y  nef  oddiwrth  y  gweddíau  a 
weddíodd  ar  y  ddaear,  yn  enwedig  oddiwrth  y  weddi 
yn  loan  xvii. ;  ond  fe  ellir  dysgu  cymaint  wrth  graflFu 
ar  y  gwahaniaeth  rhyngddynt,  ag  a  ellir  wrth  graflfu 
ar  y  tebygrwydd  rhyngddynt.  Y  gwahaniaeth  mawr 
rhyngddynt — y  pwysicaf  ynddo  Ei  hun,  yr  hwn  hefyd 
sydd  wrth  sail  pob  gwahaniaeth  arall,  yw,  fod  Et 
wedd'iau  yma  yn  wedd'iau  un  mewn  sefyllfa  o  ddaros' 
tyngiad ;  a  hod  Ei  eiriolacth  acw  yn  eiriolaeth  un 
mewn  sefyllfa  o  ddyrchafìad. 

Y  mae  Dr.  Trench,  diweddar  Archesgob  Dublin, 
yn  ei  lyfr,  ^'^  New  Testament  Synonyms,"  yn  dangos 
mai  nid  yr  un  gair  a  ddefnyddir  yn  y  Testament 
Newydd  am  waith  Crist  yn  "  gofyn  "  mewn  gweddi 
pan  oedd   ar  y   ddaear,   ag  a  ddefnyddir  am  waith 

dynion  yn   "gofyn"  mewn    gweddi.      Esamplau   o'r 

gair  **  gofyn,"  pan  y  sonir  am  ddynion  yn  gweddîo, 

ydynt 

Mat.  vii.  7, — "  Gofyttwch,  a  rhoddir  i  chwi." 

,,    xxi.  22, — **  A  pha  beth  bynag  a  o/ỳ«öcÄ  mewn 

gweddi,"  &c. 
loan  xiv.  13, — "A  pha  beth  bynag  a.  ofynoch  yn  fy 

enw  i,"  &c. 
lago  i.  5, — "  Gofyneä  gan  Dduw." 

,,       6, — '  ^  Gofyfied  mewn  fíydd." 
I  loan  iii.  22, — **  A  pha  beth  bynag  a  ofynom,'^  &c. 

Y  mae  y  gair  a  ddefnyddir  yn  yr  adnodau  uchod  yr 
un  a'r  gair  a  ddefnyddir  pan  y  dywedir  fod  y  cardotyn 
wrth  borth  y  deml  wedi  ei  ddodi  i  "ofyn"  elusen, 
yn  Act.  iii.  2. 

Gair  arall,  gwahanol  o  ran  ystyr,  a  ddefnyddir  gan 
yr    Arglwydd    lesu,    am    Ei    waith    Ef   Ei    hun   yn 
"gofyn,"  yn  yr  adnodau  canlynol, — 
loan  xiv.  16, — "  Mi  a  "weddîaf  ar  y  Tad." 

,,     xvii.  9, — "  Drostynt  hwy  yr  wyf  fi  yn  g^vedd'io." 

•  »      >»    15» — "  Nid  wyf  yn^^e^í/ẁ  ar  i  ti,"  &c. 

,,       ,,    20, — *' Nid  wyf  yn^Tü^í/tì?ẅ  dros  y  rhai  hyn 
yn  unig." 

Y  mae  y  gair  hwn  yn  dynodi  dymuniad  person  ar  un 
arall  sydd  yn  ogyfuwch  âg  ef.  Hyd  yma  Archesgob 
Trench. 

Er  fod  gwahanol  eiriau  yn  cael  eu  defnyddio  yn  y 
ddwy  restr  uchod  o  adnodau,  pan  y  sonir  am  waith 
yr  Arglwydd  lesu  a  dynion  yn  "  gofyn  "  ar  Ddim  ; 
(ac  y  mae  y  gwahaniaeth  yn  rhedeg  trwy  y  Testament 
Newydd,    heb  anhawsdra  i'w  gymhwyso,   oddieithi 

mewn  un  adnod  ;  ac  am  hono,  fe  ddywed  Trench, 
fod  yr  anhawsdra  yn  ymddangosiadol  yn  unig;)  ond  y 
mae  cryn  lawer  o  ddyryswch  ymddang-osiadol  o  leiaf 
yn  codi,  nad  yw  Trench  yn  sylwi  arno,  yn  nefnydd  y 
ddau  air,  pan  y  sonir  am  ddynion  yn  gofyn  t'w  gilydd. 
Y  mae  y  dyryswch  yn  gynwysedig  mewn  bod  y  ddau 
air  yn  cael  eu  defnyddio  ar  yr  un  amgylchiad.  A'r 
unig  fodd  i'w  hesbonio,  yn  gyson  â'r  gwahaniaeth  a 
wneir  gan  Trench,  yw  tybied  fod  personau  yn 
^^ gofyn^'  yn  y  ddau  ystyr  ar  yr  amgylchiadau  hyn. 
Os  yw  y  sylw  hwn  yn  gywir,  yr  oedd  y  gwr  cloff,  yn 
ol  Act.  iii.  2,  wedi  ei  ddodi  wrth  borth  y  deml  i 
"  ofyn  "  elusen  yn  ostyngedig,  ac  i  apelio  at  dosturi 
y  rhai  a  elent  heibio  ;  ond  yn  ol  Act.  iii.  3,  deisyýu 
cael  elusen  a  wnaeth  gan  Petr  ac  loan,  yn  ol  ail  ystyr 
y  gair,  fel  y  mae  llawer  cardotyn  ar  ei  ol  yn  dechreu 
ei  weddi  mewn  tôn  isel,  ostyngedig,  ond  yn  codi  ei 
lef,  ac  yn  gofyn,  cyn  gorphen,  megys  pe  buasai 
ganddo  hawl  i'r  hyn  y  mae  yn  ei  ofyn.  Os  yw  yr 
esboniad  yn  gywir,  y  mae  yn  dangos  nad  yw  1800 
mlynedd  wedi  Uinaru  peryglon  cardota,  nac  wedi 
cyfnewid  arferion  cardotwyr.  Y  mae  esampl  arall 
mor  darawiadol  a  hon.  Yn  ol  Matt.  xxvii.  58  ;  Marc 
XV.  43  ;  a  Luc  xxiii.  52,  yr  oedd  Joseph  o  Arimathea 
yn  "  gofyn  "  coríî  yr  lesu  gan  Pilat  yn  yr  ystyr  gyntaf 
i'r  gair  a  nodwyd  ;  ac  er  ei  fod  yn  wr  goludog-,  ac 
yn  gynghorwr  pendefigaidd,  sef  aelod  o'r  senedd 
luddewig,  yr  oedd  yn  "gofyn"  gan  y  rhaglaw, 
megys  gan  un  uwch  nag  ef  ei  hun,  mewn  tymher  a 
thôn  ostyngedig.  Ond  yn  ol  loan  xix.  38,  fe  ddeis. 
yýodd  yr  un  peth  yn  ail  ystyr  y  gair.  Oni  allasai  y 
ddau  fod  yn  wir?     Fe  allasai  ofyn  gan  Pilat  fel  ar  un 

uwch  nag-  ef  ei  hun,  gan  deimlo  fod  Pilat  yn  cynrych- 
ioli  awdurdod  Rhufain  ar  y  genedl  luddewíg ;  ac 
hefyd  fel  ar  un  cydradd  âg  ef  ei  hun,  dan  deimlad 
ei  fod  ef  ei  hun  yn  aelod  o'r  senedd  luddewig,  a  bod 
awdurdod  y  Sanhedrim  ar  bethau  crefyddol  y  genedl 
yn  gydradd  âg  awdurdod  y  rhaglaw  ar  ei  phethau 
gwladol.  Ac  yr  oedd  yr  luddewon  yn  teimlo  ei  bod  yn 
groes  i'w  crefydd  i  gyríîaros  ar  y  groes  ar  y  Sabbath, 
ac,  am  hyny,  yr  oedd  tori  esgeiriau  y  ddau  leidr,  yn 
gystal  a  dwyn  coríî  yr  lesu  oddiar  y  g-roes,  yn 
weithredoedd  o  wedd  grefyddol  ;  am  hyny,  Joseph  o 
Arimathea  a  ofynodd,  fel  un  yn  gofyn  gan  ei  gyd- 
radd,  g"yda  gwroldeb  ac  awdurdod. 

Awn  yn  ol  eto  i  gymharu  y  ddau  air  fel  y  maent  yn 
gwahaniaethu  ein  gweddíau  ni  ar  Dduw,  a  gweddiau 
Crist  ar  Dduw.  Y  mae  y  gwahaniaeth  yn  dangos 
fod  rhyw  elfen  yn  ngweddi  dyn  nad  oedd  yn  ngweddi 
yr  Arglwydd  lesu,  îe,  pan  oedd  yn  y  sefyllfa  isaf  y  bu 
erioed.  Pe  byddai  dyn  mor  sanctaidd  ag  angel, 
creadur  sanctaidd  a  fyddai  :  am  mai  creadur  sanct- 
aidd  a  fyddai,  ni  allai  byth  wneuthur  7n'wy  na'i  ddyled- 
swydd  :  os  na  allai  wneuthur  mioy  na'i  ddyled- 
swydd,  ni  allai  byth  deilyngu,  trwy  ei  ufudd-dod 
perffaith,  unrhyw  fendith  o  law  Duw.  Yn  annheilwng 
am  ei  fod  yn  greadur,  fe  dehnlai  ei  annheilyngdod,  am 
ei  fod  yn  sanctaidd.  Ac  fe  barai  ei  deimlad  o  annheil- 
yngdod  iddo  grefu  yn  ostyngedig  am  y  bendithion  y 
mae  mewn  angen  am  danynt ;  ac  fe  wnelai  ei  deimlad 
o'i  annheilyngdod  ei  hun  ger  bron  Duw,  ei  holl 
weddíau,  yn  actau  o  addoliad  i  Dduw.  Ond  yr  oedd 
yr  lesu  yn  Berson  anfeidrol  yn  lii  ymostyngiad  isaf, 
heb  ddrwghaeddiant  y  pechadur,   nac  annheilyngdod 

y  creadur  yn  Ei  natur.  Ac  am  hyny  yr  oedd  yn  an- 
mhosibl  iddo  feddu  ar  deimlad  o  annheilyngdod  ger 
bron  Ei  Dad,  heb  Ei  wadu  Ei  hun.  Am  hyny,  er 
iddo  ddiolch  a  gweddîo,  nid  oedd  y  teimlad  o  annheil- 
yngdod,  sydd  yn  hanfodol  i  addoliad,  yn  Ei  weddìau 
Ef.  Er  iddo  ymostwng  i  sefyllfa  mor  isel  ag  yr  oedd, 
hwyrach,  yn  bosibl  i  Berson  anfeidrol  ddisgyn  iddi, 
yr  oedd  sefyllfa  îs  yn  bod,  na  allodd  ddisgyn  iddi — y 
sefyllfa  o  fod  yn  annheilwng  o'r  hyn  yr  oedd  yn  gofyn 
am  dano  gan  Ei  Dad.  Y  mae  y  rhesymiad  yn  cael 
ei  gadarnhau,  yn  laf,  Gan  y  ffaith  fod  y  gair  a  arferir 
i  ddynodi  Ei  waith  yn  "gofyn"  yn  cynwys  Ei  gyd- 
raddoldeb  â'i  Dad,  ac  yn  air  na  arferir  am  waith 
dynion  yn  "  gofyn ;"  ac  yn  2Ì1,  Gan  y  fîaith  na 
ddywedir  Ei  fod  Ef  yn  addoli  Duw  o  gwbl,  tra  y 
dywedir  yn  fynych  Ei  fod  yn  cael  Ei  addoli  gan  eraiU. 
Os  oes  twyll  yn  y  rhesymiad  uchod,  y  mae  yn  gor- 
wedd  yn  yr  haeriad  fod  teimlad  o  annheilyngdod  yn 
hanfodol  i  addoliad. 

Yn  mhellach,  y  mae  y  gwahaniaeth  rhwng  gwaith 
Crist  Ei  hun  yn  gofyn  ar  y  ddaear  a'i  waith  yn  gofyn 
yn  y  nefoedd,  yr  un  a'r  gwahaniaeth  rhwng  dyfnder 
darostyngiad  ac  uchder  dyrchafiad  Person  anfeidrol. 
Y  mae  Ei  sefyllfa  o  ddarostyngiad  yn  cael  ei  ddangos 
ganddo  Ef  Ei  hun  yn  y  geiriau  yn  loan  xiv.  28, — "  Y 
mae  fy  Nhad  yn  fwy  na  myfi."  Yn  Ei  ddyrchafiad, 
fe'i  gogoneddwyd  fel  Cyfryngwr,  fel  Duw-ddyn,  â'r 
gogoniant  oedd  ganddo  fel  Duw  cyn  bod  y  byd.  Yn 
Ei  ddarostyngiad,  yr  oedd  y  Cyfryngwr  yn  îs  na'i 
Tad  ;  yn  Ei  ddyrchafiad,  yr  oedd  fel  Cyfryngwr  yn 
ogyfuwch  â'r  Tad,  wedi  Ei  goroni  ganddo,  ac  wedi 
Ei  osod  i  eistedd  ar  brif  orsedd  y  nef,  yn  Arglwydd 

pawb  oll.  Pan  yma,  yr  oedd  yn  sefyll  yn  gwasan- 
aethu  mewn  sefyllfa  o  israddiaeth  ;  acw,  y  mae  yn 
eistedd,  yn  ogyfuwch  â'r  Goruchaf. 

1.  Oherwydd  y  gwahaniaeth  hwn,  fe  ofynodd 
mewn  gweddi,  pan  yma,  am  fendithion  na  ofynodd 
am  danynt  ar  ol  myned  acw.  Yn  y  weddi  yn  loan 
xvii.,  fe  ofynodd  yn  adn.  i, — "  Gogonedda  dy  Fab," 
ac  yn  adn.  5, — "  Gogonedda  di  fyfi  gyda  thi  dy  hun," 
&c.  Yn  Ei  ddarostyngiad,  yr  oedd  wedi  gwaghau 
Ei  hun  o'r  gogoniant  hwnw  ;  a  phnodol  oedd  iddo  y 
pryd  hwnw  ofyn  am  dano.  Ond  ar  ol  Ei  fwynhau  i 
helaethrwydd  nad  oedd  mwy  o  hono  i'w  ddymuno, 
nac  ychwaith  yn  bosibl,  íe,  iddo  Ef  Ei  hun,  nid  yw 
mwyach  yn  gofyn  am  dano.  Felly  y  mae  hyd  yn  nod 
Ei  ddyrchafiad  yn  atebiad  i  weddíau  Ei  ddarostyngiad. 
Pa  faint  mwy  ynte  yr  atebir  Ei  erfyniadau  yn  E 
sefyllfa  o  ddyrchafiad  ?  Pan  mewn  darostyngiad  y 
gweddíodd,  loan  xü.  28, — *•  O  Dad,  gogonedda  dy 
enw,"  ac  y  daeth  llef  o'r  nef, — "  Mi  a'i  gogoneddais,  ac 
a'i  gogoneddaf  drachefn  " — os  cafodd  ateb  Uawn  i'r 
weddi  hon  yn  Ei  ddyrchafiad,  llawer  mwy,  ar  ol  Ei 
ddyrchafu,  y  bydd  Ei  eiriolaeth,  dros  ogoneddiad  y 
rhai  sydd  ynddo,  ac  er  mwyn  y  rhai  y  darostyngodd 
Ei  hun,  yn  efifeithiol. 

2.  Oherwydd  y  gwahaniaeth  hwn  y  mae  yn  gofyn 
am  yr  im  bendithion  ag  y  gofynodd  yma  ar  ran  Ei 
bobl,  gyda  mwy  o  urddas  a  nerth  nag  y  gofynodd 
erioed  o'r  blaen  am  danynt.  Yr  oedd  yx  ymostyngiad 
ag  oedd  yn  sefyllfa  Person  y  Gwaredwr  yma,  yn 
rhoddi  nodwedd  ymostyngol  ar  Ei  holl  weithredoedd 
a'i  weddíau  ar  y  ddacar.  Felly  y  mae  Ei  ddyrchafiad 
Ef  wedi  gosod  nodwedd  ddyrchafedig  hyd  yn  nod  ar 

Ei  waith  yn  "  erfyn  drosom  ni  "  yn  y  nefoedd.  Y 
mae  Ei  eiriolaeth  yn  awr  dan  ei  choron.  Y  mae  y 
gwahaniaeth  rhwng  dyfnder  Ei  ddarostyngiad  ac 
uwchder  Ei  ddyrchafiad  wedi  argraffu  gwahaniaeth 
cyfatebol  rhwng  Ei  weddi, — "  O  Dad,  maddeu 
iddynt,"  pan  ar  y  groes  dan  y  goron  ddrain,  a'i 
weddi,  —  "  O  Dad,  maddeu  iddynt,"  pan  ar  yr  orsedd, 
dan  goron  ag  y  mae  gogoniant  gogoneddusaf  y 
Duwdod  yn  gwneuthur  i  fyny  ei  pherlau. 

"  Er  mwyn  dy  grôg  a'th  angeu  drud, 

Ar  fynydd  Calfari, 
A'th  ddwys  eiriolaeth  yn  y  nef, 

O  Dduw,  na  wrthod  fi  !" 


XVI 

"  Tr  Iavm,  a'r  Swydd  Offeiriadól** 

I   T  OAN  ii     I     2, — •*¥   mae  i  ni   Eiriolwr,'^  &c 

X  "  Ac  efe  yw  yr  lawn,"  &c. 

Y  mae  eiriolaeth  yr  Arglwydd  lesu  yn  y  nef  i'w  gwa* 
haniaethu  oddiwrth  eiriolaeth  yr  Yspryd  Glân.  Y 
mae  y  gair  Eiriolwr,  ag  sydd  yn  yr  adnod  uchod  yn 
enw  ar  yr  lesu,  yn  cael  ei  arfer  yn  enw  ar  yr  Yspryd 
yn  loan  xiv.  i6, 26 ;  ond  wedi  ei  gfyfieithu  yno  yn  "  Ddy- 
ddanydd."  Yn  Rhuf.  viii.,  yn  adn.  26,  27,  fe  ddywedir 
fod  yr  "  Yspryd  ei  hun  yn  erfyn  drosom  ni  ;"  ac  yn 
adn.  34,  fod  "  Crist,  yr  hwn  a  fu  farw,  .  .  .  .  yn  erfyn 
trosom  ni."  Y  mae  yr  esamplau  hyn  yn  profi  fod 
rhyw  nodweddau  yn  gyffredin  i'r  gweithredoedd  o 
eiddo  y  Mab  a'r  Yspryd  y  cyfeirir  atynt.  Ond  yn 
ngoleu  rhanau  eraill  o'r  Beibl,  y  mae  yn  amlwg  fod 
gwahaniaeth  rhwng  y  gweithredoedd  eu  hunain,  a 
bod  y  gwahaniaeth  hwn  yn  seiHedig  ar  y  gwahaniaeth 
sydd  rhwng  y  gweithwyr. 

Y  mae  y  gwahaniaeth  rhwng  gwaith  yr  lesu  yn 
erfyn,  a  gwaith  yr  Yspryd  yn  erfyn,  yn  seiliedig, — 
(i)  Ar  y  g^vahaniaeth  sydd  rhwng  ỳerthynas  y  Mab 
â'r  ddynoliaeth  yn  mherson  Crist,  a  pherthynas  yr 
Yspryd  â'r  ddynoliactìi  yn  mherson  y  Cristion. 

Y  mae  natur  perthynas  y  Mab  â  dyndod,  yn  peri 
fod  yr  Arglwydd  lesu  yn  Un  Person,  ac  nid  yn  ddau 
Bcrson  wedi  eu  cysylltu.  Yr  hyn  a  feddylir  wrth 
ddywedyd  fod  yr  Arglwydd  lesu  yn  Un  Person  ydyw. 

Ei  fod  yn  wrthddrych  mor  syml,  fel  ag  y  mae  holl 
briodoliaethau  Duw  a  holl  briodoliaethau  dyn  yn 
eiddo  iddo  Ef,  yn  yr  hyn  oll  ag  ydyw.  Pan  y  dywedir 
y  ddau  air,  Person  Crist,  y  mae  y  gair  Person  yn 
drysorfa  ag  sydd  yn  cynwys  o'i  mewn  yr  holl  adnodau 
o  "  yn  y  dechreuad  "  llyfr  Genesis  hyd  "  Amen  "  llyfr 
y  Datguddiad,  yn  y  rhai  y  priodoHr  iddo  Ef  briod- 
oliaethau  a  gweithredoedd  dwyfol,  a  gwendidau  a 
dyoddefiadau  dynol.  Fe  geir  enghraiíTt  o'r  un  gwir- 
ionedd  yn  mherson  dyn  cyfîredin.  Er  fod  dyn  yn 
gyfansoddedig  o  ddwy  ran  mor  wahanol  oddiwrth  eu 
gilydd  o  ran  natur  a  chorfî  ac  enaid,  y  mae  yn  un 
person  ;  ac  fe  gydnabyddir  hyny  pan  y  priodolir  iddo 
e/  actau  mwyaf  ysprydol  yr  enaid,  ac  hefyd  actau 
mwyaf  anifeilaidd  y  corflp.  Y  mae  ei  alw  yn  berson 
yn  cynwys  fod  ganddo  ei  weithredoedd  ei  hun,  ag 
sydd  yn  ei  wahaniaethu  oddiwrth  eraili  a'u  gweith- 
redoedd  ;  a  bod  ynddo  unoliaeth,  ag  sydd  yn 
gwneuthur  gweithredoedd  pob  rhan  o  hono  yn  eiddo 
iddo  yn  yr  oll  ag  ydyw. 

Y  mae  unoliaeth  yr  Hanfod  Dwyfol  yn  cynwys  yr 
un  gwirionedd.  Y  mae  ynddi  amrywiol  briodol- 
iaethau  yn  gweithredu  ;  ond  "Un  Duw  sydd  "  er 
hyny.  O'i  gyfiawnder,  nid  o'i  ras,  y  mae  yn  cospi. 
Er  hyny,  Duw  sydd  yn  cospi,  yr  hwn  sydd  mor  rasol 
ag  y  mae  yn  gyfiawn  :  Efe  Ei  hun,  ac  nid  un  briod- 
oledd  o'i  eiddo.  O'i  ras,  nid  o'i  gyfiawnder,  y  mae 
yn  maddeu.  Er  hyny,  Duw  sydd  yn  maddeu,  yr  hwn 
sydd  mor  gyfiawn  ag  y  mae  yn  rasol  :  Efe  Ei  hun, 
ac  nid  un  briodoledd  o'i  eiddo.  Fel  y  mae  symledd 
yr  Hanfod  Tragwyddol  yn  cynwys  meddwl  y  geiriau, 
"Un  Duw  sydd  ;"  felly,  y  mae  y  gwahaniaeth  rhwng 

enwau  a  gfweithredoedd  rhyw  dri  yn  profi  fod  gwa- 
haniaeth  cyfatebol  yn  yr  Hanfod  ag  sydd  yn  cyfreith- 
loni  yr  ymadrodd  fod  tri  o  Bersonau   Dwyfol.     Fe 
fyddai  mor  briodol  dywedyd  fod  Duw  yn  dduwiau, 
am  fod  priodoliaethau  yn  Ei  natur  mor  wahanol  oddi 
wrth  eu  gilydd  a  chyfiawnder  a  gras  ;    neu   fod   dyn 
yn  ddau,  am  fod  ynddo  ddwy   ran   mor  wahanol  a 
chorff  ac  enaid,  ag  a  fyddai  dywedyd  fod  yr  lesu  yn 
bersonau,  oherwydd  y  gwahaniaeth  anfeidrol  sydd 
rhwng  Ei  Dduwdod  a'i  ddyndod.     Er  y  dywedir  fod 
Crist  yn    "  wir  lun  ei   berson  ef,"   Heb.    i.    3, — sef 
Person  y  Tad,   nid  yw  y  Beibl  mewn  un  adnod  yn 
galw  Crist  Ei  hun  yn  Berson.     Er  fod  yr  ymadrodd 
yn  cynwys  gwirionedd  mawr  Beiblaidd,  ie,   y  gwir- 
ionedd    mwyaf    sydd    o   fewn    y    Beibl,    nid    yw   yr 
ymadrodd  Ei  hun   yn   Feiblaidd.     Ond   beth  yw  yr 
ymadrodd  Beiblaidd  ?     Beth  yw  y  gair  a  ddysgwyd 
gan  yr  Yspryd  Glân  i  ddangos  y  gwirionedd  mawr 
am  berson  Crist?    Y  gair  hwnw  yw  **  Efe."     Y  mae 
yn  Dduw,  yn  Ddyn,  ac  yn  Efe,  nid  Hwy.      Pan  yn 
siarad  am  dano    Ei    hun,    "Myfi   yw,"    nid    "Nynî 
ydym,"  a  ddywedai  :  pan  yn  llefaru  wrtho,  "Teilwng 
wyt  //  i  gymeryd  y  llyfr,  &c.,  oblegid  tií\  laddwyd," 
&€.,  medd  y  nefolion  :    pan  y  Ilefarai  yr  Yspryd  am 
dano,    "  Efe,"   neu    **  Yr  hwn,"   oedd   y    geiriau    a 
ddefnyddiodd.     Ac  y  mae  y  gair  "  Efe,"  neu  y  gair 
Person,  yn  dangos   Ei  fod,   yn  yr  oll  ag  ydyw,   yn 
gweithredu  yn  ngweithredoedd  pob  rhan,  bydded  y 
rhan  hono  Ei  gorff,  Ei  enaid,  neu  Ei  Dduwdod.     Un 
Person  yw  yr  Arglwydd   lesu.     Dau  berson  mewn 
undeb  yw  yr  Yspryd  Glân  a  Christion.     Y  mae  yr 
undeb   hwn    yn   agos ;    ond   eto    undeb   ydyw,    nid 

unoliaeth.  Y  mae  mor  agos,  tel  y  priodolîr  mewn 
rhai  adnodau  i'r  Yspryd  Glân  deimladau  a  gweith- 
redoedd  Cristion.  Y  rheswm  o'r  arferiad  yw,  fod 
cynyrchu  y  teimladau  a'r  gweithredoedd  hyny  yn 
waith  yr  Yspryd  Glân  ar  ei  galon,  ac  yn  waith  a 
g-yflawnir  gan  yr  Yspryd  mewn  undeb  â'i  galon. 
Y  mae  yr  adnodau  a  ganlyn  yn  enghreiff"tiau  o'r 
arferiad. 

Rhuf.  viii.  26, — *'  Y  mae  yr  Yspryd  ei  hun  yn 
erfyntrosom  ni  âg  ocheneidiau  annhraethadwy."  Yr 
Yspryd  Glân  Ei  hun  sydd  yn  ocheneidio,  ond  yn  yr 
ochenaid  sydd  yn  codi  o  galon  Cristion.  Gal.  iv.  6, — 
"  .  .  .  .  yr  anfonodd  Duw  Yspryd  ei  Fab  i'ch  calonnau 
chwi,  yn  llefain,  Abba,  Dad."  Yr  Yspryd  sydd  yn 
llefain ;  ond  ni  fuasai  byth  yn  llefain,  Abba,  Dad, 
oddieithr  o  ddyfnder  eich  "calonnau  chwi;"  ac  nid 
oddi  yno  yn  unig,  ond  trwyddynt  hefyd.  Rhaid  i'r 
Yspryd  am  awyr  calon  creadur  i  drosglwyddo  "  Abba, 
Dad,'^  i  glustiau  Duw. 

I  Cor.  ii.  lo, — "  Yr  Yspryd  sydd  yn  chwilio  pob 
peth ;  íe,  dyfnion  bethau  Duw  hefyd."  Fel  Duw 
anfeidrol,  nid  yw  yr  Yspryd  yn  chwilio,  am  fod  y 
pethau  dyfnaf  o  angenrheidrwydd  yn  wybyddus 
erioed  i'r  HoUwybodol.  Ond  yn  ngweithrediad  yr 
Yspryd  Hollwybodol  ar  y  dynion  sanctaidd  i'r  rhai  y 
datguddiodd  Duw  bynciau  yr  Efengyl,  yr  oedd  yr 
eglurhad  i'w  meddyliau  yn  nglŷn  â  chwilfrydedd 
ysprydol.  "Eithr  Duw  a'u  heglurodd  ....  canys  yr 
Yspryd  sydd  yn  chwilio  .  .  .  .  A  nyni  a  dderbyniasom, 
nid  ....  ond  yr  yspryd   sydd  o   Dduw,"   i    Cor.    ii. 

lO — 12. 

Ond  er  y  priodolir  i'r  Yspryd  Glân   deimladau   a 

gweithredoedd  Cristion  sydd  dan  Ei  ddylanwad,  ni 
phriodolir,  ar  yr  ochr  arall,  holl  briodoliaethau  yr 
Yspryd  i'r  un  Cristion.  Yr  oedd  holl  briodoHaethau 
Duw  yn  briodoliaethau  lesu  o  Nazareth,  oherwydd 
Ei  fod  yn  tm  Person  ;  ond  nid  y  w  holl  briodoliaethau 
yr  Yspryd  Glân  yn  briodoliaethau  Cristion,  oherwydd 
mai  dau  berson  ydynt,  er  yn  wir  mewn  undeb  agos 
iawn  â'u  gilydd.  Ond  beth  yw  y  rheswm  dros  roddi 
pwyslais  ar  y  gair  holl  yn  y  frawddeg  uchod  ?  Y 
mae  yn  Nuw  briodoliaethau  cyfranogol  ac  annghyf- 
ranogol.  Camgymeriad  yw  meddwl  fod  y  Ilinell 
rhyngddynt  yr  un,  neu  ei  bod  yn  rhedeg  yn  gyfochrog 
â'r  Ilinell  sydd  yn  gwahaniaethu  priodoliaethau 
naturiol  a  moesol  Duw.  Y  mae  Duw  yn  cyfranu 
gallu  a  gwybodaeth  i  ddyn  yn  gystal  a  sancteidd- 
rwydd  a  daioni ;  ac  er  nad  yw  yn  cyfranu  Äo//alluog- 
rwydd  a  Äö//wybodaeth,  nid  yw  ychwaith  yn  cyfranu 
anfeidrol  sancteiddrwydd  a  daioni.  Y  mae  y  priod- 
oliaethau  hyn  yn  gyfranogol  o  ran  natur,  ond  yn 
annghyfranogol  o  ran  graddau.  Ond  y  mae  un 
briodoledd  yn  Nuw  sydd  yn  annghyfranogol  o  ran 
natur,  sef  Ei  annibyniaeth  ar  bawb  a  phob  peth  tu 
allan  iddo  Ei  hun.  Fe  fuasai  yn  bosibl  i  Dduw 
wneuthur  creadur  yn  y  fath  fodd  fel  na  byddai  raid 
iddo  ddibynu  ar  yr  un  creadur  arall ;  ond  yr  oedd  yn 
anmhosibl  iddo  wneuthur  un  creadur  mor  hunan- 
ddigonol,  fel  na  byddai  raid  iddo  ddibynu  arno  Ei 
hun  fel  Ei  Grcawd^or  am  bob  moment  o'i  barhad 
mewn  bod.  Edrychwn  yn  awr  ar  ddyndod  y  Mab, 
ac  ar  y  dyn  ysprydol,  yn  ngoleu  y  briodoledd  hon. 
Nid  yw  yn  bosibl  i'r  Yspryd  Glán  gyfranu  Ei  anni- 
byniaeth  ddwyfol  Ei  hun  i'r  un  person  arall,  er  y  gall. 

ac  er  Ei  fod  yn  cyfranu  Ei  anian  ddwyfol  Ei  hun  i 
lawer.  Dibynu  ar  yr  Yspryd  y  bydd  pob  Cristion 
byth,  tra  na  fydd  yr  Ysbryd  yn  dibynu  ar  ddim  nac 
ar  neb.  Ond  er  na  allodd  Duw  gyfranu  Ei  annibyn- 
iaeth  Ei  hun  i'r  un  person  arall,  fe  allodd,  trwy  i'r 
Gair  g'ael  Ei  wneuthur  yn  g^nawd,  gyfranu  i'r  ddyn- 
oliaeth  yn  unoliaeth  person  y  Mab,  yr  annibyniaeth 
ag  oedd  i'r  Mab  yn  ogoniant  gyda'r  Tad  cyn  bod  y 
byd.  Y  mae  y  Duw-ddyn  yn  annibynol  megys  y 
Duwdod  Ei  hun.  Y  mae  dibynu  ar  arall  yn  angen- 
rheidrwydd  i  ddyn  ;  ond  yr  oedd  yn  ymostyngiad  i'r 
Mab  ddibynu,  er  Ei  fod  yn  ddyn.  Hanfod  ymos- 
tyngiad  anfeidrol  y  Mab  oedd  iddo,  nid  yn  unig  gael 
Ei  wneuthur  yn  ddyn,  ond  iddo  fel  Duw-ddyn  ddibynu 
ar  eraill, — ar  Mair,  ar  y  gwragedd,  ar  Ei  ddysgybHon, 
ac  ar  Ei  Dad, — am  angenrheidiau  a  chysuron  bywyd, 
ac  yntau,  o  natur,  yn  annibynol.  Gan  hyny,  y  mae 
annibyniaeth  dwyfol  gan  lesu  o  Nazareth  yn  awr, 
oherwydd  Ei  fod  yn  un  Efe;  ond  nid  yw,  ac  ni  fydd 
gan  yr  un  Cristion  byth,  er  fcd  Ysbryd  Duw  wedi 
llenwi  Ei  galon  â'i  ogoniant,  oherwydd  mai  dau  Efe 
a  fydd  yr  Yspryd  Glân  ac  yspryd  Cristion  byth. 

Y  mae  y  gwirionedd  hwn  yn  dangos  y  llinell  sydd 
yn  gwahaniaethu  aberth  y  Mab  oddiwrth  aberth 
Cristion.  Am  y  cyntaf,  Efe  yw  yr  aberth — "  Efe 
yw  yr  lawn  " — Efe,  y  rhodd.  Nid  y  Duwdod  yw  yr 
allor,  oherwydd  y  mae  y  Duwdod  yn  yr  aberth  eî 
hun.  Y  mae  y  gymhariaeth  sydd  yn  dangos  dynol- 
iaeth  Crist  fel  yr  aberth,  a'i  Dduwdod  fel  yr  allor,  yn 
Ei  ranu  yn  ddau  berson.  Y  mae  Cristion  hefyd  i 
roddi  ei  gorfif  yn  aberth  byw,  sanctaidd,  cymeradwy 
gan  Dduw  ;  i  roddi  ei  hun  i  Dduw.     Ond  y  mae  y 

g-ymhariaeth  uchod,  ag  sydd  yn  anmhriodol  am 
aberth  Crist,  yn  briodol  am  aberth  Cristion.  Fe 
ellir  edrych  ar  Gristion  fel  yr  aberth,  ac  ar  yr  Yspryd 
Glân  fel  yr  allor  sydd  yn  sancteiddio  y  rhodd, 
oherwydd  y  mae  y  Cristion  a'r  Yspryd  yn  ddau. 
Ac  nid  oes  raid  i  neb  betruso  pa  ateb  a  ddylai  ei 
roddi,  pe  gofynid,  "  Pa  un  sydd  fwyaf,  y  rhodd,  ai 
yr  allor  sydd  yn  sancteiddio  y  rhodd  ?  "  Ac  y  mae 
sail  Feiblaidd  i  ystyried  yr  Yspryd  Glân  fel  yr  allor 
yn  y  geiriau,  Rhuf.  xv.  16, — "  Fel  y  byddai  oíîrymiad 
y  Cenhedloedd  yn  gymmeradwy,  wedi  ei  sancteiddio 
gan  yr  Yspryd  Glân." — Pa  fodd,  ond  fel  y  mae  yr 
allor  yn  sancteiddio  y  rhodd  ? 

Y  mae  y  gwirionedd  hwn  yn  cynwys  y  rheswm 
paham  y  mae  yr  angyHon  yn  addoli  y  Mab,  yn  Heb. 
i.  6, — "  Addoled  holl  angelion  Duw  ef;"  ond,  yn 
Heb.  i.  14,  yn  unig  yn  gwasanaetìm  Cristion, — 
"  Onid  ysbrydion  gwasanaethgar  ydynt  hwy  oll, 
wedi  eu  danfon  i  wasanaethu,"  &c.  Gan  mai  dau 
berson  yw  yr  Yspryd  a  Christion,  nis  gall  yr  un  angel 
addoli  Cristion,  pe  byddai  berfîaith,  er  fod  yr  Yspryd 
yn  preswylio  ynddo,  heb  fod  yn  euog  o  eilun-addol- 
iaeth  ;  ond  pan  oedd  y  Mab  yn  gorwedd  yn  blentyn 
bach  yn  nghôl  Ei  fam  yn  Bethlehem,  yr  oedd  unol- 
iaeth  Ei  Berson  yn  Ei  wneuthur  yn  ddyledswydd  ar 
yr  holl  angylion  i  syrthio  i  lawr  a'i  addoli. 

Y  mae  y  gwahaniaeth  hwn  yn  dangos  un  llinell 
sydd  yn  gwahaniaethu  eiriolaeth  y  Mab  a'r  Yspryd. 
Y  mae  yr  Yspryd/e/  Duio  yn  erfyn  drosom  ni,  trwy 
Ei  fod  yn  gweithio  ar  ein  hysbrydoedd  ni  ddymun- 
iadau  sanctaidd.  Ond  nid  Duwdod  ac  nid  dyndod  y 
Mab   yw   yr    Eiriolwr,    ond    Efe,    y    Duw-ddyn^    yn 

symledd  g-ogoneddus  Ei  Berson — Efe,  yn  yr  oll  ag 
ydyw,  A'i  holl  galon,  ac  â'i  holl  nerth,  yn  ei  sefyllfa 
uchaf  o  ddyrchafiad.  Fe  fydd  gwaith  undeb  yr 
Yspiyd  A  dynoliaeth  i'w  weled  byth  mewn  torf  ddirif 
o  bobl  y  ddaear  yn  plygu  ger  bron  yr  orsedd  ;  ond  fe 
fydd  unoliaeth  y  Mab  â  dyndod  i'w  weled  mewn  Un 
anfeidrol  fwy  na'r  hoU  dorf  yn  eistedd  arni.  Ac  nid 
ymddangosiad  Ei  gorff  neu  Ei  ddynoliaeth  yw  Ei 
ymddangosiad  yn  awr  gerbron  Duw  drosom  ni,  ond 
ymddangosiad  Ei  Berson  dwyfol  ;  ac  y  mae  ym- 
ddangosiad  un  mor  fawr  a  mor  rhyfedd  a  hwn  drosom 
ni  yn  allu  ynddo  ei  hun.  I'r  un  graddau  ag  y  mae 
Efe  yn  lawn,  y  mae  Efe  yn  Eiriolwr  hefyd. 


XVII 

•'  Yr  Iavm,  a^r  Swydd  Offeiriadol" 

I    T  OAN  ii.   I,   2, — "Y    mae  i  ni   Eìriolwr"   &c. 
J.  "  Ac  efe  yw  yr  lawti,''  &c. 

Y  mae  y  gwahaniaeth  rhwng  eiriolaeth  y  Mab  ac  eir- 
iolaeth  yr  Yspryd  yn  seiliedig, — (2)  Af  y  nodwedd sydd 
yn  gwahaniaethu  holl  weithredoedd  y  Mah  oddiwrth  holl 
weithredoedd yr  Ysỳryd.  Y  mae  nodwedd  cyffredinol 
gwaith  y  Mab  yn  cael  ei  ddatguddio  ganddo  Ef  Ei 
hun  yn  y  geiriau, — "  Yn  lle  (dros)  llawer,"  yn  Matt. 
XX.  28.  Mewn  cyfeiriad  neillduol  at  waith  yr  lawn 
y  llefarodd  y  geiriau.  Fel  y  mae  mewn  adeilad  dri 
chyfeiriad,  hŷd,  Ued,  ac  uchder,  y  rhai  sydd  yn  cael 
eu  cysylltu  â'u  gilydd  gan  y  maen  sydd  yn  mhen  y 
gongl,  yr  hwn  sydd  yn  dal  pwys  yr  adeilad,  ac  yn 
rheoleiddio  ei  gyfeiriadau,  felly  y  mae  tair  swydd  yr 
Arglwydd  lesu,  yr  Offeiriadol,  y  Brophwydol,  a'r 
Frenhinol,  yn  cael  eu  rhwymo  yn  gyfanwaith  gan  yr 
lawn,  yr  hwn  sydd  yn  rheoleiddio  eu  cyfeiriadau 
hwythau,  ac  yn  sail  eu  gweinyddiad.  Gan  hyny,  os 
**  yn  lle  "  yw  nodwedd  yr  lawn,  yn  lle  yw  nodwedd 
gwaith  yr  hoU  swyddau  cyfryngol  sydd  yn  seiliedig 
arno.  Y  mae  nodwedd  cyffredinol  holl  waith  yr 
Yspryd  wedi  ei  amlygu  gan  Grist  yn  y  geiriau, — 
"  ynoch  y  bydd  efe,"  yn  loan  xiv.  17.  Yn  yr  adnod 
hon,  son  y  mae  yr  lesu  am  yr  Yspryd  fel  Dyddanydd 
neu  Eiriolwr  ;  ac  yn  ei  goleu  yr  ydym  ar  unwaith  yn 

casgflu  Ei  fod  "  yn  erfyn  trosom  ni,"  neu  o'n  plaid, 
yn  Rhuf.  viii.  26,  pan  y  mae  yn  erfyn  ynom  ni.  Y 
Mab  a  ddatguddiodd  fel  Prophwyd,  fod  "yn  lle " 
yn  nodwedd  Ei  waith  Ef,  ac  "yn"  neu  "o  fewn"  yn 
nodwedd  gwaith  yr  Ysbryd.  A'r  Yspryd  a  seliodd 
mai  geirwir  oedd  y  Mab,  trwy  weithredu  ar  feddyliau 
Matthew  ac  loan  i  gofnodi  y  ddau  wirionedd  yn  eu 
hanes  am  dano.  Y  mae  y  Mab  fel  Cyfryngwr  yn  sefyll 
ac  yn  gweithredu  yn  lle ;  ond  yn  lle  pwy  ?  .  Medd  Matt. 
XX.  28,  "yn  lle"  llawer — yn  lle  pechaduriaid.  Ac  medd 
loan  V.  22,  23, — **  Efe  a  roddes  bob  barn  i'r  Mab, 
fel  yr  anrhydeddai  pawb  y  Mab,  fel  y  maent  yn 
anrhydeddu  y  Tad."  A  Dat.  v.  6, — "y'nghanol  yr 
orseddfainc  . . .  .  yr  oedd  Oen  yn  sefyll,"  &c.,  yr  hyn 
sydd  yn  cynwys  Ei  fod  hefyd  yn  lle  Duw.  Y  mae 
yn  lle  y  Deddfroddwr,  ac  yn  lle  y  carcharor  hefyd  ; 
yn  Ile  Bôd  anfeidrol  a  pherflfaith,  ac  yn  Ue  personau 
meidrol,  euog,  a  halogedig  hefyd — yn  lle  y  ddau 
sydd  yn  y  ddau  eithafnod  pellaf  oddiwrth  eu  gilydd, 
gan  lanw  y  gwagle  anfeidrol  oedd  rhyngddynt  â'i 
haeddiant  Ei  hun.  Fel  Eiriolwr  y  mae  yn  ymddangos, 
nid  yn  unig  drosom  ni,  yn  yr  ystyr  o  fod  ó'n  plaid, 
ond  hefyd  yn  yr  ystyr  o  fod  yn  ein  lle ;  oblegid  os 
yn  lle  rhywun,  yn  lle  pwy  ond  yn  ein  lle  ni  ? 

Y  mae  yn  ofyniad  dyddorol,  a  allasai  dyn  ddar- 
ganfod  unrhyw  wirionedd  datguddiedig  trwy  re- 
symu  oddiar  wirionedd  datguddiedig  arall  ?  Ni  a 
wyddom,  oddiar  sefyllfa  bresenol  y  paganiaid,  pa 
fath  rai  a  fuasem  o  ran  gwybodaeth  grefyddol,  pe  na 
buasai  genym  ddatguddiad  o  gwbl  :  ac  ni  a  wyddom 
hefyd,  trwy  sylwi  arnom  ein  hunain,  a  thrwy  gym- 
haru  ein  gwybodaeth  âg  eiddo  y  paganiaid,   pa  mor 

ddyledus  ydym  i  Yspryd  Duw  am  ddatguddio  yr 
efengyl  yn  ei  chyfanwaith  i  ni. 

Ond  tybier  fod  yr  Yspryd  wedi  datguddio  i  ni  trwy 
Ei  air  haner,  o  ran  nifer,  y  gwirioneddau  a  ddat- 
guddiodd,  a  fuasem  ni  yn  gallu,  oddiar  y  naill  haner 
a  ddatguddiwyd,  ddarganfod  yr  haner  arall  yn 
ngoleu  rheswm  ?  Neu,  tybier  y  buasai  wedi  dat- 
guddio  tair  rhan  o  bedair  o'r  hyn  a  ddatgudd- 
iwyd,  a  fuasem  ni  yn  gallu,  oddiar  hyny,  resymu 
allan  yn  gywir  y  bedwaredd  ran  nas  datgudd- 
iwyd  ?  Ein  hateb  yw,  Na  fuasem.  Y  mae  dat- 
guddiad  goruwchnaturiol  yn  dechreu  Ile  y  mae 
rheswm  yn  methu.  Ac  y  mae  y  ffaith  fod  y  bed- 
waredd  ran  wedi  ei  datguddio,  ynddo  ei  hun  yn 
brawf  na  allasem  ei  resymu  allan  yn  gywir.  Yr 
oedd  gwyrthiau  yn  cael  eu  cyflawni,  nid  yn  lle 
deddfau  cyffredin  natur,  ond  ar  ol  iddynt  hwy  fethu. 
Yr  oedd  datguddio  yn  wyrth  o  eiddo  Yspryd  Duw  ar 
ysprydoedd  yr  Apostolion,  megis  yr  oedd  iachâu 
clefydau  yn  act  wyrthiol  o  eiddo  Mab  Duw  ar  gyrff 
dynion  ;  ond  yn  uwch  o  ran  natur,  yn  gymaint  ag  y 
mae  yspryd  yn  rhagori  ar  gorff.  Ond  afradedd  ar 
wyrthiau  a  fuasai  eu  cyflawni,  pe  gallesid  cyrhaedd 
yr  un  amcan  yn  ol  deddfau  cyffredin  natur.  Felly, 
afradedd  ar  ddatguddiad  a  fuasai  ei  ddefnyddio,  pe 
gallasai  dyn,  trwy  allu  ei  reswm  ei  hun,  ddarganfod 
gwirioneddau  dwyfol. 

Bwriwn  yn  awr  fod  ein  Beiblau  yn  hysbysu  i  ni  y 
tri  gwirionedd  canlynol  : — 

1.  Fod  Crist  yn  Dduw  ac  yn  ddyn. 

2.  Ei  fod  fel  Cyfryngwr  yn  lle  Duw  ac  yn  lle  dyn. 

3.  Ei  fod  wedi  bod  mewn  sefyllfa  o  ymostyngiad, 
ac  iddo  esgyn  oddi  yno  i  sefyllfa  o  ddyrchafiad. 

Dyma  dair  rhan  o  bedair  o  ddatguddiad  ar  y  pwnc 
hwn.  Y  casgliad  y  buasem  yn  debyg  o'i  dynu  oddiar 
y  tri  gwirionedd  uchod  a  fuasai,  iddo  weithredu  yn 
lle  dyn  yn  unig  yn  Ei  ymostyngiad,  ac  yn  lle  Duw^j'w 
unig  yn  Ei  ddyrchafiad,  a  bod  y  llinell  sydd  yn 
gwahanu  Ei  ymostyngiad  a'i  ddyrchafiad,  yn  gwa- 
hanu  hefyd,  ar  yr  un  pryd,  Ei  waith  yn  Ue  dyn  oddi 
wrth  Ei  waith  yn  lle  Duw.  Ond  erbyn  i  ni  ddwyn  y 
casgliad  hwn  at  y  gair  a'r  dystiolaeth,  yr  ydym  ar 
unwaith  yn  gweled  ei  fod  yn  gamgymeriad.  Ni  a  gawn 
fod  yr  lesu  wedi  gweithredu  yn  Ue  Ei  Dad  yn  gystal 
ag  yn  lle  pechadur  yn  ei  ystâd  o  ymostyngiad,  a'i  fod 
yn  gweithredu  yn  lle  pechadur  yn  gystal  ag  yn  Ue  Duw 
yn  Ei  ystâd  o  ddyrchafiad  ;  ac,  er  fod  llinell  yn  gwa- 
hanu  Ei  ymostyngiad  oddi  wrth  Ei  ddyrchafiad,  fod 
Ei  actau  yn  lle  Duw  ac  yn  lle  dyn  wedi  eu  cordeddu 
trwy  eu  gilydd  yn  y  ddwy  sefyllfa.  Y  mae  yn  ddi- 
amheu  fod  y  gwyrthiau  a  gyflawnodd  pan  ar  y 
ddaear  yn  weithredoedd  dwyfol,  "  y  rhai  a  wnaeth 
Duw  trwyddo  ef :"  ond  mor  sicr  a  hyny  y  mae 
Matthew  (viii.  17)  yn  dyfynu  o  brophwydoliaeth 
Esaias  (Hii.  4)  y  geiriau, — "  Efe  a  gymmerodd  ein 
gwendid  ni,  ac  a  ddyg  ein  clefydau  ni,"  ac  yn  eu 
cymhwyso  at  Ei  wyrthiau.  Onid  oedd  pob  gwyrth 
ar  gyrff"  dynion,  yn  ngoleu  yr  adnod  hon,  o  natur 
iawnol  ?  Ac  onid  hyn  oedd  y  nodwedd  mawr  oedd 
yn  gwahaniaethu  Ei  wyrthiau  Ef  oddi  wrth  wyrthiau 
pawb  eraill  ?  Yr  oedd  yn  sefyll  yn  lle  y  claf,  ac  yn 
cymeryd  Ei  wendid  a'i  glefyd  ef  yn  eiddo  iddo  Ei 
hun  ;  ac  ar  yr  un  pryd  yn  sefyll_j'«  lle  Duw,  i  sicrhau 

iachâd  i'r  claf,  trwy  g-yfrifiad  o'i  afiechyd  ar  un  arall. 
Ac  heblaw  hyny,  yn  Matt.  ix.  6,  y  mae  yn  dywedyd 
Ei  fod  yn  meddu  ar  awdurdod  ar  y  ddaear  i  faddeu 
pechodau ;  fe'u  maddeuodd,  ac  fe  brofodd  trwy 
wyrth,  Ei  fod  wedi  eu  maddeu  jv«  Uc  Ei Dad,  îe,  ar y 
ddaear,  yn  Ei  sefyllfa  o  ymostyngiad  ;  ac  yn  y  nef- 
oedd,  yn  nghanol  yr  orseddfainc,  y  mae  yn  eiriol  yn 
lle  pechadur.  Ond  er  fod  ganddo  awdurdod,  yr  hon 
a  arferodd  pan  ar  y  ddaear  i  faddeu,  pan  yn  y  dyfnder 
mwyaf,  fe  waghaodd  Ei  hun  o'r  gogoniant  o'i  arfer, 
trwy  iddo,  yn  Ue  dyweyd,  **Maddeuwyd  i  chwi  eich 
pechodau,"  weddîo, — **0  Dad,  maddeu  iddynt,"  &c. 
Er  yr  esampl  olaf  hon,  y  mae  y  ífaith  yn  aros  iddo, 
pan  mewn  agwedd  gwas,  a  than  y  ddeddf,  yn  lle 
Duw,  faddeu  pechodau. 

Yn  gyfatebol  i'w  waith  yn  maddeu  yn  Ei  ymos- 
tyngiad,  y  mae  Ei  waith  yn  eiriol  yn  lle  pechadur  yn 
Ei  sefyllfa  o  ddyrchafiad.  Yn  awr,  y  mae  yn  lle 
Duw  Ei  hun,  yn  nghanol  yr  orsedd — mewn  man  na 
sangodd  traed  na  dyn  nac  angel  erioed  arno, — '*  Yn 
y  goleuni  ni  ellir  dyfod  atto,  yr  hwn  nis  gwelodd  un 
dyn,  ac  nis  dichon  ei  weled."  Yno  y  mae  yn  lawn. 
Er  fod  y  pwyslais  yn  y  geiriau,  "  Efe  yw  yr  lawn," 
i'w  osod  ar  y  gair  '*  Efe  " — Efe  Ei  hun,  ac  nid  ar  y 
gair  "  yw  ;"  eto,  y  mae  yr  ymadrodd  yn  cynwys  o 
angenrheidrwydd  Ei  fod  yn  awr  yn  y  nef  yn  lawn. 
Fel  lawn  y  mae  **  yn  lle  llawer  "  o  bechaduriaid.  A'r 
syndod  yw,  Ei  fod  yn  lle  y  Duwdod  ar  yr  un  pryd. 
Fe  fu  farw  unwaith  ;  ond  y  mae  yn  lawn  byth.  Gan 
Ei  fod  yn  lawn  yn  y  nefoedd,  ni  all  beidio  a  bod  yn 
Eiriolwr  yno  hefyd  ;  oherwydd  lleferydd  lawn  yw  yr 
eiriolaeth.      Llef  yr  lawn  sydd  mewn  grym — llef  yr 

awn  sydd  mewn  prydferthwch — llef  yr  lawn  a  was- 
gara.  y  fflamau  tân.  Y  mae  yn  eiriol  yn  lle  pechad- 
uriaid  ;  ond  mewn  Ue  na  ddaw  yr  un  o  honynt  byth 
iddo,  yn  y  gogoniant  digrëedig  yn  yr  hwn  y  mae 
Duw  erioed.  Y  mae  y  gagendor  anfeidrol  rhwng 
Duw  a  phechadur  yn  aros  heb  ei  leihau  i'r  gronyn 
Ueiaf,  ond  y  mae  person  y  Mab  yn  llanw  lle  y  ddau 
a'r  gagendor  rhyngddynt. 

A'i  waed  yr  aeth  Awdwr  hedd, — wedi'r  lladd, 
Drwy  y  llèn  i'w  orsedd  ; 
Mwy  i  eiriol  mewn  mawredd, 
Brawd  a  phlaid  gweiniaid  llesg  wedd. — 

Eryron  Choyllt  Walia. 


XVIII 

"  Yr  laion,  a^r  Swydd  Offeiriadol " 

I  TOAN  ii.    I,    2, — "Y  mae  i  ni  Eirîolwr ,'*''  &c. 
-L  '  Ac  efe  yw  yr  lawn,''  &c. 

Yn  ngwaith  Doctor  Owen  ar  berson  Crist,  Cyfrol  I., 
tudalen  261  o'r  argraffiad  Seisnig,  y  mae  sylwadau  ar 
eiriolaeth  Crist,  o'r  rhai  y  mae  y  geiriau  canlynol  yn 
rhydd-gyfieithiad, — "  Ar  y  dybiaeth  fod  Crist  wedi 
rhoddi  ufudd-dod  yn  Ei  fywyd  ar  y  ddaear,  ac  lawn  â'i 
waed  dros  bechod,  a'i  fod  wedi  Ei  ddyrchafu  ar  ol 
hyny,  nid  oes  dim  mewn  unrhyw  nodwedd  hanfodol  i 
natur  Duw,  dim  yn  nhragywyddol  ac  anghyf- 
newidiol  ddeddf  ufudd-dod,  yn  peri  na  allasai  Duw 
wneuthur  yr  holl  bethau  hyn  (sef,  Ei  weithredoedd 
grasol  yn  a  thuagat  Ei  eglwys)  ynom,  i'w  anrhydedd 
a'i  ogoniant  Ei  hun,  yn  iachawdwriaeth  dragywyddol 
Ei  eglwys,  a  dinystr  Ei  gelynion,  heb  barhad  gwein- 
yddiad  s^oyddau  Crist  yn  y  ne/oedd,  ac  heb  yr  holl 
urddas  sanctaidd  hwnw  mewn  addoHad  sydd  yn  nglŷn 
â'r  gweinyddiad."  Y  mae  gweinyddiad  swyddau  Crist 
yn  y  nefoedd  yn  cynwys  Ei  eiriolaeth  yno.  Tra  y 
mae  Doctor  Owen,  yn  y  frawddeg  hon,  yn  addef  yr 
angenrheidrwydd  am  ufudd-dod,  ac  angeu,  a  dyrch- 
afiad  Crist  i'r  nefoedd,  y  mae  yn  barnu  hefyd  nad 
oedd  Ei  eiriolaeth  yno  yn  angenrheidiol  er  iach- 
awdwriaeth  pechaduriaid.  Ei  sail  dros  farnu  nad 
oes  angen  am  yr  eiriolaeth  yw.  fod  angeu  y  groes  a 

gallu  Yspryd  Duw  yn  ddigon  efifeithiol  ohonynt  eu 
hunain  i  wneuthur  y  cwbl  oedd  raid.  Nid  yw  yn 
ceisio  profi  o'r  Ysgrythyr  nad  oedd  angen  am 
eiriolaeth  Crist  :  ond  yn  y  frawddeg  nesaf  y  mae  yn 
dywedyd  fod  hyn  mor  sicr  ac  amlwg,  fel  nad  oes  raid 
ei  brofi.  Gan  hyny,  yn  ol  ei  gyfundraeth  ef,  paham 
y  mae  yn  eiriol,  os  nad  oes  rhaid  am  hyny?  Ei 
atebiad  yw,  Er  mwyn  amlygu  Ei  ogoniant  Ei  hun  a 
gogoniant  Duw  i  dduwiolion  yr  Hen  Destament,  ac 
i'r  angylion,  ac  er  mwyn  arwain  yr  eglwys  sydd  ar  y 
ddaear  at  Dduw.  Ei  farn  felly  am  yr  eiriolaeth  yw, 
ei  bod  yn  ddyfais  doethineb  i  osod  argraff  o  ogoniant 
Duw  ar  feddyliau  creaduriaid  moesol,  ond  nad 
oedd  yr  un  angenrheidrwydd  yn  galw  am  dani. 
Yr  oedd  yn  teimlo  fod  ei  syniadau  am  efiFeithioIrwydd 
angeu  Crist  yn  cau  allan  yr  angenrheidrwydd  am  Ei 
eiriolaeth.  Yr  oedd  y  syniadau  hyn  eto  wedi  eu 
seiüo  ar  ei  farn  mai  angeu  Crist  oedd  yr  lawn,  ac 
nid  Crist  Ei  hun,  yn  a  thrwy  Ei  angeu.  Er,  efallai, 
fod  y  ddau  ymadrodd  yn  ymddangos  i  rai  mor  debyg 
i'w  gilydd,  fel  y  byddai  gwahaniaethu  rhyngddynt 
yn  cael  ei  gyfrif  ganddynt  yn  rhy  feirniadol  ;  cofier 
yr  un  pryd,  mai  ar  y  gwahaniaeth  rhyngddynt  y  mae 
yr  atebiad  i'r  cwestiwn  yn  dibynu,  a  oes  rhaid  am 
eiriolaeth  Crist  yn  y  nef,  ai  nad  oes  ?  Onid  y  pwnc  x 
mawr  i  ni  yw  y  flfaith, — "  os  pecha  neb,"  fod  "  i  ni 
Eiriolwr  gyda'r  Tad," — ac  nid  a  oedd  rhaid  i  ni  am 
dano  fel  Eiriolwr?  Hwyrach  y  gwelir  fod  y  flfaith 
a'r  angenrheidrwydd  mewn  cysylltiad  rhy  agos  i'w 
gilydd  i  ni  allu  eu  gwahanu. 

Ond  y  Beibl  yw  unig  sail   a   safon   ein  flfydd   am 
wirioneddau  yr  efengyl.     Gwir  olynwyr  Doctor  Owen 

yw  y  rhai  sydd  yn  chwilio  ac  yn  holi  pa  beth  a 
ddywedodd  Yspryd  Duw,  a  chredu  hyny,  yr  oll  o 
hyny,  a  dim  ond  hyny,  fel  yr  oedd  ef  yn  ceisio 
g-wneuthur.  Ofer  i  ni  broffesu  eiddigedd  dros 
ysprydoliaeth  y  Beibl  yn  erbyn  Colenso  ac  ereill,  os 
nad  ydym  yn  barod  i  gredu  pob  pwnc  a  changen  o 
athrawiaeth  a  ddatguddir  ynddo,  ar  sail  ei  dystiolaeth. 
Er  teimlo  y  parch  mwyaf  diffuant  i  Doctor  Owen,  fel 
dyn,  fel  Cristion,  ac  fel  Puritan,  a  choleddu  y  syn- 
iadau  uchaf  am  ei  alluoedd  fel  duwinydd,  a 
chredu  fod  y  gyfundraeth  dduwinyddol  y  mae  yn 
ei  hamddiffyn,  yr  un  yn  ei  phrif  linellau  ag  y  mae 
Yspryd  Duw  wedi  ei  datguddio  yn  Ei  air,  y  mae 
yn  ymddangos  i  ni  fod  geiriau  y  Beibl  yn  arwain 
yn  anwrthwynebol  i'r  casgliad,  fod  eiriolaeth  yr 
Arglwydd  lesu  yn  y  nef  mor  angenrheidiol  i  iach- 
awdwriaeth  pechaduriaid  ag  oedd  Ei  angeu  ar  y 
groes. 

Nid  y  gofyniad,  er  hyny,  ydyw,  a  oes  rhaid  am 
eiriolaeth  Crist  er  achub  dynion,  ond,  a  ydyw  yr 
angenrheidrwydd  hwnw  yn  seiliedig  arosodiad  Duw, 
ai  ynte  ar  yr  anmhosibilrwydd,  yn  ol  natur  pethau, 
i'w  hachub  hebddi.  Fe  ddefnyddir  y  gair  "M«/V/" 
yn  y  ddau  ystyr  yn  y  Beibl.  Cysylltiad  y  gair  yn  y 
gwahanol  adnodau  sydd  yn  egluro  pa  un  o'r  ddau 
ystyr  sydd  ganddo. 

(i)  Heb.  ix.  23.  *'  Rhaid  oedd  gan  hynny  i 
bortreiadau  y  pethau  sydd  yn  y  nefoedd  gael 
eu  puro  â'r  pethau  hyn." 

Pa  w/V/ oedd  hwn  ?  Rhaid  "  cyfraith  yr  hon  sydd 
ganddi  gysgod  daionus  bethau  i  ddyfod,"  medd  Ileb. 

X.  I.  Pag-yfraith  oedd  hono  ?  "Cyfraith  gorchymyn 
cnawdol,"  medd  Heb,  vii.  i6;  cyfraith  wedi  ei  seilio, 
nid  ar  natur  Duw,  ond  ar  Ei  orchymyn.  Am  hyny, 
yr  oedd  yn  rhaid  puro, — yn  rhaid,  am  fod  Duw  wedi 
peri. 

(2)  loan  iii.  7.     "  Y  mae  yn  rhaid  eich  genî  chwi 

drachefn." 

Pa  raid  oedd  hwn  ?  Rhaid,  yn  ol  adn.  3,  sydd  yn 
gyfystyr  ag  "  Oddieithr  .  .  .  .  ni  ddichon." 

Yr  un  gair  rhaid  ag  a  ddefnyddir  yn  adn.  7,  am 
waith  yr  Yspryd,  a  ddefnyddir  yn  adn.  14,  am  waith 
y  Mab, — ^^  Rhaid  dyrchafu  Mab  y  dyn."  Onid  y 
casgliad  naturiol  ydyw,  mai  meddwl  y  rhaid  hwn 
hefyd  ydyw, — **  oddieiíhr  ei  ddyrchafu,  ni  ddichon 
gadw  pwy  bynag  a  gredo  ynddo  ef?"  Y  mae  y 
ffaith  ddarfod  i  Fab  Duw  ddefnyddio  yr  un  gair 
rhaidy  yn  yr  un  ymddyddan,  am  Ei  waith  Ei  hun  yn 
marw  yn  lle  pechadur  ag  a  ddefnyddiodd  am  waith 
yr  Yspryd  yn  Ei  g-yfnewid  ;  ac  iddo  esbonio  rhaid  yn 
y  cysylltiad  olaf  i  fod  yn  aralleiriad  ar  ' '  oddieithr .... 
ni  ddichon,"  yn  profi,  tebygem,  fod  yr  angenrheid- 
rwydd  am  yr  lawn  er  iachawdwriaeth  y  fath,  nad 
oedd  yn  bosibl  achub  hebddo.  Ac  ar  ol  Ei  ddyrchafu 
ar  y  groes,  fe  ddywedir  fod  "  rhaidVv  nef  ei  dderbyn," 
yn  Act.  iii.  21  ;  ac  ar  ol  i'r  nef  Ei  dderbyn,  fod  yn 
* '  rhaid  \âdo  deyrnasu  hyd  oni  osodo  ei  holl  elynion 
dan  ei  draed,"  yn  i  Cor.  xv.  25. 

(3)  Mewn  un  cysylltiad,  fe  ddefnyddir  y  gair  rhaid 
yn  y  ddau  ystyr  a  nodwyd.  Ac,  er  hyny,  y  mae  y 
gwahaniaeth  rhyngddynt  yn  amlwgf.  Yn  loan  iv. 
20,  fe  ddywedodd  y  wraigf  o  Samaria, — **  Yr  ydych 

chwi  yn  dywedyd  mai  yn  Jerusalem  y  mae  y  man  lle 
y  mae  yn  r ha t'd  addoì'i."  Pa  raid  oedd  hwn  ?  "  lesu 
a  ddywedodd  wrthi,  .  .  .  .  y  mae  yr  awr  yn  dyfod,  pryd 
nad  addoloch  y  Tad  .  .  .  .ynjerusalem."  Niwadoddyr 
lesu  nad  oedd  rhaid  addoli  yn  Jerusalem  ;  ond  fe 
dystiodd  y  byddai  hyny,  ar  ryw  awr  ddyfodol,  yn 
afreidiol.  Yn  hyny  fe  ddangosodd  mai  r//«zV/seiliedig- 
ar  orchymyn  dwyfol  ydoedd.  Ond  yn  adn.  24,  fe 
soniodd  Ef  Ei  hun  am  raid  arall, — "  Rhaid 'i'r  rhai  a'i 
haddolant  ef  addoli  mewn  yspryd  a  gwirionedd." 
Ond  y  mae  hwn  yn  seiliedig,  nid  ar  orchymyn  o 
enau  Duw,  ond  ar  ysprydolrwydd  Ei  natur.  Fe  all  y 
rhaid  seiliedig  ar  orchymyn  dwyfol  beidio,  trwy  i'r 
hwn  a  orchymynodd  beri  iddo  beidio ;  ond  ni  all 
rhaid  seiHedig  ar  ysprydolrwydd  Duw  beidio,  oher- 
wydd  yspryd  yw  Ei  hanfod.  Ac  y  mae  y  cyferbyniad 
sydd  yma  rhwng  "  yn  Jerusalem,"  ac  "  mewn  yspryd 
a  gwirionedd,"  yn  nghyda  chyferbyniad  y  ddau  raid, 
yn  dangos  fod  Duw  wedi  gosod  rhaid  gorchymyn  yn 
gysgod  daearol  o'r  rhaid  tragywyddol,  sydd  a'i 
wreiddyn  yn  Ei  natur  Ef  Ei  hun.  Dyma  raid  yn 
gysgod  o  raid. 

Cymerwn  y  goleuni  hwn  at  yr  adnod  y  cyfeiriwyd 
ati  gyntaf, — "  Rhaid  oedd,  gan  hyny,  i  bortreiadau  y 
pethau  sydd  yn  y  nefoedd  gael  eu  puro  â'r  pethau 
hyn  :  a'r  pethau  nefol  eu  hunain  âg  aberthau  gwell 
na'r  rhai  hyn,"  Heb.  ix.  23.  Er  mai  unwaith  yn  yr 
adnod  hon  yr  cmoir  y  gair  rhaid,  y  mae  yn  amlwg  y 
íybir  ef  ddwywaith.  Y  mae  yr  oll  o'r  rhan  flaenaf 
o'r  adnod  i'w  hystyried  yn  gysgod  o'r  rhan  olaf. 
y  mae  y  portreiadau  yn  arddangos  y  "  pethau 
nefol  ;"  a'r  "  pcthau    hyn,"  yr    "  aberthau    gwell  ;" 

ac  yn  ol  cyfatebiaeth,  y  mae  y  rhaid  a  enwir  yn 
y  rhan  flaenaf  yn  cysgodi  y  rhaid  a  dybir  yn  y 
rhan  olaf.  Yn  ol  yr  egwyddor  a  ddangoswyd 
gan  Fab  Duw,  yn  Ei  ymddiddan  â'r  wraig  o 
Samaria,  yr  hyn  y  mae  rhaid  gorchymyn  y  ddeddf 
seremoniol  yn  ei  gysgodi  yw  y  rhaid  ag  sydd  yn 
cynwys  anmhosibilrwydd  i  fod  yn  wahanol.  Gan 
hyny,  yr  oedd  ymddangosiad  Crist  ger  bron  Duw 
drosom  ni  yn  seiliedig  ar  y  fath  angenrheidrwydd  na 
allesid  ein  cadw  ni,  na  phuro  y  pethau  nefol  eu 
hunain,  yr  un  fifordd  arall. 

Fel  profion  o'r  un  gwirionedd,  ni  a  gymerwn  ddwy 
adnod  o'r  Beibl,  nad  ydynt  yn  cynwys  yhddynt  y  gair 
rhaid  o  gwbl. 

I.  *'  Am  hynny,  efe  a  ddichon  hefyd  yn  gwbl  iachâu 
y  rhai  trwyddo  ef  sydd  yn  dyfod  at  Dduw, 
gan  ei  fod  ef  yn  byw  bob  amser  i  eiriol 
drostynt  hwy,"  Heb.  vii.  25. 

Er  fod  y  pwys,  yn  yr  adnod  hon,  yn  cael  ei  osod  ar 
givhl  iachâti,  ac  nid  ar  y  gair  dichon  ;  eto,  y  mae  yr 
adnod  yn  dangos  nid  yn  unig  fod  y  flFaith  o'i  fod  yn 
cwbl  iachâu  yn  dibynu  ar  Ei  eiriolaeth,  ond  hefyd 
fod  Ei  allu  i  gwbl  iachâu  yn  dibynu  arni.  Ac 
nid  yw  Ei  allu  i  iachâu  yn  cael  ei  gysylltu,  yn 
y  geiriau  hyn,  â'i  ufudd-dod  ac  â'i  angeu  pan 
ar  y  ddaear,  er  fod  hyny  yn  cael  ei  dybied  pan 
y  dywedir  Ei  fod  yn  eiriol,  ond  â'i  eiriolaeth, 
yr  hyn  sydd  waith  ychwanegol  at  Ei  ufudd-dod 
a'i  angeu.  Ac  nid  yw  Ei  allu  i  iachâu  ychwaith 
yn  cael  ei  gysylltu  yma  â'i  fod  mewn  sefyllfa 
o   ddyrchafiad,   ond  â'i  fywyd  gweithgar,   swyddol. 

fel  offeiriad,  yn  y  sefyllfa  hono.  Am  hyny,  er  i'r 
lesu  ufuddhau,  marw,  a  chael  Ei  ddyrchafu  i'r 
nefoedd,  fe  fuasai,  yn  ol  yr  adnod  hon,  yn  analluog  i 
gwbl  iachâu  y  rhai  trwyddo  Ef  sydd  yn  dyfod  at 
Dduw,  oni  bai  Ei  fod  yn  byw  bob  amser  i  eiriol 
drostynt.  Ac  y  mae  anallu  Duw  nid  yn  wendid,  ond 
yn  ffrwyth  cadernid  diysgog,  a  chyfiawnder  pur  ac 
anfeidrol  Ei  natur.  Ac  yr  ydym  dan  rwymau  i  gredu 
fod  yr  analhi  i  gwbl  iachau  heb  eiriolaeth  yn  codi 
oddiar  fod  hyny  yn  anmhosibl  ynddo  ei  hun,  megis 
Ei  anallu  i  fod  yn  gelwyddog,  ac  i  wadu  Ei  hun. 

2.  "  Canys  os  pan  oeddym  yn  elynion,  y'n  hedd- 
ychwyd  â  Duw  trwy  farwolaeth  ei  Fab  ef ; 
mwy  o  lawer  wedi  ein  heddychu,  y'n  hachubir 
trwy  ei  fywyd  ef,"  Rhuf.  v.  lo. 

Wrth  "  ei  fywyd  ef"  yma,  y  meddylir  Ei  fywyd 
ar  ol  Ei  adgyfodiad  yn  mlaen,  yr  hwn  sydd  yn 
cynwys  ei  fywyd  '*  bob  amser  i  eiriol."  Y  mae 
iachawdwriaeth  pechadur  yn  cynwys  ei  achubiaeth 
rhag  digofaint  Duw  yn  gystal  a'i  heddychiad  â 
Duw.  Yn  ol  natur  pethau,  y  mae  achubiaeth  rhag 
digofaint  yn  waith  hanfodol  yn  iachawdwriaeth  pech- 
adur.  Y  mae  yr  adnod  uchod  yn  dangos  fod  "  ei 
fywyd  ef"  o  eiriolaeth  mor  hanfodol  a  hyny  yn  nhrefyi 
yr  iachawdwriaeth.  Pe  dywedai  rhyw  un  fod  marwol- 
aeth  Crist  wedi  gwneuthur  y  cwbl,  fel  y  mae  Ei 
fywyd  gweithgar,  swyddol,  ar  ol  hyny,  yn  afreidiol, 
ein  hateb  a  fyddai,  Os  yw  hyn  yn  gywir,  yna  y  mae 
iachawdwriaeth  pecliadur  wedi  ei  orphen  ynddo  pan 
yr  heddychir  ef  â  Duw,  er  iddo  ar  ol  ei  heddychu  fod 
dan    Ei   ddigofaint.       O  ba  werth  a  fyddai  y  fath 

iachawdwriaeth  ?  Ni  haeddai  yr  enw  o  gwbl,  Pa 
faint  bynag  o  werth  sydd  mewn  achubiaeth  rhag' 
digofaint  Duw  yn  iachawdwriaeth  pechadur,  yn 
ychwanegol  at  ei  heddychiad  â  Duw,  cymaint  a  hyny 
sydd  o  angenrheidrwydd  am  eiriolaeth  Crist  yn 
ychwanegol  at  Ei  farwolaeth  yn  y  drefn  o'i  gadw. 
Ond  pa  mor  fawr  bynag  oedd  y  rhaid,  fe  lanwodd 
Mab  Duw  ef  â  digonolrwydd. 

*'  Y  clod  a'r  mawl,  y  parch  a'r  bri, 
Fo  byth  i  enw'n  Harglwydd  ni." 


I 


XIX 

"  Yr  lawn,  a'r  Swydd  Oŷeiriadól" 

OAN  ii.  I,  2, — "  Y  mae  i  ni  Eiriolwr,  &c. 
"  Ac  efe  yw  yr  lawn"  Slc. 


Rhuf.  V.  lo, — "  Canys  os  pan  oeddym  yn  elynion, 
y'n  heddychwyd  â  Duw  trwy  farwolaeth  ei  Fab  ef ; 
mwy  o  lawer  wedi  ein  heddychu,  y'n  hachubir  trwy  ei 
fywyd  ef." 

Os  yw  tystiolaeth  yr  Ysgrythyr  yn  profi  fod  eir- 
iolaeth  yr  Arglwydd  lesu  yn  angenrheidiol  er  iach- 
awdwriaeth  pechadur,  y  gofynion  nesaf  sydd  yn  galw 
am  atebiad  ydynt,  Pa  beth  sydd  yn  peri  yr  angen- 
rheidrwydd  ?  O  ba  le  y  mae  yn  codi?  Pa  beth  yw 
ei  natur  ?  Y  mae  yr  athrawiaeth  am  eiriolaeth  Crist 
yn  cael  ei  gwneuthur  i  fyny  o  ddau  wirionedd  ;  un 
yw  y  ffaith  o'i  fod  yn  gofyn,  a'r  llall  yw  Ei  reswm 
dros  ofyn.  Y  cyntaf  yw  yr  adeihid,  a'r  ail  y w  y  sail. 
Y  pwnc  i'w  ddangos  ydyw,  pa  fodd  y  mae  y  nodwedd 
o  angenrhcidrwydd  yn  perthyn  i'r  ddau.  Fe  gyfyngir 
sylwadau  yr  ysgrif  hon  i  ddangos  natur  yr  angen- 
rheidrwydd  sydd  yn  perthyn  i'r  ail,  fel,  pa  un  a  oes 
rhaid  ai  nad  oes  am  yr  eiriolaeth  ei  hun,  y  gall  ein 
darllenwyr  weled  yn  amlwg  fod  cadarn  sail  yr  eir- 
iolaeth  yn  sefyll  o  angenrheidrwydd,  a  chanddi  y  sêl 
hon,  "  Ffe  yw  yr  lawn,"  ac  na  ellir  siglo  adeilad  y 
swyddau  cyfryngol,  am  ei  fod  wedi  ei  seilio  ar  y 
graig  hon.     Sail  yr  eiriolaeth  yw,  nid  fod  lawn  wedi 

ei  roddi  ryw  bryd,  a  bod  teilyngdod  wedi  perthyn  iddo 
ryw  bryd,  ond  fod  yr  lesu,  ar  y  pryd  y  mae  yn  eiriol, 
yn  lawn.  Y  mae  i  ni  Eiriolwr,  oherwydd  mai  Efe 
yw  yr  lawn. 

Y  mae  yr  adnod  a  ddyfynwyd  o'r  llythyr  at  y 
Rhufeiniaid  yn  dangos  ac  yn  profi  hyn.  Y  mae  yr 
adnod  flaenorol  iddi,  (Rhuf.  v.  9,)  yn  esbonio  mai 
wrth  "  heddychu  â  Duw,"  meddwl  yr  apostol  oedd 
cyfiawnhad  y  person  ger  Ei  fron,  ac  mai  wrth 
*' achub,"  ei  feddwl  oedd  "  achub  rhag  digofaint." 
Y  mae  achubiaeth  credadyn  rhag  digofaint  Duw  yn  y 
diwedd,  yn  cynwys  ei  harhad  yn  y  sefyllfa  o  heddwch 
â  Duw,  neu  gyfiawnhad,  i'r  hon  y  dygwyd  ef  trwy 
gredu.  Nid  hyn  yw  yr  holl  gysylltiad  rhwng  y  ddwy 
weithred,  ond  hyn  yw  yr  oU  sydd  o  bwys  i'r  gwir- 
ionedd  yr  ydys  yn  awr  yn  ceisio  ei  ddangos.  Y  mae 
rhesymiad  yr  apostol  yn  y  geiriau  yn  cynwys  hyn  o 
leiaf.  Os  cafodd  yr  heddwch  fôd  lle  nad  oedd  o'r 
blaen,  llawer  mwy  y  parheir  ef  ar  ol  iddo  gael  bôd. 
Gan  fod  achubiaeth  rhag  digofaint  yn  cynwys  parhad 
yr  heddwch,  felly,  y  mae  y  bywyd  trwy  yr  hwn  yr 
achubir  credadyn  rhag  digofaint  yn  cynwys  parhad  o 
ryw  elfen  oedd  yn  y  farwolaeth  trwy  yr  hon  y  cafodd 
ei  heddychu. 

Nid  yw  achubiaeth  credadyn  rhag  digofaint  yn 
cynwys  y  ciÿhl  oedd  yn  ei  heddychiad  â  Duw,  oher- 
wydd  yr  oedd  ei  heddychiad  pan  yn  elyn  yn  cynwys 
ei  symudiad  o  sefyllfa  o  euogrwydd  i  sefyllfa  o 
gyfiawnhad.  Ac  y  mae  y  symudiad  hwn  yn  neiUduoU 
heddychiad  pechadur  â  Duw,  fel  y  gelHr  dywedyd  am 
y  pechadur,  Efe  a  heddychwyd  unwaith ;  ac  fel  y 
gallai  yntau  ddywedyd  am  dano  ei  hun,  Gorphenwyd 

fy  heddychiad.  Yn  nglŷn  â'r  nodwedd  neil  duol  hwn 
y  mae  un  arall  sydd  yn  parhau,  ac  yn  parhau  yn 
mlaen  i  dragywyddoldeb,  sef,  Bod  yn  Ei  heddwch. 
Am  gredadyn,  gfyda  golwg  ar  hwn,  y  gellid  dywedyd, 
Y  mae  yn  Ei  heddwch  hyth.  Er  nad  oes  cymhariaeth 
yn  bosibl  rhwng  moment  o  amser  a  thragywydd- 
oldeb,  y  maent  wedi  eu  cydio  â'u  gilydd  yn  nghyfuniad 
y  ddau  wirionedd  am  Gristion,  Efe  a  heddychwyd 
mewn  moment  â  Duw,  ac,  Y  mae  yn  Ei  heddwch  i 
dragywyddoldeh.  Y  mae  yr  heddwch  yn  parhau, 
heb  ei  wanhau  gan  dreigliad  amser,  na  chan  wen- 
didau  y  credadyn  ei  hun,  yn  ol  rhesymiad  yr  apostol, 
yn  yr  achubiaeth  rhag  digofaint  yn  yr  un  nerth  a 
phan  y  credodd  y  pechadur  gyntaf. 

Yn  IHnell  gyfochrog  â'r  iachawdwriaeth  hon,  ac  yn 
cyffwrdd  â  hi  yn  mhob  pwynt,  y  mae  trefn  yr  iach- 
awdwriaeth  trwy  Grist.  Yn  gyffelyb,  nid  yw  bywyd 
y  Mab  yn  y  nef  yn  cynwys  yr  holl  nodweddau  sydd 
yn  perthyn  i'w  farwolaeth.  Y  mae  marwolaeth  yr 
lesu  yn  sefyll  yn  amgylchiad  ar  ei  ben  ei  hun,  nid  yn 
unig  yn  hanes  y  byd,  ond  hefyd  yn  Ei  hanes  Ef  Ei  hun. 
Ni  bu  y  fath  ddiwrnod  a  hwnw,  o'i  flaen  ef,  nac  ar  ei 
ol  ef ;  oherwydd  y  diwrnod  hwnw  y  disgynodd  Mab 
Duw  i  barthau  isaf  y  ddaear.  Unwaith  y  disgynodd ; 
ac  ar  ol  cyrhaedd  y  dyfnder  isaf,  fe  waeddodd, 
"  Gorphenwyd.^''  Ond  mewn  cysylltiad  anwahanol 
â'r  nodwedd  neillduol  a  hynododd  Ei  farwolaeth,  o 
fod  yn  weithred  uìiwaith,  ac  yn  weithred  a  orphcnwyd, 
yr  oedd  un  arall  o  natur  harhaol ;  ac  y  mae  yr  elfen 
hon  yn  aros  yn  Ei  eiriolaeth  yn  yr  un  nerth  a  phan 
yr  achubodd  y  lleidr  rhag  digofaint.  Ac  ynddo  Ef  y 
mae  y  ddau  air,  unwaith  a  byth,  wedi  eu  huno  uwch- 

law  posibilrwydd  ysgfariad.  Er  na  fyddai  yn  gywir 
dywedyd  am  yr  Arglwydd  lesu,  yr  hyn  a  ddywedodd 
Paul  am  dano  ei  hun,  sef,  Ei  fod  yn  marw  beunydd, 
na'r  hyn  y  gellir  ei  ddy wedyd  am  y  damnedigion,  sef, 
eu  bod  yn  marw  byth,  fe  ellir  dywedyd,  gyda  theiml- 
adau  cymysglyd  o  wylder  a  diolchgarwch,  fod  y 
"cyfiawnder"  oedd  yn  Ei  "  farwol  glwy',"  fod  yr 
"  haeddiant  "  oedd  yn  Ei  "  ddwyfol  loes,"  fod  **  y 
pris,  y  gwerth,  a'r  aberth  drud,  a  dalwyd  ar  y  groes," 
yn  para  yn  awr  i  glirio  beiau  a  golchi  calonau  gyda'r 
un  nerth  ac  effeithiolrwydd  a  phan  y  gogwyddodd  y 
Dyoddefydd  gogoneddus  Ei  ben,  ac  y  rhoddodd  i 
fyny  yr  Yspryd.  Ac  er  fod  y  ddaear  wedi  gorphen 
crynu,  a'r  meini  wedi  gorphen  hollti,  a  llèn  y  deml 
wedi  gorphen  rhwygo,  fe  anfarwoHr  y  farwolaeth 
a  achosodd  hyny,  trwy  y  bywyd  o  eiriolaeth,  yn 
nghalonau  ac  yn  mywydau  torf  ddirif  o  bechaduriaid. 
Pa  beth  bynag  a  balla,  a  beidia,  a  ddiflana,  ac  a 
ddileir,  "yr  awrhon,  y  mae  yn  aros  "  lesu  Grist  y 
Cyfiawn  yn  lawn. 

Y  mae  y  nodweddau  hyn  mewn  undeb  â'u  gilydd 
yn  ngweithredoedd  cyffredinol  Duw.  Y  mae  Ei 
oruchwyliaethau  tuag  at  ddynion  yn  amrywiol  ac  yn 
gyfnewidiol.  Fe  wnaeth  lawer  o  bethau  uwwaith,  ac 
fe'u  gorphenodd.  Ac  ar  yr  un  pryd  y  mae  egwydd- 
orion  Ei  lywodraeth  yn  para  yr  un,  uwchlaw  cyf- 
newidiad,  ac  heb  gymaint  a  chysgod  tröedigaeth  i'w 
ganfod  arnynt.  Y  mae  yn  codi  ac  yn  darostwng,  yn 
dileu  ac  yn  creu,  yn  lladd  ac  yn  bywhau,  ac  eto  y 
mae  yn  Ilenwi  meddwl  Ei  enw,  "  Ydwyf  yr  hwn 
Ydwyf,"  yn  Ei  holl  weithredoedd.  Felly  y  mae  y 
Mab   yn    Ei    waith    yntau.       Fe    ddisgynodd    ac   fe 

esgynodd,  fe  ddechreuodd  ac  fe  orphenodd,  fe  grëodd 
nefoedd  newydd  a  daear  newydd,  nes  i'r  rhai  cyntaf 
gael  eu  hannghofio  ;  ac  eto,  o  ganol  tywyllwch  y 
groes,  ac  o  ganol  dysgleirdeb  y  nef — y  dysgleirdeb 
ag  sydd  yn  sylwedd  y  fflam  dân  a  welodd  Moses  ar 
fynydd  Horeb — y  mae  yr  lawn,  mewn  atebiad  i 
ofyniad  pechadur,  yn  dywedyd  mai  Ei  enw  yw 
**  Ydwyf  yr  hwn  Ydwyf." 

Y  mae  parhad  haeddiant  yn  yr  lawn  yn  angen- 
rheidiol.  Fe  welir  hyn,  os  ystyrir  mai  Efe  y w  yr  lawn. 
Ni  pharhaodd  y  Goruchaf  i  drigo  yn  nheml  Solomon, 
er  mor  wych  ydoedd  ;  fe  fu  yno  megis  pererin  yn 
lletya  am  noson  ar  y  ffordd  at  deml  anfeidrol  hardd- 
ach,  "teml  corff"  Crist:  yn  nghyflawnder  yr  amser 
fe'i  cyrhaeddodd,  ac  yno  y  preswyliodd,  ac  y  pres- 
wylia  byth,  megis  yn  Ei  gartref.  O,  "  drigfan  dêg, 
dawel,  a  dedwydd"  i'r  Goruchaf !  Pan  y  preswyHodd 
holl  gyflawnder  y  Duwdod  ynddo  yn  gorfforol,  fe 
sicrhawyd  y  byddai  haeddiant  yr  aberth  a  offrymai 
yn  anfeidrol  ac  yn  dragywyddol.  Y  mae  parhad 
haeddiant  yr  lawn  yn  angenrheidiol  hefyd  er  mwyn 
parhad  tragywyddol  iachawdwriaeth  pechaduriaid. 
Yn  y  greadigaeth,  y  mae  yn  angenrheidiol  i'r  galhi 
a'i  galwodd  i  fôd,  aros  yn  Nuw,  er  mwyn  cynal  yr 
hyn  a  wnaeth.  Parhad  y  gallu  a  grëodd  yn  y  dech- 
reuad  yw  y  gallu  sydd  yn  cynal.  Felly  hefyd  yn  yr 
iachawdwriaeth,  y  mae  yn  angenrheidiol  i'r  haeddiant 
trwy  yr  hwn  y  cyfiawnhawyd  pechadur  ar  y  cyntaf, 
aros  yn  yr  lesu,  er  mwyn  ei  gadw  yn  y  sefyllfa  y 
dygwyd  ef  iddi  trwy  ei  gyfiawnhad.  Y  mae  yn  rhaid 
i'r  haeddiant  a  ddechreuodd,  barhau  i  sicrhau  gor- 
pheniad  y  gwaith.    Ac  onid  diwerth  hollol  i  bechadur 

a  fyddai  cymod  darfodedig  rhyngddo  a  Duw?  A 
pha  fodd  y  mae  yn  bosibl  heddychu  neb  yn  awr  â 
Duw,  1900  mlynedd  ar  ol  i'r  Gwaredwr  farw, 
oddieithr  trwy  fod  elfen  yn  yr  lawn  na  fedr  blynydd- 
oedd  ei  dreulio  ymaith?  A  pha  beth  all  hono  fod, 
oddieithr  teilyngdod  anfeidrol  Ei  Berson  ?  Fe  fyddaî 
diffyg'  parhad  yn  brawf  na  fu  haeddiant  gwirioneddol 
erioed  ynddo.  Parhad  yn  mhUth  dynion  sydd  yn 
profi  dilysrwydd  egwyddor — gwirionedd  ífydd — di- 
ffuantrwydd  cariad  yn  y  naill  tuag  at  y  llall.  Parhad 
teilyngdod  dyn  i  barch  a  chariad  gan  ei  gymydogion 
sydd  yn  profi  fod  y  teilyngdod  yn  sylweddol,  ac  nid 
yn  ymddangosiadol  yn  unig.  '*  Pe  buasent  o  honom 
ni,  h  wy  a  arhosasent  gyda  ni  ;  eithr  hyn  (sef  eu  diffyg 
parhad)  a  fu,  fel  yr  eglurid  nad  ydynt  hwy  oll 
o  honom  ni."  Yn  gyffelyb,  os  bu  y  Mab  drosom,  y 
mae  yn  aros  drosom  ;  os  haeddodd  erioed,  y  mae  yn 
haeddu  eto,  ac  fe  haedda  byth. 

Nid  y w  y  sylwadau  uchod  yn  profi  fod  gweinyddiad 
swyddau  Crist  yn  y  nef  yn  angenrheidiol  er  iachawd- 
wriaeth  pechadur — nid  ydynt  yn  dangos  pa  fodd  y 
mae  Ei  allu  i  gwbl-iachâu  yn  dibynu  ar  Ei  fod  yn 
byw  bob  amser  i  eiriol.  Ycwbl  y  ceisiwyd  ei  ddangos 
trwyddynt  ydyw,  fod  sail  gweinyddiad  y  swyddau 
cyfryngol,  a'r  eiriolaeth  fel  rhan  o  waith  un  o  honynt, 
yn  barhaol  o  ran  ei  nodwedd,  bod  y  parhad  hwnw  yn 
angenrheidiol,  a  bod  yr  angenrheidrwydd  yn  codi 
oddiar  natur  ac  amcan  yr  lawn.  Fe  ellir,  er  hyny, 
gydsynio  â  hyn,  ac  ar  yr  un  pryd  wadu  yr  angenrheid- 
rwydd  am  eiriolaeth  Crist,  trwy  ddal  fod  haeddiant 
anfeidrol  a  thragywyddol  yr  aberth  yn  gwneuthur  yr 
eiriolaeth  yn  afreidiol.     Hwyrach  nad  oes  neb  yn  dal 

haeddiant  yr  lawn  o  gwbl,  ag-  sydd  hefyd  yn  g-wadu 
ei  barhad.  Am  hyny  nid  argyhoeddi  y  darllenydd  o 
wirionedd  yr  athrawiaeth  oedd  amcan  y  sylwadau 
hyn,  ond  dangos  ei  mawredd  a'i  phwysigrwydd. 
Ond  y  mae  y  gofyniad  arall,  Pa  beth  sydd  yn 
gwneuthur  eiriolaeth  yr  Arglwydd  lesu  yn  y  nef  yn 
angenrheidiol  yn  nhrefn  yr  iachawdwriaeth,  yn  aros 
i'w  ateb  yn  yr  ysgrif  nesaf. 


I 


XX 

'•  Yr  lawn,  aV  Swycld  Oŷeiriadol " 

OAN  iî.    I,  2,—"  Y  mae  i  ni  Eiriolwr"  8lc. 
*'  Ac  efe  yw  yr  Iaivn,''  &c. 


Cyn  ceisio  ateb  y  gofyniad  â'r  hwn  y  gorphenwyd 
ein  hysgrif  ddiweddaf,  y  mae  genym  ychydig  syl- 
wadau  eto  i'w  gwneuthur  ar  yr  haeddiant  ag  sydd  yn 
sail  i'r  eiriolaeth. 

Y  mae  yr  ysgrythyrau  yn  priodoli  teilyngdod  neu 
haeddiant  nid  i  Grist  yn  unig,  ond  i  ddynion  hefyd. 
Yn  llyfr  y  Datguddiad,  yn  yr  hwn  y  dywedir  fod  yr 
"  Oen,  yr  hwn  a  laddwyd,  yn  deilwng  i  dderbyn 
gallu,"  &c. ,  Dat.  v.  12,  fe  ddywedir  hefyd  am 
ddynion,  mai  "  teilwng  ydynt,"  Dat.  iii.  4.  Ac 
wrth  ddarllen  yr  adnod  olaf  hon,  fe  welir  mai  nid 
teilyngdod  cyfiawnder  cyfrifol  Mab  Duw,  ond  teil- 
yngdod  cyfiawnder  ymarferol  rhai  o  aelodau  yr 
eglwys  yn  Sardis  a  feddylir  :  "  Eithr  y  mae  genyf 
ychydig  enwau,  le,  yn  Sardis,  y  rhai  ni  halogasant 
eu  dillad  ;  a  hwy  a  rodiant  gyda  mi  mewn  dillad 
gwynion  :  oherwydd  teilwng  ydynt."  Yn  gyson  â'r 
dosbarth  o  adnodau,  o'r  hwn  y  mae  yr  adnod  hon  yn 
engraifift,  yn  y  rhai  y  sonir  am  deilyngdod  mewn 
dynion,  y  mae  dosbarth  arall  o  adnodau,  yn  y  rhai  y 
sonir  am  Dduw  yn  gwobrwyo  dynion  am  eu  gweith- 

redoedd  da  yn  ol  Ei  gyfiawnder.  O'r  dosbarth  hwn, 
cymerir  yr  adnodau  canlynol  yn  eng-reifftiau. 

Heb.  vi.  lo, — '*  Canys  nid  yw  Duw  yn  anghyfiawn, 
fel  yr  anghofio  eich  gwaith,"  &c. 

2  Thes.  i.  6,  7, — **  Canys  cyfiawn  yw  ger  bron  Duw 
dalu  .  .  .  .  i  chwithau,  y  rhai  a  gystuddir,  es- 
mwythdra  gyda  ni,  yn  ymddangosiad  yr  Ar- 
glwydd  lesu  o'r  nef,"  &c. 

Matt.  V.  12, — "  Mawr  yw  eich  giwhr  yn  y  nefoedd." 

,,     vi.  4, — "  A'th  Dad,  yr  hwn  a  wêl  yn  y  dirgel, 
efe  a  dâl  i  ti  yn  yr  amlwg." 

Sylwer  fod  yr  holl  adnodau  hyn,  a'u  cyffelyb,  yn 
cyfeirio  at  sancteiddrwydd  egwyddorol  ac  ymarferol 
mewn  duwiolion,  ac  nid  at  y  rhinweddau  naturiol  ag 
y  mae  llawer  o  annuwiolion  yn  feddianol  arnynt.  Y 
mae  yr  adnodau  uchod,  wrth  eu  cymeryd  yn  eu 
hystyr  naturiol,  yn  tystio  yn  eglur  fod  teilyngdod 
mewn  duwiolion,  a  bod  Duw  yn  eu  gwobrwyo  am  eu 
gweithredoedd  da  yn  ol  Ei  gyfiawnder.  Ond  pa 
fodd  y  cydsaif  y  dystiolaeth  hon  â'r  adnodau  hyn  : 
"  Oes  ganddo  ddiolch  i'r  gwas  hwnw,  am  wneuthur 
ohono  y  pethau  a  orchymynasid  iddo  ?  Nid  wyf  yn 
tybied.  Felly  chwithau  hefyd,  gwedi  i  chwi  wneuthur 
y  cwbl  oll  ag  a  orchymynwyd  ì  chwi,  dywedwch, 
Gweision  anfuddiol  ydym  :  oblegid  yr  hyn  a  ddylasem 
ei  wneuthur,  a  wnaethom,"  Luc  xvii.  9,  10 ;  ac  âg 
amcan  a  rhesymiad  y  Ilythyr  at  y  Rhufeiniaid,  yn  yr 
hwn  y  profir  yn  oleu  ac  yn  rymus  fod  pob  bendith 
ysbrydol  a  gyfrenir  i  ddyn,  boed  yn  bechadur  coll- 
edig  neu  yn  gredadyn  cadwedig,  yn  cael  ei  chyfranu 

iddo  yn  unig  ar  sail  ufudd-dod  haeddianol  Mab 
Duw  ;  ac  â'r  adnodau  sydd  yn  dechreu  yr  ysgrif  hon, 
yn  y  rhai  y  cysylltir  yr  eiriolaeth  â  pherson  yr 
Arglwydd  lesu  fel  lawn,  ac  nid  i'r  graddau  lleiaf  âg 
unrhyw  deilyngdod  a  ddichon  fod  yn  y  gwrthddrychau 
yr  eiriolir  drostynt.  Ond  gan  mai  Duw  a'u  dy- 
wedodd,  y  maent  yn  cyd-sefyll,  pa  un  a  allwn  ni 
ddeall  pa  fodd,  ai  nis  gallwn.  Os  ydym  yn  credu 
dwyfoldeb  y  Beibl,  yr  ydym  dan  rwymau  i  gredu  y 
ddwy  dystiolaeth,  pa  mor  groes  bynag  i'w  gilydd  y 
maent  yn  ymddangos  ;  îe,  er  i  ni  fethu  byth  eu  cysoni 
â'u  gilydd  :  a'u  credu,  fel  y  maent  yn  y,  Beibl,  heb 
geisio  dirdynu  cymaint  a  gair  o'i  ystyr  naturiol  er 
mwyn  eu  cysoni.  Y  mae  geiriau  Duw  yn  rhy  werth- 
fawr  i  wneuthur  aberth  o'u  hystyr  er  mwyn  unrhyw 
gyfundraeth  dduwinyddol  ag  y  medr  dynion  ei 
fifurfio.  Ond  y  mae  y  Beibl  wedi  dioddef  erledigaeth 
o'r  fath  greulonaf,  nid  gan  ei  elynion,  ond  gan  ei 
gyfeillion  proffesedig,  a  chan  ei  gyfeillion  gwirion- 
eddol  hefyd.  Nid  oes  ganddo  wrthwynebiad  i  gael 
ei  holi  a'i  groesholi  gan  y  meddyliau  craffaf  ac 
eangaf  a  grëwyd  erioed,  ger  bron  rheithwyr  gonest, 
awyddus  i  wybod  y  gwirionedd  ;  ond  ei  ddirdynu,  a'i 
holi  trwy  ddirdyniad,  gan  rai  sydd  yn  ceisio  profi  eu 
hoff  bynciau  eu  hunain,  y  mae  yn  condemnio  hyny, 
yn  enw  yr  Hwn  a'i  danfonodd.  Do,  fe'i  '*  dirdynwyd 
heb  dderbyn  ymwared. "  Yr  Arglwydd  a'n  gwaredo 
rhag  merthyru  y  Beibl  er  mwyn  unrhyw  gyfundraith 
o  dduwinyddiaeth,  ac  a'n  nertho  i  aberthu  ein  cyfun- 
draithau,  er  iddynt  fod  mor  anwyl  genym  ag  oedd 
Isaac  gan  Ahraham,  yn  hytrach  na  g\vyrdroi  neu 
ddirdynu  *'  un  iod  nac  un  tipyn  o'r  gyfraith  "  nac  o'r 

efengyl  !  Hwn  yw  yr  Yspryd  y  dymunem  Ei  goleddu, 
a  hon  yw  y  rheol  yr  ydym  yn  ceisio  ei  dilyn  yn  yr 
ysgrifau  hyn. 

Y  mae  yn  bosibl  cysoni  y  ddau  ddosbarth  o  adnodau 
y  cyfeiriwyd  atynt,  heb  wneuthur  cam  âg  un  gair 
ynddynt.  Fe  ellir  dal  fod  teilyngdod  yn  Ng-hrist,  a 
bod  teilyngdod  mewn  Cristion,  a  hyny  yn  y  fath  fodd 
ag  i  beidio  cymylu  ar  raslonrwydd  pur  yr  iachawd- 
wriaeth,  ac  i  gredu  yn  ddiysgog  ar  yr  un  pryd,  mai  y 
cyntaf  yn  unig,  yn  hollol,  ac  o  angenrheidrwydd,  yw 
sail  yr  eiriolaeth.  Trwy  weled  hyn  y  gwelir  hefyd 
natur  teilyngdod  digymhar  yr  lawn  mawr. 

Wrth  gyfiawnder  y  meddylir  y  briodoledd  yn 
natur  Duw,  oddi  ar  yr  hon  y  mae  yn  gwahaniaethu 
yn  Ei  ymddygiad  fel  Llywodraethwr  tuag  at  dda  a 
drwg  moesol.  Y  mae  y  grediniaeth  fod  y  nodwedd 
o  angenrheidrwydd  yn  perthyn  i  gyfiawnder,  wedi  ei 
seilio  ar  y  íTaith  o  fod  gwahaniaeth  hanfodol  yn  bod 
rhwng  sancteiddrwydd  a  phechod.  Y  mae  gwadu  yr 
angenrheidrwydd  i  Dduw  gospi  pechod  yn  seiliedig 
ar  un  o  dair  tybiaeth  :  un  ai  nad  oes  gwahaniaeth 
natur  yn  bod  rhwng  da  a  drwg  moesol,  neu  nad 
yw  Duw  yn  teimlo  tuag  at  dda  a  drwg  yn  ol  y 
gwahaniaeth  sydd  rhyngddynt,  neu  os  yw  yn 
teimlo  nad  oedd  angenrheidrwydd  yn  galw  arno 
i  ymddwyn  tuag  atynt  yn  ol  y  gwahaniaeth 
hwnw.  Caniatäer  yn  unig  fod  gwahaniaeth  natur 
rhwng  da  a  drwg,  y  mae  yn  amlwg  fod  daioni 
yn  haeddu  cymeradwyaeth,  am  ei  fod  yn  ddaioni,  a 
bod  drygioni  yn  haeddu  annghymeradwyaeth,  am  ei 
fod  yn  ddrygioni ;    ac  y  buasai  yn  annghyfiawn  i'r 

Goruchaf  beidio  ymddwyn  yn  wahanol  tuag  at  ddwy 
egwyddor  sydd  ynddynt  eu  hunain  mor  wahanol  oddi 
wrth  eu  gilydd. 

Medd  y  darllenydd,  **  Onid  yw  pob  daioni  mewn 
creadur,  boed  yn  angel  yn  y  nef,  neu  yn  Gristion  ar 
y  ddaear,  yn  waith  Duw  ynddo,  ac  yn  waith  a  gyf- 
lawnodd  Duw  o'i  ras  pur,  penarglwyddiaethol  ei 
hun?"  Ydyw.  Ond  nid  yw  daioni  yn  llai  rhin- 
weddol,  am  mai  gras  a'i  planodd  yn  yr  enaid.  Nid 
yw  sancteiddrwydd  yn  llai  cymeradwy,  oherwydd  ì 
Dduw  ei  gyfranu,  ac  oherwydd  mai  o'i  ras  y  cyf- 
ranodd.  Pa  rwymau  bynag  sydd  ar  Gristion  i  ddiolch 
i  Dduw  am  roddi  anian  sanctaidd  ynddo,  nid  yw 
hyny  yn  peri  nad  yw  cyfiawnder  yn  galw  ar  Dduw  i 
gymeradwyo  y  daioni  moesol  a  gyfranwyd  gan  Ei  ras 
yn  y  galon,  ac  i  ymddwyn  tuag  ato  yn  wahanol  i'r 
modd  yr  ymddygai  tuag  at  ddrygioni. 

Medd  y  darllenydd,  "Y  mae  pob  daioni  mewn 
creadur  yn  ddyledus  i  Dduw  :  a  phe  bai  y  creadur  yn 
berffaith,  nisgall  fod,  nagwneuthur  dim,  uwchlawyr 
hyn  sydd  gan  Dduw  hawl  i  ofyn  oddi  wrtho."  Gwir. 
Ond  y  mae  gofynwr  ar  y  ddaear  yn  teimlo  ac  yn  ym- 
ddwyn  yn  wahanol  tuag  at  un  sydd  yn  talu  ei  ddyled  i'r 
hyn  y  mae  yn  ymddwyn  tuagat  un  sydd  yn  gwrthod 
talu.  Ni  fyddai  rhwymau  ar  y  gofynwr  i  wneuthur 
cymaint  a  diolch  i'r  cyntaf,  gan  na  wnaeth  ond  yr 
hyn  oedd  ddyledus  arno ;  ond  y  mae  cyflawniad 
o  ddyledswydd  yn  haeddu  cymeradwyaeth,  ac  yn 
haeddu  ymddygiad  gwahanol  tuag  at  yr  hwn  a'i 
cyflawnodd,  i'r  hyn  a  allesid  ei  ddangos  tuag  at  yr 
hwn  a  esgeulusodd  ei  chyflawni.     Y  mae  pob  daioni 

mewn  Cristion,  a  phob  gweithred  dda  a  gyflawnir 
ganddo,  yn  ddyledus  i  Dduw  ;  ond  er  hyny,  y  mae 
yn  haeddu  cymeradwyaeth.  Fe  fyddai  yn  groes  i'n 
holl  syniadau  am  gyfiawnder,  i  Dduw  beidio  ym- 
ddwyn  yn  wahanol  tuag  at  gyflawniad  o  ddyledswydd 
i'r  hyn  y  mae  yn  ymddwyn  tuag  at  yr  esgeulusdod  o 
honi.  Y  mae  geirwiredd,  gonestrwydd,  a  ffyddlondeb, 
yn  haeddu  parch,  er  eu  bod  yn  ddyledus.  Y  mae 
hunan-ymwadiad  yn  haeddu  cymeradwyaeth,  er  ei  fod 
yn  ddyledswydd  ar  bob  dyn  i  ymwadu  âg  ef  ei  hun. 
Yroedd  "gwaith"  yr  Hebreaid,  a'r  "llafurus  gariad" 
yr  hwn  a  ddangoswyd  ganddynt  tuag  at  enw  Duw, 
yn  haeddu  ei  gofio  a'i  gymeradwyo  gan  Dduw,  er  ei 
fod  yn  ddyledus  ar  eu  rhan,  ac  er  na  wnaethant  ddim 
uwchlaw  yr  hyn  oedd  Duw  yn  ofyn  oddi  ar  eu  llaw. 
Paham  ?  Er  ei  fod  o  ras  Duw  o  ran  ei  darddiad,  ac 
er  ei  fod  i  gyd  yn  ddyledus  i  Dduw,  gan  mai  sanct- 
eiddrwydd  ydyw  o  ran  ei  natur,  y  mae  yn  haeddu  ei 
gymeradwyo. 

Er  fod  sancteiddrwydd  yn  haeddu  cymeradwyaeth 
oherwydd  yr  hyn  yw  ynddo  ei  hun,  nid  yw  ei 
haeddiant  yn  iawnol.  Y  rheswm  o  hyny  yw,  fod 
sancteiddrwydd,  íe,  pe  byddai  yn  berffeithrwydd, 
yn  daHad  o'r  hyn  sydd  ddyledus  ar  y  creadur  i'w 
Greawdwr.  Am  ei  fod  yn  ddyledus,  (i)  Nid  yw  yn 
haeddu  cymeradwyaeth  i  neb  ond  i'r  person  sydd  yn 
meddu  arno.  Fe  ellir  dywedyd  am  yr  angylion,  mai 
teilwng  ydynt,  am  eu  bod  yn  berffaith  ;  ond  am  fod 
yr  holl  berffeithrwydd  hwnw  yn  ddyledus  i  Dduw, 
nid  yw  eu  teilyngdod  yn  dwyn  cymeradwyaeth  Duw 
ar  neb,  oddieithr  arnynt  hwy  eu  hunain  sydd  yn  ei 

feddu.  Y  mae  eu  cyfiawnder  yn  w'isg  ddisglaerwen 
oleu  iddynt  hwy  eu  hunain  ;  ond  nis  gall  fod  o  les 
i  neb  arall.  Am  ei  fod  yn  ddyledus,  {2)  Nid  yw  yn 
haeddu  cymaint  o  gymeradwyaeth  ag  i  ddileu  mewn 
maddeuant  y  pechod  lleiaf  a  gyflawnwyd  erioed  gan 
yr  hwn  sydd  yn  meddu  arno.  Y  mae  sancteiddrwydd 
mewn  Cristion  yn  haeddu  cymeradwyaeth  iddo  ei 
hun  ;  ond  nis  gall  guddio  yr  un  pechod  a  gyflawn- 
wyd  erioed  gan  y  Cristion  hwnw.  Am  hyny,  y  mae 
yr  haeddiant  sydd  yn  hanfodol  i'r  lawn  yn  haeddiant 
meichníol — yr  hyn  sydd  yn  cynwys  ei  fod  yn  haedd- 
iant  dros  erat'll,  ac  yn  haeddiant  dros  hechod.  Yr  hyn 
sydd  angenrheidiol  i  gyfansoddi  haeddiant  meichniol 
ydyw,  fod  yr  ufudd-dod  ag  sydd  yn  haeddu  yn  ufudd- 
dod  nad  oedd  yn  ddyledus  ar  ran  yr  hwn  a'i  rhoddodd. 
Ac  wrth  chwilio  am  ufudd-dod  heb  fod  yn  ddyledus, 
rhaid  i  ni  esgyn  o'r  ddaear  i'r  nefoedd  ;  ac  wedi  cyr- 
haedd  yno,  gyfifesu  ar  unwaith  fod  y  fath  ufudd-dod 
yn  anmhosibl  i'w  gael,  oddieithr  i'r  Duwdod  Ei  hun 
drefnu  rhyw  Iwybr  i  Berson  dwyfol  ufuddhau.  Hyny 
a  fydd  "  ufuddhau  heb  rwymau,"  ond  ei  gael  ;  ac 
fe'i  cafwyd  yn  "  angeu  y  groes."  Am  hyny,  "O 
phecha  neb,'"  nid  yn  unig  o  bechaduriaid  annuwiol, 
nad  oes  ynddynt  ddim  da  yn  trigo,  ond  hefyd  o'r 
credinwyr  duwiol  iawn,  y  mae  yn  rhaid  iddynt  am 
Eiriolwr,  a  dadl  ganddo.  Ond  pa  ddadl  a  fydd  yn 
eíîeithiol  ?  A  fydd  "teilwng  ydynt "  yn  ddigon  ? 
Na  fydd,  am  fod  eu  holl  ufudd-dod  goreu  yn  ddyledus. 
Ond  fe  fydd  "  teilwng  ydwyf "  yn  ddigon,  oherwydd 
i'w  ufudd-dod  Ef  fod  yn  ufudd-dod  nad  oedd  yn 
ddyledus,  yn  ufudd-dod  perff"aith  ac  anfeidrol,  ac  am 
hyny  yn  meddu  ar  deilyngdod   digon  mawr,  nid  yn 

unig  i  haeddu  dyrchafiad  i  brif  orseddfainc  y  nef  i'r 
hwn  a'i  rhoddodd,  ond  hefyd  i  haeddu  dilead  bythol 
drwghaeddiant  pechodau  yr  holl  fyd,  a  phob  byd. 

Pan  elo'r  hoU  greadigaeth 

Yn  ulw  gan  y  tân, 
Teilyngdod  lesu  drosof 

Fydd  fy  nhragwyddol  gân. 


XXI 

' '  Yt  lawn,  à'r  Stoÿdd  Oýeiriadol  " 

I    T  OAN  ii.  I,  2, — "  Y  mae  i  ni  Eiriolwr"  &c. 
X  **  Ac  efe  yvv  yr /a7r«,"&c. 

Pa  fodd  y  g^ellir  dangos  a  phrofi  fod  ang-enrheid- 
rwydd  yn  galw  am  eiriolaeth  yr  Arglwydd  lesu  yn  y 
nef  er  mwyn  achub  pechaduriaid  ?  Pa  fodd  nad  yw 
credu  yr  angenrheidrwydd  hwnw  yn  wadiad  mewn 
eíFaith,  ar  berfifeithrwydd  a  dig-onolrwydd  y  gwaith  a 
orphenwyd  ganddo  ar  y  ddaear  ?  Pa  fodd  y  cydsaif 
digonolrwydd  yr  lawn  â'r  angenrheidrwydd  am 
eiriolaeth  ? 

Yr  angen  am  eiriolaeth  Crist  yw  yr  angen  am  ras 
penarglwyddiaethol  y  Cyfryngwr  i  weithredu  yn 
barhaus  er  cyfranu  bendithion  yr  lawn  i  bechaduriaid. 
Mor  angenrheidiol  ag  ydyw  i'r  haeddiant  barhau  yn 
Ei  Berson,  er  mwyn  iddo  fod  yn  lawn,  y  mae  i  ras 
barhau  yn  Ei  natur,  er  mwyn  iddo  gyfranu  y  ben- 
dithion  a  haeddodd.  Mynegiad  y  graslonrwydd 
hwnw  yw  yr  eiriolaeth.  Y  mae  rhwymau  dyn  i 
Dduw  yn  peri  nas  gall  byth,  trwy  y  gweithredoedd 
perfiFeithiaf  y  medr  eu  cyflawni,  wneuthur  Duw  yn 
ddyledwr  iddo.  Talu  y  flfyrling  eithaf  drosto  ei  hun 
yw  eithaf  yr  angel  na  phechodd  erioed.  Y  mae  y 
ddeddf  yn  cynyg  fifiol  bob  moment  i  bob  angel,  ac  yn 
ei  derbyn  yn  ol  yn  llawn  o  ufudd-dod.  Fe  all  ddy- 
wedyd  wrtho,  pan  yn  ei  derbyn,  yn  ol  y  Gymraeg, 

,*  Fy  ffiol  sydd  lawn."  Un  ffiol  a  gynygîodd  erioed  i 
neb,  ag  y  gallasai  anerch  y  Person  o  law  yr  hwn  y 
derbyniodd  hi  yn  ol,  yn  ol  y  cyfieithiad  Saesneg,  '*  Y 
mae  fy  ffiol  yn  rhedeg  drosodd." 

Am  fod  cyfiawnder  yn  gofyn  yr  holl  ddyn,  y  mae 
yn  rhaid  i  bechadur  gael  ei  gadw  trwy  ras,  neu 
fod  byth  heb  ei  gadw.  Y  mae  gras  o  ran  ei  natur 
ei  hun  yn  rhydd,  yn  benarglwyddiaethol,  onidê, 
nid  gras  a  fyddai.  Y  mae  rhwymau  dyn  fel  cre- 
adur  i  Dduw,  a'i  berthynas  fel  pechadur  â  Duw, 
yn  gosod  angenrheidrwydd  i  ras  rhydd  Duw  ei 
achub,  neu  iddo  fod  byth  yn  golledig.  Rhyddid 
gras  yw  rhyddid  yr  ewyllys  Ddwyfol,  yn  yr  hon  y 
mae  gras  yn  cartrefu.  Y  mae  gogoniant  dyn  fel 
creadur  mewn  rhan  yn  gynwysedig  yn  y  rhyddid  sydd 
yn  perthyn  yn  hanfodol  i'w  ewyllys.  A  phan  y 
dywedodd  Moses  wrth  yr  Arglwydd,  "  Dangos  i  mi 
dy  ogoniant,"  yr  atebiad  cyntaf  a  gafodd,  oedd 
mynegiad  o  ryddid  Ei  ewyllys  i  drugarhau  a  thos- 
turio  wrth  y  sawl  y  trugarhäi  ac  y  tosturiai  wrthynt. 
Ffrwyth  y  graslonrwydd  hwnw  oedd  ymgnawdoliad 
y  Gair  tragywyddol,  a'i  ymaberthiad  dros  yr  an- 
nuwiol. 

"  Os  yw  y  Gair  wedi  Ei  wneuthur  yn  gnawd,  ac 
wedi  rhoddi  Ei  hun  yn  bridwerth  dros  lawer  ;  ac  os 
yw  y  pridwerth  wedi  llanw  meddwl  Duw  Ei  hun  â 
boddlonrwydd,  pa  raid  sydd  am  ddim  mwy  ? — pa 
raid  sydd  am  yr  eiriolaeth  mewn  trefn  i  achub  neb  ? 
Pa  fodd  na  chedwir  bellach,  o  angenrheidrwydd, 
bawb  a  gredant,  ar  sail  haeddiant  anfeidrol,  heb  raid 
i'r  Cyfryngwr  erfyn  ?" 

Ein  hateb  yw,  nad  oes  yn  yr  lawn  ddim  o  natur 

beirianol,  yn  gweithio  ohono  ei  hun,  megis  nad  oes 
ychwaith  gyda  golwg  ar  Dduw,  beiriant  o  gwbl  yn 
Ei  ymherodraeth.  Y  mae  geiriau  yn  cael  eu  def- 
nyddio  gan  greaduriaid  y  ddaear,  ag  ydynt  yn  eiriau 
priodol  iddynt  eu  defnyddio,  na  feddant  ystyr  o  gwbl 
yn  eu  perthynas  â  Duw.  Y  mae  y  gair  damwain 
felly.  Y  mae  hwn  yn  air  Beiblaidd,  ac  yn  cynwys  y 
syniad  o'n  hanwybodaeth  ni  o  achos  Uawer  o  bethau 
sydd  yn  dygwydd.  Ac  /  nj',  oherwydd  hyny,  y  mae 
yr  hyn  a  elwir  yn  ddamweiniol  yn  ymddangos  megis 
pe  bai  heb  achos  iddo  o  gwbl.  Ond  y  mae  holl- 
wybodaeth  Duw  yn  cau  allan  y  posibilrwydd  i  ddim 
gymeryd  lle  yn  ddamweiniol  iddo  Ef.  Felly  hefyd  y 
gair  peirianí.  Y  mae  y  gair  hwn  yn  cynwys  fod  yr 
hyn  a  elwir  felly  yn  gweithredu  yn  ol  deddfau  natur, 
fel  ag  i  arbed,  i  ryw  raddau,  lafur  ac  arolygiaeth 
personol  dynion.  Y  mae  y  peiriant,  ar  ol  ei  gychwyn 
gan  ddynion ;  yn  gweithio  ohono  ei  hun  o  fewn  rhyw 
derfynau,  fel  y  mae  bysedd  yr  oriawr,  yr  hon  a 
orphenwyd  ac  a  ddyrwynwyd,  yn  symud  ohonynt  eu 
hunain,  ac  yn  mynegi  yr  amser,  Ond,  fel  y  mae 
gwybodaeth  Duw  yn  cau  allan  y  posibilrwydd  o 
ddamwain,  felly,  y  mae  gweithgarwch  hoUbresenol 
Ei  ewyllys  yn  cau  allan  y  posibilrwydd  o  beiriant 
gyda  golwg  arno  Ef.  Fe  all  dyn  osod  pethau  i 
fyned  yn  mlaen  ohonynt  eu  hunain  ;  ond  fe  all 
wneuthur  hyny,  yn  unig  am  fod  Duw  bob  amser  yn 
gweithredu  gyda  chysondeb  ac  mewn  trefn.  Ac  y 
mae  cysondeb  Ei  drefn  o  weithredu  yn  cael  Ei  galw 
gan  ddynion,  a  chanddo  Ef  Ei  hun  yn  Ei  air,  yn 
ddeddf.  Fe  all  dyn  fyned  i  huno  a  hepian,  ond  y 
mae  ei  oriawr   wedi  ei  dirwyn  yn  parhau  i  dician, 

am    nad   yw  Ceidwad  Israel  byth  yn  huno   nac  yn 
cysgu. 

Y  rhan  o'r  greadigaeth  sydd  yn  ymddangos  i  ni 
yn  fwyaf  peirianol  yw  y  ffurfafen  a'i  goleuadau.  Yr 
achos  o  hyny  ydyw,  fod  deddfau  y  dosbarth  heulog, 
yn  ychydig  o  ran  nifer,  yn  hawdd  eu  deall  a'u  hegluro, 
ac  wedi  eu  darganfod  yn  berffeithiach  na  deddfau 
rhanau  eraill  o  Iywodraeth  Duw.  Nid  oes  gan  y  Beibl 
air  i  ddywedyd  am  natur  eu  deddfau.  Ni  ddanfonodd 
Duw  Ei  Fab  i'r  byd  i  ddarlithio  ar  seryddiaeth, 
oherwydd  fe  allodd  dyn,  drwy  lygad  ei  reswm,  yn 
ngoleu  natur,  ddarllen  y  deddfau  a  ysgrifenodd  Duw 
â'i  fys  ar  yr  wybren.  Ond  Duw  Ei  hun,  ni  welodd 
neb  erioed  ;  am  hyny,  yr  uniganedig  Fab,  yr  hwn 
sydd  yn  mynwes  y  Tad,  a'i  hysbysodd  Ef.  Pan  y 
dywedodd  y  Mab  (Matt.  v.  45)  fod  y  Tad  yn  peri  i'w 
haul  godi  ar  y  drwg  a'r  da,  fe  gyhoeddodd  mai  nid 
peiriant  yw  y  gyfundrefn  heulog — fod  pob  symudiad 
ynddi  yn  effaith  yr  ewyllys  Ddwyfol,  a  bod  sefydlog- 
rwydd  ei  deddfau  yn  ddim  amgen  na  gweithrediad 
cyson,  trefnus,  a  pharhaus  Ei  allu.  Fe  ddywedodd 
Duw  ar  y  dechreu,  "  Bydded  haul  yn  ffurfafen  y 
nefoedd  ;"  ac  yn  y  ffurfafen  y  rhoddes  Duw  ef,  i 
oleuo  ar  y  ddaear,  ac  i  lywodraethu  y  dydd ;  a 
gwelodd  Duw  mai  da  ydoedd.  Y  mae  eto  mor  dda 
a  phan  y  crëwyd  ef.  Pan  y  syrthiodd  dyn,  a  phan  y 
melldigwyd  y  ddaear,  ni  ddywedodd  Duw,  "  Melldi- 
gedig  fydd  yr  haul  o'th  achos  di."  Y  mae  ynddo 
ddigon  o  oleuni  i  fyd  a  bydoedd  o  ddynion,  ac  y  mae 
yn  berffaith  gymhwys  i  angenion  y  ddaear.  Ond  nid 
yw  perffeithrwydd  yr  haul  fel  gwaith  Duw, — nid  yw 
digonolrwydd  ei  oleuni  a'i  wres,  yn  peri  mai  afreidiol 

ydyw  i  Dduw  ddywedyd  yn  barhaus,  **  Yr  wyf  yn 
ewyllysio  i  ti  godi."  Nid  o  hono  ei  hun,  fel  peiriant, 
y  mae  yn  codi,  ond  yn  ol  gweithrediad  yr  ewyllys 
Ddwyfol  a'i  galwodd  i  fod  ar  y  cyntaf.  Dyma 
ddameg  yr  haul.  Yn  gyfochrog  â'r  Uinell  a  dynwyd 
uchod,  ond  mewn  nefoedd  anfeidrol  uwch,  y  mae 
llinell  yr  lachawdwriaeth  yn  rhedeg,  Duw  a 
ddywedodd,  mewn  cyfamod  tragywyddol,  "Bydded 
fy  Mab  yn  Waredwr. "  Yn  nghyflawnder  yr  amser 
fe  ddaeth  '*  y  goleuad  mwyaf\  lywodraethu  y  dydd  " 
i  olwg  y  byd,  ac  yn  fTurfafen  y  nefoedd  oreu  oedd 
ganddo  y  rhoddes  Duw  Ef,  a  gwelodd  Duw  mai  da 
oedd.  Dyma  beríîeithrwydd  digymhar,  na  fedr  dyn 
ddyheu  am  ddim  rhagorach  i  lenwi  ei  angenion  ;  a 
mwy  na  hyny, — 

"  Llawn  digon  yw 

I  feddwl  Duw  Ei  hunan. " 

Ond  nid  ydyw,  fel  peiriant,  yn  cadw  pechaduriaid  o 
hono  ei  hun,  er  ei  fod  yn  berff"aith  ac  yn  anfeidrol, 
mwy  nag  y  mae  yr  haul  yn  codi  o  hono  ei  hun.  Y 
mae  yn  rhaid  i'r  gras  o'r  hwn  y  cafodd  yr  lawn  fôd, 
barhau  i  ddywedyd,  **  Yr  wyf  yn  ewyllysio,"  er  mwyn 
îddo  ateb  ei  amcan.  Er  fod  iachawdwriaeth  pechadur 
trwy  Grist  yn  unol  â  chyfiawnder  Duw,  ac  er  ei  bod 
yn  weithred  o  gyfiawnder  tuag  at  yr  Arglwydd  lesu 
Ei  hun,  gan  Ei  fod  yn  "  lesu  Grist  y  Cyfiawn,"  nid 
yn  unig  o  ran  egwyddor,  ond  hefyd  o  ran  hawl, 
nis  gall  byth  fod  yn  amgen  na  gweithred  o  ras  pen- 
arglwyddiaethol,  o  ewyllys  rydd  Duw  tuag  at  y 
pechadur  ei  hun,  o  herwydd  mai  creadur  mewn  dyled 

i  Dduw  o  ufudd-dod  perfFaith  ydyw,  yn  ei  gyflwr 
goreu  ac  uwchaf. 

Y  mae  un  gwahaniaeth  rhwng  y  ddameg  a'i 
deongliad.  Ewyllys  Duw  sydd  yn  peri  i'r  haul  godi : 
peth  yw  yr  haul  ei  hun,  na  fedd  ewyllys  o  gwbl. 
Ewyllys  Duw  sydd  yn  cymhwyso  yr  iachawdwriaeth 
drwy  yr  lawn  ;  ond  ỳerson  yw  yr  lawn  sydd  Ei  hun 
yn  meddu  ar  ewyllys.  Y  mae  gweithrediad  gras 
penarglwyddiaethol  Duw  tuag  at  bechaduriaid  yn 
cael  ei  gynwys  yn  athrawiaeth  yr  etholedigaeth.  Y 
mae  gweithrediad  gras  penarglwyddiaethol  y  Cyf- 
ryngwr,  ar  ol  iddo  orphen  Ei  waith  ar  y  ddaear,  yn 
cael  ei  gynwys  yn  athrawiaeth  yr  eiriolaeth.  Y  mae 
gras  a  doethineb  Duw  bellach  yn  preswylio  yn  goríF- 
orolyn  "gyflawnder  y  Duwdod,"  yn  Nghrist.  Ymae 
y  bwriadau  tragywyddol  yn  gorwedd  yn  fwriadau  yn 
ewyllys  a  chalon  y  Cyfryngwr,  i'w  gweithio  allan 
ganddo  yn  ol  cynghor  Ei  ewyllys  Ei  hun.  Am  hyny, 
fe  ddywedodd,  loan  xvi.  26,  27, — "Nid  wyf  yn 
dywedyd  i  chwi  y  gweddîaf  fi  ar  y  Tad  drosoch  ; 
canys  y  Tad  ei  hun  sydd  yn  eich  caru  chwi."  Y  mae 
yn  eiriol,  am  fod  y  Tad  yn  caru,  ac  nid  yn  gweddîo 
er  mwyn  cynyrchu  cariad  ynddo  tuag  at  bechaduriaid. 

Y  mae  yr  etholedigaeth  dragywyddol  yn  awr  yn  cael 
ei  chynwys  a'i   mynegi  yn   eiriolaeth  y  Cyfryngwr. 

Y  mae  "  yr  wyf  yn  ewyllysio  "  yr  arfaeth,  ag  oedd 
erioed  yn  meddwl  Duw,  yn  cael  ei  lefaru  gan  y  Cyf- 
ryngwr,  yr  hwn  sydd  yn  Ei  Berson  yn  Air  Duw,  Y 
mae  Ei  ymddangosiad  drosom  ni  o  hono  Ei  hun  yn 
llais  yn  dywedyd, — "  Yr  wyf  yn  ewyllysio."  Yn  y 
gogoniant  oedd  iddo  gyda'r  Tad  cyn  bod  y  byd,  fe 
ddywedodd,    yn    undeb   y    Duwdod, — "  Yr   wyf  yn 

ewyllysio,"  a'i  olwg  ar  bechaduriaid  ;  wedi  Ei  wneu- 
thur  yn  gnawd  ac  yn  bechod,  fe'i  gogoneddwyd  fel 
Cyfryngwr  â'r  gogoniant  hwnw  ;  ac  ynddo  y  mae  yn 
parhau  i  ddywedyd  yr  hen  air  tragywyddol.  Ac  fel 
Cyfryngwr,  iaith  yr  eiriolaeth  ydyw,  **  Y  Tad,  yrwyf 
yn  ewyllysio. "  Etholedigaeth  wedi  ymddangos  yn  y 
cnawd  yw  yr  eiriolaeth.  Y  mae  dwy  ewyllys  yn  yr 
lachawdwriaeth — y  mae  Duw  yn  ewyllysio  rhoddi : 
y  mae  pechadur  yn  ewyllysio  derbyn.  Y  mae  yr  lesu 
fel  Eiriolwr  yn  lle  y  ddau  yr  un  pryd.  Y  mae  "  yr 
wyf  yn  ewyllysio  "  y  ddwy  blaid  yn  dyfod  o'i  enau 
yr  un  foment.  Y  mae  yn  datgan  ewyllys  Duw  i 
roddi,  ac  ewyllys  pechadur  i  dderbyn  ar  yr  un 
anadHad,  oherwydd  Cyfryngwr  ydyw.  Y  mae  yn 
dywedyd,  "  Yr  wyf  yn  ewyllysio  "  Duw,  gan  deimlo 
ynddo  Ei  hun  y  graslonrwydd  anfeidrol  oedd  yn  y 
Duwdod  erioed  :  y  mae  yn  dywedyd,  **  Yr  wyf  yn 
ewyllysio "  pechadur,  gan  ymdeimlo  âg  ef  yn  hoU 
ddyfnderoedd  ei  angenion.  Felly,  ni  ddywedir  Ei 
fod  yn  ymddangos  drosto  Ei  hun  ;  oherwydd  meddwl 
hyny  a  fyddai  Ei  fod  yn  gofyn  am  gyfiawnder  iddo 
Ei  hun.  Ond  fe  ddywedir  Ei  fod  yn  ymddangos 
drosom  ni ;  canys  mynegi  y  mae  raslonrwydd  Ei 
ewyllys  i  roddi  i  bechaduriaid  y  bendithion  anfeidrol 
yr  haeddodd  eu  derbyn  trwy  farw,  y  rhai  hefyd  y  mae 
yn  parhau  i'w  derbyn  er  mwyn  eu  rhoddi  i'r  rhai 
sydd  mewn  angen  o  honynt. 


XXII 

'*  Yr  lawn,  a^r  Swydd  OJeiriadol  '* 

I    T  OAN  ii.  I,  2, — **  Y  mae  i  ni  Eiríolwr,"  &c. 
X  **  Ac  efe  yw  yr  lawn,"  &c. 

Eiriolaeth  Crist  yw  y  cysylltiad  sydd  rhwng  gwerth 
hanfodol  yr  lawn  a'r  cymhwysiad  ohono,  mewn 
cyfiawnhad  at  gyflyrau,  ac  mewn  sancteiddhad  at 
galonau  pechaduriaid.  Y  mae  angenrheidrwydd  yn 
bod  am  y  cysylltiad,  oherwydd  fod  cymaint  o  raid  am 
ras  yn  y  Cyfryngwr  er  cymhwyso  trefn  yr  iach- 
awdwriaeth  at  ei  gwrthddrychau  ag  oedd  i  gynllunio 
a  gorphen  y  drefn  ei  hun.  Y  mae  yr  eiriolaeth  yn 
cyfateb  yn  berffaith  i'r  angenrheidrwydd,  oherwydd 
mai  ei  nodwedd  ydyw  gweithrediad  ewyllys  rydd, 
rasol,  a  phenarglwyddiaethol  y  Cyfryngwr,  yn  gofyn 
ar  y  Tad  i  roddi  i  bechaduriaid  yr  hyn  y  mae  Ef  Ei 
hun  fel  lawn  wedi  ei  haeddu  ar  eu  rhan.  Y  mae  yr 
eiriolaeth,  gan  hyny,  yn  gyfrwng  rhwng  yr  hyn  yw 
yr  lawn  ynddo  ei  hun,  o  ran  gwerth  a  mawredd,  a 
phechaduriaid  y  rhai  sydd  yn  sefyll  mewn  angen  am 
faddeuant  a  glanhad  trwyddo — rhwng  ei  gymhwysder 
hanfodol  i  ddynion,  a'i  gymhwysiad  gweithredol 
atynt.  Nid  yw  y  cyfrwng,  er  hyny,  yn  pellhau  yr  lawn 
a  phechaduriaid  oddiwrth  eu  gilydd,  am  mai  yr  Eir- 
iolwr  yw  yr  lawn.  Pan  y  dywedir,  yn  adn.  2,  "  Efe 
yw  yr  lawn  dros  ein  pechodau  ni,"  maeyrapostol  yn 
darlunio  yr  hyn  yw  yr  lawn  ynddo  ei  hun  fcl  haeddiant 

anfeidrol  ;  ond  pan  y  dywed,  yn  adn.  i,  "  O  phecha 
neb,  y  mae  i  ni  Eiriolwr"  y  mae  yn  darlunio  yr  hyn 
yw  yr  lawn  i  bechaduriaid  yn  bersonol  trwy  yr 
eiriolaeth.  Pe  yr  holl  wirionedd  a  fuasai  yr  olaf, 
sef,  "  Y  mae  i  ni  Eiriolwr,"  fe  allasai  pechadur 
gredu  mewn  ewyllysgarwch  dwyfol,  ond  fe  fuasai 
gallu  haeddiant  yn  eisieu  ;  pe  yr  holl  wirionedd  a 
fuasai  y  cyntaf,  "  Efe  yw  yr  lawn,"  fe  allasai  gredu 
mewn  digonolrwydd  haeddianol,  ond  fe  fuasai  yr 
ewyllysgarwch  i'w  gymhwyso  yn  eisieu. 

Y  mae  perthynas  yr  Eiriolwr  a'r  lawn  â'u  gilydd 
yn  mherson  Crist  yn  cyfateb  mewn  un  ystyr  i 
berthynas  y  Tad  a'r  Mab  yn  yr  Hanfod  Tragywyddol. 
Y  mae  y  Mab  yn  Gyfryngwr  rhwng  Duw  a  dynion  : 
nid  yw  Ei  gyfryngdod,  er  hyny,  yn  eu  pellhau,  ond 
yn  eu  dwyn  yn  agos  at  eu  gilydd,  yn  gymaint  a  bod 
y  Cyfryngwr  Ei  hun  yn  Dduw.  Y  mae  y  gair  o  enau 
dyn  yn  gyfrwng  rhwng  yr  hwn  sydd  yn  ei  lefaru  a'r 
hwn  y  ileferir  ef  wrtho  :  nid  yw  y  cyfrwng  yn  eu 
pellhau,  gan  fod  y  person  a'i  Uefarodd  yr  un  a'i  air. 
Os  nad  yw  y  person  yn  ei  air,  y  mae  ei  air  yn  pellhau. 
Yn  y  dechreuad  yr  oedd  y  Gair  ;  ac  fel  Cyfryngwr  y 
mae  yn  Air  :  a'r  Gair  oedd  gyda  Duw,  ac  eto  Duw 
oedd  y  Gair.  Hwn  oedd  yn  y  dechreuad  gyda  Duw. 
A'r  Gair  hwn  a  wnaethpwyd  yn  gnawd.  Yn  gyffelyb 
y  mae  "  gwaed  y  taenelliad"  "yn  dywedyd" — yn 
Uefaru.  Gair  yr  lawn  yw  yr  eiriolaeth.  Fel  gair 
neu  gyfrwng  y  mae  yr  eiriolaeth  gyda'r  lawn ; 
ac  eto  yr  Eiriolwr  yw  yr  lawn.  Y  mae  yn  rhaid 
i'r  Arglwydd  lesu  feddu  ar  ewyllysgarwch  grasol  er 
cyfranu  i  ni  o  fendithion  yr  iachawdwriaeth  ;  ac  y 
mae  ewyllysgarwch  hael  Eiriolwr,  a  mawredd  haedd- 

iannol  lawn,  yn  cyd-drigo  yn  yr  un  Person,   "  lesu 
Grist,  y  Cyfiawn.' 

Fe  fuasai  y  cyhoeddiad  o  lawn  heb  eiriolaeth  i 
bechaduriaid,  yr  un  peth  a  chyhoeddi  i'r  newynog  fod 
digonedd  o  ymborth  wedi  ei  drysori  er  mwyn  ei 
ddiwallu,  ond  bod  drws  y  tŷ  wedi  ei  gloi  lle  yr  oedd  yr 
ymborth  wedi  ei  gasglu,  a  bod  yr  allwedd  wedi  ei 
cholH.     Fe  fuasai  yn  wir  am  y  ty  hwnw  fod 


•* ynddo  ddigon,  digon  byth, 

I'r  truan  ac  i'r  gwan  ;" 

ond  prin  y  gallasai  y  truan  a'r  gwan  ganu  y  geiriau. 
Fe  fuasai  y  digonedd  ei  hun  yn  gwawdio  y  newynog. 
Yn  yr  Aipht,  yr  oedd  ŷd  wedi  ei  gynull  fel  tywod  y 
môr,  yn  dra  lluosog,  uwchlaw  gallu  ei  rifo,  ac  wedi 
ei  roddi  yn  meddiant  a  than  lywodraeth  Joseph.  Ni 
fuasai  y  digonedd  yn  cadw  neb  rhag  marw  o  newyn 
oni  buasai  i'r  Joseph  hwnw  ewyllysio  agor  yr  holl 
leoedd  yr  oedd  ŷd  ynddynt  i'w  werthu.  A  thrwy  ei 
ewyllysgarwch  ef,  yr  oedd  y  digonedd  yn  diwallu.  Y 
mae  yn  yr  iachawdwriaeth  "  ddigon,  a  digon  byth  ;" 
ond  ni  fuasai  digonedd  o  haeddiant  yn  yr  lawn  yn 
cyfarfod  âg  angen  pechadur,  heb  fod  hefyd  ddigonedd 
o  ewyllysgarwch  yn  yr  Eiriolwr.  Y  mae  y  ddau  yn 
cyfarfod  yn  yr  Arglwydd  lesu  i'r  graddau  uwchaf 
sydd  yn  bosibl. 

Y  mae  **  Ydwyf  yr  hwn  Ydwyf "  yn  enw  mor  briodol 
ar  yr  lawn  ag  ydyw  ar  Dduw  Ei  hun,  am  ei  fod 
uwchlaw  y  llinellau  bychain  sydd  yn  gwahanu  cenedl- 
oedd  oddiwrth  eu  gilydd — uwchlaw  cyfnewidiadau 
lle,   amser,  ac    amgylchiadau — uwchlaw  y  gwahan- 

iaeth  rhwng  nefoedd  a  daear — uwchlaw  y  gwahaniaeth 
rhwng  amser  a  thragywyddoldeb — yn  ddyfnach  na'r 
dyfnder  isaf,  ac  yn  uwch  na'r  uwchder  uwchaf  y  bu 
creadur  erioed  ynddo.  Nid  oedd  amlygiad  o  hono  Ei 
hun  fel  yr  "  Ydwyf"  yn  ddigon  gan  Dduw  i'w  roddi  i 
Moses.  Pa  beth  mwy  sydd  eisieu.í*  "  Fel  hyn  yr 
adroddi  wrth  feibion  Israel,  *  Ydwyf  a'm  hanfonodd 
attoch. '  "  Os  y w  yr ' *  Ydwyf  "  yn  ddangosiad  o'r  lawn, 
y  mae  yr  Ydwyf  yn  ^^  danfon  "  yn  dangos  yr  Eiriolwr. 
Fel  y  gwnaeth  Moses,  gall  yr  Ysbryd  Glân,  cyfar- 
wyddwr  mawr  y  pererinion  trwy  anialwch  gwag 
erchyll  i'r  wlad  well,  lefaru  wrthynt,  gan  bwyntio  â'i 
fys  at  yr  Oen  yr  hwn  a  laddwyd,  a'r  hwn  sydd  eto  yn 
Oen,  er  yn  nghanol  yr  orseddfainc,  '*  Ydwyf  a'm 
hanfonodd  attoch. ' ' 

Yr  oedd  gan  yr  Arglwydd  lesu,  pan  ar  y  ddaear, 
fel  Person  dwyfol,  allu  a  rhinwedd  anfeidrol  i  roddi 
llygaid  i'r  holl  ddeillion,  clustiau  i'r  holl  fyddariaid, 
traed  i'r  holi  gloffion,  bara  i'r  holl  rai  newynog,  i 
fwrw  allan  yr  holl  gythreuliaid,  ac  i  ddileu  yr  holl 
fynwentydd  oddiar  wyneb  yr  hoU  ddaear  trwy  anadlu 
by  wyd  yn  yr  holl  feirw.  Er  hyny,  nid  oedd  y  digonedd 
anfeidrol  hwn  yn  iachâu  cymaint  ag  un,  ond  trwy  i'r 
rhinwedd  fyned  allan  o  hono  yn  ol  gweithrediad 
rhydd  a  grasol  Ei  ewyllys  Ei  hun.  Ac,  yn  gyfifredin, 
pan  yn  iachâu,  yr  oedd  yn  mynegi  Ei  ewyllys  mewn 
gair  wrth  y  claf,  mewn  gweddi  ar  Dduw,  mewn 
bloedd  a  llef  uchel,  ac  mewn  dulliau  eraill.  Ni  ellir 
defnyddio  iaith  rhy  gref  i  ddarlunio  y  rhinwedd  oedd 
ynddo,  gan  fod  ynddo  Ef  holl  gyflawnder  y  Duwdod 
yn  preswylio  yn  goríîorol.  Ni  fuasai  yn  bosibl  i  neb 
trwy  orfod  dynu  y  rhinwedd   allan   o  hono  ;    ac  ni 

allasai  y  rhinwedd  fyned  0  hono  Ei  hun  allan  o  hono 
yn  ol  unrhyw  angenrheidrwydd  o'i  fewn  Ef  Ei  hun, 
yn  debyg  i'r  modd  y  mae  yr  anifail  direswm  yn  actio 
yn  ol  greddf,  yr  hon  sydd  yn  ddeddf  o'i  fewn,  yn 
llanw  lle  ewyllys  yn  ei  gyfansoddiad,  neu  yn  debyg 
i'r  modd  y  mae  goleuni  yn  dyfod  o'r  haul.  Un  flfordd 
yn  unig  oedd  yn  bod,  ar  hyd  yr  hon  y  gallasai  y 
rhinwedd  fyned  at  yr  angenus,  a  hòno  oedd  Ei  ewyll- 
ysgarwch  Ef  Ei  hun — yr  ewyllysgarwch  a  eglurhaodd 
ei  hun  yn  y  gair  "  Mynaf "  wrth  y  gwahanglwyfus, 
ac  yn  yr  ymadrodd,  **Y  mae  y  Mab  yn  bywhau  y 
rhai  a  fynno"  wrth  yr  luddewon.  Fel  yr  oedd 
"  Mynnaf  "  yn  Uwybr  iachâd  i'r  cleifion  ar  y  ddaear,  y 
mae  "  Y  Tad,  yr  wyf  yn  ewyllysio,"  yn  y  nefoedd,  yn 
Uwybr  bendithion  yr  lawn  i  bechaduriaid. 

"  Cyflawnder  nerth,  cyflawnder  gras, 
Cyflawnder  nef  y  nef, 
Uwch  deall  seraphim  a  saint, 
Sy'n  trìgoynddo  Ef." 

"  Mae  y?iddo'i  hunan  drysor  mwy 
Na  fedd  yr  India  lawn." 

*'Trysorwyd  gras,  rhyw  annherfynol  'stôr, 
Yn  lesu  Grist,  cyn  rhoddi  deddf  i'r  mòr." 

Fel  lawn,  y  mae  digon  ynddo ;  ond  nid  oes  posibil- 
rwydd  i'r  digonedd  hwnw  fyned  allan  o  hono  trwy 
orfod  deddf  neu  nerth  braich  oddi  allan,  na  thrwy 
orfod  greddf  oddi  mewn.  Fel  Eiriolwr,  y  mae  digon 
yn  dyfod  0  hono,  oherwydd  hanfod  yr  eiriohieth  yw 
Ei  ewyllysgarwch  i  gyfranu.     Ac  fe  ddichon  yn  gwbl 


YR    lAWN,    A'R    SWYDD    OFFEIRIADOL  141 

iachâu,  am  Ei  fod  yn  byw  bob  amser  i  fynegi  Ei 
ewyllys  fel  Cyfryngwr  ar  ran  y  rhai  sydd  trwyddo  Ef 
yn  dyfod  at  Dduw.  Gan  hyny,  pa  beth  bynag  y  mae 
y  Tad  yn  ei  wneuthur  mewn  cyfiawnhau,  a  pha  beth 
bynag  y  mae  yr  Ysbryd  yn  ei  wneuthur  mewn  sanct- 
eiddio,  y  maent  yn  eu  gwneuthur  ar  sail  yr  lawn. 
Ond  yr  eiriolaeth,  fel  mynegiad  o  ewyllys  rasol  y 
Cyfryngwr,  fel  '*  Bydded  "  yr  lawn,  sydd  yn  cysylltu 
â'u  gilydd  yr  haeddiant  anfeidrol,  a'r  cwbl  a  wneir  ar, 
ac  yn,  a  thrwy  bechaduriaid,  er  eu  hiachawdwriaeth. 


XXIII 

"  Yr  lawn  a'r  Eiriolaeth" 

I    T  OAN  îi.  I,  2, — •*  Y  mae  i  ni  Eiriol'wr,'"  &c. 
X  '*  Ac  efe  yvv  yr  Iaw)i"  &c. 

Y  mae  athrawiaeth  yr  Eiriolaeth  yn  cael  ei  chynwys 
yn  yr  atebion  a  roddir  i'r  ddau  ofyniad, — Pa  beth  a 
pha  fath  ydyw  ynddi  ei  hun  o  ran  natur,  ac  i  ba 
ddibenion  y  mae  yn  gweini  ?  Fe  atebir  y  cyntaf  yn 
y  llythyr  at  yr  Hebreaid,  gyda  mwy  o  fanylrwydd  ac 
eglurdeb  nag  yn  yr  un  rhan  arall  o'r  Ysgrythyr.  Y 
mae  yr  atebiad  a  roddir  yno  yn  dangos  ei  bod  yn 
rhan  o  swydd  ofifeiriadol  yr  Arglwydd  lesu,  ac  y 
gweinyddir  hi  ganddo  yn  y  nefoedd  ar  sail  y  rhan 
arall  o  waith  yr  un  swydd,  yr  hon  a  orphenwyd 
ganddo  pan  ar  y  ddaear.  Fe  ddangosir  hyn  yn  yr 
adnodau  canlynol  ;  fel  engraifFt,  Heb.  vii.  24,  25, — 
**  Ond  hwn,  am  ei  fod  ef  yn  aros  yn  dragywydd, 
sydd  âg  offeiriadaeth  dragywyddol  ganddo.  Am 
hynny,  efe  a  ddichon  hefyd  yn  gwbl  iachau  y  rhai 
trwyddo  ef  sydd  yn  dyfod  at  Dduw,  gan  ei  fod  ef  yn 
byw  bob  amser  i  eiriol  drostynt  hwy."  Heb.  ix.  24, — 
"Canys  nid  i'r  cyssegr  o  waith  llaw,  portreiad  y  gwir 
gyssegr,  yr  aeth  Crist  i  mewn  ;  ond  i'r  nef  ei  hun,  i 
ymddangos  yn  awr  ger  bron  Duw  trosom  ni." 

Yr  oedd  yn  anmhosibl  egluro  natur  eiriolaeth  yr 
Arglwydd  lesu,  heb  gyfeirio  at  y  dybenion  y  bwr- 
iadwyd  yr  eiriolaeth  i  weini  iddynt.     Y  mae   y    fath 

g-yfeiriadau  yn  cael  eu  gwneuthur  yn  y  geîriau, 
"drosom  ni,"  "cwbl  iachau,"  yn  yr  adnodau  uchod. 
Ond  nid  yw  y  cyfeiriadau  hyn  yn  dystiolaethau  mor 
amlwg  a  manwl  am  ddyhenion  yr  eiriolaeth  ag  a  geir 
yn  ngeiriau  yr  Arglwydd  lesu  Ei  hun  yn  loan  xiv., 
XV.,  xvi.,  a  xvii.  Ond,  o'r  ochr  arall,  nid  yw  yr 
lesu,  yn  y  geiriau  hyn,  yn  datguddio  natur  Ei 
eiriolaeth.  Pan  y  mae  yn  dywedyd  y  gweddiai  ar  y 
Tad,  nid  yw  yn  hysbysu  mai  fel  Ofîeiriad  y  gwedd'íai, 
nac  ychwaith  mai  ar  sail  Ei  aberth  y  gweddîai. 

Gyda'r  goleuni  oedd  ganddynt  y  pryd  hwnw,  nis 
gallasai  fod  gan  yr  apostolion  y  syniad  gwanaf  o'r 
hyn  yr  oedd  y  fath  eiriau  syml  a  "  mi  a  weddîaf  ar 
y  Tad,"  ac  '*  os  mi  a  âf,"  yn  gynwys,  yr  hyn  sydd 
wedi  ei  egluro  i  ni  yn  y  llythyr  at  yr  Hebreaid.  Ond 
er  nad  yw  yr  lesu  yn  egluro  natiir  Ei  eiriolaeth,  y 
mae  yn  rhoddi  hysbysiad  manwl  o'r  hendithion  y 
gweddíai  ar  Ei  Dad  i'w  rhoddi.  Yn  ol  datguddiad 
Crist,  y  mae  bendithion  yr  eiriolaeth  yn  ddosbarth- 
edig  i  dri  math.  Yr  oeddynt  yn  gynwysedig  o  fen- 
dithion,  (i)  i'r  apostolion,  (2)  i  gredinwyr,  ac,  (3)  i'r 
byd.  A  mwy,  yr  oedd  un  fendith  fawr  gyfîredinol  yn 
cynwys  y  rhai  hyn  o'i  mhewn, — hono  oedd,  yr  Yspryd 
Glân.  Yn  gyíîelyb  y  mae  y  rhodd  o'r  **  Ysỳryd  Glân 
i'r  rhai  a  ofyno  ganddo,"  yn  ol  Luc  xi.  13,  yn  rhodd 
o  "  hethatc  da  i'r  rhai  a  ofynant  iddo,"  yn  ol  Matt. 
vii.   II. 

Yn  fwyaf  cyíîredin,  pan  y  cyfeirir  mewn  manau 
eraill  o'r  Beibl  at  fendithion  yr  eiriolaeth,  eu  ben- 
dithion  i  gredinwyr  sydd  mewn  golwg".  Y  mae 
geiriau  Mab  Duw  yn  dangos  i  ni  ryw  fendithion  y 
gweddîai  ar  Ei  Dad  i'w  rhoddi  i'r  aỳostolion,   fel  y 

cyfryw  ag  y  byddai  yn  dda  i  ni  fyfyrio  ychydig  uwch 
eu  pen.  Y  mae  y  bendithion  hyn  yn  cael  eu  cynwys 
yn  yr  Yspryd  Glân  Ei  hun,  yr  hwn  a  elwir,  yn  loan 
xiv.  17,  yn  **  Yspryd  y  gwirionedd,"  gwaith  yr  hwn 
a  fyddai  dysgu  iddynt  yr  hoU  bethau,  a  dwyn  ar  gof 
iddynt  yr  holl  bethau  a  ddywedodd  Crist  iddynt 
(loan  xiv.  26),  tystiolaethu  iddynt  am  dano  (loan 
XV.  26),  eu  tywys  i  bob  gwirionedd  (loan  xvi.  13), 
Ei  ogoneddu  Ef,  trwy  gymeryd  o'r  eiddo,  a'u  mynegi 
iddynt  (loan  xvi.  14).  Yr  oedd  yr  un  ar  ddeg  yn 
ddisgyblion  ac  yn  apostolion  Crist  hefyd.  Yr  oedd 
y  bendithion  uchod  yn  cael  eu  haddaw  iddynt  yn  y 
ddau  olygiad.  Fel  bendithion  i'r  dysgyblion,  y  maent 
mor  gymhwys  i  ddysgyblion  Crist  i  ddiwedd  y  byd 
ag  iddynt  hwy  ;  ac  fe'u  cyfrenir  i'r  holl  gredinwyr  fel 
y  cyfranwyd  hwynt  i'r  un  ar  ddeg.  Fel  bendithion 
i'r  aỳostolion,  y  mae  ganddynt  gyfeiriad  neillduol 
atynt  hwy,  gwahanol  oddiwrth  eu  cyfeiriad  at  eraiU. 
Felly  y  mae  yr  un  bendithion  yn  gyffredinol  i'r  holl 
gredinwyr,  ac  ar  yr  un  pryd  yn  meddu  ar  berthynas 
neillduol  â'r  apostoHon.  Ac  y  mae  yn  amlwg  mai  yr 
achos  fod  yn  bosibl  dangos  dau  amcan  mor  wahanol 
oddiwrth  eu  gilydd  yn  yr  un  geiriau  yw,  mai  yr  un 
Yspryd  Glân  oedd  yn  cyfranu  y  gwahanol  fendithion, 
a  bod  y  bendithion,  er  yn  wahanol,  yn  meddu  ar  un 
nodwedd  cyffredin,  sef  y  datguddiad  o'r  Arglwydd 
lesu  i'r  meddwl  a'r  galon.  Ni  a  gyfyngwn  ein  sylw 
at  y  bendithion  hyn  fel  bendithion  i'r  apostolion. 

Y  mae  yn  amlwg  mai  un  effaith  arbenig  o  waith  yr 
Yspryd  Glân  yn  dysgu,  yn  dwyn  ar  gof,  yn  tystiol- 
aethu,  yn  tywys,  ac  yn  gogoneddu  yr  Arglwydd  lesu 
ger  bron   yr   apostolion,  oedd  cyhoeddiad  y  Testa- 

ment  Newydd  fel  llenyddiaeth  ddwyfol.  Os  yw  y 
Testament  Newydd  yn  waith  dynion  sanctaidd  yn 
ysgrifenu  dan  addysg-  a  thywysiad  yr  Yspryd  Glân, 
ac  os  rhoddwyd  yr  Yspryd  iddynt  i'r  pwrpas  hwnw 
mewn  atebiad  i  weddi  yr  Arglwydd  lesu  ar  Ei  Dad, 
y  casgliad  anwrthwynebol  ydyw,  fod  y  Testament 
Ne-mydd yn  ffrwyth  eiriolaeth  yr  A  rglwydd  lesu.  Ond 
beth  a  ddywedir  am  yr  Hen  Destament?  Gan  fod 
yr  lawn  yn  íîaith  bresenol  yn  meddwl  Duw  erioed,  fe 
achubwyd  miloedd  trwy  ei  rinwedd,  cyn  i'r  lawn  gael 
ei  roddi  yn  weithredol,  fel  y  mae  yr  haul  yn  danfon 
ei  belydrau  cyn  iddo  ef  ei  hun  ymddangos.  Felly, 
gan  fod  yr  eiriolaeth  yn  bod  yn  ngolwg  Duw  erioed, 
yn  ol  cyfatebiaeth,  fe  roddwyd  yr  Yspryd  Glân  trwy 
Ei  rinwedd  i  ddynion  sanctaidd,  i'w  cynhyrfu  a'u 
cymhwyso  i  ysgrifenu  yr  Hen  Destament,  cyn  i'r 
Eiriolwr  ddechreu  gweithredu  fel  y  cyfryw.  Y  mae 
anwyldeb  Duw  at  Gristion  y  fath,  fel,  ar  lawer  am- 
gylchiad,  cyn  galw  o  hono,  y  mae  yn  ei  ateb  :  pa  faint 
mwy  y  rhoddodd  brawf  o'i  anwyldeb  at  Ei  Uniganedig 
Fab,  trwy  roddi  i'r  patriarchiaid  a'r  prophwydi  yr 
Yspryd  Glân  yn  atebiad,  ac  yn  atebiad  cyn  galw  o 
hono  mewn  gweddi  am  hyny  ?  Am  hyny,  yr  ydym 
yn  golygu  y  Beibl,  nid  yn  unig-  yn  waith  yr  Yspryd, 
ond  hefyd,  am  ei  fod  felly,  yn  ffrwyth  eiriolaeth  y  Mab ; 
ac  nid  yn  ffrwyth  damweiniol,  ond  yn  un  o  amcanion 
Ei  eiriolaeth.  Felly,  y  mae  y  Beibl  fel  datguddiad  o 
Berson  Crist,  (a  hyn  yw  ei  neillduolrwydd  a'i  ogon- 
iant,)  yn  fendith  a  roddwyd  i  ddynion  mewn  canlyniad 
i  eiriolaeth  yr  Arglwydd  lesu  yn  y  nef,  ar  sail  yr 
lawn.  Gan  ei  fod  yn  Feibl  i  bawb  o  bobl  y  byd,  ni 
a  gawn  un  fendith,  o  leiaf  ag  sydd  yn  ífrwyth  haedd- 

iant  anfeidrol  yr  lawn,  trwy  eiriolaeth  effeithiol,  ag 
y  petrusem  ddy  wedyd  mai  y  pawb  o  bobl  y  byd  ag  y 
mae  yn  gymhwys  iddynt,   yw  rhai  o  honynt  yn  unig. 

Y  mae  golygu  y  Beibl  yn  ffrwyth  eiriolaeth  Crist,  yn 
gosod  mawredd  ar  y  Beibl,  ac  yn  arddangos  calon 
dyner  yn  y  nefoedd  tuag  at  y  byd.  Fe'n  harweinir  ì 
weled  yr  Arglwydd  lesu  yn  cael  Ei  ddyrchafu  trwy 
ddeheulaw  Duw,  ac  yn  eistedd  mewn  canlyniad  ar  Ei 
ddeheulaw,  ac  yno  yn  erfyn  drosom  ni — yn  gwedd'ío 
— yn  dywedyd, — "O  Dad,  yr  wyf  yn  ewyllysio." 
Ond  pa  faint  mae'r  byd  yn  well  o  hyny  ?  Cymaint  a 
hyn,  — Y  mae  y  weddi  yn  y  nefoedd  wedi  rhoddi  Beibl 
yn  nhŷ,  yn  llaw,  ac  yn  nghalon  y  Cymro  tlawd.  I 
bwy  bynag  y  diolcha  am  hyny,  nac  annghofied  ddiolch 
i'r  Eiriolwr  ;  oherwydd  yn  Ei  feddwl  Ef  y  cododd  y 
syniad,  a  thrwy  Ei  lawn  a'i  weddi  Ef  y  gweithiwyd 
y  syniad  allan  o  ysgrifenu  Ilyfr  ag  y  byddai  ei  eiriau 
yn  fywyd  tragywyddol  i  bechaduriaid.  Y  mae  hyn 
eto  yn  dangos  y  gwirionedd,  fod  moddion  achubiaeth 
mewn  cysylltiad  â'r  achuhiaeth  ei  hun  yn  nhrefn  Duw. 

Y  maent  felly  yn  yr  arfaeth.  Nid  cadw  pechadur  yw 
holl  amcan  yr  arfaeth,  ond  ei  gadw  trwy  ffydd,  a 
chynyrchu  ffydd  trwy  yr  ymadrodd  am  y  groes.  Y 
mae  iachawdwriaeth  yn  ei  holl  gysylltiadau  yn  gor- 
wedd  yno.  Y  mae  y  moddion  a'r  gwaith  yn  gyffelyb, 
yn  cael  eu  cwblhau  trwy  yr  un  eiriolaeth.  Os  ffrwyth 
yr  eiriolaeth  yw  argyhoeddi'r  byd,  a  pherffeithio  y 
saint,  fe  wneir  hyny  trwy  y  Gair  :  ond  mwy,  y  mae  y 
Gair  ei  hun  yn  ffrwyth  yr  un  eiriolaeth  ;  ac  y  mae 
pob  yspryd  i  bregcthu'r  Gair  a  fu  yn  foddion  i  droi 
neb  erioed  yn  ganlyniad  a  effeithiwyd  gan  "yTad, 
yr  wyf  yn  ewyllysio,"  o   eiddo  ein  Gwaredwr  yn  y 

nefoedd.  Cysylltwn  felly  bob  amser,  yn  eîn  meddwl 
a'n  teimlad,  y  Beibl  âg-  eiriolaeth  Crist ;  oblegid  trwy 
y  cysylltiad  hwn  y  mae  y  Beibl  ei  hun,  fel  llyfr,  yn 
brawf  i  ni  fod  yr  lawn  yn  ddig-onol,  a  bod  Crist  wedi 
myned  at  Ei  Dad  mewn  canlyniad  i'r  boddlonrwydd 
a  gafodd  Ei  Dad  ynddo. 


XXIV 

"  IV  lawn  a'r  Eiriolaeth" 

I   T  OAN  ii,  I,  2,  —  **  Y  mae  i  ni  Etriolwr,"  &c. 
-L  "  Ac  efe  yw  yr  la-mn,"  &c. 

Yr  ail  ddosbarth  o  fendithion  a  hysbysir  i  ni  y  cyfrenii 
hwynt  mewn  canlyniad  effeithiol  i  eiriolaeth  Crist 
yw  y  rhai  a  gyfrenir  i  gredinwyr.  Fe  elHr  rhanu  y 
rhai  hyn  i  ddau  ddosbarth  :  (i)  Y  rhai  a  roddir  gan 
y  Tad ;  ac,  (2)  y  rhai  a  roddir  gan  yr  Yspryd  Glan. 

Y  fendith  fawr  y  mae  y  Tad  yn  ei  rhoddi  i  gredin- 
wyr  yw  maddeuant.  Er  mai  unwaith  y  cyfìawnheir 
pechadur,  eto,  ar  ol  ei  gyfiawnhau,  y  mae  mewn 
angen  maddeuant  beunydd.  Y  mae  yr  angen  yn 
codi  oddiar  natur  pechod  ynddo  ei  hun,  fel  anghyd- 
ffurfiad  â  deddf  Duw,  ac  am  hyny  yn  haeddu  cosp, 
yr  hon  a  fydd  yn  sicr  o  gael  ei  gweinyddu,  oddieithr 
iddi  gael  ei  diddymu  â  maddeuant.  Y  mae  Paul  ac 
loan  yn  dangos  fod  y  maddeuant  hwn  yn  cael  ei 
roddi  gan  y  Tad  i  gredinwyr  mewn  atebiad  i  eiriolaeth 
yr  Arglwydd  lesu. 

Yn  Rhuf.  viii.  34, — "  Pwy  yw  yr  hwn  sydd  yn 
damnio  ?  Crist  y w  .  .  .  .  yr  hwn  hefyd  sydd  yn  erfyn 
trosom  ni. "  Y  mae  y  cysylltiad  yn  dangos  yn  eglur 
mai  meddwl  yr  apostol  yw,  fod  Crist  "  yn  erfyn 
trosom  ni,"  yn  erbyn  y  ddedfryd  gondemniol  ag  yr 
oedd  pechod  yn  haeddu  ei  gweinyddu  arnynt ;  ac 
erfyn  yn  erbyn  damnio  yw  dadleu  o  blaid  maddeuant. 

Yn  Heb.  ix,  24, — **  ....  ond  i'r  nef  ei  hun  "  yr 
aeth  Crist  i  mewn  "  i  ytnddangos  yn  awr  ger  bron 
Duw  trosom  ni. "  Y  mae  perthynas  yr  adnod  hon 
âg  adnod  22,  lle  y  dywedir,  "  Heb  ollwng  gwaed  nid 
oes  maddeuant,"  yn  profi  mai  ymddangos  i  ofyn  i 
Dduw  faddeii  oedd  yn  ngolwg  yr  ysgrifenydd. 

Yn  ngoleu  rhediad  y  meddwl  drwy  y  llythyr,  fe 
ellir  tybied  yn  naturiol  mai  wrth  "gwbl  iachâu," 
neu  achub  hyd  yr  eithaf  yn  Heb.  vii.  25,  yr  oedd  yr 
ysgrifenydd  yn  cyfeirio  yn  neiUduol  at  y  cyflawnder  o 
faddeuant  sydd  yn  ngallu  Crist,  drwy  Ei  eiriolaeth, 
i'w  roddi  i'r  rhai  sydd  yn  dyfod  at  Dduw  trwyddo. 

Y  mae  loan  hefyd  yn  enwi  Crist  fel  Eiriolwrgyda'r 
Tad,  "o  phecha  neb :"  ac  y  mae  adnod  gfed  o'r 
bennod  gyntaf  yn  enwi  maddeuant  fel  y  fendith  sydd 
gan  Dduw  i'w  rhoddi  i'r  rhai  sydd  yn  cyfaddef  eu 
pechodau.  Yn  ii.  i,  y  mae  Crist  y  Cyjiawn  yn 
Eiriolwr  :  yn  i.  9,  y  mae  y  Tad  yn  gyfiawn  yn  maddeu. 
Y  mae  y  cysylltiad  hwn  yn  dangos  mai  maddeuant 
oedd  y  fendith  neiUduol  ag  oedd  yn  meddwl  loan, 
pan  y  galwodd  Grist  yn  Eiriolwr. 

Am  hyny  nid  oedd  dim  yn  y  weithred  o  gyfiawnhau 
yn  sicrhau  na  syrthiai  y  pechadur  eilwaith  i'r  cyflwr 
o  euogrwydd  o'r  hwn  y  codwyd  ef,  mwy  nag  sydd 
mewn  rhyddhad  person  cyhuddedig  o  un  bai  o  afael 
cyfraith,  yn  sicrhau  na  ddaw  eilwaith  i  afael  cyfraith 
oherwydd  bai  arall.  Y  mae  dirgelwch  parhad  mewn 
gras  yn  yr  eiriolaeth.  Pe  peidiai  eiriol,  yn  ebrwydd 
y  mae  y  rhai  a  gyfiawnhawd  unwaith,  yn  ngafaelion 
deddf  eto.  Trwy  ddadl  iawnol  y  daethant  i'r  cyflwr 
newydd  ;  a  thrwy  barhad  yr  un  ddadl  iawnol  o'u 
plaid,  y  maent  yn  parhau  yn  y  cyflwr  hwnw       Drwy 

air  Ei  nerth  y  creodd  bob  peth  :  drwy  yr  un  gair  y 
mae  yn  cynal  pob  peth  hefyd.  Fe  ofynodd  ar  i'r 
credadyn  gael  ei  gyfiawnhau  ;  ond  y  mae  yn  rhaid 
iddo  weddîo  yn  wastad  ac  heb  ddiflfygio,  er  mwyn 
iddo  dderbyn  maddeuant  am  ei  golliadau  beunyddiol. 
Paul  ac  loan  sydd  yn  hysbysu  i  ni  fod  y  fendith  fawr 
o  faddeuant  ag  y  mae  y  Tad  yn  ei  rhoddi  i  gredin- 
wyr,  yn  cael  ei  rhoddi  ganddo  mewn  canlyniad  i 
eiriolaeth  Ei  Fab.  Y  Mab  Ei  hun  sydd  yn  hysbysu 
fod  y  bendithion  y  mae  yr  Yspryd  Glân  yn  eu 
rhoddi  yn  yr  enaid,  yn  cael  eu  rhoddi  ganddo  yntau 
mewn  canlyniad  i'r  un  eiriolaeth.  Yn  loan  xvii., 
y  mae  yn  gweddío  drostynt  am  y  bendithion  o  burdeb 
ac  undeb,  ond  heb  enwi  yr  Yspryd  Ei  hun,  yr  hwn 
sydd  yn  eu  cynyrchu.  Ond  yn  loan  xiv.,  xv.,  xvi., 
y  mae  yn  addaw  i'r  apostolion  y  gweddíai,  ar  ol  Ei 
ymadawiad  o'r  byd,  ar  Ei  Dad  i  anfon  yr  Yspryd 
Glân  Ei  hun.  Ac  yr  oedd  danfoniad  y  Person  yn 
cynwys  yr  holl  waith  y  mae  y  Person  yn  ei  gyflawni, 
pa  un  ai  ar  yr  apostolion,  ai  trwyddynt  ar  gredinwyr 
yn  gyffredinol.  Ar  sail  geiriau  Crist  Ei  hun,  yr 
ydym  i  gredu  fod  yr  holl  waith  a  gyflawnir  gan  yr 
Yspryd  Glân  ar  galonau  credinwyr  yn  ffrwyth  union- 
gyrchol  eiriolaeth  Crist  yn  y  nefoedd  ar  eu  rhan.  Y 
mae  hyn  yn  cynwys  nad  oes  rhwymau  ar  Dduw  i 
roddi  Ei  Yspryd  mewn  un  galon,  nac  ychwaith  i 
barhau  Ei  roddi  ar  oi  Ei  roddi  unwaith.  Ni  ddaw 
Cristion  byth  i  feddu  hawl  i  breswyliad  yr  Yspryd 
ynddo,  drwy  "  length  of  possesston"  fel  y  mae  dynion 
yn  gallu  hawlio  meddiant  mewn  rhai  pethau  yn  ol 
cyfraith  Prydain.  Y  mae  tuedd  i  garu  Duw  ar  ol 
haner  can'   mlynedd  o'i  garu,   yn    waith    gras    mor 

rhydd  a  phenarglwyddiaethol,  o  du  Dduw,  yn  y  galon, 
ag  oedd  y  duedd  i'w  garu  y  foment  gyntaf  y  cafwyd 
Ef  erioed.  Mynegiad  y  gras  hwnw  yn  y  Cyfryngwr 
yw  yr  eiriolaeth.  Pe  gofynid  paham  a  pha  fodd  y 
mae  credadyn  yn  ceisio  byw  yn  dduwiol,  yn  ymwadu 
ag  ef  ei  hun  er  mwyn  rhyngu  bodd  Duw,  yn  rheoli  ei 
dymherau  afrywiog,  yn  maddeu  i'w  elyn  yn  lle  dial 
arno  ;  neu  pa  fodd  y  mae  yn  ceisio  gwneuthur  daioni 
i  eraill — i'w  ddosbarth,  bwriwch,  yn  yr  Ysgol  Sab- 
bothol,  yn  parotoi  ar  eu  cyfer,  yn  gweddio  am  fendith 
ar  ei  ymdrechion,  yn  ymweled  â  hwynt  pan  yn  glaf, 
neu  yn  dechreu  gwrthgilio,  y  mae  yr  Yspryd  Glân  yn 
y  Beibl  wedi  rhwygo  y  llen,  ac  yn  dangos  i  ni  fod  y 
pryd  hwnw,  yr  awr  hono,  y  funyd  hono,  weddi 
ddyfal  yn  cael  ei  gwneuthur  gan  yr  Arglwydd  lesu 
Ei  hun  at  Dduw  drosto,  nes  yr  ydym  bron  yn  Ei 
glywed  yn  dywedyd  yn  Ei  iaith  Ei  hun,  "  Y  Tad,  yr 
wyf  yn  ewyllysio,"  ac  yn  gweled  yr  Yspryd  Ei  hun 
yn  nghalon  y  credadyn  yn  gyflymach  na'r  fellten, 
ac  yn  gweithio  ynddo  ewyllysio  a  gweithredu  o'i 
ewyllys  da  Ef.  A  da  fod  yr  lesu  yn  parhau  i  weddío, 
gan  fod  Satan  yn  parhau  i  geisio  hyd  yn  nod  gredin- 
wyr  i'w  llithio. 

Y  mae  gan  bob  un  o'r  tri  ei  air  ei  hun  i  ddangos  y 
weithred  hon  o  eiddo  Crist.  Y  gair  y  mae  Crist  Ei 
hun  yn  ddefnyddio  yw  "gweddío." 

loan  xiv.  16, — '•  Mi  a  weddiaf  ar  y  Tad,"  &c. 

,,      xvii.  9, — "Drostynthwyyrwyf  fiyngweddîo," 
&c. 

,,     xvii.i5, — "Nid  wyf  yn  gweddío  ar  i  li  eu  cym- 
meryd  hwynt  allan  o'r  byd,"  &c. 

loan  xvii.  20, — "Nid  wyf  yn  gweddîo  dros  y  rhai 
hyn  yn  unig." 

Nid  yw  y  gair  hwn  yn  cael  ei  ddefnyddio  gan  neb  am 
eiriolaeth  Crist,  oddieithr  gan  Grist  Ei  hun. 

Y  gair  y  mae  loan  yn  ei  ddefnyddio  yw  ^'Eiriolwr.''^ 
Y  mae  Crist,  wrth  alw  yr  Yspryd  Glân  yn  "  Ddy- 
ddanydd  arall"  (oherwydd  yr  un  gair  yw  Eiriolwr 
yn  I  loan  ii.  i,  a  Dyddanydd  yn  loan  xiv.,  xv.,  xvi.), 
yn  awgrymu  ei  fod  Ef  Ei  hun  wedi  bod  yn  Ddyddanydd 
neu  Eiriolwr  iddynt  tra  yr  oedd  gyda  hwynt  ar  y 
ddaear.  Ond  loan  yn  unig  sydd  yn  defnyddio  y  gair 
i  ddangos  gwaith  presenol  yr  lesu  yn  y  nef  ar  ran  Ei 
bobl :  "  Y  w^ae  i  ni  Eiriolwr."  Y  gair  y  mae  Paul  yn 
ei  ddefnyddio  yw  yr  un  a  gyfieithir  **  erfyn  "  yn  Rhuf. 
viii.  34,  yr  hwn  yw  yr  un  a'rgair  agyfieithir  **  eiriol  " 
yn  Heb.  vii.  25,  ac  hefyd  ' ' yî7tddangos  áios  "  yn  Heb. 
ix.  24.  Y  mae  y  gair  "  gweddio,"  a  ddefnyddir  gan 
Grist,  yn  darlunio  dymuniad  un  gan  ei  gydradd :  y 
mae  y  gair  "  Eiriolwr,"  a  ddefnyddir  gan  loan,  yn 
darlunio  person  "wedi  ei  alw  i  ddadleu  neu  gynorth- 
wyo  :  y  mae  y  gair  '*  erfyn,"  a  ddefnyddir  gan  Paul, 
yn  air  sydd  yn  cynwys  cyfarfyddiad ỳersonol  â'r  un 
yr  erfynir  arno,  a  chyda'r  cyfarfyddiad,  ymddyddan 
personol. 

Y  mae  y  gair,  "ymddangos  dros,"  yn  dangos  y 
gallu  sydd  yn  mhrescnoldeb  yr  Arglwydd  lesu  yn  y 
nefoedd.  Pe  gosodem  y  gwirioneddau  hyn  at  eu 
gilydd,  ni  a  welem  yr  Arglwydd  lesu  yn  y  nefoedd 
yn  Ddadleuwr  a  gydnabyddir  felly — mwy,  a  osodwyd 
felly,  gan  y  Llywodraeth  Ddwyfol,  gyda'r  Tad  fel  Ei 
gydradd,  yn  ymddangos  fel   lawn,   ac  yn   datgan  Ei 

ewyllys  i  bawb  a  gredo  ;  íe,  i  bob  un  a  gredo  yn  ber- 
sonol  i  gael  ei  gyfiawnhau,  ac  i  dderbyn  maddeuant 
gan  y  Tad,  ac  i  gael  ei  aileni  a'i  sancteiddio  gan  yr 
Yspryd  Glan,  gan  gloi  Ei  eiriolaeth  drosto  tra  ar  y 
ddaear  i  fyny  â'r  geiriau, — "  Y  Tad,  yr  wyf  yn  ewyll- 
ysio,  lle  yr  wyf  fi,  fod  o  hono  yntau  hefyd  gyda  myfi  ;" 
ac  ar  y  weddi  hon,  megys  mewn  cerbyd  tanllyd,  y 
mae  yn  dyrchafu  i'r  nefoedd. 


XXV 

' '  Yr  lawn  a'r  Eiriolaeth  " 

I    T  OAN  ii.  1,  2, — "  Y  mae  i  ni  Eiriolwr,"  &c. 
A  **  Ac  efe  yw  yr  lawn,^^  &c. 

Y  trydydd  dosbarth  o  fendithion  sydd  yn  íFrwyth 
eiriolaeth  yr  Arglwydd  lesu  yw  y  rhai  a  gyfrenir  i'r 
byd.  Mab  Duw  Ei  hun  sydd  wedi  datguddio  hyn 
i  ni. 

(i.)  loan  xvi.  7,  8, — "  Os  mi  a  âf,  mi  a'i  hanfonaf 

ef  atoch." 

,,  "  A  phan  ddêl,  efe  a  argyhoedda 

y  byd,"  &c. 

Fe  ddefnyddir  ganddo  dri  o  wahanol  ymadroddion,  i 

ddangos  yr  achos   neu  y  rheswm   am   ddyfodiad  yr 

Yspryd  Glân  fel  Dyddanydd  ac  Yspryd  y  gwirionedd. 

loan  xiv.  i6, — "  Mi  a  weddîaf  ar  y  Tad,  ac  efe  a 
rydd,"  &c. 
,,       ,,     2Ô, — "  Yr  hwn  a  enfyn  y  Tad  yn  fy  enw 

i,"  &c. 
,,  XV.  26, — "  Yr  hwnaanfonaf  i  chwi  oddi  wrth 
y  Tad,"  &c. 
Yn  yr  adnodau  hyn  fe  briodolir  dwy  weithred  i'rTad; 
neu,  hwyrach  y  byddai  yn  fwy  cywir  dywedyd  fod  un 
weithred  o'i  eiddo  yn  cael  ei  hystyried  mewn  dau 
olygiad  :  Rhoddì,  i  ddangos  fod  bòd  yr  Yspryd  GIAn 
yn   gweithredu   mewn  dynion,    yn    ffrwyth  graslon- 

rwydd  natur  Duw  ;  a  danfon,  i  ddangos  fod  ganddo 
wwdurdod  gyfreithlawn^  yn  gystal  a  gallu  dwyfol  i 
wneuthur  y  gwaith  a  fỳn  mewn  calonau. 

Y  mae  dau  ymadrodd  yn  cael  eu  defnyddio  hefyd 
ynddynt  am  y  rhan  sydd  gan  y  Mab  yn  nyfodiad  yr 
Yspryd  Glân  :  Gweddìo  ar  y  Tad,  fel  mynegiad  o 
ewyllys  y  Cyfryngwr  ar  ol  iddo  orphen  Ei  waith  ; 
a  danfon  oddiwrth  y  Tad,  i  ddangos,  nid  yn 
unig  fod  pa  awdurdod  bynag  sydd  gan  y  Tad  fel 
amddiffynwr  Ei  gyfraith,  ond  hefyd  fod  pa  awdurdod 
bynag  sydd  gan  y  Mab,  mewn  canlyniad  i'w  waith 
yn  ei  mawrhau  âg  ufudd-dod,  wedi  ei  rhoddi  yn  Uaw 
yr  Yspryd  Glân,  i  weithio  mewn  pechaduriaid  ewyll- 
ysio  a  gweithredu.  Y  mae  cysylltiad  yr  adnodau 
uchod  â'u  gilydd  yn  dangos  fod  y  Mab  yn  danfon  yr 
Yspryd,  pan  y  mae  y  Tad  yn  Ei  roddi  mewn  atebiad 
i  weddi  y  Mab.  Gan  fod  gwaith  yr  Yspryd  yn  argy- 
hoeddi  y  byd,  yn  effaith  anfoniad  y  Mab  o  hono,  y 
mae  hefyd  yn  effaith  rhoddiad  y  Tad,  mewn  canlyniad 
i  eiriolaeth  y  Mab. 

(2.)  loan  xvii.  20,  21, — **  Ac  nid  wyf  yn  gweddío 
dros  y  rhai  hyn  yn  unig,  eithr  dros  y  rhai  hefyd 
a  gredant  ynof  fi  .  .  .  fel  y  byddont  oll  yn  un  .  .  . 
fel  y  credo  y  hyd  mai  tydi  a'm  hanfonaist  î. " 

Ond  y  mae  un  adnod  yn  y  weddi  hon,  ag  sydd  yn 
ymddangos  fel  pe  na  buasai  yr  Arglwydd  lesu  yn 
gweddío  dros  y  byd  o  gwbl.  Medd  adn.  9, — "  Dros- 
tynt  hwy  yr  wyf  fi  yn  gweddio  :  nid  dros  y  byd  yr 
wyf  yn  gweddio,  ond  dros  y  rhai  a  roddaist  i  mi  : 
canys  eiddot  ti  ydynt." 

Ond  wrth  daflu  golwg  dros  yr  holl  weddi,  nid  oes 

anhawsdra  gwirioneddol  i  gysoni  yr  adnodau  â'u 
gilydd.  Y  Uinell  yn  yr  hon  yr  oedd  meddwl  y 
Gweddîwr  mawr  yn  rhedeg  gyda  golwg  ar  y  rhai  yr 
oedd  yn  gweddio  drostynt  oedd  eu  ffydd.  Y  mae  y 
llinell  yn  rhanedigi  dair  rhan. — (i)  Y  mae  yn  gweddío 
dros  y  rhai  "  a  gredasant,"  adn.  8;  (2)  a  thros  **y 
rhai  hefyd  a  gredant,"  adn.  20  ;  (3)  a  thros  y  byd, 
sydd  eto  heb  gredu — "  fel  y  credo  y  byd,"  adn.  21. 
Y  mae  yn  ymddangos  fod  y  rhan  flaenaf  o'r  weddi, 
hyd  adn.  20,  yn  cynwys  dymuniadau  dros  yr  apos- 
tolion  ;  ond  eto  nid  drostynt  ar  gyfrif  eu  swydd,  ond 
drostynt  ar  gyfrif  eu  ffydd — fel  rhai  "a  gredasant 
mai  tydi  a'm  hanfonaist  i."  Ac  nid  yw  yr  Arglwydd 
lesu  yn  gweddio  i'r  Tad  roddi  i'r  byd  annghrediniol 
y  bendithion  y  mae  yn  gweddío  iddo  eu  rhoddi  i  gred- 
inwyr.  Yn  adn.  11,  fe  ddywedodd, — "  Cadw  hwynt 
trwy  dy  enw :"  yn  adn.  15,  **  Cadw  hwynt  rhag 
y  drwg:"  yn  adn.  17,  "  sancteiddia  hwynt  yn  dy 
wirionedd."  Nid  dros  annghredinwyr  y  mae  yn 
gweddîo  am  y  bendithion  hyn.  A  ydyw  yn  gweddio 
dros  annghredinwyr  o  gwbl  ?  Ydyw,  "  fel  y  credo 
y  byd  ;"  ac  ar  ol  iddynt  gredu,  fel  credinwyr  bellach. 
Nid  yn  unig  y  mae  bendithion  ysbrydol  i  gredinwyr 
yn  ffrwyth  yr  eiriolaeth ;  ond  mwy — y  mae  bod 
credadyn  ar  wyneb  y  ddaear  yn  ffrwyth  gweledig  o 
eiriolaeth  Mab  Duw.  Y  mae  yn  gweddio  dros  y  rhai 
sydd  wedi  credu,  nid  er  eu  mwyn  hwy  eu  hunain  yn 
unig,  ond  fel  y  credo  y  rhai  sydd  eto  heb  gredu :  y 
mae  yn  gweddio  dros  undeb  a  phurdeb  yr  eglwys,  fel 
y  credo  y  byd.  Yn  hollol  gydweddol  á  hyn  y  mae  yn 
gweddYo  ar  y  Tad  i  roddi  yr  Yspryd  yn  Yspryd  argy- 
hoeddiadol,    ond   yn    argyhoeddiadol   yn   arbenig   o 

annghrediniaeth  y  byd  :  "  Am  nad  ydynt  yn  credu 
ynof  fi."  Pan  y  mae  yr  Yspryd  yn  argyhoeddi  y 
galon  o'rpechod  o  annghrediniaeth,  y  mae  yn  gwneu- 
thur  hyny  gyda'r  un  amcan  mewn  golwg  ag  oedd 
gan  yr  Eiriolwr  mawr  wrth  weddio  am  dano, — "  fel 
y  credo  y  byd."  Y  mae  holl  eiriolaeth  y  Gwaredwr 
dros  y  byd  yn  gyfeiriedig  ac  yn  gyfyngedig  i'r  un 
amcan  o  ddwyn  y  byd  i  gredu.  Ac  fe  ellir  casglu  yn 
ychwanegol,  fod  pob  moddion  a  ddefnyddiwyd  erioed, 
ac  a  fendithiwyd  er  dwyn  neb  i  gredu,  wedi  bod  yn 
destyn  meddwl  yr  Arglwydd  lesu  yn  y  nefoedd,  ac  yn 
mhlith  deisyfiadau  Ei  eiriolaeth,  mewn  undeb  anwa- 
hanol  â'r  credu  ei  hunan  ag  sydd  yn  un  o  amcanion 
Ei  eiriolaeth.  Fel  y  mae  gweithredoedd  Duw  mewn 
amser  yn  amlygu  Ei  fwriadau  tragy wyddol,  ag  oedd- 
ynt  yn  nghudd  yn  Ei  feddwl  ;  felly  y  mae  pob  gwaith 
grasol  o  eiddo  Yspryd  Duw  ar  feddyliau  a  chalonau 
pechaduriaid,  yn  fynegiad  anffaeledig  i  ni  o'r  pethau 
y  bu  Mab  Duw  yn  gofyn  yn  y  nefoedd,  allan  o'n 
golwg  ni,  am  danynt.  O  ran  ein  gwybodaeth  ni  o 
hono,  a'n  golwg  ni  arno,  pan  aeth  yr  Arglwydd  lesu 
i'r  nefoedd,  fe  aeth  i'w  ystafell,  ac  fe  gauodd  y  drws, 
ac  y  mae  yn  gweddio  ar  Ei  Dad  yr  hwn  sydd  yn  y 
dirgel,  *'  yn  trigo  yn  y  goleuni  nas  gellir  dyfod  atto  :" 
ond  wrth  edrych  ar  waith  amlwg  gras  ar  galonau 
dynion,  ni  a  wyddom  am  ba  bethau  y  mae  yn 
gweddio,  gyda'r  un  sicrwydd  a  phe  buasem  yn  Ei 
glywed  â'n  clustiau  yn  gweddío  ar  Ei  Dad  yn  y 
nefoedd  yn  yr  iaith  Gymraeg. 

Fe  ddywedir  ambell  waith  mai  dros  Ei  bobl  yn 
unig  y  mae  Mab  Duw  yn  eiriol ;  ond  y  mae  yr 
adnodau    y    cyfeiriwyd    atynt    yn    profi    yn    eglur, 

debygem,  nad  yw  hyn  yn  gywir, — Ei  fod  yn  gweddio 
dros  y  rhai  nad  ydynt  bobl,  fel  y  byddont  bobl  i 
Dduw :  dros  y  rhai  nad  ydynt  wedi  credu,  fel  y 
credont :  a  thros  y  rhai  nad  ydynt  wedi  eu  hargy- 
hoeddi,  fel  yr  argyhoedder  hwynt  o'u  hanghred- 
iniaeth.  Y  mae  argyhoeddiad  arall  yn  bod,  ag  y 
mae  Enoch  yn  son  am  dano  yn  ei  brophwydoliaeth — 
y  llwyr  argyhoeddiad  sydd  yn  nglŷn  â  chosp  Duw  ar 
yr  annuwiol. 

Gan  mai  eiriol  dros  ddynion  y  mae  yr  Arglwydd 
lesu,  nid  oes  a  fyno  Ei  eiriolaeth  â'r  argyhoeddiad 
hwnw,  yn  gymaint  a'i  fod  yn  nglŷn  â'r  farn  '■^ yn 
erbyn  pawb."  Er  mai  nid  argyhoeddiad  yr  enaid  o 
bechod  yw  ei  ddychweliad,  mwy  nag  y  mae  goleuni 
yn  y  gydwybod  i  farnu  yr  un  peth  a  dewisiad  yr 
ewyllys  o'r  Arglwydd  lesu  ;  eto,  gan  fod  argy- 
hoeddiad  yn  rhan  o'r  drefn  ddwyfol  i  amlygu  i 
bechadur  ei  angen  o  Grist,  ac  ynddo  ei  hun  yn  waith 
grasol,  er  nad  ydy w  pan  yn  unig  yn  waith  cadwedigol, 
mor  bell  ag  y  mae  yn  waith  yr  Yspryd  Glân,  y  mae 
hefyd  yn  íîrwyth  eiriolaeth  yr  Arglwydd  lesu.  Ar 
sail  tystiolaeth  Crist  am  gysylltiad  Ei  eiriolaeth,  a 
gwaith  yr  Yspryd  ar  feddyliau  a  chalonau  dynion,  y 
mae  yn  ymddangos  y  dylem  ystyried,  mai  pa  mor 
gyffredinol  bynag  y  credwn  fod  yr  Yspryd  yn 
ymryson  â  phawb,  neu  pa  mor  neiUduoI  ac  effeithiol 
bynag  y  credwn  Ei  fod  yn  gweithredu  ar  rai, 
felly,  mor  gyffredinol  ac  mor  neillduol  y  mae  yr 
Arglwydd  lesu  yn  eiriol  yn  y  nefoedd.  Y  mae  yr 
Ysgrythyr  yn  dangos  yn  amlwg  i  ni,  fod  gweith- 
redoedd  grasol  o  eiddo  yr  Yspryd  Glán  ar  feddyliau 
dynion  nad  ydynt  yn  gadwedigol.     Fel  un  siampl,  fe 

ddywedir  fod  rhai  wedi  eu  gwneuthur  yn  gyfranogion 
o'r  Yspryd  Glân,  ac  eto  fe  awgrymir  nad  oeddynt  yn 
meddu  ar  bethau  sydd  "  yn  nglŷn  wrth  iachawd- 
wriaeth."  Y  mae  y  Beibl  ei  hun  yn  waith  yr  Yspryd  : 
y  mae  ynddo  ei  hun  yn  waith  dwyfol  a  grasol ;  ond 
nid  yw  ynddo  ac  o  hono  ei  hun  yn  gadwedigol  i  neb. 
Wedi  eu  harwain  gan  Dduw  Ei  hun  o'r  Aipht,  a 
thrwy  y  Mor  Coch,  fe  syrthiodd  miloedd  o  genedl 
Israel  cyn  cyrhaedd  Canaan,  o  herwydd  eu  hanghred- 
iniaeth.  Y  mae  yr  Yspryd  wedi  ymryson  yn  rasol  âg 
eneidiau  sydd  wedi  difiFodd  Ei  ymrysoniadau  i'w 
dinystr  eu  hunain.  Y  mae  perthynas  y  Mab  a'r 
Yspryd  y  fath,  fel  yr  ydym  yn  barnu  fod  yr  ymryson- 
iadau  grasol  hyny  i'w  priodoli  i  eiriolaeth  y  Mab,  le, 
pan  na  byddant  yn  eíFeithiol  ac  yn  gadwedigol. 

Os  yw  cyífredinolrwydd  a  neillduolrwydd  yn  nod- 
weddau  perthynol  i'r  lawn,  ac  os  ydynt  hefyd  yn 
nodweddau  perthynol  i  waith  yr  Yspryd  Glân,  y 
casgliad  naturiol  yw,  eu  bod  yn  perthyn  i'r  un 
graddau  i'r  eîriolaeth  sydd  yn  cysylltu  yr  lawn  a 
gwaith  yr  Yspryd  â'u  gilydd.  Am  hyny,  i'r  un 
graddau  ag  y  mae  neb  yn  difenwi  Yspryd  y  gras,  y 
mae  hefyd  yn  mathru  Mab  Duw,  ac  yn  barnu  yn  aflan 
waed  y  cyfamod,  trwy  yr  hwn  y  sancteiddiwyd  Ef. 


ATTODIAD    A 


HOLIADAU     ODDIAR     Y     BENNOD     GYNTAF     O  R 
"  HYFFORDDWR  " 

Gan  y  gwneir  cyfeiriad  at  yr  holiadau  hyn  yn 
nghorph  y  gyfrol,  buddiol  i'r  darllenydd  fydd  eu  cael 
yma.  Cyfeiria  Cwest.  2,  Cwest.  3,  &c. ,  at  gwest- 
iynau'r  Hyfforddwr  (Pennod  I.) — D.  E.  J. 

(Cwest.    2.)   I.   Pa  fodd  y  dysgwydy  genedl  luddewig 
fod  Duw  yn  Yspryd  ? 
2.   Pa    wahaniaeth    sydd   yn  y  modd   y 
dysgir  y  gwirionedd  hwn  i  ni  dan  yr 
oruchwyliaeth  hon  ? 

(Cwest.  3.)  3.  Pwy  heblaw  yr  Anfeidrol  a  elwir  yn 
dduwiau  yn  y  Beibl  ?  Nodwch  yr 
adnodau  lîe  y  gwneir  hyn. 
4.  Yn  yr  adnodau  Ile  y  gelwir  eraiU  yn 
dduwiau,  esboniwch  y  dull  a  ddef- 
nyddir  i  gadw  y  darllenydd  rhag 
tybied  eu  bod  yn  dduwiau  yn  ystyr 
uwchaf  y  gair. 

(Cwest.  4.)  5.  Gan  mai  y  Tad  yn  unig  a  elwir  yn 
Berson  yn  y  Beibl  (Heb.  i.  3),  ar  ba 
seiHau  y  dywedir  fod  y  Mab  a'r 
Yspryd  GlAn  yn  Bersonau  ? 

(Cwest.  5).  6.  Profwch,  trwy  adnodau,  wirionedd  yr 
atebiad  hwn. 

(Cwest.  6).  7.  Pa  wahaniaeth  sydd  rhwng  ystyr  y 
gair  dirgelwch  yn  y  Beibl  a'i  ystyr 
yn  y  geiriau  canlynol,  "  onid  dir- 
gelwch  mawr  yw  hwn  ?  le,  dir- 
gelwch  mawr  ì'w  gredu  ac  nid  i'w 
amgyfifred  ?" 

(Cwest.    7).   8.    Paham  y  dywedir  "  etholedigion  trwy 
sancteiddiad  yr  Yspryd   i  daenelliad 
gwaed    lesu    Grist,"  ac  "nid    ethol- 
edigion  trwy  daenelliad  gwaed  lesu 
Grist  i  sancteiddiad  yr  Yspryd,"  gan 
mai  y  gwaed  yw  moddion  glanhad  ? 
(Cwest.    8).  9.    Pa   briodoldeb    sydd    mewn    dyweyd 
fod  Duw  yn  Äo//-alluog  yn  ngwyneb 
yr    adnodau    (Heb.     vi.     18),    "  An- 
mhosibl  i  Dduw  fod  yn  gelwyddog," 
a  (2  Tim.   ii.    13),    "  Nis  gall  efe  ei 
wadu  ei  hun  ?" 
(Cwest.  10).  10.  A    ydyw    Duw   yn    Äö//-bresenol    yn 
mhob  ystyr  a  nodir  i'r  gair  presenol- 
deb    mewn    cysylltiad    â    Duw  ?     Pa 
ystyriaethau  yw  y  rhai  hyn  ? 
(Cwest.  12).  II.  Gan    fod     Duw   yn    cyfnewid   yn    ei 
oruchwyliaethau  tuag  at  ddynion,  pa 
fodd  y  cydsaif  hyny   â'r    dystiolaeth 
nad  oedd   "  cyfnewidiad  na  chysgod 
troadigaeth  "  gydag  Ef? 
(Cwest.  14. )  12.  Dangoswch     y    gwahaniaeth     sydd 
rhwng  doethineb  a  gwybodaeth. 
13.  Ar  ba  gyfrif  y  gellir  dywedyd  fod  dyn 
yn  ddoeth,  ac  ar  yr  un  pryd  mai  Duw 
yw  yr  "  unig  ddoeth  ?" 
(Cwest.  18).  14.  Ai  cospi  pechod  yw  unig  waith  cyf- 
iawnder?     Os  felly,  pa  fodd  y  dywedir 
am     Dduw     Ei     fod    yn    "  gyfiawn, 
fel  y  maddeuo  i  ni  ein  pechodau,  ac 
y'n    glanhao   oddiwrth    bob    anghyf- 
iawnder  ?"  (i  loan  i.  9.) 
15.  Gwahaniaethwch  rhwng  bod  yn  an- 
feidrol  gyfiawn  ac  yn  "  rhy  gyfiawn  " 
(Preg.  ìi.   16).     Os'ydyw  Duw  yn  an- 
feidrol  gyfiawn,   pa  fodd  nad    ydyw 
yn  rhy  gyfiawn  hefyd  ? 

i6.  Y  gaìr  cyffredin  am  y  nodweddau  a 

enwir  yn  y  bennod  hon  ydyw  "priod- 

oliaethau "    Duw,       A    ddefnyddir  y 

g-air  hwn  yn  y  Beibl  yn  yr  ystyr  yr 

ydym  ni  yn  ei  ddefnyddio  ?     Pa    rai 

yw  y  geiriau   Beiblaidd    nesaf  o  ran 

ystyr  i'r  hyn  yr  ydym  ni  yn  ei  feddwl 

wrtho  ? 

Rhoddir  y  cwestiynau  uchod  er  mwyn  cynyrchu 

meddylgarwch    a    chwilfrydedd    yn    mysg    y 

lluaws  sydd  yn  dysgu  yr  Hyfforddwr  ar  eu  cof, 

ac   yn   tybied,  oherwydd  hyny,  eu  bod  yn  ei 

ddirnad.       I   ateb  yr  holl  gwestiynau  uchod, 

nid  oes  raid  i  neb  allu  deall  mwy  na'i  Feibl 

Cymraeg  ;    ond    y  mae  yn  rhaid  iddo  fod  yn 

hyddysg  yn  hwnw,    a'i   wneuthur  yn   llyfr  ei 

fyfyrdod,  yn  gystal  ag  yn  Ilyfr  i'w  ddarllen. 

